
EESSÕNA 


Ehk küll võib tunduda, et mind köidavad üpris mitmekesised meelelahutused, on 
minu elul siiski vaid üksainus eesmärk: olen end tervenisti pühendanud ühe suure 

plaani täideviimisele. Ma kirjutan pingviinide ajalugu. Töötan selle kallal usinalt ega 
lase ennast kohutada sagedastest raskustest, mis mõnikord paistavad olevat 
ülepääsmatud. 

Tuhnisin mullas, otsides selle rahva maapõue maetud mälestusmärke. Inimeste 
esimesed raamatud olid kivid. Ma uurisin kive, mida võib pidada pingviinide kõige 
vanemateks ajaraamatuteks. Ookeani kaldal ma kaevasin lahti puutumata hauakünka, 
ja nagu see tavaks on kujunenud, leidsin sealt ränikivist kirveid, pronks-mõõku, rooma 
münte ja ühe kahekümne-sou'lise raha-tüki Prantsusmaa kuninga Louis-Philippe I 
kujutusega. 


Mis puutub ajaloolisse aega, siis siin oli mulle suureks abiks Beargardeni kloostri 
munga Johannes Talpa kroonika. Sellest allikast jõin ma seda suuremal sõõmul, et 
pingviinide ajaloo kohta pole hämarast keskajast teisi ürikuid leida. 

XII sajandist alates oleme rikkamad, rikkamad, aga mitte õnnelikumad. Ajalugu 
kirjutada on otsatult raske. Kunagi ei või teada, kuidas sündmused tegelikult toimusid, 
ja ajalookirjutaja kitsikus kasvab sedamööda, mida rohkem leidub ürikuid. Kui mõnda 
sündmust tuntakse vaid üheainsa tunnistaja kaudu, siis nõustutakse tema seletusega 
ilma pikema kõhklemiseta. Kaksipidi-arvamused tekivad aga siis, kui ühest ja samast 
sündmusest kõneleb mitu tunnistajat: nende seletused on alati vasturääkivad ja alati 
kokkusobimatud. 


Kahtlemata on vahel väga mõjuvaid teaduslikke põhjendusi, mis sunnivad eelistama 
üht tunnistajat teisele. Ent kunagi ei ole need põhjendused nii tugevad, et nad oleksid 
üle meie kirgedest, meie eelarvamustest, meie omakasupüüdlikkusest ja saaksid võitu 
sellest kergemeelsuse vaimust, mis on omane kõigile tõsistele inimestele. Seetõttu 
valgustame ajaloolisi sündmusi alati omakasupüüdlikult ja kerglaselt. 

Pihtisin mitmetele õpetatud arheoloogidele ja paleograafidele kodumaal ja võõrsil 
neist raskustest, mida ma pingviinide ajaloo kirjutamisel tunda sain. Mind tabas nende 
põlgus. Nad vaatasid mind kaastundliku naeratusega, mis näis ütlevat: «Kas meie 
kirjutame siis ajalugu? Kas me otsime siis mõnest tekstist või dokumendist pisimatki 
elu või tõe terakest? Me vaid avaldame tekstid ja see on kõik. Me hoiame hoolikalt 
kinni kirjatähest. Ainult kirjatäht on usaldusväärne ja kindel. Vaim ei ole seda mitte; 
ideed on vaid fantaasia. Ajalookirjutajal on vaja tublisti upsakust ja ebatavalist mõtte- 
lendu!» 

Kõike seda lugesin ma meie õpetatud paleograafide pilgust ja naeratusest ning 
vestlus nendega võttis mult hoopiski julguse. Ent kord, kui ma pärast kõnelust ühe 
väljapaistva sigillograafiga olin veelgi rohkem masendatud kui tavaliselt, hakkasin ma 
järsku endamisi arutlema ja tulin mõttele: «Kõigest hoolimata on ajaloolased siiski 
olemas, nende sugu pole maa pealt mitte sootuks kadunud. Viis või kuus neist on veel 
Humanitaarteaduste Akadeemiasse alles jäänud. Nad ei avalda tekste, vaid kirjutavad 
ajalugu. Nemad kindlasti ei tule mulle ütlema, et ainult upsakas inimene asub seda 
laadi töö kallale.» 

See mõte andis mulle uut julgust. 

Järgmisel päeval külastasin ma ühte nende hulgast — väga terase vaimuga vanakest. 

«Mu härra,» ütlesin ma talle, «tulen teie suurtelt kogemustelt abi otsima. Ma näen 
rasket vaeva ajaloo kirjutamisega, aga kõik mu töö jookseb tühja.» 

Ta kehitas õlgu ja vastas: 

«Armas härra, milleks te ennast nõnda vaevate ajaloo koostamisega, kuna teil ometi 
ei tarvitse teha muud, kui 

maha kirjutada kõige tuntumaist, nagu see kombeks on? Kui teil on mõni uus 
seisukoht, mõni originaalne idee, kui te valgustate inimesi ja asju mõnest ootamatust 
vaatepunktist, siis te üllatate lugejat. Kuid lugeja ei armasta üllatusi. Ajaloolisest 
teosest otsib ta ikka neidsamu rumalusi, mida ta juba tunneb. Kui te katsute teda 
harida, siis te ainult alandate ja vihastate teda. Ärge püüdke teda valgustada — ta 
pistab karjuma, et solvate tema tõekspidamisi. 

Ajaloolased kirjutavad üksteise pealt maha. Sel kombel säästavad nad oma vaeva ega 
jäta jultunud inimese muljet. Võtke neist eeskuju ja ärge olge originaalne. 
Originaalsele ajaloolasele langeb osaks üldine umbusaldus, põlgus ja jälestus. 

Kas arvate, mu härra,» jätkas ta, «et oleksin lugupeetud ja austatud, nagu ma praegu 
olen, kui ma oleksin pannud oma ajalooraamatutesse midagi uudset? Ja mis on 
uudsus? Puha häbematus!» 


Ta tõusis püsti. Tänasin teda lahkuse eest ja astusin ukse poole, ent ta peatas mind: 

«Veel paar sõna: kui soovite oma raamatule soodsat vastuvõttu, siis ärge põlake 
ühtki parajat juhust, et selles ülistada neid voorusi, millele rajaneb ühiskond: austust 
rikkuse vastu, vagu tundeid, iseäranis aga vaeste alandlikku meelt, mis on korra 
alusmüüriks. Kinnitage, mu härra, et eraomandi, aadliseisuse ja Žandar-meeria 
tekkimisest kõneldakse teie teoses kogu selle aukartusega, mida need institutsioonid 
väärivad. Andke mõista, et teie ei eita üleloomulikku, kui seda esineb. Neid tingimusi 
täites on teil heas seltskonnas edu.» 

Ma mõtlesin nende teravmeelsete märkuste üle järele ja pidasin neid hoolsasti 
silmas. 


Siinkohal ei ole minu ülesandeks käsitleda pingviine enne nende muundumist. Need 
olevused saavad minu osaks alles sellest hetkest peale, kui nad väljuvad zooloogia 
raamidest ja astuvad ajaloo ning teoloogia valdkonda. Need, keda suur ja püha Mael 
inimesteks muutis, olid tõepoolest pingviinid, kuid selle asja kohta tuleb 
põhjalikumaid seletusi anda, sest tänapäeval võib terminoloogia kergesti segadust 
sünnitada. 

Meie, prantslased, nimetame pingviiniks üht arktiliste alade lindu, kes kuulub 
algiliste perekonda. Tuu-kerlinnuks nimetame üht Spheniscidae liiki, kes elutseb 
antarktilistes meredes. Niisamuti toimib näiteks ka härra G. Lecointe «Belgica» reisi 
kirjelduses: 1 

«Kõigist lindudest, kelle elupaigaks on Gerlache'i väin,» kirjutab ta, «on kahtlemata 
kõige huvitavamad tuukerlinnud. Mõnikord, ent ekslikult, nimetatakse neid 
lõunapingviinideks.» 

Kuid doktor J.-B. Charcot kinnitab otse vastupidiselt, et ainukesed ehtsad pingviinid 
on Antarktises elutsevad linnud, keda meie nimetame tuukerlindudeks. Ta toob 
põhjenduseks selle, et kui hollandlased 1598. aastal Magalhaes'i neemele jõudsid, 
andsid nad neile nimeks pinguinos, — kindlasti nende lihavuse pärast. Aga kui 
nimetada tuukerlinnud nüüdsest peale pingviinideks, kuidas siis nimetada pingviine? 
Doktor J.-B. Charcot ei lausu sellest sõnakestki, ja paistab, et ta ei kavatse selle üle 
küünevõrragi muret tunda.” 

Ent olgu! Kas tema tuukerlinnud pingviinideks ristida või ümber ristida, selles asjas 
tuleb edaspidi kokku leppida. Ja kui doktor Charcot neid tutvustas, siis on tal ka õigus 
neile nime anda. Aga lubagu ta vähemalt põhjamaa pingviinidel jääda pingviinideks. 
Meil oleksid siis põhja- ja lõunapingviinid, Antarktise ja Arktise pingviinid, algilised 
ehk endised pingviinid ja Spheniscidae'd ehk endised tuukerlinnud. See tekitab võib- 
olla segadust ornitoloogide seas, kelle mureks on sõudjalaliste kirjeldamine ja 
liigitamine. Nad küsivad kahtlemata, kas üksainus nimi sobib kahele perekonnale, 
kelledest üks elutseb ühel ja teine teisel poolusel, ning kes mitmes suhtes — ja nimelt 
noka, tiivanukkide Ja varvaste poolest lahku lähevad. Mis aga minusse puutub, siis 
lepin mina selle segadusega õige kergesti. Kuigi minu pingviinid härra J.-B. Charcot' 
omadest mõneti erinevad, siiski paistavad neil hoopis arvukamad ja tähtsamad 
tunnusmärgid kokku langevat. Nii ühed 


1 O. Lecointe. Au pays des manchots. Bruxelles, 1904, "in-8°. 

2. J.-B. Charcot. Journal de !'expedition antarctigue frangaise 1903—1905. Paris, 
in-8°. 

kui teised torkavad silma oma tõsise ja vagura olemisega, naljaka väärikusega, 
usaldava sõbralikkusega, muheda heasüdamlikkusega ja oma käitumisega, mis on 
ühtaegu kohmakas ja pidulik. Nii ühed kui teised on rahulikud, ohtrasõnaüsed, maiad 


igasugustele vaatemängudele, armastavad tegelda avalikkude asjadega ja on võib-olla 
kõrgemalseisjate peale pisut kadedad. 

Tõtt öelda pole minu põhjanabalaste tiivanukid kaetud mitte soomustega, vaid 
väikeste sulgedega, ning nende jalad on pisut rohkem tagapool kui lõunanabalas-tel. 
Siiski kõnnivad nad niisama sirgelt ja püsti päi ning kõigutavad ennast samasuguse 
väärikusega. Nende ülemine nokapool (os sublime) pole kõige tühisem põhjus, mis 
apostli eksitusse viis, kui ta neid inimesteks pidas. 

Pean tunnistama, et käesolev töö kuulub vana kooli ajalugude hulka; ta esitab 
üksteisele järgnevaid sündmusi, millest on jäänud mälestus, ja näitab niipalju kui 
võimalik nende põhjusi ja tagajärgi. See on pigem kunst kui teadus. Väidetakse, et 
selline meetod ei rahulda enam täpsust nõudvaid vaime ja et muistset Kliot tuleb 
tänapäeval pidada lobisevaks kaardimooriks. Võib tõesti juhtuda, et tulevikus muutub 
ajalugu hoopis usaldusväärsemaks, saab meie elutingimuste ajalooks ja hakkab 
õpetama, milliseid saadusi mingi rahvas sellel või teisel ajajärgul kõigil oma elualadel 
valmistas ja tarvitas. Taoline ajalugu pole siis enam kunst, vaid teadus, ja ta võib 
uhkeldada täpsusega, mida vanas ajaloos ei leidu. Ent selleks, et ta teoks saaks, on vaja 
tohutu palju statistikat, mis seniajani on kõigil rahvastel, eriti aga pingviinidel, üpris 
puudulik. On võimalik, et uusaegsed rahvad loovad kord selliseks ajalooks vajalikud 
eeldused. Kuid mis puutub inimsoo senisesse arenemiskäiku, siis kardan, et selles osas 
peame ikkagi leppima vanaviisilise jutustusega. Huvi niisuguse jutustuse vastu oleneb 
aga kõigepealt jutustaja mõtteteravusest ja ausameelsusest. 

«Rahvaste elu,» ütles üks suur Alca kirjanik, «on kuritööde, viletsuste ja pöörasuste 
lõimedest kootud kangas.» Pingviinidega on lugu samuti kui kõigi teiste 

rahvastega, ent ometi võib nende ajaloos leida imetlusväärseid episoode, ja ma 
loodan, et olen need esitanud õiges valguses. 

Pingviinid jäid kauaks ajaks sõjahimulisteks. Üks nende hulgast, Jacguot Filosoof, 
on maalinud nende iseloomustuseks väikese kombepildi, mille ma siin ära toon ja mida 
võib kahtlemata lõbuga lugeda: 

«Viimaste Drakoniidide ajal rändas tark Gratianus pingviinide maal. Ühel päeval 
läks ta läbi halja oru, kus lehmakellad puhtas õhus tilisesid, ja istus ühe onnikese 
juures tamme alla pingile. Lävel imetas naine lapsukest. Üks nooruk mängis suure 
koeraga; pime vanake istus päikesepaistel, huuled poolavali, ja jõi päevavalgust. 

Majaisand, noor ja tugev mees, kostitas Gratianust piima ja leivaga. 

Kui delfiinide maa filosoof oli end selle lihtsa einega kosutanud, sõnas ta: 

«Armsa maa armsad elanikud, ma tänan teid. Siin lehvib kõikjal rõõmu, üksmeele ja 
rahu hingus.» 

Kui ta nõnda rääkis, läks mööda karjane, mängides oma vilepillil marssi. 

«Kust on pärit see nii elav viis?» küsis Gratianus. 

«See on võitluslaul sõjast delfiinide vastu,» vastas talupoeg. «Siin laulab seda 
igaüks. Väikesed lapsed oskavad seda enne kui nad rääkima õpivad. Meie oleme kõik 
tõsised pingviinid.» 

«Ja teie ei armasta delfiine?» 

«Me vihkame neid.» 

«Mispärast te neid vihkate?» 

«Te küsite veel? Kas ei ole delfiinid siis pingviinide naabrid?» 

«Kahtlemata.» 

«Noh näete, sellepärast pingviinid vihkavadki delfiine.» 

«Kas see on siis põhjus?» 

«Iseenesest mõista. Kes ütleb «naaber», ütleb «vaenlane». Näete seda põldu, mis on 
minu oma kõrval. See kuulub mehele, keda ma vihkan üle kõige maailmas. Tema järel 


on minu kõige kurjemateks vaenlasteks inimesed külast, mis seisab oru teisel nõlvakul 
kaasiku 

ääres. Selles kitsas orus, mida mäed igast küljest piiravad, on ainult see küla ja meie 
oma. Oleme vaenujalal. Iga kord, kui meie ja naaberküla poisid vastamisi satuvad, 
sõimavad ja peksavad nad üksteist. Kuidas võite siis arvata, et pingviinid ei peaks 
mitte delfiinide vaenlased olema? Kas teie ei tea siis, mis on patriotism? Vaid kaks 
hüüet tõuseb minu rinnast: «Elagu pingviinid! Surm delfiinidele!»» 

Kolmeteistkümne sajandi vältel sõdisid pingviinid raugematul õhinal ja muutliku 
õnnega kõikide maailma rahvaste vastu. Ent siis tüdisid nad mõne aastaga sellest, mida 
olid nii kaua armastanud, ja hakkasid tuliselt rahu taotlema, kusjuures nad ilmutasid 
väärikat, ent siirast püüdlikkust. Kindralid harjusid üpris kergesti selle uue 
mõttelaadiga; kogu nende sõjavägi — ohvitserid, allohvitserid ja sõdurid, nekrutid ja 
veteranid — kohanesid sellega rõõmsal meelel; ainult paberimäärijad ja 
raamatukogurotid kaebasid selle üle ning ükspäinis jalutud jäid lohutamatuks. 

Seesama Jacguot Filosoof kirjutas ühe õpetliku 100, kus ta lopsakal ja naljakal viisil 
kirjeldab inimeste mitmesuguseid tegusid. Ta põimis sellesse mitmeid jooni oma 
kodumaa ajaloost. Mõned küsisid tema käest, milleks ta küll niisuguse pentsiku loo 
kirjutas ja millist tulu võiks tema arvates sellest olla isamaale. 

«Tulu on suur,» vastas filosoof. «Kui pingviinid näevad oma tegusid nõnda pahupidi 
pööratult ja ilma igasuguse aupaisteta, mis koditaks nende enesearmastust, siis 
hakkavad nad nende üle õigemini otsustama ja saavad ehk targemaks.» 

Ma ei tahtnud sellest ajaloost midagi niisugust välja jätta, mis võiks huvitada 
kunstnikke. Selles leidub peatükk pingviinide keskaegsest maalikunstist, ja kui see 
peatükk ei kujunenud nii täielikuks, nagu ma oleksin soovinud, siis ei saa seda mitte 
minu süüks panna — selles võib veenduda igaüks, kes loeb hirmsat lugu, millega ma 
käesoleva eessõna lõpetan. 

Läinud aasta juunikuus tuli mul mõte nõutada selgust pingviinide maalikunsti 
tekkimise ja arenemiskäigu kohta härra Fulgence Tapirilt, «Maalikunsti, skulptuuri ja 
arhitektuuri üldise ajaloo» õpetatud autorilt. 

Mind juhatati tema töötuppa, ja sealt, rulooga kirjutuslaua äärest, hiiglakõrge 
paberikuhja varjust, leidsin ma tillukese, uskumatult lühinägeliku mehikese, kelle 
silmad kuldraamidega prillide taga vahetpidamata pilkusid. 

Tema puuduliku silmanägemise tegi tasa pikk, liikuv ja tundlik nina, millega ta 
välismaailma uuris. Selle organi kaudu oli Fulgence Tapir ühenduses kunsti ja iluga. 
Võib tähele panna, et Prantsusmaal on muusikakriitikud enamasti kurdid ja 
kunstikriitikud pimedad. See võimaldab neil vajalikul määral süveneda esteeti-listesse 
mõtisklustesse. Kas arvate, et terava silmanägemisega, mis paneb tähele looduse 
salapäraseid värve ja vorme, oleks Fulgence Tapir võinud tõusta trükitud ja käsitsi 
kirjutatud dokumentide.mägedel teoreetilise spiritualismi tippudeni ja luua vägeva 
õpetuse, mille järgi kõigi aegade ja kõikide maade kunstid jõuavad lõpuks välja 
Prantsuse Instituudi, nende püüdluste kõrgeima eesmärgi juurde? 

Kabineti seinu, põrandat ja lage katsid pakatavad paberipuntrad, uskumatult pungil 
mapid ja kastikesed, kuhu oli pressitud määratu hulk sedelikesi, ning ma vaatasin 
kohkumisega segatud imetluses seda eruditsiooni laviini, mis oli iga hetk alla 
varisemas. 

«Meister,» sõnasin ma väriseval häälel, «ma tulen abi otsima teie heatahtlikkuselt ja 
teadmistelt, mis mõlemad on ammendamatud. Kas oleksite nõus juhtima mind, kes ma 
tulise innuga otsin pingviinide kunsti allikaid?» 

«Härra,» vastas õpetatud mees, «mul on kogu kunst, te mõistate mind, kogu kunst 
sedelitele kirjutatud ja alfabeetiliselt ning samuti ka ainealade kaupa järjekorda seatud. 


Ma loen oma kohuseks anda teie käsutusse kõik, mis on ühenduses pingviinidega. 
Ronige mööda seda redelit üles ja tõmmake välja kastike, mida te seal kõrgel näete. 
Sellest leiate kõik, mida vajate.» 

Vabisedes kuulasin sõna. Ent vaevalt olin avanud saatusliku kastikese, kui sealt 
libisesid välja sinised sedelikesed, pudenesid minu sõrmede vahelt ja hakkasid alla 
sadama. Sedamaid avanesid üksmeelselt ka naaber-laekad ja neist hakkas ojadena 
voolama roosasid, rohelisi ja valgeid lehekesi. Üksteise järel avanesid kõik 

karbikesed ja mitmevärvilised sedelid täitsid ruumi, kohisedes nagu kärestik 
mäenõlval aprillikuus. Ühe minuti pärast kattis põrandat paks paberikiht. Sedelid 
voolasid üha valjema kohinaga põhjatuist panipaika-dest välja ja iga hetkega kasvas 
selle kose tormiline hoog. Fulgence Tapir oli juba põlvist saadik sisse vajunud ja jälgis 
katastroofi oma tähelepaneliku ninaga. Siis mõistis ta selle põhjust ja kahvatas 
ehmatusest. «Kui palju kunsti!» karjatas ta. 

Ma hüüdsin teda ja kummardusin allapoole, et aidata teda redelile, mis selle valingu 
all looka vajus. Kuid oli juba hilja. Murtud, meeleheitel ja haletsusväärne, kaotanud 
oma sametmütsikese ja kuldprillid, tõstis ta asjata oma lühikesi käsivarsi kaitseks selle 
voo vastu, mis talle juba kaenla alla ulatus. Äkki tõusis hirmus sedelikeste vesipüks ja 
mässis ta koletusse keerisesse. Ühe sekundi vältel nägin sügavikus õpetlase läikivat 
pealage ja pisikesi ümaraid käsi. Siis sulgus sügavik ja uputuse laine uhas üle vaikuse 
ja liikumatuse. Ta ähvardas ka mind ühes redeliga ära neelata ja ma põgenesin akna 
kõige ülemise ruudu kaudu. 

Ouiberpnis 1. septembril 1907. a. 


Pingviinide saar 


I RAAMAT KÕIGE VANEM AEG 


I PEATÜKK PÜHA MAELI ELU 


Mael, ühe Cambria kuningliku perekonna võsu, saadeti oma üheksandal eluaastal 
Yvermi kloostrisse, et ta seal õpiks pühi ja ilmalikke teadusi. Neljateistkümneaastaselt 
ütles ta ennast pärandusest lahti ja andis tõotuse teenida issandat. Eeskirjade kohaselt 
jaotas ta oma aja hümnide laulmise, grammatika uurimise ja igaveste tõdede üle 
mõtisklemise vahel. 

Peagi andis kloostris leviv taevalik aroom märku selle munga voorustest. Ja kui 
Yverni abt, õnnis Gal, siit ilmast lahkus, sai noor Mael kloostri valitsemises tema 
järglaseks. Ta asutas kloostrisse kooli, rajas haigla, võõrastemaja, sepapaja, igasugused 
töökojad ja laeva-ehitusplatsid ning tegi munkadele kohustuseks ümberkaudsed maad 
üles harida. Ta töötas ise kloostri aias, sepistas metalle, õpetas noviitse ja tema 
elupäevad voolasid vaikselt nagu jõgi, mis taevast vastu peegeldab ja põllud 
viljakandvaks teeb. 

Õhtu eel oli sel jumala sulasel kombeks istuda kaljule paigas, mida veel tänapäevalgi 
püha Maeli tooliks kutsutakse. Rohelisest mererohust ja ruskest adrust üleni karvased 
rahnud tema jalge ees seadsid nagu mustad lohed oma vägeva rinna laine vahusele 
harjale vastu. Ta vaatas ookeani vajuvat päikest, mis otsekui veretav 

tapaohver oma aulise verega taeva pilved ja voogude turjad purpurseks värvis. Ja 
püha mees nägi selles pildis Risti müsteeriumi, mille läbi jumalik veri on maa 
kuninglikku purpurisse riietanud. Silmapiiril märkis tumesinine viir Gadi saare randa, 
kus püha Brigide, kes oli õnnistuse saanud pühalt Malolt, valitses nunnakloostri üle. 


Sündis, et Brigide sai kuulda auväärse Maeli voorustest ja ta laskis temalt paluda kui 
kallist kinki mõnda Maeli enda käega valmistatud eset. Mael valas talle vaskse 
tornikella, ja kui see valmis oli, õnnistas ta seda ja heitis merre. Ja kell purjetas 
helisedes Gadi saare randa, kus püha Brigide, kes oli kuulnud vase kuminat voogude 
kohal, ta vagalt vastu võttis ja oma tütarde saatel pidulikus rongkäigus psalme lauldes 
kloostri-kabelisse kandis. 

Nõnda tegi püha mees Mael ühe õilsa teo teise järel. Ta oli juba kaks kolmandikku 
oma eluteest läbi käinud ja lootis oma südame vendade keskel vaikselt oma maise 
lõpuni jõuda, kui talle äkitselt selgesti märku anti, et jumalik tarkus on otsustanud 
teisiti ja et issand kutsub teda vähem rahulikele, kuid mitte vähem auväärsetele 
tegudele. 


II PEATÜKK PÜHA MAELI APOSTELLIK KUTSUMUS 


Ühel päeval, kui püha Mael mõttesse vajunult kõndis vaikses lahekäärus, mida varjas 
pikalt merre ulatuvaist kaljudest looduslik muul, silmas ta kivist küna, mis otsekui 
lootsik lainetel ujus. 

Just niisamasuguses künas olid püha Guirec, ülipüha Columbanus ja nii mitmed 
Soti- ja Iirimaa mungad läinud Armoorikasse evangeeliumi kuulutama. Ja kunagi sõitis 
Mglismaalt tulnud püha Avoye mööda Auray jõge üles roosast graniidist anumas, 
millesse hiljem hakati pistma lapsi, et neid tugevaks teha; püha Vouga läks Hiberniast 
Cornwalli kaljurahnul, mille kilde Penmarchis alal hoitakse ja mis ravivad palavikust 
palverändajaid, kes neile oma pea toetavad; püha Samson 

purjetas Saint-Micheli lahte graniidist künas, mida hiljem hakati nimetama püha 
Samsoni liuaks. Sellepärast mõistis püha mees Mael seda kivist küna silmates, et 
issand on talle määranud apostelliku ülesande paganate juures, kes sel ajal veel 
Bretagne'i rannikul ja saartel asusid. 

Ta ulatas oma saarepuust saua pühamees Budoc*ile, andes temale sel kombel üle 
kloostri valitsemise. Siis võttis ta endaga ühe leiva, vaadikese mageda veega ja püha 
evangeeliumi raamatu ning astus kivikünasse, mis kandis ta tasamahti Hcedic'i saarele. 

Seda saart piitsutavad raugematud tuuled. Kehv rahvas püüab kaljudevahelistest 
lõhedest kala ja harib palehigis liivaseid ja kiviklibuseid juurviljaaedu murenenud 
kivimüüride ja tamariskihekkide varjus. Ühes nõos kasvas kena viigipuu ja sirutas oma 
oksi julgesti laiali. Saarerahvas kummardas teda. 

Ja püha mees Mael ütles neile: 

«Teie kummardate seda puud, sest ta on ilus. Järelikult olete teie vastuvõtlikud ilule. 
Mina aga tulen, et ilmutada teile seni peidetud ilu.» 

Ning ta kuulutas neile evangeeliumi. Kui ta oli neid õpetanud, ristis ta nad soola ja 
veega. 

Morbihani saared olid neil aegadel arvurikkamad kui tänapäeval, sest aja jooksul on 
paljud neist meresüga-vusse vajunud. Püha Mael tõi ristiusu kuuekümnele saarele. 
Seejärel sõitis ta oma kivikünas Auray jõge pidi üles. Pärast kolmetunnist purjetamist 
astus ta maale ühe rooma laadis maja ees. Katuse kohal keerles kerge suits. Püha mees 
astus üle läve, mida kaunistas turrita-vat ja hambaid näitavat koera kujutav mosaiik. 
Teda võttis vastu elatanud abielupaar — Marcus Combabus ja Valeria Moerens, kes 
elasid seal oma maaomandi saadustest. Siseõue piiras portikus, mille sambad olid 
poolest saadik punaseks värvitud. Seina ääres vulises konnakarpidest purskkaev ja 
sammaskäigus seisis altar orvaga, kuhu peremees oli seadnud väikesi põletatud savist 
ebajumalakujukesi, mis olid lubjaveega valgeks võõbatud. Mõned neist kujutasid 
tiivulisi lapsukesi, teised Apollot ja Mercuriust, mitmed jälle juukseid pal-mitsevaid 
alasti naisi. Ent silmitsedes neid idoole, avas- 

tas püha mees Mael nende hulgas noore ema kuju, kes hoidis põlvedel last. 

Otsemaid sõnas ta, näidates sellele kujule: «See siin on Püha Neitsi, Jumalaema. 
Poeet Vergilius kuulutas tema sündimist ette sibüllilistes värssides, laulis inglihäälel: 
Iam redit et virgo. Juba muistsetel aegadel tegid paganad temast prohvetlikke kujukesi 
nagu seegi, mille sina, oo Marcus, oled siia altarile pannud. Ei ole kahtlust, et tema 
varjas sinu vähenõudlikku koda. Nõnda valmistuvad need, kes loomisseadust täpselt 
peavad, ilmutatud tõdesid mõistma.» 

Sellest kõnest valgustatult pöördusid Marcus Comba-bus ja Valeria Moerens 
ristiusku. Nad võtsid vastu püha ristimise koos oma noore vabakslastud orjatari Caelia 
Avitellaga, kes oli neile kallim kui silmavalgus. Kõik nende koloonid loobusid 
paganausust ja ristiti selsamal päeval. 

Marcus Combabus, Valeria Moerens ja Caelia Avitella elasid sest ajast peale 
vooruslikest tegudest täidetud elu. Nad uinusid issandas ja võeti vastu pühakute 
kaanonisse. 

Veel kolmkümmend seitse aastat ristis õnnis Mael selle maa paganatest asukaid. Ta 
ehitas kakssada kaheksateist kabelit ja seitsekümmend neli kloostrit. 

Aga ühel päeval, kui ta oli Vannes'i linnas evangeeliumi kuulutamas, sai ta teada, et 
tema äraolekul olid Yverni mungad püha Gali reeglid unarusse jätnud. Mureliku 
tuhinaga, nagu kanaema, kes oma pojukest kokku kogub, kiirustas ta otsekohe oma 
eksinud laste juurde. Sel ajal jõudis ta oma üheksakümne seitsmendasse eluaastasse; 
tema selg oli küüru vajunud, kuid käsivarred olid veel tugevad ja sõnu oli tal 
rikkalikult nagu laia lund, mis talvel orgudesse langeb. 

Abt Budoc andis pühale Mael iie tagasi saarepuust saua ja jutustas talle kloostri 
õnnetust seisukorrast. Mungad olid riidu läinud ülestõusmispühade kuupäeva pärast. 
Ühed pidasid kinni rooma kalendrist, teiselt kreeka kalendrist ja kronoloogilise usutüli 
koledused lõhestasid kloostrit. 

Ent korralagedusel oli veel teine põhjus. Gadi saare nunnad olid õnnetul kombel 
kaotanud oma kunagise 

vooruslikkuse ja purjetasid nüüd alatasa Yverni randa. Mungad võtsid neid 
külalistemajas vastu ja selle tulemuseks olid skandaalsed lood, mis vagade hingi 
meeleheitega täitsid. 

Kui abt Budoc selle tõetruu aruandega valmis sai, ütles ta lõpetuseks: 

«Niipea kui tulid need nunnad, oli otsas meie munkade süütus ja hingerahu.» 

«Ma usun seda täiesti,» vastas õnnis Mael. «Sest naine on osavalt ülesseatud püünis; 
niipea kui teda riivad, oled lõksus. Ja oh õnnetust! Nende olendite magus võlu mõjub 
eemalt veel vägevamini kui läheda maa pealt. Nad süütavad seda suuremat iha, mida 
vähem nad seda rahuldavad. Seepärast pühendaski keegi poeet ühele neist sellise värsi: 


«Sinu juurest ma põgenen, 
sinust kaugel vaid leian sind.» 


Nii näemegi, mu poeg, et lihaliku armastuse peibutused tõmbavad erakuid ja munki 
hoopis tugevamini enda poole kui neid, kes elavad keset maailma tühisusi. Himuruse 
saatan on mind kogu eluaja kõige mitmesuguseni ai viisil kiusanud, ja kõige 
raskemasse kiusatusse ei langenud ma mitte kohates naist — olgugi ta ilus ja 
lõhnastatud; kõige raskemasse kiusatusse saatis mind eemalviibiva naise mõttekuju. 
Veel nüüdki, oma päevade lõpul, oma üheksakümne kaheksanda eluaasta lävel, 
patustan ma hingevaenlase sunnil kasinuse vastu, vähemalt mõttes, öösel, kui ma oma 
voodis lõdisen ja kui kõlatult kolisevad minu külmunud kondid, kuulen ma hääli, mis 
loevad esimese Kuningate raamatu teist salmi: «Dixerunt ergo et servi sui: Ouaeramus 
domino nostro regi adolescentulam virginem, et stet coram rege et foveat eum, 


dormiatgue in sinu suo, et calefaciat domi-num nostrum regem.» Ja saatan näitab 
mulle üht vast-puhkenud neitsit, kes mulle ütleb: «Mina olen sinu Abisag; mina olen 
sinu Sulamit. Oo isand, tee mulle aset oma voodis.» 

Uskuge mind, ainult taeva erilise abiga võib munk mõttes ja teos karskeks ja 
kasinaks jääda,» lisas vanake. 

Asudes viivitamatult kloostri süütust ja rahu jalule seadma, parandas ta kalendrit 
kronoloogiliste ja astro- 

noomiliste arvutuste põhjal ja sundis kõiki munki seda tunnustama; ta saatis püha 
Brigide'i langenud tütred nende kloostrisse tagasi; kuid ta oli kaugel sellest, et neid 
toorelt minema kihutada — ta laskis nad laevale saata psalmide laulmise ja 
litaneiadega. 

«Austagem neis Brigide'i tütreid ja Kristuse mõrsjaid,» lausus ta. «Hoidugem 
toimimast variseride kombel, kes hooplevad sellega, et põlgavad eksinud naisi. On 
vaja alandada nende naiste pattu, aga mitte nende isikut, on vaja sundida 
neidnäbenema oma tegusid, aga mitte iseennast, sest nad on jumala loodud.» 

Ja püha mees kutsus oma munki truult silmas pidama ordu juhtlauset: 

«Kui laev ei kuula tüüri,» ütles ta neile, «siis kuulab ta veealust kaljut.» 

III PEATÜKK PÜHA MAELI KIUSATUS 

Vaevalt oli õnnis Mael Yverni kloostris korra jalule seadnud, kui ta kuulda sai, et 
Hcedic'i saare elanikud, kellele ta kõigepealt oli ristiõpetust kuulutanud ja keda ta 
kõigist kõige kallimaks pidas, olid paganausku tagasi pöördunud ning riputasid püha 
viigipuu okstele lillevanikuid ja villaseid paelu. 

Kippar, kes need kurvad uudised toi, avaldas kartust et peagi hävitavad need eksinud 
inimesed tule ja mõõgaga oma saare rannale püstitatud kabeli. 

Püha mees otsustas viibimata külastada oma truuduseta lapsi, et nad usu juurde 
tagasi tuua ja takistada neid andumast pühadust teotavale meeletusele. Kui ta jõudis 
lahe äärde, kus kivikuna ankrus seisis, pööras ta oma pilgu laevaehitusplatsi poole, 
mille ta kolmekümne aasta eest selles merekäärus oli rajanud ja mis sel tunnil kaikus 
saagide ja vasarate häälest. 

Sel hetkel tuli laevaellingute juurest Kurat, kes iial ära ei väsi, astus Samsoni- 
nimelise munga kujul püha mehe juurde ja hakkas teda kiusama järgmiste sõnadega: 

«Mu isa, Hoedic'i saare asukad patustavad järelejätmatu. Iga hetk kannab neid 
jumalast üha kaugemale. 

Peagi lähevad nad tule ja mõõgaga kabeli kallale, mille te oma auväärsete kätega 
saare randa püstitasite. Aega pole kaotada. Kas te ei arva, et teie kivikuna viiks teid 
hoopis kiiremini nende juurde, kui ta kannaks kaljase taglast ning oleks varustatud 
rooli, masti ja purjega; siis tõukaks tuul teid tagant. Teie käed on veel tugevad ja 
jõuavad paati juhtida. Samuti tuleks kasuks, kui teie apostelliku küna etteotsa seataks 
laineid lõikav tääv. Te olete isegi küllalt tark selleks, et niisugusele mõttele tulla.» 

«Tõsi, aega pole kaotada,» vastas püha mees. «Ent toimides nõnda, nagu kõnelete 
teie, mu poeg Samson, tegutseksin ma nende nõdrausuliste viisil, kes ei usalda ennast 
issanda hoolde. Kas ei põlgaks ma nii ära Selle annid, kes saatis mulle kivikuna ilma 
masti ja purjeta?» 

Selle küsimuse peale vastas Kurat, kes on suur teoloog, teise küsimusega: 

«Mu isa, kas on kiiduväärne oodata, käed ristis, abi ülevalt ja nõuda kõike Sellelt, 
kes võib kõik, selle asemel et tegutseda oma inimlike võimete piires ja aidata 
iseennast?» 

«Kindlasti mitte,» kostis püha vanake Mael. «Loobuda tegutsemast inimlike võimete 
piires — see tähendaks kiusata jumalat.» 


«Aga kas käesoleval juhul ei nõua inimlik tarkus künale taglast?» käis Kurat peale. 

«See oleks tark, kui muul viisil poleks võimalik kohale jõuda.» 

«Ah nii! Teie küna on siis õige nobe?» 

«Nii nobe kui see jumalale meele järgi on.» 

«Mida teate teie tema tahtest. Küna liigub nagu abt Budoc'i muul. Lausa vana viisk. 
Kas teile on keelatud talle kiiremat käiku anda?» 

«Mu poeg, selgus on ehteks teie väidetele, kuid nad on ülemäära teravad. Pidage 
silmas, et see on ime-küna.» 

«Muidugi, mu isa. Graniidist küna, mis ujub vees nagu kork, on tõesti imeküna. 
Selles pole kahtlust. Ja mida te sellest järeldate?» 

«Ma olen suures kitsikuses. Kas on sobiv täiustada inimlike ja loomulike 
vahenditega nii imepärast riista?» 

«Mu isa, kui teie kaotaksite parema jala ja kui jumal selle teile tagasi annaks, kas see 
poleks siis imepärane jalg?» 

«Kahtlemata, mu poeg.» 

«Kas te kannaksite selles jalas saabast?» 

«Tingimata.» 

«Nõnda! Kui te arvate, et võite pista imepärase jala harilikku saapasse, siis peate ka 
arvama, etimepärasele venele võib peale panna hariliku taglase. See on päevselge. Oh 
häda! Miks küll kõige pühamatelgi peavad olema oma nõtruse ja hämaruse tunnid? 
Teie olete kõige kuulsam Bretagne'i apostlite seas, teie võiksite teha tegusid, mis 
väärivad igavest kiitust... Kuid vaim on rauge ja käsi laisk! Jääge jumalaga, mu isa. 
Reisige lühikeste päevateekondadega, ja kui te viimaks Hoedic'! rannale lähenete, 
küllap näete suitsemas teie oma käega ehitatud ja pühitsetud kabeli ahervaret. Paganad 
põletavad ta tükkis väikese diakoniga, kelle te sinna jätsite ja kes ära praetakse nagu 
rasvakäkk.» 

«Minu kitsikus on ülisuur,» ütles jumala sulane, pühkides käisega higist niiskunud 
laupa. «Aga mu poeg Samson, selle kivikuna taglastamine pole ju mitte väike töö. Ja 
kui me selle juurde asume, kas ei juhtu siis, et kaugel sellest, et aega võita, me pigem 
kaotame seda?» 

«Oh ei, mu isa!» hüüdis Kurat. «Enne kui liivakella pöörata tuleb, on see valmis. 
Vajaliku taglase leiame laevaehitusplatsilt, mille te kunagi siin rannas rajasite, ja 
ladudest, mis on teie hoole läbi rikkalikult varustatud. Mina ise sean korda kõik, mis 
meresõiduks vaja. Enne mungaks saamist olin ma madrus ja puusepp ning pidasin veel 
mitmeid teisigi ameteid. Käed külge!» 

Sedamaid viis ta püha mehe ühte kuuri, mis oli laeni täis meresõiduks vajalikku 
materjali. 

«Valige, mu isa!» 

Ja ladus talle õlale purjelõuendi, masti, kahvli ja raa. 

Siis võttis ta ise selga täävipuu ja rooli koos helma-riga, haaras koti 
puusepatööriistadega ning jooksis randa, tirides hõlmapidi enda järel püha meest, kes. 
higistas ja hingeldas ning purjeriide ja lattide koorma all looka vajus. 

IV PEATÜKK PÜHA MAELI REIS JÄÄMERELE 


Kurat keeras oma kuuesabad kõrgele üles, vedas kivikuna liivale ja taglastas ta 
vähem kui tunni ajaga. 

Vaevalt oli püha mees Mael pardale asunud, kui küna täispurjede all sellise kiirusega 
merele kihutas, et rand otsemaid silmist kadus. Vanake hoidis kurssi lõunasse, et sõita 
ümber Land's Endi neeme. Aga mingi voolus kandis teda vastupandamatu jõuga edela 
poole. Ta sõitis piki Iirimaa lõunarannikut ja pöördus siis järsult põhjakaarde, õhtul 


tõusis tuul. Asjata katsus Mael purje rehvida. Küna tormas arutult tundmatute 
muinasjutu-merede poole. 

Tema ümber kergitasid prisked kanepikarva juustega põhjamaa sireenid kuuvalgel 
oma valgeid rindu ja roosakaid tagumikke, peksid smaragdivärvilise sabaga vahuseid 
vooge ja laulsid rütmilist viisi: 


«Kuhu ruttad nõnda, oo Mael, 
läbi merevahu oma künas? 

Sinu puri paisub tuule käes 

nagu imekauni Juno rind, 

siis, kui sellest voolas Linnutee.» 


Tähtede paistel saatsid nad teda pisut aega oma kõlava naeruga. Ent küna kihutas 
edasi sada korda nobedamini kui mõne viikingi punane paat, nii et lennult rabatud 
tormilinnud jäid jalgupidi kinni püha mehe juustesse. 

Peagi tõusis torm, tuues endaga sünge hämaruse ja ulgumise, ning raevukast tuulest 
tõugatud küna lendas otsekui kajakas läbi udu ja lainete. 

Öö kestis kolm korda kakskümmend neli tundi, siis rebenes pimedus äkitselt. Ja püha 
mees nägi silmapiiril kallast, mis sätendas kirkamalt kui teemant. See kallas suurenes 
silmanähtavalt ja varsti märkas Mael madala ja jõuetu päikese jäises valguses voogude 
kohale kerkivat surmvaiksete tänavatega valget linna, suuremat kui sajaväravane 
Teebai, mille lumefoorumite, härmatise-paleede, kristalsete võidukaarte ja 
vikerkaarevärviliste obeliskide rägastik laius nii kaugele kui silm ulatus. 

Meri oli täis triivivaid jääpanku, mille vahel ujusid meriinimesed, kelle pilk oli 
metsik ja leebe. Ja möcfda läks Leviaatan, paisates veesamba üles pilvedeni. 

Jääpangal, mis ujus kivikuna kõrval, istus valge karu, kes hoidis käppade vahel oma 
poega, ja Mael kuulis teda tasakesi sosistavat Vergiliuse värssi: «Incipe parve puer.» 

Süda täis kurbust ja muret, puhkes vanake nutma. 

Mage vesi oli kulmudes purustanud oma vaadikese. Janu kustutamiseks imes Mael 
jäätükikesi, sõi soolasest veest läbiimbunud leiba. Tema habe ja juuksed murdusid 
nagu klaas. Jääkorraga kattunud vammus lõikus iga liigutuse juures tema 
ihuliikmeisse. Tõusid koletud lained ja ajasid oma vahused lõuad vanakese kohal am- 
muli. Kakskümmend korda lõi voog paadi vett täis. Ja püha evangeeliumi raamatu, 
mida apostel hardalt oli hoidnud kuldristiga ehitud purpurist kaante vahel, neelas 
ookean ära. 

Kolmekümnendal päeval jäi meri vaikseks. Siis aga möiratas äkki taevas ja meri 
ning kolmesaja jala kõrgune pimestavalt valge mägi liikus kivikuna poole. Mael 
pöörab tüüri, et jäälasu eest kõrvale põigata; hel-mar murdub ta peos. Et mäele otsa 
tormavat paati pidurdada, katsub ta rehvida purje. Aga kui ta tahab faili kinni tõmmata, 
kisub tuul selle tal käest ja köis libiseb põletavalt läbi tema peo. Ning siis näeb ta 
kolme deemonit mustast nahast konksuliste tiibadega, kes vantides rippudes purjesse 
puhuvad. 

Taibates, et hingevaenlane on teda terves selles ettevõttes juhtinud, võtab ta endale 
ristimärgi sõjariistaks. Otsekohe haarab kivikuna vihane tuulesööst, milles kajab 
nuuksumine ja ulgumine, viib minema taglase ühes purjega, kisub ära rooli ja täävi. 

Nüüd triivis küna jälle rahunenud merel. Ja põlvili langedes saatis püha mees 
tänupalve issanda poole, kes oli päästnud ta saatana püünistest. Siis nägi ta jälle 
jääpangal emakaru, kes ennist tormis oli kõnelnud. Ta surus rinnale oma armastatud 
lapsukest ja hoidis käes purpurset raamatut, mida ehtis kuldne rist. Kui ta oli 
graniitküna kõrvale jõudnud, tervitas ta püha meest sõnadega: 

«Pax tibi, Mael.-» 

Ja ulatas talle raamatu. 

Püha mees tundis ära oma evangeeliumi, ning täis hämmastust, hakkas ta mahenenud 
õhus laulma hümni loojale ja tema tööle. 


V PEATÜKK PINGVIINIDE RISTIMINE 

Pärast tund aega kestnud triivimist maabus püha mees kitsal liivasel kaldaribal 
järskude mägede jalal. Terve päeva ja öö sammus ta mööda kallast, kõndides 
kaljuseina jalamil, mis moodustas ületamatu müüri. Sel viisil tegi ta kindlaks, et saar 
on ümmargune ja et keset saart kerkib pilvedest pärjatud mägi. Ta hingas rõõmuga 
sisse niiske õhu värsket hõngu. Sadas vihma ja see vihm oli nii mahe, et püha mees 
ütles issandale: 

«Issand, see on pisarate saar, patukahetsuse saar.» 

Rand oli tühi. Kurnatud väsimusest ja näljast, istus, ta kivile, mille õnaruses lamasid 
kollased mustade täppidega munad, niisama suured kui luige omad. Kuid ta ei 
puutunud neid, vaid lausus: 

«Linnud on elavad kiidulaulud jumalale. Ma ei taha, et minu pärast üksainuski neist 
kiidulauludest puudu jääks.» 

Ja ta kitkus kivide vahelt sammalt ning näris seda. 

Püha mees oli teinud juba peaaegu terve ringi ümber saare, kohtamata elanikke, kui 
ta jõudis pruunidest ja punastest kaljudest moodustunud amfiteatrini, kus suli-sesid 
lugematud kaskaadid. Läbi pilvede sinasid kaljude tipud. 

Polaarjää sädelus oli pimedaks teinud vanakese silmad. Siiski tungis veel nõrk 
valgusehelk tema paistetanud laugude vahele. Ta silm seletas elusolendeid, kes 
tunglesid kaljuastanguil nagu inimhulk amfiteatri astmeil. Samal hetkel kuulsid tema 
merekohinast kurdiks jäänud kõrvad nõrku hääli. Mõeldes, et need on loodus-lastena 
elavad inimesed ja et issand on saatnud ta nende 

juurde jumalikku tõde õpetama, kuulutas ta neile evangeeliumi. 

Ta ronis suurele kivile keset metsikut amfiteatrit ja lausus neile: 

«Sellesinase saare elanikud, ehkki teie olete väikest kasvu, sarnanete te pigem mõne 
auväärse riigi senatile kui kalurite ja meremeeste hulgale. Tõsiduse, vaikuse ja 
rahuliku käitumise pärast võiks teie rahvakogu siin metsikul kaljul võrrelda Rooma 
senaatoritega, kes arutavad riigiasju Võidu templis, või koguni Ateena filosoofidega, 
kes vaidlevad Areopaagi pinkidel. Oige küll, teil pole nende teadmisi ega mõistust, 
kuid võib-olla olete teie jumala silmis nendest ülemal. Ma aiman, et te olete lihtsad ja 
head. Kõndides ümber teie saare, ei näinud ma ühegi mõrtsukatöö vaatepilti, ei 
verevalamise jälgi ega pika ridva otsa riputatud või väravate külge naelutatud 
vaenlaste päid ja juuksetutte. Mulle paistab, et kunstid on teile tundmata ja et teie ei 
sulata metalle. Aga teie süda on puhas ja teie käed ilmsüütud. Ja tõde tungib kergesti 
teie hinge.» 

Ent need, keda ta väikest kasvu, kuid väärika hoiakuga inimesteks pidas, olid 
tegelikult pingviinid, keda kevad oli kokku toonud ja kes kalju looduslikel astmetel 
oma suurte valgete kõhtude täies majesteetlikkuses paarikaupa reas seisid. Aeg-ajalt 
liigutasid nad oma tiivakönte otsekui käsivarsi ja tõid kuuldavale rahulikke häälitsusi. 
Nad ei kartnud inimest, sest ta oli neile tundmata ja polnud neile kunagi viga teinud; 
pealegi oli selles mungas midagi leebet, mis rahustas kõige kartli-kumaidki loomi ja 
meeldis pingviinidele üliväga. Nad pöördusid tema poole sõbraliku uudishimuga ning 
valge ovaal nende pisikeste ümmarguste silmade ümber andis nende pilgule veidra ja 
inimliku varjundi. 

Sellest hardast tähelepanust liigutatult kuulutas püha mees neile evangeeliumi: 


«Saare elanikud, maine päev, mis puhkeb teie kaljude kohal, on vaimuliku päeva 
võrdkuju, mis puhkeb teie hinges. Sest mina toon teile sisemise valguse; ma toon teie 
hinge valguse ja soojuse. Niisamuti kui päike sulatab jää teie mägedelt, sulatab Jeesus 
Kristus jää teie südame ümbert.» 

26 

Nii kõneles vanake. Ja et looduses hääl kutsub alati esile hääle ja kõik, mis hingab 
päikese all, armastab laulda vahelduval viisil, siis vastasid pingviinid vanakesele oma 
keeli. Ja nende hääl oli mahe, sest oli parajasti armusidemete sõlmimise aeg. 

Veendunud, et nad kuuluvad mõnda paganlikku suguharusse ja kuulutavad oma 
keeles ristiusku astumisest, kutsus püha mees neid ristimist vastu võtma. 

«Ma usun,» ütles ta neile, «et teie suplete sagedasti. Sest kõik nende kaljude lõhed 
on tulvil puhast vett, ning sellele rahvakogunemisele tulles nägin ma mitmeid teie seast 
nendes looduslikes basseinides kümblemas. Ja kas pole ihulik puhtus mitte vaimlise 
puhtuse võrdkuju?» 

Ning ta selgitas neile ristimise päritolu, olemust ja tagajärgi. 

«Ristimine,» lausus ta neile, «on Püha Vaimu vastuvõtmine, Uuestisündimine, 
Ümbermuutmine, Ilmutus.» 

Ja ta seletas neile järgemööda kõiki neid mõisteid. 

Olles enne pühitsenud vett, mis jugadena alla langes, ja lausunud palveid, ristis ta 
neid, keda oli õpetanud, valades igaühele neist pähe tilgakese puhast vett ja lugedes 
pühi sõnu. 

Nõnda ristis ta linde kolm päeva ja kolm ööd. 


VI PEATÜKK NÕUPIDAMINE PARADIISIS 


Kui pingviinide ristimine taevas teatavaks sai, ei kutsunud see seal esile ei rõõmu 
ega kurbust, vaid põhjustas ääretut üllatust. Issand ise oli nõutuses. Ta kutsus kokku 
õpetatud vaimulike ja doktorite kogu ning küsis neilt, kas nad peavad seda ristimist 
maksvaks. 

«Sel pole mingit tähendust,» ütles püha Patrick. 

«Aga mispärast?» küsis püha Gal, kes oli kuulutanud evangeeliumi Cornwallis ja 
õnnistanud püha mehe Maeli apostlitööle. 

PA 

«Ristimise sakrament on tähenduseta, kui selle vastu võtavad linnud, niisamuti nagu 
abielusakrament on tähenduseta, kui selle võtab vastu eunuhh.» 

Püha Gal kostis: 

«Mis ühist on teie arvates lindude ristimise ja eunuhhi abielu vahel. Ei mingisugust. 
Abielu, kui nii väljenduda tohib, on tinglik, eventuaalne sakrament. Preester annab 
oma õnnistuse sündimata aktile. On ilmne, et kui akt ei saa teoks, siis õnnistus ei 
jõustu. See on päevselge. Maapeal Antrimi linnas tundsin ma rikast meest nimega 
Sadoc. Ta elas ebaseaduslikus abielus ühe naisega, kes sünnitas talle üheksa last. 
Vanas eas võttis ta kuulda minu manitsusi ja nõustus temaga abielluma, ning mina 
õnnistasin nende ühendust. Õnnetuseks takistas kõrge iga Sadoc'i oma abielu teoks 
tegemast. Mõni aeg hiljem kaotas ta kogu oma varanduse ja Germaine (nii oli selle 
naise nimi), kes tundis, et tema ei suuda vaesuse koormat kanda, nõudis oma teoks 
saamata abielu tühistamist. Paavst rahuldas tema palve, sest see oli õigustatud. 
Niipalju abielu kohta. Kuid ristimist teostatakse ilma igasuguste piiramisteta ja 
reservatsioonideta. Pole mingit kahtlust: pingviinidele sai osaks püha sakrament.» 

Kui paavst Damasus Pühalt tema arvamust küsiti, väljendas ta seda järgmiste 
sõnadega: 

«Et teada saada, kas ristimine on kehtiv ja annab tulemusi, see tähendab, pühitseb, 
selleks tuleb vaadata seda, kes oli ristija, aga mitte seda, keda ristiti. Tegelikult tuleneb 


ju selle sakramendi pühitsev jõud välisest aktist, mille kaudu seda toimetatakse, ilma et 
ristitav iseenda pühitsemisest mingil viisil osa võtaks. Kui see oleks teisiti, siis ei 
ristitaks vastsündinuid. Ristimiseks pole vaja täita mingeid erilisi tingimusi, pole tarvis 
olla taeva erilise armu osaline. Piisab, kui tahetakse teha sedasama, mida teeb kirik, 
lausuda pühitsemissõnu Ja täita ettenähtud vorminõudeid. Ja meil pole alust kahelda 
selles, et auväärne Mael neid tingimusi täitis. Järelikult on pingviinid ristitud.» 

«Kas arvate seda tõesti?» küsis püha Guenole. «Mis on siis ristimine teie arvates? 
Ristimine — see on uuestisündimine, mille läbi inimene sünnib taas veest ja vaimust, 

sest vette minnes on ta määritud patuga, aga ta tõuseb sealt ümbermuudetult, uue 
olendina, rikkana tõe andide poolest; ristimine on surematuse idu; ristimine *on 
ülestõusmise pant; ristimine tähendab koos Kristusega surmas hauda minna ja koos 
temaga surmavära-vast välja astuda. Seda andi ei või mitte lindudele pillata. 
Arutlegem, pühad isad. Ristimine kustutab pärispatu, kuid pingviinid ei ole mitte patus 
sigitatud. Ristimine vabastab patulunastusest, kuid pingviinid ei ole patustanud. 
Ristimise järel käib jumala arm ja südame-puhtus, mis ühendab kristlased Jeesusega 
nagu kehaliikmed peaga, kuid on käegakatsutavalt selge, et pingviinidel ei saa olla 
neidsamu voorusi mis usutunnistajatel, neitsitel ja leskedel, nad ei saa taevast armu 
vastu võtta ja ühineda ...» 

Püha Damasus ei lasknud tal lõpetada: 

«See tõendab, et ristimine ei olnud vajalik, see ei tõenda aga, et ta oleks kehtetu.» 
«Ent sel juhul,» kostis püha Guenole, «võiks Isa, Poja ja Püha Vaimu nimel ristida 
piserdamisega või vettekastmisega mitte ainult lindu ja neljajalgset, vaid ka elutut asja, 
kuju, lauda, tooli ja nii edasi. Loom saaks kristlaseks, see kujukene, see laud saaksid 

kristlasteks. See on absurdne.» 

Sõna võttis püha Augustinus. Tekkis sügav vaikus. 

«Ma tahaksin teile ühe näite varal selgitada vormelite võimu,» sõnas tulihingeline 
Hippo piiskop. «Oige küll, siin on tegemist saatanliku ettevõttega. Ent kui võlu- 
sõnadel, mida õpetab kurat, on võim mõistuseta loomade ja isegi elutute asjade üle, 
kuidas võiks siis kahelda pühade sõnade mõjuvõimus lojuste ja hingetu aine üle. Siin 
on näide selle kohta: 

Minu eluajal oli Madaura linnas, filosoof Apuleiuse kodupaigas, üks nõid, kellel 
tarvitses vaid põletada kolmjalal koos teatud rohtudega ja teatud võlusõnu lausudes 
mõne mehe peast lõigatud juukseid, et seda meest otsemaid oma voodisse saada. Kord, 
kui ta tahtis sel kombel võita ühe nooruki armastust, põletas ta aga teenijatüdruku 
pettuse tõttu noormehe juuste asemel villa, mis oli katkutud ühes kõrtsitoas rippuva 
oina-nahast veinilähkri küljest. Ja öösel kepsutas veinilähker 

läbi linna nõiamoori ukse ette. See on sündinud fakt. Nii sakramendi kui ka 
nõidumise puhul on määrav just vorm. Jumaliku vormeli mõjuvõim ei või aga olla 
vähema jõu ja ulatusega kui põrgulike võlusõnade jõud.» 

Olles nõnda rääkinud, võttis suur Augustinus kiiduavalduste saatel istet. 

Nüüd palus sõna üks elatanud ja melanhoolse ilmega õnnis hing. Keegi ei tundnud 
teda. Tema nimi oli Pro-bus ja ta polnud pühakute kaanonisse kirjutatud. 

«Palun kohalviibijaid mind vabandada,» ütles ta. «Minu pea ümber pole oreooli ja 
igavese õndsuse võitsin ma endale ilma hiilguseta. Aga seoses sellega, mida teile 
praegu kõneles suur ja püha Augustinus, on minu arvates kohane jagada teiega oma 
raskeid kogemusi sakramendi kehtivuseks vajalike tingimuste kohta. Hippo piiskopil 
oli täielik õigus öelda: sakrament sõltub vormist. Tema jõud on vormis, tema nõrkus 
on vormis. Kuulake, pühad isad ja kirikuvürstid, minu haledat lugu. Ma olin preestriks 
Roomas, imperaator Gordianuse printsipaadi ajal. Ilma et ma oleksin erakordsete 
teenetega silma paistnud nagu teie, teenisin ma vagalt kirikut. Nelikümmend aastat 


pidasin jumalateenistusi püha Modesta kirikus linnamüüri taga. Mul olid kindlaks- 
kujunenud harjumused. Igal laupäeval läksin Barjase-nimelise veinikaupleja juurde, 
kes asus kõigi oma amfo-ratega Capena väravate all, ja ostsin temalt veini, mida ma 
pühitsesin iga päev nädal läbi. Kogu selle pika aja jooksul ei jätnud ma ühelgi 
hommikul püha missat pidamata. Ent ma ei tundnud rõõmu ja raske südamega hüüdsin 
ma altari astmete peal: «Miks sa oled nii rõhutud, mu hing, ja nii rahutu mu sees?» 
Usklikud, keda ma püha laua juurde kutsusin, tegid mu meele kurvaks, sest võiks 
öelda, et enne veel kui nad jõudsid minu käest tulnud armulaualeiva alla neelata, 
langesid nad tagasi patu sisse, just nagu poleks sakramendil nende üle mingit mõju ega 
võimu olnud. Viimaks sai minu maiste katsumuste aeg täis, ma uinusin issandas ja 
ärkasin äravalitute asupaigas. Seal kuulsin ma lõpuks ingli käest, kes oli mind ära 
toonud, et veinikaupleja Barjas Capena väravate juures müüs veini pähe juurikate 

ja puukoore keedist, milles polnud tilkagi viinamarjamahla, ja et ma ei võinudki seda 
viletsat laket vereks muuta, sest see polnud vein, ja et ainult vein võib Jeesuse Kristuse 
vereks saada; kuulsin, et kõik minu pühitsemised olid tühja läinud, et minu kari ja 
mina olime nelikümmend aastat enda teadmata armulaua sakramendist ilma olnud ning 
seega tegelikult kiriku rüpest välja heidetud. Kui see mulle selgeks sai., haaras mind 
sügav masendus, mis mind veel praegugi siin õndsate asupaigas rõhub. Ma uitan 
lakkamatult ühest paradiisi äärest teise, kohtamata ainustki neist kristlastest, keda ma 
kunagi õndsa Modesta basiilikas pühale armulauale võtsin. 

Inglite leivast ilma jäädes andsid nad ennast jõuetult kõige jõledamate pahede 
võimusesse ja läksid kõik-põrgu. Mind lohutab mõte, et ka veinikaupleja Barjas läks 
hukatusse. Kõiges selles ilmneb asjade loogika, mis on loogika enda looja vääriline. 
Siiski tõendab minu kurb näide, et mõnikord on väga halb, kui sakramendi vorm selle 
sisu üles kaalub. Küsin alandlikult: kas igavene tarkus ei võiks siin mingit rohtu 
leida?» 

«E1,» vastas Issand. «Rohi oleks hullem kui pahe ise-Kui õndsaks saamise reeglite 
juures sisu kaaluks üles vormi, siis oleks vaimulikul seisusel ots käes.» 

«Oh häda, mu Issand,» ohkas alandlik Probus,. «uskuge minu kurbi kogemusi! 
Mida rohkem teie sakramendid vormitäitmise poole kalduvad, seda hirmsamatele 
raskustele põrkab jumalik õigusemõistmine.» 

«Tean seda paremini kui teie,» kostis Issand. «Ühesuguse pilguga vaatan ma nii 
kaasaja probleeme, mis on keerulised, kui ka tuleviku probleeme, mis pole lihtsamad. 
Seepärast võin ma teile kuulutada, et enne veel,, kui Päike on kakssada nelikümmend 
korda ümber Maa rännanud .. .» 

«Oo ülev keel!» hüüdsid inglid. 

«Ja maailma looja vääriline,» vastasid kirikuvürstid. 

«See ütlemisviis,» vastas Issand, «on kooskõlas minu vana kosmogooniaga, millest 
ma ei või loobuda, ilma et see minu muutumatusele kahjuks tuleks ... 

Niisiis enne veel, kui Päike on kakssada nelikümmend korda ümber Maa rännanud, 
ei leidu Roomas enam üht- 

ainustki preestrit, kes oskaks ladina keelt. Kirikutes lita-neiasid lauldes hüütakse 
püha Oricheli, püha Rogueli ja püha Toticheli poole, kes, nagu te teate, on kuradid ja 
mitte inglid. Paljud vargad, kes kavatsevad armulauale minna, kuid kardavad, et 
andestuse eest sunnitakse neid riisutud asju kirikule ohverdama, hakkavad pihtima 
ringirändavatele preestritele. Need aga ei oska ei itaalia ega ladina keelt, ja tundes 
ainult oma küla murrakut, hakkavad käima mööda linnu ja asulaid ning müüma näruse 
hinnaga, sageli ainult pudeli veini eest pattude andeksandmist. Arvatavasti ei tule meil 
nende andeks-andmiste pärast muret tunda, sest nende puhul puudub patukahetsus ja 
nad on seetõttu maksvusetud; kuid on täiesti võimalik, et ristimised tekitavad meile 


veel tüli. Preestrite nõmedus kasvab niisuguse piirini, et nad hakkavad lapsi ristima in 
nomine patria et filia et spirita sancta, nagu Louis de Potter lõbuga jutustab oma 
«Ristiusu filosoofilise, poliitilise ja kriitilise ajaloo» kolmandas köites. Niisuguste 
ristimiste kehtivus saab meile veel üheks valusaks küsimuseks. Ehkki ma lepin oma 
pühades tekstides kreeka keelega, mis ei ole nii elegantne kui Platonil, ja ladina 
keelega, mis pole mitte Gcero oma, ei saa ma ometi tunnistada liturgiliseks vormeliks 
mõttetut sõnapuru. Paneb otse värisema, kui mõelda, et niisugust ebatäpsust sallitakse 
miljonite vastsündinute ristimisel. Ent tuleme tagasi oma pingviinide juurde.» 

«Teie jumalikud sõnad, oh Issand, on meid juba nende juurde juhatanud,» ütles püha 
Gal. «Usumärkide ja õndsaks saamise reeglite puhul kaalub vorm ilmtingimata üles 
sisu, ja sakramendi kehtivus sõltub ainuüksi selle vormist. Kogu küsimus seisab vaid 
selles, kas pingviinid ristiti vormikohaselt. Ja vastus ei lase endas kahelda.» 

Siin jõudsid kirikuisad ja õpetatud mehed ühisele arvamusele, aga nende nõutus 
suurenes sellest veelgi. 

«Ristiusku pöördumine toob pingviinidele kaasa suuri raskusi,» sõnas püha 
Cornelius. «Linnud peavad hakkama nüüd oma hingeõnnistuse eest hoolitsema. 
Kuidas võib see neil korda minna? Lindude eluviisid käivad mitmeski punktis kiriku 
nõudmistele vastu. Ja pingviinidel 

pole põhjust neid muuta. Tahan sellega öelda, et neil pole niipalju mõistust, et oma 
kombeid parandada.» 

«Nad ei võigi seda teha,» sõnas Issand, «minu seadused takistavad neid selles.» 

«Ent ristimise tulemusena hakkavad nad edaspidi oma tegude eest vastutust 
kandma,» jätkas püha Cornelius. «Nüüdsest peale on nad head või halvad, 
vastuvõtlikud voorusele ja pahele.» 

«Jah, selles just seisabki küsimus,» lausus Issand. 

«Mina näen siin vaid ühte lahendust,» ütles püha Augustinus. «Pingviinid lähevad 
põrgusse.» 

«Aga neil pole ju hinge,» märkis püha Irenaeus. 

«See on kole,» ohkas Tertullianus. 

«Kahtlemata,» jätkas püha Gal. «Ma tunnistan, et minu õpilane püha mees Mael on 
oma pimedas tuhinas pühale vaimule suuri teoloogilisi raskusi valmistanud ja viinud 
segadusse müsteeriumide majapidamise.» 

«Vana tobu!» hüüdis Elsassi Adjutor õlgu kehitades. 

Kuid Issand heitis Adjutorile manitseva pilgu. 

«Lubage,» ütles ta, «püha mees Mael ei ole mitte läbinägelik nagu teie, õnnis hing. 
Ta ei näe mind. Mael on nõdra tervisega vanamees, ta on pooleldi kurt ja kolmveerand 
pime. Te olete tema vastu liiga karm. Ometi pean tunnistama, et olukord on täbar.» 

«Õnneks on see segadus vaid ajutine,» ütles püha Irenaeus. «Pingviinid on ristitud, 
nende munad aga mitte, ja pahandus lõpeb praeguse põlvkonnaga.» 

«Ei maksa nõnda rääkida, mu poeg Irenaeus,» ütles Issand. «Reeglitel, mida 
teadlased maa peal loovad, on erandeid, sest nad pole täiuslikud ega vasta täpselt loo- 
dusele. Ent minu poolt rajatud reeglid on täiuslikud ning neil pole ühtegi erandit. 
Ristitud pingviinide saatus tuleb otsustada ilma ühtki jumalikku seadust riivamata ja 
kooskõlas niihästi kümne käsuga kui ka minu kiriku nõudmistega.» 

«Issand,» ütles püha Gregorius Nazianzosest, «kinkige neile surematu hing.» 

«Oo mu Issand, mis nad küll sellega peale hakkavad,» õhkas Lactantius. «Neil ei ole 
kõlavat häält, et teile kiitust laulda. Nad ei oska pühitseda teie müsteeriume.» 

«On kindel,» ütles püha Augustinus, «et nad ei pea silmas jumalikku seadust.» 

«Nad ei võigi seda teha,» ütles Issand. 

«Nad ei võigi seda teha,» kordas püha Augustinus. 


«Ja Issand, kui teie oma tarkuses kingite neile surematu hinge, siis põlevad nad 
igavesti põrgutules, tänu teie imeväärsetele seadustele. Nii seatakse taas jalule õiglane 
kord, millesse see vana kambrialane segadust tõi.» 

«Monica poeg,» ütles Issand, «te soovitate mulle õiget lahendust, mis on kooskõlas 
minu tarkusega. Kuid see ei lähe kokku minu halastava meelega. Sest kuigi ma olen 
oma olemuse poolest muutumatu, siiski, mida kauem ma püsin, seda rohkem ma 
kaldun leebuse poole. Kes minu mõlemaid testamente loeb, see paneb seda 
iseloomumuutust tähele.» 

Kuna vaidlus pikale venis, ilma et oleks asjasse palju selgust toonud, ja kuna õndsad 
isad ilmutasid kalduvust ikka ühte ja sedasama korrata, otsustati nõu küsida 
Aleksandria püha Katariina käest. Nii toimiti keeruliste juhtumite puhul enamasti alati. 
Püha Katariina oli maa peal viiekümnest väga õpetatud doktorist vaidluses võitu 
saanud. Ta oli kodus kõnekunstis ja tundis Platoni filosoofiat niisama hästi kui 
pühakirjagi. 


VII PEATÜKK NÕUPIDAMINE PARADIISIS (Järg ja lõpp) 


Püha Katariina ilmus nõupidamisele kuldbrokaadist kleidis, peas smaragdidest, 
safiiridest ja pärlitest kroon. Puusal kandis ta leegitsevat rõngast, selle ratta kujutust, 
mille tükid kord tema tagakiusajad maha olid rabanud. 

Kui Issand palus teda rääkida, kõneles ta niisuguseil sõnul: 

«Issand, selleks et lahendada probleemi, mille teie suvatsete minu ette seada, ei 
hakka ma uurima ei loomade 

eluviise üldse ega ka lindude omi eraldi võetult. Juhiksin vaid siia nõupidamisele 
kogunenud doktorite, preestrite ja kirikuvürstide tähelepanu sellele, et inimese ja 
looma vahel pole päris kindlat piiri, sest leidub ju monstrumeid, kes põlvnevad 
ühekorraga mõlemast. Niisugused on kimäärid, kes on pooleldi nümfid, pooleldi 
maod; kolm kitsejalgset gorgot. Niisugused on sküllad ja sireenid, kes meres laulavad. 
Neil on naise keha ja kala saba. Sellised on ka kentaurid, mehe kehaga vööst saadik ja 
hobused muus osas. Poolinimeste üllas sugu! Teile pole teadmata, et üks neist oskas 
jõuda vaid mõistuse valgusest juhituna igavese õndsuseni, ja teie näete vahel kuldse 
pilve veerel tema kummuvat sangaririnda. Kentaur Cheiron teenis oma maapealsete 
tegudega õiguse asuda õndsate elupaika: tema oli Achilleuse õpetajaks, ja kui ta oli 
oma kasvatustöö lõpule viinud, elas see noor kangelane neitsiks riietatult kaks aastat 
kuningas Lykomedese tütarde seas. Ta jagas nende mänge ja nende aset, ilma et neiud 
oleksid hetkekski kahelnud, et ta on samasugune nooruke neitsi nagu nemad. Cheiron, 
kes kangelase nii kombelisena üles kasvatas, on keiser Traianuse kõrval ainuke õige, 
kes looduse seadusi silmas pidades taevase au osaliseks sai. Ja ometi oli ta vaid 
poolinimene. 

Usun selle näitega tõestanud olevat, et igavesse õndsusse pääsemiseks piisab sellest, 
kui omatakse mõningaidki inimese kehaosi, muidugi tingimusel, et need on õilsad 
osad. Ja kui kentaur Cheiron jõudis õndsusse, ilma et ta oleks ristimise läbi uuesti 
sündinud, miks ei peaks siis pingviinid seda pärast ristimist ära teenima, juhu! kui nad 
saavad poolpingviinideks ja poolinimes-teks. Seepärast palun teid hardasti, Issand, 
andke vanakese Maeli pingviinidele inimese pea ja keha, et nad võiksid teid väärikalt 
kiita, ja kinkige neile surematu hing, ent väike.» 

Nõnda rääkis Katariina, ja pühad isad, doktorid, usutunnistajad ja kirikuvürstid tõid 
kuuldavale heakskiitva ümina. 

Siis aga tõusis üles püha eremiit Antonius, sirutas kaks punast ja soonilist käsivart 
kõigekõrgema poole ja hüüdis: 

«Issand, minu jumal, ärge tehke seda mitte, oma püha parakleedi nimel, ärge tehke 
seda mitte!» 

Ta kõneles seesuguse ägedusega, et tema pikk valge habe lipendas lõua otsas nagu 
tühi heinakott näljase hobuse peas. 

«Issand, ärge tehke seda mitte. Inimese peaga linnud on ammugi olemas. Püha 
Katariina ei mõelnud välja midagi uut.» 

«Mõttekujutlus kogub ja võrdleb, ta ei loo eales midagi,» sähvas püha Katariina 
kuivalt. 

«... Niisugused linnud on ammugi olemas,» jätkas püha Antonius, kes ei tahtnud 
midagi kuulda võtta. «Neid nimetatakse harpüiadeks ja nad on kõige kõlvatumad 
elajad päikese all. Kord, kui püha isa Paulus kõrbes minu juurde õhtusöögile tuli, 
seadsin ma laua oma hüti läve ette vana sükomoripuu alla. Jalamaid kükitasid harpüiad 
okstele. Nad ajasid oma kileda kisaga meie kõrvad lukku ja tegid musta kõigi meie 
roogade peale. Nende elukate jultumus segas mind kuulamast püha isa Pauluse 
õpetussõnu ja me sõime oma leiba ja aedvilja pooleks linnusõnnikuga. Kuidas võiks 
küll arvata, et harpüiad teid vääriliselt kiidavad, Issand? 

Oma kiusatustes olen ma näinud palju värdjalikke olevusi — mitte ainult ussnaisi ja 
näkke, vaid veel hoopis iseäralikuma kehaehitusega olendeid, nagu näiteks inimesi, 
kellel on kereks keedupott, kirikukell, tornikell, toiduaineid ja sööginõusid täis laotud 
puhvetkapp või koguni maja tükkis uste ja akendega, millede kaudu võib näha 
pererahvast koduste talituste juures. Tervest igavikust ei jätkuks, et kirjeldada kõiki 
koletisi, kes mind minu üksinduses on vaevanud; neid on olnud igasuguseid — 
purjelaevaks taageldatud vaalaskaladest kuni pisikeste punaste elukateni, kes vihmana 
alla sadasid ja minu kaevu vee vereks muutsid. Kuid ükski neist ei ole olnud nii jälk 
kui need harpüiad, kes minu ilusa sükomoripuu lehed oma roojaga ära kõrvetasid.» 

«Harpüiad,» ütles vahele Lactantius, «on linnu-kehaga naiskoletised. Naisest on neil 
pea ja rind. Nende pealetükkivus, häbitus ja roppus tuleb nende naiselikust loomusest, 
nagu seda näitas luuletaja Vergilius oma «Aeneises». Neil lasub Eeva needus.» 

«Ei maksa enam kõnelda Eeva needusest,» sõnas Issand. «Teine Eeva on esimese 
välja lunastanud.» 

Paulus Orostus, üldise ajaloo kirjutaja, keda Bossuet hiljem matkima pidi, tõusis üles 
ja palus Issandat: 

«Issand, kuulake minu ja Antoniuse palvet. Ärge tehke enam kentauride-, sireenide- 
ja faunidetaolisi pool-inimesi, keda armastasid muinaslugudele maiad kreeklased. Teie 
ei leia neist mingit rahuldust. Niisugustel poolinimestel on paganlikud kalduvused ja 
nende kahepaikne loomus ei ole kombepuhtuse eelduseks.» 

Mesisuine Lactantius aga rääkis niisuguseil sõnul: 

«Vümatikõnelenu on kahtlemata parim ajaloolane Paradiisis, sest Herodotos, 
Thukydides, Polybios, Titus Livius, Velleius Paterculus, Cornelius Nepos, Suetonius, 
Manethon, Diodoros Sitsiiliast, Dio Cassius ja Lampri-des ei pääsenud jumala palge 
ette ja Tacitus kannatab põrgus jumalateotajatele määratud piinu. Ent Paulus Orosius 
ei tunne taevast hoopiski nii hästi kui maiseid asju. Sest talle ei tule mõttessegi, et 
inglid, kes põlvnevad inimesest ja linnust, on puhtus ise.» 

«Me kaldume kõrvale,» ütles Igavene. «Milleks siin kõik need kentaurid, need 
harpüiad ja inglid. Meil on tegu pingviinidega.» 

«Teie sõna on õige, Issand,» lausus vanim viiekümnest doktorist, kes olid ajalikus 
elus Aleksandria neitsi poolt ära võidetud. «Meil on tegu pingviinidega, ja ma julgen 
Väljendada arvamust, et taevast vapustava skandaali lõpetamiseks «tuleks meie võitja, 
püha Katariina ettepaneku kohaselt kinkida vanakese Maeli pingviinidele pool 
inimlikku keha ühes igavese hingega, mis oleks selle poolega proportsionaalne.» 


Nende sõnade peale tõusis nõukogus eraviisiliste mõttevahetuste ja õpetatud 
vaidluste kõva kära. Kreeka kirikuisad vaidlesid pingviinidele sobiva hinge aine, laadi 
ja mõõdete asjus ägedasti ladina isadele vastu. 

«Usutunnistajad ja kirikuvürstid,» hüüdis Issand, «ärge käituge nagu konklaavis või 
sinodil maa peal. Ärge tooge Võidutsevasse Kirikusse seda ülemäärast ägedust, mis 
Võitlevas Kirikus tüli tekitab. Õnnetuseks on ju liigagi tõsi, et kõigil konsiiliumidel 
Euroopas, Aasias ja Aafrikas, kus lehvis minu vaim, kiskusid 

kirikuisad teiste isade habemeid ja kraapisid nende silmnägu. Ja ometi olid nad 
ilmeksimatud, sest mina olin nendega.» 

Kui kord oli jalule seatud, tõusis vanake Hermas üles ja ütles pikkamisi järgmist: 
«Ma kiidan sind, Issand, et sa lasksid sündida minu ema Saphira oma väljavalitud 
rahva hulgas neil aegadel, kus taevane kaste jahutas maad, mis oli ilmale toomas oma 

lunastajat. Ja ma kiidan sind. Issand, et sa lasksid minu surelikel silmadel näha sinu 
jumaliku poja apostleid. Ja ma räägin siin kõrges nõukogus, sest teie tahtmine on, et 
tõde tuleks alandlikust suust, ja ma ütlen: muutke need pingviinid inimesteks. See on 
ainuke otsus, mis teie õigluse ja halastusega kokku sünnib.» 

Mitmed õpetatud mehed nõudsid sõna, teised võtsid ise sõna. Mitte keegi ei 
kuulanud ja kirikuisad vehkisid käratsedes oma palmiokste ja pärgadega. 

Parema käe viipega lõpetas Issand oma äravalitute tülid: 

«Aitab vaidlustest,» ütles ta. «Mõte, mille hea vanake Hermas esile tõi, on ainus, mis 
sobib minu igaviku-plaanidega. Neist lindudest saavad inimesed. Ma näen ette, et 
sellest tuleb mitmeid pahandusi. Paljud neist uutest inimestest hakkavad korda saatma 
halbu tegusid, mida nad pingviinidena poleks teinud. Selle muutuse läbi kujuneb nende 
saatus kindlasti hoopis vähem kadestusväärseks, kui see ilma ristimiseta ja Aabrami 
perekonda arvamiseta oleks olnud. Ent ftiinu ettenägevus ei tohi nende tahtevabaduse 
peale mõju avaldada. Selleks et mitte riivata inimlikku vabadust, jään ma teadmatusse 
selle suhtes, mida tean, tihendan oma silme ees loori, millest minu pilk on läbi 
tunginud, ja lasen end oma pimedas selgeltnägelikkuses üllatada sellest, mida ma olen 
ette näinud.» 

Seepeale kutsus ta kohe peaingel Raafaeli. 

«Otsi üles püha mees Mael,» lausus ta temale, «seleta talle ära tema eksitus ja ütle, et 
ta minu nime abil muudaks need pingviinid inimesteks.» 


VIII PEATÜKK PINGVIINIDE MUUNDUMINE 


Peaingel lendas alla Pingviinide saarele ja leidis püha mehe ühes kaljuõõnsuses oma 
uute jüngrite keskel magamas. Raafael pani talle käe õlale, ja kui vanake oli ärganud, 
ütles talle mahedal häälel: 

«Mael, ära kohku mitte!» 

Pimestatud hiilgavast valgusest ja joobudes hurmavast lõhnast, tundis püha mees ära 
issanda ingli ja langes tema ette silmili maha. 

Ja ingel hakkas jälle rääkima: 

«Mael. tunne ära oma viga: uskudes ristivat Aadama lapsi, ristisid sa linde. Ja ennäe, 
sinu läbi on pingviinid astunud jumala kiriku rüppe.» 

Nende sõnade peale jäi vanake tummaks. 

Ja ingel jätkas: 

«Tõuse üles, Mael, võta sõjariistaks issanda vägev nimi ja ütle nendele lindudele: 
«Saage inimesteks!»» 

Ja kui püha mees Mael oli nutnud ja palvetanud, võttis ta sõjariistaks issanda vägeva 
nime ja ütles lindudele: 


«Saage inimesteks!» 

Otsekohe toimus pingviinidega muutus. Nende laup avardus ja nende pealagi 
kumerdus kuplina, nagu püha Maarja rotund Rooma linnas. Nende pilusilmad vaatasid 
laiemalt maailma, kahe lõhekese ümber, mis olid nende sõõrmeteks, tekkis lihav nina; 
nende nokast sai suu ja sellest suust lendas välja sõna; nende kael lühenes ja läks 
jämedamaks; nende tiibadest kujunesid käed ja ujulestadest jalad; nende rinda asus 
rahutu hing. 

Siiski jäi neile veel jälgi esialgsest välimusest. Nad kaldusid kõõrdi vaatama ja 
kõikusid oma liiga lühikestel jalgadel; nende kehale jäid õrnad udukarvad. 

Ja Mael tänas issandat, et see oli pingviinid Aabrami peresse võtnud. 

Ent teda kurvastas mõte, et peagi lahkub ta sellelt saarelt ega tule siia enam kunagi 
tagasi ja et temast kaugel ja püsiva hooleta võib nõrkeda pingviinide usk, 

nagu närtsib liiga noor ja õrnuke taim. Ja temas sündis mõte saar Armoorika rannale 
kaasa viia. 

«Ma ei tunne Igavese Tarkuse plaane,» ütles ta endamisi. «Aga kui jumal tahab, et 
ma saare ära viin, kes võiks siis sellele vastu seista?» 

Ja püha mees punus oma stoola lõngast väga peenikese neljakümne jala pikkuse 
nööri. Ühe nööriotsa köitis ta kaljunuki ümber, mis rannaliivast välja ulatus, ja astus 
teist otsa peos hoides kivikünasse. 

Küna libises merele ja tõmbas Pingviinide saare põhjast lahti. Pärast üheksa päeva 
kestnud meresõitu jõudis Mael õnnelikult Bretagne'i kallastele, tuues saare endaga 
kaasa. 


II RAAMAT VANAAEG 
I PEATÜKK ESIMENE RÜÜ 


Sel päeval istus püha Mael ookeani kaldal kivi otsas, mis tundus talle põletavalt 
kuumana. Tema arvates oli päike selle tuliseks kütnud ja ta tänas selle eest maailma 
loojat, teadmata, et samal kivil oli viivu aja eest puhanud Kurat. 

Apostel ootas Yverni munki, kes pidid kohale tooma suure laadungi kangaid ja 
loomanahku, et Alca saare elanikke riidesse panna. 

Peagi nägi ta paadist maale astumas üht munka, kelle nimi oli Magis ja kes oli oma 
pühaduse poolest laialt tuntud. Turjal kandis ta kasti. 

Kui ta vanakese juurde jõudis, pani ta kasti maha ja ütles käisekäänisega laubalt higi 
pühkides: 

«Mu isa, niisiis tahate teie neile pingviinidele riided selga panna?» 

«Pole midagi pakilisemat, mu poeg,» vastas vanake. «Sellest ajast peale kui nad 
Aabrami perekonda vasiu võeti, lasub ka neil Eeva needus ja nad teavad, et nad on 
alasti; varem nad seda ei teadnud. On ülim aeg nad riidesse panna, sest õrnad 
udusuled, mis neile jäid pärast muundumist, hakkavad juba kaduma.» 

«See on õige,» ütles Magis, heites pilgu kaldale, kus ta nägi pingviine krevette 
püüdmas, merikarpe korjamas, 

laulmas ja magamas, «nad on tõepoolest alasti. Aga kas teie ei arva, mu isa, et parem 
oleks nad jättagi alasti. Milleks neile kehakatted? Kui nad hakkavad riideid kandma ja 
allutavad end moraalireeglitele, siis lähevad nad ärarääkimata upsakaks, alatult 
silmakirjalikuks ja talumatult julmaks.» 

«Kuidas on küll võimalik, mu poeg,» ohkas vanake, «et te nii halvaks peate 
moraaliseadusi, mida tunnustavad isegi paganad?» 


«Moraaliseadused,» vastas Magis, «sunnivad inimesi, kes pole ju muud kui loomad, 
elama teisiti kui loomad. Mõistagi on see neile vastumeelne, aga samal ajal meelitab ja 
rahuldab see neid. Kuna nad on upsakad, arad ja lõbujanulised, siis painutavad nad end 
heal meelel sunduse alla, mis kõditab nende edevust ja millele nad rajavad oma ajaliku 
turvalisuse ja tulevase õndsuse lootused. Selline on igasuguse moraali põhialus... Ent 
ärgem kaldugem kõrvale. Minu kaaslased lossivad selle saare rannale kangaste ja 
loomanahkade laadungit. Mõelge järele, mu isa, kuniks on veel aeg! Pingviinide 
riietamine on kaugeleulatuvate tagajärgedega ettevõte. Kui mõni pingviin praegu 
mõnd pingviinlannat ihaldab, siis teab ta täpselt, mida ta ihaldab, ja tema himusid 
piirab ihaldusobjekti üksikasjaline tundmine. Praegusel hetkel armatsevad rannal 
päikese paistel kaks või kolm pingviinipaari. Ja vaadake, millise lihtsusega nad seda 
teevad! Keegi ei pane neid tähele ja nad isegi ei paista sellest eriti haaratud olevat. Aga 
kui pingviinlannat varjavad loorid, siis ei mõista pingviin enam nii hästi, mis teda 
naise poole kisub. Tema ebamäärased ihad võtavad igasuguste unistuste ja 
pettekujutluste vormi. Ja lõpuks, mu isa, õpib ta tundma armastust ja selle arutuid 
piinu. Sel ajal aga teevad pingviinlannad silmi maha lüües ja häbelikult huuli 
muigutades näo, nagu peidaksid nad oma hilpude all mõnd varandust! ... Kui halb see 
on! 

Seda pahet võib kannatada seni, kui too rahvas jääb karmiks ja vaeseks; ent oodake 
vaid tuhat aastat, ja teie näete, mu isa, kui hirmsad sõjariistad olete te Alca tütarde 
kätte andnud. Kui lubate, võiksin teile sellest juba praegu ettekujutuse anda. Võtame 
umbropsu ühe neist 

pingviinlannadest, keda pingviinid mikski ei pea, ja riietame ta nii kenasti, kui see 
meie võimuses on. 

Ennäe, sealt parajasti tulebki üks meie poole. Ta pole ei nägusam ega inetum kui 
teised. Ta on noor. Keegi ei pane teda tähele. Ta kõnnib laisalt kaljul, näpp ninas, ja 
sügab end selja jä kintsu vahepealt. Teile ei jää märkamatuks, mu isa, et tal on kitsad 
õlad, rippuvad rinnad, suur kollane kõht ja lühikesed jalad. Tema punase-võitu põlved 
kisuvad igal sammul krimpsu ning paistab, nagu oleks tal mõlemal põlvesilmal 
pisikene ahvipea. Tema jalapöiad on jämedad ning soonilised ning hoiavad kaljust 
kinni nelja konksus varbaga, kusjuures suured varbad ennast käigu peal püsti ajavad 
otsekui kahe ettevaatliku siu pead. Ta on täielikult ametis kõndimisega: kõik tema 
lihased on töös ja kui me näeme neid nõnda katmatult tegevuses olevat, siis on ta meile 
rohkem käimise kui armatsemise masin, kuigi ta on silmanähtavalt nii ühte kui teist ja 
varjab eneses veel mitmesuguseid masinavärke. Ja nüüd, auväärne apostel, pange 
tähele, mis ma temaga teen.» 

Nende sõnade peale kargab munk Magis kolme hüppega pingviininaise juurde, võtab 
tal ümbert kinni, haarab ta kaenlasse, nii et juuksed järele lohisevad, ja tirib surmani 
kohkunud tüdruku püha mehe Maeli ette. 

Sellal kui neiu nutab ja anub, et talle kurja ei tehtaks, võtab munk Magis kirstust 
paari sandaale ja käsib tal need jalga panna. 

«Kui jalad villastesse paeltesse nöörida, siis paistavad nad väiksemad,» sõnas ta 
vanakesele. «Kahe tolli paksused tallad pikendavad elegantselt säärt ja õilistavad seega 
koormat, mida ta kannab.» 

Veel oma sandaalinööre sõlmides heitis pingviinlanna uudishimuliku pilgu avatud 
kirstu, ja kui ta nägi, et see on täis kalliskive ja ehteid, naeratas ta läbi pisarate. 

Munk keeras ta juuksed kuklasse kokku ja kroonis need lillelise kübaraga. Randmete 
ümber seadis ta kullast võrud, ja kui ta oli neiu sirgelt seisma pannud, mässis talle 
rindade alla ja ümber kõhu laia lõuendi-riba, seletades, kuidas rind seeläbi uhkema 
hoiaku omandab ja piht kokku pigistatakse, et puusad seda uhkemalt kumerduda 
võiksid. 

Nööpnõelte varal, mis ta ükshaaval oma huulte vahelt võttis, kinnitas ta lõuendiriba 
kohale. «Pigistage aga veel,» piiksus pingviinlanna. 

Kui Magis oli pika järelekatsumise ja vaevanägemise peale ihu pehmed osad kokku 
pigistanud, heitis ta kõige peale roosa tuunika, mis keha piirjooni pehmelt kordas. 

«Kas kukub hästi?» küsis pingviinlanna. 

Ja ahtakeseks jäänud pihaga, pea viltu, lõuga õlale toetades silmitses ta 
tähelepanelikul pilgul oma tualeti fassongi. 

Kui Magis temalt päris, kas rüü mitte vähekese pikk pole, vastas ta eitavalt ja teatas, 
et ta võib seda pisut kergitada. 

Otsekohe haaras ta vasaku käega oma seelikust tagantpoolt kinni ja tõmbas selle 
põlveõndlate ümber kokku, hoolt kandes, et kannad hädavaevalt näha oleksid. Siis 
eemaldus ta puusi hööritades tillukeste sammudega. 

Ta ei pööranud pead, kuid oja äärest mööda minnes imetles ta ennast silmanurgast. 
Üks pingviin, keda ta juhtumisi kohtas, peatus üllatunult ja hakkas siis tuldud teed 
tagasi minnes tema järel käima. Pingviinlanna läks mööda merekallast, ja mehed, kes 
kalapüügilt tulid, lähenesid temale, ning kui nad olid teda silmitsenud, hakkasid nad 
tema järel käima. Need, kes rannaliival pikutasid, tõusid üles ja läksid teistega ühes. 

Kuhu ta läks, sinna voolasid vahetpidamata ikka uued pingviinide hulgad, nad tulid 
alla mööda mägiradu, pugesid välja kaljulõhedest ja tõusid sügavaist voogudest ning 
paisutasid saatjaskonna üha suuremaks. Karvase rinnaga küpsed turjakad mehed, 
nõtked noorukid, vanakesed, kes väristasid oma valgeis udemeis roosaka ihu arvukaid 
volte või luukasid jalga, veel kõhetumat ja puisemat kui kadakane kepp, mis oli neile 
kolmandaks sääreks, — hingeldades lisasid kõik sammu, levitades teravat lõhna ja 
kähedalt ähkides. Neitsi aga astus rahulikult ega paistnud midagi märkavat. 

«Mu isa,» hüüdis Magis, «vaadake, kuidas nad kõik lähevad, kaelad õieli, selle 
tütarlapse sfäärilise keskpaiga 

poole, nüüd, kus see keskpaik on varjatud roosa riidega. Sfäär tõmbab endale 
geomeetrite tähelepanu oma omaduste arvukusega, ja kui ta võtab elava ainelise vormi, 
siis toob see talle uusi omadusi juurde. Kuid selleks, et sfäärilise keha omapära 
pingviinidele täielikult mõistetavaks saaks, oli vaja, et nad seda enam oma silmaga 
selgesti ei näeks ja hakkaksid teda endale vaimus ette kujutama. Mind ennast kisub 
praegu vastupandamatu jõuga selle pingviinlanna poole. Kas tuleb see sellest, et seelik 
tõstab tema tagupoole esile, annab sellele ühes suursuguse lihtsusega mingi 
sünteetilise, üldistatud iseloomu ja laseb sellest paista vaid puhast ideed, jumalikku 
printsiipi, — ma ei oska seda öelda; ent mulle näib, et kui süleleksin teda, siis 
tõuseksin inimlike iharuste taevasse. On kindel, et häbelikkus kingib naistele võitmatu 
võlu. Minu kihk on nii suur, et oleks asjata seda varjata.» 

Nii öeldes keerab ta oma kuuesabad häbitult üles, tormab pingviinide rongkäigule 
järele, rõhub neile peale, tõukab nad uperkuuti, ronib neile otsa, tallab nad jalge alla, 
muserdab nad ära, saab Alca tütre kätte, kahmab kaenlasse roosa ümaruse, mille küljes 
ripuvad terve rahva pilgud ja ihad, ning see kaob äkitselt munga süles ühte 
kaljukoopasse. 

Pingviinidele tundus siis, nagu oleks päike kustunud. Ja püha mees Maol sai aru — 
Kurat oli võtnud endale munk Mägise näo, et tuua Alca tütrele riided. Tema liha läks 
nõdraks ja tema hing sai kurvaks. Kui ta aeglasel sammul oma üksildase elupaiga 
poole astus, silmas ta väikesi kuue- või seitsmeaastasi pingviinitüdrukuid, kelle rind oli 
veel lame ja kintsud õõnsad, aga kes olid endale adrust ja mererohust niudevööd teinud 
ja rannal ringi luusisid, ise piiludes, kas mehed neil ehk kannul ei käi. 

II PEATÜKK ESIMENE RÜÜ (Järg ja lõpp) 


Püha mees Mael tundis sügavat kurbust, et esimene Alca tütrele kehakatteks antud 
rüü rikkus pingviinide kombepuhtuse ega toonud sellele hoopiski kasu. Ent see ei 
sundinud teda sugugi taganema oma kavatsusest kõigile imelise saare elanikele riided 
kinkida. Ta kutsus nad rannale kokku ja jagas välja rüüd, mis Yverni mungad olid 
toonud. Mehed said lühikesed vammused ja püksid, naised — pikad undrukud. Kuid 
need undrukud ei avaldanud kaugeltki seda mõju, mis oli olnud esimesel. Nad ei olnud 
nii ilusad, tegumood oli labane ja maitsetu ning neid ei pandud enam tähele, sest kõigi! 
naistel olid need ühtemoodi. Et pingvünlannad pidid sööki valmistama ja põllul 
töötama, siis kandsid nad varsti kõik vaid võidunud pihikuid ja räpaseid körtsi-kuid. 
Pingviinid vaevasid üle jõu käiva tööga oma õnnetuid elukaaslasi, kes said otsekui 
tööloomadeks. Armuvalu ja mässavad kired olid pingviinidele tundmata. Nende 
elukombed olid ilmsüütud. Verepilastus oli väga sagedane, aga see sündis loomuliku 
lihtsusega, ja kui mõni nooruk vünauimas oma vanaema ära teotas, ei mõelnud ta 
järgmisel päeval enam üldse sellele. 


III PEATÜKK PÕLDUDE PIIRISTAMINE JA ERAOMANDI 
TEKKIMINE 


Saarel polnud enam hoopiski seda muistset karmi ilmet nagu siis, kui ta oma kalju- 
amfiteatris keset ujuvaid jääpanku linnurahvale peavarju oli pakkunud. Tema lumine 
mäetipp oli madalaks vajunud ja sellest oli järele jäänud vaid küngas, mille harjalt 
paistis igavese udulooriga varjatud Armoorika rand ja ookean täis 

46 

õelaid karisid otsekui koletisi, kes on sügavikust pea välja pistnud. 

Saare rannajoon oli pikenenud ja väga kääruline ning tema kuju meenutas 
mooruspuulehte. Maapind kattus järsku soolaka rohuga, mis oli karjale meele järgi, 
paljudega, vanade viigipuudega ja õilsate tammedega. Seda'kinnitab Beda Auväärne ja 
mitmed teised usaldusväärsed autorid. 

Põhjas moodustas kaldajoon sügava lahe, mis sai hiljem üheks kõige kuulsamaks 
sadamaks maailmas. Kaljusel idakaldal, mida peksid vahused lained, laius tühi ja 
lõhnav nõmn. See oli Varjude rand, kuhu saare elanikud kunagi ei usaldanud minna 
kaljupragudes varitsevate madude pärast ja kus nad kartsid kohata surnute hingi, kes 
on otsekui tuhkhallid tulukesed. Lõunas piirasid metsasalud ja viljapuuaiad leige veega 
Tuukerpar-tide lahte. Sellele õnnistusrohkele kaldale ehitas vanake Mael puust kiriku 
ja kloostri. Läänes aga niisutasid kaks oja — Clange ja Surelle — Dalles'i ja Dombes'i 
viljarikkal d orge. 

Kord sügisesel hommikul, kui õnnis Mael jalutas Clange'i orus koos ühe Bullochi- 
nimelise mungaga Yverni kloostrist, nägi ta teedel metsikuid meestejõuke, kes olid 
relvastatud kividega. Samal ajal kuulis ta karjatusi ja kaebeid, mis tõusid orust 
rahuliku taeva poole. 

Ja ta sõnas Bullochile: 

«Ma panen kurvastusega tähele, mu poeg, €t sest ajast peale, kui meie saare asukad 
inimesteks said, toimivad nad hoopis arutumalt kui varem. Kui nad olid linnud, siis 
tülitsesid nad ainult armumängu ajal. Ent nüüd kisklevad nad järelejätmatult. Nad 
otsivad riidu nii suvel kui talvel. Kui palju on nad küll kaotanud sellest kuninglikust 
rahumeelest, mis pingviinide kogunemis-paiga kohal lehvides tegi selle mõne 
mõistliku vabariigi senati sarnaseks! 

Mu poeg Bulloch, vaata Surelle'i poole. Selles haljendavas orus näed sa tosinat 
meest, kes üksteist õhinal tapavad labidate ja kirkadega, millega nad võiksid parem 
maad harida. Ja ometi veel julmemad meestest on naised, kes kisuvad küüntega lõhki 
oma vaenlaste nägusid. 

Oh häda! Mu poeg Bulloch, miks nad küll üksteist nõnda veristavad?» 

«See tuleb ühtehoidmise vaimust, mu isa, ja tuleviku-aimusest,» kostis Bulloch. 
«Sest inimene on oma olemuse poolest ettenägelik ja seltsiv. Niisugune on tema 
loomus. Ta ei suuda elu ette kujutada ilma mingi omandita. Need pingviinid, keda te 
näete, 00 meister, omastavad maid.» 

«Kas nad ei või seda teha vähema metsikusega?» küsis vanake. «Üha heideldes 
vahetavad nad solvanguid ja ähvardusi. Ma ei eralda nende sõnu. Nad on ärritatud, kui 
otsustada hääletooni järgi.» 

«Nad süüdistavad üksteist vastastikku varguses ja omavolis,» vastas Bulloch. «Selles 
on kogu nende sõneluse peamine mõte.» 

Sel hetkel pani püha mees Mael käed kokku, õhkas hingepõhjast ja hüüdis: 

«Mu poeg, kas näete seda metsalist, kes närib hammastega oma põrmu paisatud 
vastase nina ja toda teisf, kes lömastab ühe naise pead määratu suure kivi abil?» 

«Ma näen neid,» vastas Bulloch. «Nad teevad seadusi, nad panevad alust 
eraomandile, nad rajavad tsivilisatsiooni printsiipe, ehitavad ühiskonna ja riigi alus- 
müüre.» 

«Kuidas nad seda teevad?» küsis vanake Mael. 

«Piiristades maid. See on igasuguse riigikorra algidu. Teie pingviinid, oo meister, 
teevad kõige auväärsemat tööd. Läbi sajandite pühitsevad nende loomingut kõik 
seaduseandjad, seda kaitsevad ja kindlustavad kohtunikud.» 

Sel ajal kui munk Bulloch nõnda rääkis, tuli mägedest orgu suur valgenahaline 
ruugete juustega pingviin, puutüvi õlal. Ta astus ühe väikese, päikesest üsna pruuniks 
põlenud pingviini juurde, kes oma salateid kastis, ja karjus talle: 

«Sinu põld on minu oma!» 

Kui ta oli öelnud need vägevad sõnad, raksas ta oma nuiaga väikesele pingviinile 
pähe ja see langes surnult omaenese kätega haritud maa peale. 

Sellest vaatemängust hakkas püha mees Mael üle keha värisema ja valas ohtralt 
pisaraid. 

Ja õudusest ning hirmust lämbuval häälel saatis ta taeva poole niisuguse palve: 

«Issand, mu jumal, kes sa võtsid vastu noore Abeli ohvrid, kes sa needsid ära Kaini, 
oo issand, maksa kätte selle süütu pingviini eest, kes omaenda põllul maha löödi, ja 
anna mõrtsukale tunda oma käsivarre raskust. Kas on nähtud jõledamat roima, kas on 
nähtud sinu seaduse rängemat rikkumist kui see mõrtsukatöö ja see vargus.» 

«Pange tähele, mu isa,» ütles Bulloch mahedal keelel, «et see, mida teie nimetate 
mõrtsukatööks ja varguseks, pole tõepoolest midagi muud kui sõda ja vallutus, 
impeeriumide püha alustugi, kõigi inimlike vooruste ja kogu inimliku suuruse allikas. 
Võtke tingimata arvesse, et suurt pingviini hukka mõistes ründate te eraomandit tema 
algeos, tema põhiprintsiipides. Ma võin seda teile kerge vaevaga tõestada. Maad harida 
on üks, maad omada aga hoopis teine asi. Neid kahte asja ei tohi mitte ära segada. 
Omandiküsimuses on esimese valdaja õigused ebakindlad ja puudulikult põhjendatud. 
Vallutaja õigused seevastu seisavad kindlal alusel. Ainult sellest õigusest peetakse 
lugu, sest ta sunnib endast lugu pidama. Omandi ainsaks ja ülevaks allikaks on jõud. 
Omand sünnib ja püsib jõu abil. Sellisena on tä püha ja langeb ainult veel suurema jõu 
ees. Seepärast võime õigusega ütelda, et iga omaniku soontes voolab õilis veri. Ja suur 
ruuge mees, kes lõi surnuks väikese põlluharija, et tema nurme endale võtta, rajas sel 
kombel ühe väga õilsa suguvõsa siin selle maa peal. Ma tahan talle sel puhul õnne 
soovida.» 

Nõnda kõnelnud, astus Bulloch suurekasvulise pingviini juurde, kes seisis oma 
nuiale toetudes verisel põllu-vaol. 

Munk kummardus maani ja ütles: 


«Kõrgestisündinud Greatauk, väga kardetud vürst, alandlikult kiidan ma teid kui 
seadusliku võimu ja pärusliku rikkuse rajajat. Teie põllu mulda maetuna kinnitab teie 
käega mahalöödud viletsa pingviini kolp igaveseks ajaks teie järeltulijate püha õigust 
sellele maale, mis on teie läbi õilistunud, õnnelikud on teie pojad ja poegade pojad! 
Nendest saavad Greataukid, 

Skulli hertsogid, ja nad hakkavad valitsema Alca saare üle.» 

Ja tõstes siis häält, pöördus ta püha vanakese Mäelt poole: 

«Mu isa, õnnistage Greatauki, sest kõik võim tuleb jumalast.» 

Mäel seisis liikumatult ja tummalt, pilk tõstetud taeva poole. Ta tundis valulist 
kõhklust ega teadnud, kuidas suhtuda munk Bullochi tõekspidamistesse. Aga ometi 
jäid just need tõekspidamised võitjaks, kui kultuur oma arenemises täiusele jõudis. 
Bullochi võib lugeda Ping-viinia tsiviilõiguse loojaks. 


IV PEATÜKK PINGVIINIA ESIMENE SEISUSTEKOGU 


«Mu poeg Bulloch,» ütles vanake Mäel, «meie peame pingviinide hulgas 
rahvaloenduse toime panema ja nende kõigi nimed raamatusse üles kirjutama.» 

«Ei ole midagi pakilisemat,» vastas Bulloch, «ilma selleta ei saa olla korralikku 
riigivalitsemist.» 

Otsekohe asus apostel koos kaheteistkümne mungaga rahvalugemise tööle. 

Kui ta sellega valmis sai, siis ütles ta: 

«Mu poeg Bulloch, nüüd, kus meil on kõigi elanike nimekiri, tuleb sisse seada 
õiglane maks ühiskondlike kulutuste katteks ja kloostri ülalpidamiseks. Igaüks peab 
andma oma võimaluste kohaselt. Selleks, mu poeg, kutsuge kokku Alca vanemad ja 
kokkuleppel nendega määrame kindlaks maksu.» 

Kui vanemad, arvult kolmkümmend, olid kutse kätte saanud, tulid nad kokku 
puukloostri õuele suure sükomoripuu alla. See oli Pingviinia esimene seadusandlik 
kogu. Kolm neljandikku temast moodustasid SurelleM ja ClangeM suurtalunikud. 
Greatauk kui kõige suursugusem pingviinide hulgas istus kõige kõrgemale kivile. 

Auväärne Mae! võttis aset oma munkade keskel ja rääkis niisuguseil sõnul: 

«Mu lapsed, kui see issandale meele järgi on, annab ta inimestele rikkusi või võtab 
need jälle tagasi. Ma kutsusin teid siia kokku, et panna rahvale peale maks 
ühiskondlike kulutuste katteks ja munkade ülalpidamiseks. Ma arvan, et need andamid 
peaksid olema kooskõlas igaühe rikkusega. Nii annaks see, kellel on sada härga, neist 
ära kümme, see, kellel on kümme, annaks ühe.» 

Kui püha mees oli lõpetanud, tõusis põlluharija Morio Anis-sur-Clange'ist, üks 
rikkamaid mehi pingviinide hulgas, ja sõnas: 

«Oo Mael, mu isa, ma pean õigeks, et igaüks maksaks makse ühiskondlike kulutuste 
katteks ja kiriku tarvis. Mis minusse puutub, siis olen oma vendade pingviinide heaks 
valmis ohvriks tooma kõik, mis mul on, ja kui vaja, annaksin rõõmsal meelel ära oma 
viimase särgi. Kõik rahva vanemad on niisamuti kui minagi valmis oma varandust 
ohverdama; võimatu on kahelda nende täielikus ustavuses kodumaale ja usule. 
Järelikult on tarvis silmas pidada ainult ühiskonna huvisid ja toimida nii, nagu need 
nõuavad. Ja nad nõuavad, mu isa, nad nõuavad, et mitte liiga palju ei küsitaks neilt, 
kellel palju on, sest siis väheneks rikaste rikkus ja suureneks vaeste vaesus. Vaesed aga 
elavad rikaste varast, sellepärast on varandus püha. Ärge puudutage seda, see tooks 
vaid asjatut tüli. Rikastelt võttes ei saaks te kuigi suurt tulu, sest nende arv on väike. 
Sellega te vaid hävi-tate oma sissetulekuallikad ja tõukate maa viletsusse. Kui te aga 
nõuate pisut toetust igalt elanikult, vaatamata tema varanduse suurusele, koguksite te 
küllaldaselt ühiskondlike vajaduste katteks, ilma et teil oleks tarvis hakata järele 


uurima, kui palju varandust on igal kodanikul, — pealegi peaks igaüks sellist uurimist 
hirmsaks solvamiseks. Kui teie kõigile kerge ühesuuruse maksu peale paneksite, siis 
säästaksite te sellega vaeseid, sest te jätate neile rikaste vara. Ja kuidas saab teha 
maksu vastavaks rikkusele? Eile oli mul kakssada härga, täna on mul kuuskümmend, 
homme sada. Clunic'il on kolm lehma, kuid need on lahjad. Nicclul on ainult kaks, aga 
need on rammusad. Kumb neist on rikkam, kas Clunic või Nicclu? Jõukuse märgid on 
petlikud. 

Kindel on ainult see, et igaüks sööb ja joob. Määrake inimestele maks selle järgi, kui 
palju nad tarvitavad. See oleks tark, see oleks õiglane tegu.» 

Morio lõpetas kõne vanemate kiiduavalduste saatel. 

«Ma nõuan, et see kõne lõigataks vasktahvlitele,» hüüdis munk Bulloch. «Ta on 
määratud tulevaste põlvede jaoks. Tuhande viiesaja aasta pärast kõnelevad Ping-viinia 
parimad pojad just niisamuti.» 

Vanemad aplodeerisid veel, kui tõusis Greatauk, käsi mõõgapidemel, ja teatas 
lühidalt: 

«Kuna olen õilsast soost, siis ma makse ei maksa; maksu maksta on labane. Las 
maksab rahvarämps.» 

Selle mõtteavalduse peale läksid vanemad vaikselt laiali. 

Rahvaloendust hakati pidama, nii nagu Roomaski, iga viie aasta tagant, ja seejuures 
pandi tähele, et rahvaarv kiiresti kasvab. Ehkki lapsi suri muinasjutulisel hulgal ning 
näljahädad ja katk laastasid suure korrapärasusega terveid külasid, aitasid uued ja üha 
arvurikkamad pingviinide hulgad oma isikliku viletsuse läbi üldisele õitsengule kaasa. 


V PEATUKK KRAKENI JA ORBEROSE'I PULM 


Sel ajal elas Alca saarel üks pingviin, kelle käsivars oli tugev ja mõistus terane. 
Tema nimi oli Kraken ja ta elutses Varjude rannal, kuhu saare asukad kunagi ei 
usaldanud minna kaljupragudes peituvate madude pärast ning kartusest kohata 
ristimata surnud pingviinide hingi, kes öösiti kaeblikult ägades otsekui tuhkhallid 
tulukesed üksildasel rannal ringi uitasid. Üldiselt oli levinud alusetu uskumus, et õndsa 
Maeli palve läbi inimesteks muudetud pingviinide seas oli mitmeid, kes polnud 
ristimisest osa saanud ning kummitasid ja nutsid pärast surma tormi-iilis. Kraken elas 
sel metsikul kaldal ligipääsmatus kaljukoopas. Sinna võis jõuda ainult saja jala nikkuse 
loodusliku saiakäigu kaudu, mille suud varjas tihe mets. 

Ühel õhtul, kui Kraken oli teel läbi selle tühja maakoha, kohtas ta juhuslikult noort ja 
väga kaunist ping-viinlannat. See oli toosama, kelle munk Magis oli kunagi oma käega 
riidesse pannud ja kes esimesena oli 'andnud kombelist rüüd. Selle päeva mälestuseks, 
mil pingviinide võlutud hulk nägi teda koidukuma karva üüs võidukana kaduvat, oli 
neitsile nimeks antud Orbe-rose '. 

Krakenit nähes karjatas ta kohkunult ja pistis 3ooksu, et tema käest pääseda. 
Kuid kangelane haaras inni looridest, mis tal taga lehvisid, ja ütles talle nõnda: 

«Neitsi, nimeta mulle oma nimi, perekond ja kodu-paik.» 

Ent Orberose vaatas Krakenit hirmuvärinal. «Isand, kas olete see teie, keda ma 
näen,» küsis ta vabisedes, «või on see hoopis teie solvatud hing?» 

Ta rääkis nii, kuna Alca rahvas, kes polnud Krakenist nam midagi kuulnud sest ajast 
peale, kui ta Varjude annale elama asus, pidas teda surnuks ja öödeemonite sekka 
kadunuks. 

«Jäta kartus, Alca tütar,» vastas Kraken. «Sest see, kes sinuga räägib, pole mitte 
ekslev hing, vaid mees täis jõudu ja väge. Varsti kuuluvad mulle suured rikkused.» 


Ja noor Orberose küsis: 

«Kuidas mõtled sa suuri rikkusi omandada, oo Kra-en, kes sa oled vaid pingviinide 
võsu?» «Mõistuse abil,» vastas Kraken. 

«Ma tean,» ütles Orberose, «et sel ajal, kui sa meie ulgas elasid, olid sa kuulus oma 
osavuse poolest jahil a kalapüügil. Keegi ei saanud sinu vastu noodapüügi unstis ega 
osanud kiiret lindu noolega läbi puurida 11 nagu sina.» * 

«See oli vaid labane ja vaevarikas töö, oo tütarlaps, eidsin vahendi, kuidas hankida 
endale ilma vaevata uuri varandusi. Kuid ütle mulle, kes sa oled.» 

«Minu nimi on Orberose,» vastas neiu. 


1 «Orbe (poeetil.) — kera, taevakehadest kõneldes. Laiemas ahenduses igasugune 
ümar keha.» (Littre.) 

a 

«Kuidas sattusid sa keset ööd nii kaugele oma kodust?» 

«Kraken, see ei sündinud ilma taeva tahtmiseta.» «Mida sa tahad öelda, Orberose?» 
«Seda, oo Kraken, et taevas saatis mind sinu teele, ja ma ei tea, milleks.» 

Kraken silmitses teda hulk aega sünges vaikuses. Siis ütles ta leebelt: 

«Orberose, tule minu majja, see kuulub kõige leidliku-male ja kõige vapramale 
Pingvünia poegadest. Kui sa oled nõus tulema minuga, teen sinust oma abikaasa.» 

Langetanud pilgu, vastas neitsi: 

«Ma tulen teiega, isand.» 

Nii sai kaunis Orberose kangelase Krakeni naiseks. Seda abielu ei pühitsetud 
lauludega ja tõrvikutega, sest Kraken ei tahtnud end näidata pingvünia rahvale; kuid 
oma kaljukoopas peidus olles tegi ta suuri plaane. 


VI PEATÜKK ALGA LOHE 


«Siis läksime vaatama loodusloo kabinetti. . . Juhataja näitas meile mingisugust 
õlgedesse mässitud kompsu ja ütles, et selles peitub lohe luustik, — tõend, lisas ta, et 
lohe pole mitte väljamõeldud loom » 

Mõmoires de Jacgues Casanova. Paris, 1843, t. TV, pp. 404, 405. 


Vahepeal tegelesid Alca elanikud rahuliku tööga. Põhjaranniku rahvas käis oma 
venedega kala ja merikarpe püüdmas. Dombes'i põlluharijad külvasid kaera, rukist ja 
nisu. Dalles'i oru rikkad pingviinid kasvatasid koduloomi ja Tuukerpartide lahe 
ümbruses hariti vilja-puuaedu. Port-Alca kaupmehed äritsesid Armoorikas 
soolakalaga. Mõlema Britannia kuld, mis hakkas maale sisse voolama, hõlbustas 
kaubavahetust. Pingvünia rahvas nautis sügavas rahus oma töö vilja, kui äkki lendas 

külast külla hirmus kuuldus. Kõikjal saadi ühekorraga eada, et kohutav lohe oli 
laastanud kaks talu Tuukerpartide lahe ääres. 

Mõni päev enne seda oli kadunud neitsi Orberose. Tema kadumise pärast ei olnud 
esialgu muret tuntud, sest ta oli juba mitu korda metsikute ja armuhoos meeste oolt ära 
röövitud. Targad inimesed ei lasknud end sel-est üllatada, arvesse võttes, et see neitsi 
oli kauneim ingviinlannade hulgas. Mõnikord võis koguni tähele anna, et ta läks ise 
võrgutaja juurde, sest keegi ei pääse ma saatuse käest. Ent kui nüüd nähti, et ta enam 
agasi ei tule, hakati kartma, et lohe on ta ära õginud. 

Samuti märkasid paljud DallesM oru elanikud peagi, et see lohe ei ole sugugi 
muinaslugu, mida naised kaevu "uures jutustavad. Nimelt õgis lohe ühel ööl Anisi kü- 
as kuus kana, ühe lamba ja noorukese vaeslapse, keda utsuti väikeseks Eloks. 
Loomadest ja lapsest ei leitud järgmisel hommikul jälgegi. 


Otsekohe kogunesid küla vanemad avalikule platsile a istusid kivipingile nõu 
pidama, mida niisuguste koledate asjaolude puhul ette võtta. 

Nad kutsusid välja kõik pingviinid, kes olid sel õudsel ööl lohet näinud, ja küsisid 
neilt: «Kas te panite tähele tema kehakuju ja käitumist?» Ja kõik vastasid järgemööda: 
«Tal on lõvi küüned, kotka tiivad ja mao saba.» «Tal on selja peal okashari.» 

«Terve tema keha on kaetud kollaste soomustega.» 

«Tema pilk nõiub ära ja paneb vere tarduma. Ta sülitab tuld.» 

«Ta mürgitab õhku oma hingusega.» 

«Tal on lohe pea, lõvi küüned ja kala saba.» 

Üks Anisi küla naine, keda peeti terve mõistusega ja elge aruga inimeseks ning 
kellelt lohe oli röövinud kolm kana, tunnistas järgmist: 

«Tal on inimese kuju. Seda tõendab kas või seegi, et a pidasin teda oma meheks ja 
ütlesin talle: «Tule ometi magama, vana lojus.»» 

Teised ütlesid: 

«Ta on pilve taoline.» 

«Ta sarnaneb mäele.» 

Ja üks väike laps tuli ning ütles: 

«Ma nägin, kuidas lohe võttis meie küünis endal pea otsast ära ja suudles minu õde 
Minnie'd.» 

Aga vanemad küsisid inimestelt jälle: 

«Kui suur on lohe?» 

Ja neile vastati: 

«Ta on härja suurune.» 

«Nagu bretoonide suur kaubalaev.» 

«Ta on inimese kasvu.» 

«Ta on pikem kui viigipuu, mille all te istute.» «Ta on nii suur nagu koer.» 

Kui inimestelt küsiti tema värvust, siis vastasid nad: 

«Punane.» 

«Roheline.» 

«Sinine.» 

«Kollane.» 

«Tema pea on heleroheline; tiivad on ereoranžid, pisut roosaka helgiga ja äärest 
hõbehallid; selg ja saba on roosa- ja pruunivöödilised, kõht kärekollane, mustade 
täppidega.» 

«Tema värvus? Tal polegi värvi.» 

«Ta on lohe värvi.» 

Kui need tunnistused olid ära kuulatud, ei osanud vanemad otsustada, .mida tuleks 
ette võtta. Ühed panid ette lohet varitseda, ootamatult rünnata ja nooltepilvega üle 
külvata. Teised jälle arvasid, et asjata on nii vägevale koletisele jõuga vastu hakata, ja 
andsid nõu teda ohvriandidega rahustada. 

«Maksame talle maksu,» ütles üks neist, keda peeti targaks. «Me võime võita tema 
heatahtlikkuse, tuues talle meelepäraseid kinke — puuvilja, veini, lambatalle-sid ja ühe 
noore neitsi.» 

Kolmandad arvasid, et tuleks mürgitada kaevud, kus ta tavatses joomas käia, või ta 
koopas suitsuga lämmatada. 

Ent ükski neist arvamustest ei leidnud üldist heakskiitu. Vaieldi kaua ja lõpuks läksid 
vanemad laiali, ilma et oleksid midagi otsustanud. 

VII PEATÜKK ALCA LOHE (Järg) 


Terve selle kuu jooksul, mille roomlased oma väärjumalale Marsile ehk Mavorsile 
on pühendanud, laastas lohe DallesM ja DombesM talusid, viis minema viiskümmend 
lammast, kaksteist siga ja kolm poisikest. Kõik pered olid leinas ja kogu saar kajas 
kaebehäältest. Et sellest nuhtlusest pääseda, otsustasid SurelleM ja Clan-ge'i kallastel 
asuvale külade vanemad kokku tulla ja minna üheskoos õndsa Maeli käest abi paluma. 

Kui jõudis kätte viies päev selles kuus, mille nimetus latiinide juures tähendas 
avanemist, sest ta avas aasta, läksid nad rongkäigus puukloostrisse, mis seisis saare 
lõunarannal. Kloostrisse sisse astudes tõid nad kuuldavale nuukseid ja ägamisi. Nende 
kaebed liigutasid vanakest Maeli ja ta lahkus oma toast, kus ta pühendus astronoomia 
uurimisele ja mõtisklemisele pühakirja üle, ning astus karjasesauale toetudes nende 
juurde. Tema tulekul langesid vanemad põrmu ja sirutasid tema poole rohelisi 
oksakesi* Mitmed nende hulgast põletasid lõhnavaid rohtusid. 

Kui püha mees oli istunud kloostri kaevu äärde iidse viigipuu alla, rääkis ta 
nüsuguseil sõnul: 

«Oo mu pojad, pingviinide järeltulijad, mispärast teie nutate ja halate? Miks sirutate 
paludes minu poole neid oksakesi? Miks lasete taeva poole tõusta lõhnarohtude suitsu? 
Kas loodate, et ma pööran teie pealt ära mingi õnnetuse? Mida te minult anute? Olen 
valmis teie eest oma elu andma, öelge ainult, mida te oma isalt ootate.» 

Nende küsimuste peale vastas esimene vanemate hulgast: 

«Oo Mael, Alca laste isa, ma räägin kõigi nimel. Üks väga hirmus lohe laastab meie 
põlde, rüüstab meie talusid ja tassib oma urkasse meie noorsoo õied. Ta neelas ära 
lapsukese Elo ja seitse poisikest. Tema näljaste hammaste vahel kisti puruks neitsi 
Orberose, kõige kaunim pingviinlanna. Pole olemas küla, kus ei lehviks tema mürgine 
hingus ja mida ta ei täidaks ahastusega. 

Selle kohutava nuhtluse ohvritena tuleme paluma sind, oo Mael, targimat kõigist, — 
anna nõu, kuidas päästa selle saare elanike hinged, et ei kustuks pingviinide muistne 
SUGU.» 

«Oo esimene Alca vanemate seas,» vastas Mael, «sinu kõne tõukab mind sügavasse 
kurbusse ja ma ägan mõtte juures, et see saar on langenud kohutava lohe hirmutegude 
ohvriks. Niisugune juhtum ei ole küll ainuke omasugune, raamatuis leidub mitmeid 
teisigi lugusid väga metsikutest lohedest. Need koletised elutsevad enamasti koobastes 
veekogude ääres ja peamiselt paganausku rahvaste juures. On võimalik, et mõned teie 
hulgast, kuigi nad võtsid vastu püha ristimise ja arvati Aabrami perekonda, 
kummardavad siiski ebajumalaid nagu vanad roomlased või riputavad pilte, 
võlusõnadega lauakesi, villaseid paelu ja lillevanikuid mõne püha puu okstele. Või siis 
tantsivad pingviinlannad mõne nõiakivi ümber ja joovad vett kaevust, kus elutsevad 
nümfid. Kui lugu on nii, siis usun, et issand saatis selle lohe karistama kõiki mõne 
üksiku patustaja pärast ning selleks, et teie, 00 pingviinide pojad, hävitaksite 
pühaduserüvetamise, ebausu ja jumalakartmatuse oma kodades. Seepärast soovitan 
teile vahendina ränga nuhtluse vastu, mis teid vaevab, hoolsasti otsida 
ebajumalakummardajaid oma elupaikades ja see komme välja juurida. Ma arvan, et 
oleks ühtlasi kasulik palvetada ja pattu kahetseda.» 

Nii kõneles püha vanake Mael. Ja pingviinia rahva vanemad suudlesid tema jalgu 
ning pöördusid uue lootusega oma küladesse tagasi. 


VIII PEATÜKK ALGA LOHE (Järg) 


Toimides püha mehe Maeli nõuande järgi, püüdsid Alca elanikud välja juurida 
ebausukombeid, mis olid nende hulgas idanema hakanud. Nad valvasid, et tütarlapsed 
enam loitsisõnu lausudes ümber haldjate puu ei 

tantsiks. Noortel emadel, kes oma maimukesi vastu nurmedele püsti aetud kive 
hõõrusid, et lapsi tugevaks teha, keelati see karmilt ära. Uks vanamees Dombes'i orust, 
kes sõela peal odrateri raputades tulevikku ennustas, visati kaevu. 

Ja ometi jätkas koletis igal ööl lindlate ja lautade rüüstamist. Ärahirmutatud 
talupojad kindlustasid ennast majades. Uks raskejalgne naine nägi läbi luugi kuuvalgel 
lohe varju siniselt kumaval teel ja kohkus sellest nii, et sünnitas sealsamas enne aega. 

Neil katsumuste päevil mõtiskles püha mees Mael lakkamatult lohede loomuse ja 
nende vastu võitlemise vahendite üle. Pärast kuus kuud kestnud uurimist ja palvetamist 
näis talle, et ta on leidnud just selle, mida otsis. Kord õhtul, kui ta jalutas merekaldal 
Samueli-nimelise noore munga saatel, väljendas ta sellele oma mõtteid niisuguseil 
sõnul: 

«Ma uurisin põhjalikult lohede ajalugu ja eluviise, mitte tühise uudishimu 
rahuldamiseks, vaid selleks, et leida eeskujusid, mille järgi praegustes tingimustes toi- 
mida. Just selles, mu poeg Samuel, on ajaloo kasu. 

Üks on kindel — lohed on äärmiselt valvsad. Nad ei maga iialgi. Sellepärast 
kasutataksegi neid sagedasti varanduste valvuritena. Kolhises valvas lohe kuldvillakut, 
mille Jason temalt võitluses ära võttis. Üks lohe valvas hesperiidide aia kuldõunu. 
Herkules tappis ta ja Juno muutis ta täheks taevas. Seda juhtumit kirjeldatakse 
raamatuis; kui see on tõsi, siis sündis ta nõiakunsti abil, sest paganlikud jumalad on 
tegelikult kuradid, üks lohe ei lubanud tooretel ja rumalatel inimestel juua Kas-taalia 
allikast. Samuti tuleb meenutada Andromeda lohet, kelle tappis Perseus. 

Ent jätame paganate muinaslood, kus tõega vahetpidamata seguneb vale. Me 
kohtame lohet üleva peaingli Miikaeli, püha Jüri, püha Viilipi, püha Jakob Vanema ja 
püha Patricku, püha Marta ja Margareeta elulugudes. Ja just neist täiesti 
usaldusväärseist ülestähendustest peame otsima nõu ja lohutust. 

Väga väärtuslikuks näiteks on meile Silenose lohe lugu. Teadke, mu poeg, et ühe 
suure tiigi kaldal selle linna lähedal elas kohutav lohe, kes tuli vahetevahel 

müüride juurde ja mürgitas oma hingusega kõik, kes elasid linnaservas. Ja et koletis 
neid kõiki ära ei õgiks, ohverdasid Silenose elanikud talle igal hommikul ühe endi 
hulgast. Ohver valiti liisutõmbamisega. Sajandal korral langes liisk kuningatütrele. 

Kuid sõjatribuun püha Jüri, kes peatus läbisõidul Silenose linnas, sai kuulda, et 
kuningatütar on viidud metsiku looma kätte. Otsekohe kargas ta oma ratsu selga, 
haaras oda ja kihutas lohele vastu. Ta tabas lohe hetkel, mil koletis asus kuninglikku 
neitsit neelama. Ja kui püha Jüri oli lohe maha paisanud, sidus kuningatütar oma vöö 
loomale ümber kaela ja see käis tema järel nagu koer, keda talutatakse paela otsas. 

See näitab meile, kui suur on neitsite võim lohede üle. Püha Marta elulugu annab 
meile selle kohta veelgi kindlama tõendi. Kas tunnete seda lugu, mu poeg Samuel?» 

«Jah, mu isa,» vastas Samuel. 

Ja õnnis Mae! jätkas: 

«Ühes laanes RhõneM kaldal ArlesM ja Avignoni vahel elas lohe, kes oli pooleldi 
neljajalgne ja pooleldi kala, suurem kui härg, teravate kihvadega, mis olid nii suured 
kui sarved, ja suurte tiibadega õlgade kohal. Ta ajas põhja laevad ja neelas ära reisijad. 
Ent rahva palvel läks püha Marta lohe juurde, kelle ta leidis parajasti üht meest 
õgimas. Ta heitis elukale oma vöö ümber kaela ja tõi ta ilma mingi vaevata linna. 

Need kaks näidet viivad mind mõttele, et lohe võitmiseks, kes külvab Alca saarel 
hirmu ja surma, tuleks abi otsida mõne neitsi võluväelt. 

Seepärast palun ma sind, mu poeg Samuel, seo vöö vööle ja mine koos kahe 
kaaslasega kõigisse selle saare küladesse ning kuuluta igal pool, et ainuüksi neitsi võib 
vabastada saare koletisest, kes rahvast hävitab. 

Sa laulad hümne ja psalme ning ütled: 


«Oo pingviinide lapsed, kui teie hulgas leidub üks väga puhas neitsi, siis tõusku ta 
üles, võtku sõjariistaks ristimärk ja mingu võitlusse lohe vastu.»» 

Nõnda kõneles vanake ja noor Samuel lubas sõna kuulata. Järgmisel päeval pani ta 
vöö vööle ja asus koos kahe kaaslasega teele, kuulutama Alca elanikele, et ainuüksi 
neitsi võib päästa pingviinid lohe hirmutegudest. 

IX PEATÜKK ALCA LOHE (Järg) 

Orberose armastas oma abikaasat, ent ta ei armastanud mitte ainult teda. Tunnil, mil 
kahvatus taevas süttib Veenus, sel ajal, kui Kraken käis hirmu külvates külades ringi, 
külastas naine ratasmajakeses noort Dalles'i karjust, nimega Marcel, kelle õrnas ja 
painduvas kehas peitus raugematu jõud. Önnejoobumuses jagas kaunis Orberose 
karjuse lõhnavat aset. Kuid ta ei andnud end noorukile tunda, vaid võttis endale 
nimeks Brigide ja ütles oma isa olevat aedniku Tuukerpartide lahe ääres. Kui Orberose 
oli end vastu tahtmist karjuse käte vahelt lahti kiskunud ja üle aurava heinamaa 
Varjude ranna poole sammudes juhtumisi mõnd hilinenud talumeest kohtas, siis laotas 
ta sedamaid laiali oma loorid nagu suured tiivad ja kisendas: 

«Teekäija, löö maha oma silmad, et sa ei peaks ütlema: «Oo häda mulle õnnetule, 
sest ma olen näinud issanda inglit!»» 

Värisev külamees põlvitas maha, laup vastu maad. Ja paljud rääkisid, et öösiti 
kõnnivad saare teedel inglid, ning see, kes neid näeb, sureb. 

Kraken ei teadnud midagi Orberose”i ja Marceli armuloost, sest ta oli kangelane ja 
kangelased ei tungi iialgi oma naiste saladustesse. Kuigi Kraken ei teadnud midagi 
oma naise armusidemeist, pakkus see talle siiski väärtuslikke eeliseid. Igal ööl leidis ta 
oma abikaasa ikka naeratavamana ja kaunimana, temast kiirgas iharust ning ta tõi 
abieluvoodisse kaasa tüümiani ja raudürdi meeldivat lõhna. Ta armastas Krakenit 
armastusega, mis ei muutunud tialgi pealetükkivaks ega nõudlikuks, sest see ei 
koondunud mitte üksi tema peale. 

Ja Orberose'i õnnelik truudusetus pidi peagi päästma kangelase suurest hädaohust ja 
kindlustama talle igaveseks ajaks varanduse ja kuulsuse. Kord videviku ajal näefi 
Orberose üht Belmonfi härjaajajat oma karjaga mööda minevat ja hakkas teda 
armastama kuumemalt, kui ta kunagi oli armastanud karjus Marceli. Mees oli 

küürakas; tema õlanukid kerkisid kõrvadest kõrgemale, kõnnak oli tal taaruv, üks 
jalg teisest lühem. Tema jollis silmad pöörlesid kollaselt helkides sasitud juukse- 
puhma all. Tema kurgust tuli kuuldavale kähisev hääl ja kriiskav naer; ta lõhnas lauda 
järele. Kuid Orbero-se'ile tundus ta ometi ilusana. «Mõni,» nagu ütleb Gna-thon, 
«armastab taime, teine jõge ja kolmas looma.» 

Kord, kui ta end kuskil laudalakas härjaajaja käte vahel raugelt sirutas ja õhkas, 
kostis äkki tema kõrvu pasuna hääl, kõnekõmin ja sammude müdin. Ta vaatas luugist 
välja ja nägi, et külarahvas on kogunenud turuplatsile ühe noore munga ümber, kes 
seisab kivi otsas ja kõneleb selgel häälel: 

«Belmonfi elanikud! Meie auväärne isa Mael teatab teile minu suu läbi, et ei 
käsivarre ramm ega sõjariistade jõud saa lohe vastu; ainult neitsi võib elajast võitu 
saada. Ja kui teie hulgas leidub väga puhas ja täiesti puutumata neitsi, siis tõusku ta ja 
mingu koletise vastu. Ja kui ta teda kohtab, siis heitku neitsi talle oma vöö ümber kaela 
ja talutagu teda niisama kerge vaevaga, nagu oleks ta väike kutsikas.» 

Ja noor munk tõmbas kapuutsi üle pea ning lahkus, et viia õndsa Maeli sõnum 
teistessegi küladesse. 

Ta oli juba kaugel, kui Orberose küünarnukki põlvele ja lõuga peole toetades ikka 
veel oma õlgsel armuase-mel kükitas ja kuuldu üle järele mõtles. 


Ehkki ta pidas neitsi võluväge Krakenile palju ohutumaks kui relvastatud meeste 
jõudu, tegi õndsa Maeli teadaanne ta siiski murelikuks. Ebamäärane, ent kindel 
instinkt, mis juhtis tema vaimu, hoiatas teda, et tulevikus ei või Kraken enam lohena 
julge olla. 

Ta küsis härjaajajalt: 

«Mu süda, mida arvad sina lohest?» 

See mats noogutas pead ja ütles: 

«On kindel, et muistsetel aegadel laastasid lohed maad ja mõned neist olid 
mäesuurused. Kuid nüüd ei tule neid enam ette ja minu arvates on need, keda siin 
soomustega kaetud koletisteks peetakse, lihtsalt mereröövlid või kaupmehed, kes on 
viinud oma laevale ilusa Orberose'i ja kõige kaunimad Alca lastest. Ja kui mõni 
niisugune röövel katsub minu härgi ära varastada, siis 

oskan ma teda kas nõu või jõuga takistada mulle kahiu tegemast.» 

Need härjaajaja sõnad suurendasid Orberose'i kartusi ja muret oma abikaasa pärast, 
keda ta armastas. 


X PEATÜKK ALGA LOHE (Järg) 


Päevad veeresid mööda, kuid saarel ei tõusnud ühtki neitsit võitluseks lohe vastu. Ja 
puukloostri aias iidse viigipuu all pingil istus vanake Mael ühe üliväga munga seltsis, 
kelle nimi oli Regimental, ja küsis endalt rahutuse ja kurbusega, kuidas see võis küll 
olla, et terves Alcas ei leidu ainustki neitsit, kes suudaks elukast jagu saada. 

Ta ohkas ja vend Regimental ohkas ka. Sel hetkel juhtus noor Samuel läbi aia 
minema; vanake Mael hõikas teda ja ütles: 

«Mu poeg, ma olen veelgi mõtisklenud selle üle, kuidas hävitada lohet, kes õgib ära 
meie noorsoo õied, meie karjad, meie viljasaagi. Selles suhtes paistavad mulle püha 
Rioki ja Leoni püha Poli lohede lood iseäranis õpetlikena. Püha Rioki lohe oli kuus 
sülda pikk; tema pea meenutas osalt kuke, osalt basiliski oma, keha osalt härja, osalt 
mao keha. Kuningas Bristocuse ajal laastas ta Elorni kaldamaid. Püha Riok, kes oli siis 
kaks aastat vana, talutas ta paela otsas mere äärde, kus koletis enda üpris lahkel meelel 
ära uputas. Püha Poli lohe, kuuskümmend jalga pikk, polnud sugugi vähem hirmus. 
Leoni õnnis apostel köitis talle oma stoola kaela ja laskis teda talutada ühel väga 
karskel noorel aadlimehel. Need näited tõendavad, et jumalale on puutumata noormees 
niisama meelepärane kui puutumata neitsi. Taevas ei tee siin mingit vahet. Seepärast, 
mu poeg, kui tahate mind usaldada, siis läheme mõlemad Varjude randa. Lohe urka 
juurde jõudes hüüame koletist valju häälega 

ja kui ta meile läheneb, köidan talle oma stoola ümber kaela ja teie talutate ta mere 
äärde, kus ta enda kindlasti uputab.» 

Vanakese sellise kõne peale lõi Samuel pilgu maha ega vastanud midagi. 

«Te näite kõhklevat, mu poeg,» ütles Mael. 

Vastupidi oma harjumusele võttis sõna vend Regimen-tal, ilma et temalt oleks 
midagi küsitud. 

«Kuidas siis mitte kõhelda,» sõnas ta. «Püha Riok oli alles kahe aastane, kui ta lohe 
ära võitis. Kes teile ütleb, et ta üheksa või kümme aastat hiljem oleks sellega toime 
tulnud? Pidage silmas, mu isa, et lohe, kes rüüstab meie saart, õgis ära väikese Elo ja 
neli või viis teist poisikest. Vend Samuel ei ole nii iseteadlik, et peaks end 
üheksateistkümne-aastaselt süütumaks kui nemad kaheteistkümne- ja neljateistkümne- 
aasta-selt. 

Oh häda!» lisas munk õhates. «Kes võib hoobelda karskusega selles maailmas, kus 
kõikjal võib näha armastuse eeskuju ja näiteid, kus kogu loodus, nii loomad kui ka 


taimed, näitavad ja soovitavad meile iharaid kallistusi? Loomad püüavad tuliselt ühte 
heita, igaüks omal viisil. Ent neljajalgsete, lindude, kalade ja roomajate abielud jäävad 
himuruselt puude pulmapeost kaugele maha. Kogu selle koletu kiimaluse, mis paganad 
oma muinaslugudes on välja mõelnud, ületab kõige lihtsam põllulill, ja kui teie 
tunneksite liiliate ja rooside himutse-misi, siis heidaksite oma altaritelt need 
ebavooruse karikad, need kõlvatuse peekrid.» 

«Ärge rääkige nii, vend Regimental,» vastas vanake Mael. «Loomad ja linnud, keda 
valitseb looduse seadus, on alati süütud. Nad ei pea hoolitsema oma hingeõnnistuse 
eest, kuna aga inimene ...» 

«Teil on õigus,» vastas vend Regimental. «See on hoopis teine lugu. Kuid ärge 
saatke noort Samueli lohe juurde — lohe sööb ta ära. Juba viis aastat ei ole Samuel 
enam suuteline koletisi oma süütusega üllatama. Kord sabatähe aastal saatis kurat tema 
teele kiusatuseks ühe piimaneiu, kes üle koolme minnes oma körtsiku üles keeras. 
Samuel sattus kiusatusse, aga ta sai sellest jagu. Kurat, kes ei väsi iial, saatis talle 
unenäos selle 

tütarlapse kuju. Ja vari tegi seda, mida ei suutnud elav keha: Samuel langes. Ärgates 
niisutas ta pisaratega oma rüvetatud aset. Oh häda! Kahetsus ei toonud talle kaotatud 
süütust enam tagasi.» 

Seda jutustust kuuldes küsis Samuel endalt, kuidas võis tema saladus avalikuks tulla. 
Ta ei teadnud, et kurat oli endale võtnud vend Regimentali näo, et külvata rahutust 
Alca munkade südamesse. 

Vanake Mael aga vajus mõttesse ja küsis endalt hingehädas: 

«Kes päästab meid lohe lõugade vahelt? Kes hoiab meid tema hingeaurust? Kes 
kaitseb meid tema pilgu eest?» 

Ometi hakkasid Alca elanikud julgust koguma. Dorn-bes'i põlluharijad ja Belmonfi 
karjakasvatajad vandusid, et nemad sobivad paremini võitluseks metsiku looma 
vastu kui mõni tütarlaps, ja karjusid, lüües oma käsivarre lihastele: «Katsugu aga lohe 
tulla!» Paljud mehed ja naised olid teda näinud. Nad ei olnud ühel nõul tema kuju ja 
kehaehituse suhtes, aga kõik kinnitasid üksmeelselt, et ta ei ole nii suur, kui algul 
arvati, ja etta ei ole kasvult inimesest palju üle. Korraldati kaitset: päevaloojangut 
asusid vahid külade sissepääsude juurde, valmis häiret andma. Hangude ja vikatitega 
relvastatud salgad valvasid öösiti koplit, kuhu kariloomad kinni pandi. Anisi külas 
sattusid julged talumehed kord isegi lohele peale, kui ta üle Morio aiamüüri kargas. 
Kootide, vikatite ja hangudega relvastatult kargasid nad talle kallale ja jõudsid talle 
kannule. Oks neist, valvas ja vilgas mees, arvas kindlasti, et oli teda oma hanguga 
susanud, ent ta libises ühes loigus ja lohe pääses põgenema. Teised oleksid ta kindlasti 
kätte saanud, kui nad poleks aega viitnud kodujäneste ja kanade püüdmisega, keda 
lohe põgenedes maha jättis. 

Talunikud kinnitasid külavanematele, et lohe näis neile kehakujult ja kasvult üsna 
inimese moodi, välja arvatud pea ja saba, mis olid tõepoolest hirmuäratavad. 

XI PEATÜKK ALGA LOHE (Järg) 


Sel ööl tuli Kraken oma koopasse tagasi varem kui tavaliselt. Ta võttis peast kahe 
härjasarvega ehitud hülgenahast kiivri, mille näovarju külge olid kinnitatud koledad 
kihvad. Ta heitis lauale kindad, mis olid varustatud kohutavate küünistega — viimased 
olid tehtud merelindude nokkadest. Ta haakis lahti oma vöö, mille küljes rippus pikk 
roheline voltis saba. Seejärel andis ta oma paažile Elole käsu kiskuda tal saapad jalast 
ja kui laps sellega küllalt kähku hakkama ei saanud, saatis ta tema jalahoobiga koopa 
teise otsa. 


Heitmata pilku ilusale Orberose'ile, kes ketras villa, istus Kraken kolde ette, kus 
küpses lammas, ja pomises: «Viletsad pingviinid!... Ei ole närusemat elukutset kui 
lohe amet.» 

«Millest räägib mu käskija?» küsis ilus Orberose. 

«Nad ei karda mind enam,» jätkas Kraken. «Varem põgenesid kõik minu eest. Tõin 
kotis koju kanu ja küülikuid, ajasin ära lambad ja sead, lehmad ja härjad. Aga nüüd 
peavad need matsid hoolsasti valvet. Nad varitsevad mind öösiti. Nüüdsama pidin ma 
Anisi külas kootide, vikatite ja suurte hangudega relvastatud talumeeste eest 
põgenedes kanad ja küülikud maha jätma, saba kaenlasse võtma ning jalgadele tuld 
andma, öelge mulle, kas sobib siis ühel Kapadookia lohel põgeneda nagu varas, saba 
kaenlas. Kuna mind pealegi koormasid okasharjased, sarved, kihvad, küünised ja 
soomused, siis pääsesin hädavaevu ühe talumatsi käest, kes torkas mulle oma hanguga 
poole vaksa sügavuselt vasakusse kannikasse.» 

Seda öeldes asetas ta käe ettevaatlikult haavatud kohale. 

Kui ta oli mõne minuti kibedaid mõtteid mõlgutanud, jätkas ta: 

«Millised tobud on küll need pingviinid! Olen tüdinud puhumast niisugustele 
lollidele tuld ninasse. Orberose. kas sa kuulad mind? .. .» 

Nende sõnade peale võttis kangelane kätte oma kohutava kiivri ja silmitses seda tükk 
aega sünges vaikuses. Siis hakkas ta kiiresti kõnelema: «Selle kiivri tegin ma oma 
käega hülgenahast ja vor-isin ta kalapea kuju. järgi. Et seda veel hirmsamaks muuta, 
kinnitasin pealaele härjasarved ja varustasin ta metssea lõugadega. Riputasin ta külge 
punaseks värvitud hobusesaba. Ükski saarlane ei suutnud kiivri peale vaadata, kui ma 
selle nukras õhtuhämaruses õlgadest saadik pähe tõmbasin. Naised, lapsed, noormehed 
ja vanakesed põgenesid tema eest kabuhirmus ja ma külvasin hirmu terve pingviinide 
hõimu seas. Kelle nõuannete peale jättis see jultunud rahvas oma esialgse kartuse ja 
julgeb nüüd sellele hirmsale lõustale näkku vaadata ja seda kohutavat lakka taga 
ajada?» 

Ja virutades oma kiivri kivipõrandale, kisendas Kraken: 

«Käi tükkideks, petlik kiiver! Vannun kõigi Armori kuradite juures, et ma sind enam 
kunagi pähe ei pane!» 

Ja seda tõotanud, tallas ta jalge alla oma kiivri, kindad, saapad ja voltis saba. 

«Kraken,» ütles ilus Orberose, «kas lubate oma ümmardajal teie kuulsuse ja 
varanduste päästmiseks kavalust kasutada? Ärge põlake naise abi. Teie vajate seda, 
sest kõik mehed on rumalad.» 

«Naine,» küsis Kraken, «millised plaanid sul on?» 

Ja ilus Orberose teatas oma abikaasale, et mungad rändavad mööda linnu ja külasid, 
õpetades elanikele kõige sobivamaid võitlusviise lohe vastu. Ta rääkis, et nende 
õpetuste kohaselt võib lohest võitu saada neitsi, ja et kui ta oma vöö loomale ümber 
kaela heidab, võib ta teda niisama kerge vaevaga enda järel talutada nagu väikest 
koera. 

«Kust sa tead, et mungad niisuguseid asju õpetavad?» küsis Kraken. 

«Mu sõber,» vastas Orberose, «ärge katkestage tõsist kõnelust labase küsimusega. 
«Niisiis, kui Alca saarel leidub üks väga puhas neitsi,» lisavad need mungad, «siis 
astugu ta välja!» Ja ma olen otsustanud, Kraken, vastata nende üleskutsele. Lähen püha 
vanakese Maeli 

juurde ja ütlen talle: «Mina olen neitsi, kes on taeva poolt määratud lohet ära 
võitma.»» 

Nende sõnade peale hüüatas Kraken: «Kuidas võid sina olla see väga puhas neitsi? 
Ja miks tahad sa minu vastu võidelda, Orberose? Oled sa aru kaotanud? Tea, et ma ei 
lase sul endast võitu saada!» 


«Enne kui vihastute, võiksite katsuda asjast aru saada,» õhkas ilus Orberose sügava 
ja leebe põlgusega 

Ja ta esitas oma teravmeelse plaani. 

Teda kuulates jäi kangelane mõttesse. Kui naine oh lõpetanud, ütles ta: 

«Orberose, sinu kavalus on suur. Ja kui need plaanid sinu ettekuulutuse järgi täide 
lähevad, saan ma sellest suurt tulu. Ent kuidas saad sa taevast määratud neitsiks?» 

«Ära muretse selle pärast sugugi,» vastas ta. «Ja heidame nüüd magama.» 

Järgmisel päeval meisterdas Kraken oma rasvahaisu lises koopas koletu pajuvitstest 
sõrestiku ja kattis selle hirmsate krobeliste ja soomuseliste nahkadega. Selle sõrestiku 
ühte otsa õmbles ilus Orberose metsiku kiivri-tuti ja jälgi näokatte, mida Kraken 
kandis oma röövretkedel, ning teise otsa sobitas ta voltis saba, mida kangelane 
tavaliselt enda järel lohistas. Kui nad selle tööga valmis said, õpetasid nad väikese Elo 
ja viis teist poisikest, kes neid teenisid, seadeldise sisse ronima, näitasid, kuidas seda 
liikuma panna, kuidas seal pasunat puhuda ja takku põletada, et lohe oma lõugade 
vahelt tuld ja suitsu sülitaks. 


XII PEATÜKK ALGA LOHE (Järg) 


Orberose pani selga karmi villase rüü, sidus vööle jämeda nööri, läks kloostrisse ja 
palus õndsa Maeli jutule. Kuna aga naistel oli keelatud kloostrisse sisse astuda, siis tuli 
vanake värava taha, hoides paremas 

käes karjasesaua ja toetudes vasaku käega oma kõige noorema õpilase, vend Samueli 
õlale. 

«Naine, kes sa oled?» küsis Mael. 

«Ma olen neitsi Orberose.» 

Seda vastust kuuldes tõstis Mael oma värisevad käed taeva poole. 

«Räägid sa õigust, naine? On kindlasti teada, et lohe elas OrberoseM ära. Ja ometi 
näen ma Orberose'i, ma uulen teda! Oo mu tütar, kas sa tõesti võtsid koletise õhus 
sõjariistaks ristimärgi ja tulid puutumatult tema õugade vahelt välja. See paistab mulle 
kõige tõenäo-isemana.» 

«Sa ei eksi, mu isa,» vastas Orberose. «Just nõnda ninuga juhtuski. Niipea kui ma 
olin looma kõhust välja ääsenud, pagesin ma üksildasse paika Varjude rannal, eal 
elasin ma üksinduses, andudes palvele ja mõtisk-ustele ning suretasin liha 
ennekuulmata karmilt. Siis ain ma taevase ilmutuse läbi teada, et ainult neitsi võib 
ohest võitu saada ja et mina olen see neitsi.» 

«Näita mulle oma kutsumuse märki,» ütles vanake. 

«Mina ise olen see märk,» vastas Orberose. 

«Mulle pole tundmata nende vaimuvägi, kes on oma iha ära salanud,» vastas 
pingviinide apostel. «Aga kas a oled see, kes sa ütled enda olevat?» 

«Sa näed seda võitluse tulemustest.» 

Neile lähenes munk Regimental ja ütles: «See on parim tõend. Kuningas 
Saalomon ütles: Kolme asja on raske märgata ja neljandat täiesti või-atu: need on 
ussi jälg kivil, linnu jälg õhus, laeva älg vees ja mehe jälg naises.» Ma pean 
jultunuiks neid iatroone, kes arvavad endid selles asjas targemaks õige 
targemast kuningate hulgas. Uskuge mind, mu sa, ja ärge küsige neilt nõu 
vaga Orberose'i asjas, "uigi nad ütlevad teile oma arvamuse, olete ikka nii-ama 
tark kui ennegi. Neitsilikkust pole sugugi kergem õestada kui alal hoida. Plinius 
õpetab meile oma loo-usloos, et selle tunnusmärgid on petlikud või väga ebakindlad. 1 
Mõni naine, kes kannab endas patuelu nelja- 


Seda lauset otsisime Pliniuse «Loodusloost» asjatult. Väljaandjad. 

teistkümmend märki, on puhas inglite silmis, aga mõni teine, kes matroonide poolt 
sõrme ja silmaga on piinliku hoolega läbi katsutud ja puutumatuks tunnistatud, teab, et 
võlgneb need laitmatud välised märgid kavalatele loomuvastastele kunstidele. Selle 
püha neitsi puhtuse eest paneksin ma käe tulle.» 

Ta kõneles nii, sest ta oli kurat. Kuid vanake Mael ei teadnud seda. Ta küsis vagalt 
Orberose'ilt: 

«Mu tütar, kuidas kavatsete võitu saada nii metsikust loomast, nagu see, kes teid ära 
neelas?» 

Neitsi vastas: 

«Homme päikesetõusul, oo Mael, kutsu rahvas künkale tühja nõmme servale, mis 
ulatub Varjude rannani välja, ja valva, et ükski pingviinia mees ei seisaks kaljudele 
lähemal kui viissada sammu, sest koletise hingus mürgi-taks ta otsekohe. Ja lohe tuleb 
kaljude vahelt välja ja mina heidan talle oma vöö ümber kaela ja talutan teda enda järel 
nagu vagurat koera.» 

«Kas sa ei laseks end saata mõnel julgel ja väga vagal mehel, kes tapaks lohe?» küsis 
Mael. 

«Nagu sa ütled, oh vanake: ma annan koletise Kra-keni kätte, kes lõikab tal oma 
välkuva mõõgaga kõri läbi. Sest tea, et üllas Kraken, keda peeti surnuks, tuleb tagasi 
pingviinide hulka ja tapab lohe. Ja eluka kõhust tulevad välja lapsukesed, kelle ta ära 
ÕgIS.» 

«See, mida sa mulle teatad, 00 neitsi,» hüüdis apostel, «näib mulle imelisena ja käib 
üle inimlike võimete.» 

«Nii see on,» vastas neitsi Orberose. «Kuid tea, 00 Mael, — mulle ilmutati, et tasuks 
oma päästmise eest peavad pingviinid maksma rüütel Krakenile iga-aastase andamina 
kolmsada kana, kaksteist lammast, kaks härga, kolm siga, tuhat kaheksasada mõõtu 
nisu ja juurvilja vastavalt aastaajale. Lisaks tuleb anda Krakenile need lapsed, kes lohe 
kõhust välja tulevad, ja jätta nad talle, et nad teda teeniksid ja kõiges tema sõna 
kuulaksid. 

Kui pingviinia rahvas neid kohustusi ei täida, tuleb saarele uus lohe, veel hirmsam 
kui eelmine. Ma olen rääkinud.» 

ALCA LOHE 


(Järg ja lõpp) 

Vanakese Maeli kutsel kokku kogunenud pingviinia rahvas veetis öö Varjude rannas, 
piiri taga, mille püha mees oli tõmmanud, et koletise hingus ei mürgitaks kedagi 
pingviinide seast. 

Öö loor varjas veel maad, kui kostis kähe möirgamine ja seejärel ilmus 
rannakaljudele lohe hiiglasuur vormitu kuju. Ta roomas kui madu ja tema väänlev 
keha näis olevat viisteist jalga pikk. Teda nähes taganeb rahvahulk kohkunult. Ent 
peagi pöörduvad kõikide pilgud neitsi Orberose'i poole, kes astub puhkevas 
koidukumas üle roosa kanarbiku, seljas valge rüü. Kartmatul, kuid tagasihoidlikul rühil 
läheb ta looma poole, kes hirmsaid ulgeid kuuldavale tuues avab oma tuld sülitavad 
lõuad. Läbilõikav hirmu ja haletsuse karje tõuseb pingviinide hulgast. Kuid neitsi 
sõlmib lahti oma linase vöö, heidab selle lohele ümber kaela ja talutab teda 
pealtvaatajate kiiduhüüete saatel enda järel nagu truud koera. 

Ta on juba tükk maad üle nõmme edasi läinud, kui ilmub Kraken, käes sädelev 
mõõk. Rahvas, kes pidas teda surnuks, karjatab üllatusest ja rõõmust. Kangelane 
tormab elukale kallale, paiskab ta selili ja lahastab tal mõõgaga kõhu, kust tulevad 


välja väike Elo ja viis teist lapsukest, kelle lohe oli ära neelanud. Nad on särgiväel, 
juuksed kähardatud ja käed palveks kokku pandud. 

Sedamaid langevad nad põlvili neitsi Orberose'i ette, kes nad oma rinnale tõmbab ja 
neile kõrva sosistab: 

«Minge laiali küladesse ja ütelge: «Meie oleme vaesed väikesed lapsukesed, kelle 
lohe ära neelas ja kes särgiväel tema kõhust välja tulid.» Rahvas annab teile külluses 
kõike, mida iganes soovite. Aga kui te räägite midagi muud, saate ainult vastu kõrvu ja 
naha peale. Minge!» 

Mitmed pingviinid, kes nägid lohet lõhkilõigatud kõhuga, tormasid teda tükkideks 
kiskuma — ühed metsiku viha ja kättemaksu pärast, teised selleks, et kätte saada tema 
peas tekkivat maagilist kivi, mida nimetatakse 

drakontiidiks. Surnuist üles tõusnud laste emad jooksid oma väiksekesi suudlema. 
Kuid püha mees Mael hoidis neid tagasi, kinnitades, et nii ühed kui teised pole küllalt 
pühad, et lohele lähenedes ellu jääda. 

Peagi tulid väike Elo ja viis teist lapsukest rahva juurde ja ütlesid: 

«Meie oleme vaesed väikesed lapsukesed, kelle lohe ära neelas ja kes särgiväel tema 
kõhust välja tulid.» Ja kõik, kes seda kuulsid, ütlesid neid suudeldes: «õnnistatud 
lapsed, me anname teile külluses kõike, mida iganes soovite.» 

Ning südamed täis rõõmu, läks rahvahulk laiali, lauldes hümne ja kiituselaule. 

Selle päeva mälestuseks, mil kõigevägevam päästis rahva julmast nuhtlusest, seati 
sisse pidulikud rongkäigud, kus aheldatud lohe kujutust ringi kanti. 

Kraken nõudis maksu sisse ja sai kõige rikkamaks ning vägevamaks pingviinide 
seas. Võidu märgiks ja selleks, et rahvale vajalikul määral hirmu sisendada, kandis ta 
peas lohe okasharja ja tavatses öelda: «Nüüd, kus lohe on surnud, olen mina lohe.» 
Veel kaua põimis Orberose oma lahkeid käsivarsi härjaajajate ja karjuste kaela ümber, 
keda ta jumalatega võrdseks tegi, aga kui ta ilu närtsis, pühendas ta ennast issandale. 

Teda austas kogu rahvas ja pärast surma võeti ta pühakute kaanonisse ning ta sai 
Pingviinia taevaseks kaitsjaks. 

Kraken jättis järele poja, kes kandis nagu isagi lohe okasharja ja sai seepärast 
hüüdnimeks Draco. Tema rajas Pingviinia esimese kuningliku dünastia. 


III RAAMAT KESKAEG JA RENESSANSS 


I PEATÜKK BRIAN VAGA JA KUNINGANNA GLAMORGANE 


Alca kuningad, Krakeni poja Draco järeltulijad, kandid peas lohe kohutavat 
okasharja, püha märki, mille aljas nägeminegi sisendas rahvastele austust, hirmu ja 
rmastust. Nad pidasid lakkamatut võitlust kas oma asallide ja alamatega või siis 
naabersaarte ja -mand-ite valitsejatega. 

Vanimad neist kuningaist on järele jätnud ainult imed. Pealegi ei oska me neid ei 
hääldada ega kirjutada. Esimene drakoniid, kelle valitsusaega me tunneme, on Brian 
Vaga, kuulus oma kavaluse ja julguse poolest sõjas ja jahiretkedel. 

Ta oli kristlane, armastas kirjandust ja soosis kloostri-elule pühendunud inimesi. 
Oma lossi saalis, kus suitsunud laetalade küljes rippusid metsloomade pead, nahad ja 
sarved, korraldas ta pidusööke, kuhu olid kokku kutsutud kõik Alca ja naabersaarte 
harfimängijad, ning ülistas seal ise lauluga kangelasi. Ta oli õiglane ja suuremeelne, 
kuid põles kõrvetavas kuulsusejanus ega võinud jätta surma saatmata neid, kes laulsid 
paremini kui tema. 

Paganad, kes laastasid Bretagne'i, kihutasid Yverni mungad sealt minema, kuid 
kuningas Brian kutsus nad oma riiki ning laskis neile ehitada oma lossi lähedale 

puukloostri. Iga päev läks ta koos oma abikaasa kuninganna Glamorgane'iga 
kloostrikabelisse, võttis osa jumalateenistusest ja laulis hümne. 

Nende munkade hulgas oli üks, nimega Oddoul, kes oli täies nooruse õieehtes ning 
paistis silma tarkuse ja voorusega. Kurat tundis sellest suurt meelehärmi ja katsus teda 
mitu korda kiusatusse viia. Ta ilmus mungale mitmesugusel kujul ja näitas talle kord 
sõjaratsut, kord noort neitsit, kord mõdukarikat. Siis koristas ta tema ees kaht täringut 
sarve sees ja ütles talle: 

«Tahad sa mängida minuga sellesinase maailma kuningriikide peale ühe juuksekarva 
vastu sinu peast?» 

Ent see jumalamees võttis sõjariistaks ristimärgi ja lõi vaenlase taganema. Mõistes, 
et ta ei suuda teda võrgutada, mõtles kurat tema hukutamiseks välja osava lõksu. Ühel 
suveööl lähenes ta kuningannale, kes magas oma asemel, ja ilmutas temale noore 
munga kuju, keda valitsejanna iga päev puukloostris nägi, ning pani sellesse 
mõttekujusse suure võlu. Sedamaid voolas armastus otsekui märkamatu mürk 
Glamorgane'i soontesse. Teda hakkas närima iha elada Oddouliga lõbuelu. Lakka- 
matult leidis ta ettekäändeid, et munka enda juurde tuua. Mitu korda palus ta teda 
õpetada oma lapsi lugemises ja laulmises. 

«Ma usaldan nad teie hoolde,» ütles ta Oddoulile. «Ja ma kuulan pealt õppetunde, 
mida te neile annate, et ka ise ennast harida. Koos poegadega õpetate ka ema.» 

Kuid noor munk vabandas end kord sellega, et ta pole küllalt tark õpetaja, kord 
sellega, et tema seisus keelab tal naistega tegemist teha. See keeldumine üha piitsutas 
Glamorgane'i ihasid. Kord, kui tema piin oli talumatuks muutunud ja ta õhates oma 
asemel lamas, laskis ta kutsuda Oddouli oma tuppa. Munk tuli sõnakuulelikult, kuid jäi 
silmi maha lüües lävele seisma. See, et nooruk 
talle otsa ei vaadanud, täitis Glamorgane'i kannatamatuse ja valuga. 

«Sa näed,» ütles ta mungale, «mul pole enam jõudu. Vari on langenud mu silmile. 
Mu keha on põlev ja jäine.» 

Ja kuna noormees vaikis ega teinud ühtki liigutust, kutsus kuninganna teda anuval 
häälel: 

74 

«Tule mu kõrvale, tule!» 

Ja sirutades välja oma käed, mis ihast otsekui pikemaks said, püüdis ta noorukit 
haarata ja enda juurde tõmmata. 

See aga põgenes, heites talle ette häbitust. 

Vihast meeletuna ja kartes, et Oddoul teeb avalikuks häbi, millesse ta oli langenud, 
otsustas ta siis ise noormehe hukutada, et see mitte teda hukatusse ei viiks. 

Ahastaval häälel, mis terves lossis vastu kajas, karjus ta appi, nagu oleks ta 
tõepoolest suures hädaohus. Kokkujooksnud toaneitsid nägid noort munka põgenemas 
ja kuningannat, kes püüdis ennast voodilinadega katta. Kõik üheskoos hakkasid 
kisendama mõrtsukatööst. Ja kui kära peale kohale rutanud kuningas Brian tuppa astus, 
nägi ta Glamorgane'i, juuksed sassis ja silmad pisaraist läikimas, kes näitas talle oma 
rinda, mille ta metsikuis armupiinades oli küüntega katki kraapinud. 

«Mu isand ja abikaasa,» ütles ta, «te näete vägivalla jälgi, mille ohvriks ma langesin. 
Alatust ihast aetuna lähenes mulle Oddoul ja tahtis mind väevõimuga võtta.» 

Neid kaebusi kuuldes ja seda verd nähes andis kuningas metsikus vihas oma 
valvuritele käsu noor munk kinni võtta ja lossi ees kuninganna silme all elusalt ära 
põletada. 

Sellest sündmusest teada saades läks Yverni abt kuninga juurde ja ütles: 

«Kuningas Brian, sellest näitest ilmneb teile erinevus kristliku naise ja paganliku 
naise vahel. Rooma Lucre-tia oli kõige vooruslikum paganlike vürstitaride hulgas; 
ometi ei olnud tal jõudu, et end kaitsta ühe noore himut-seja rünnakute vastu, ja 


masendatuna oma nõrkusest, langes ta meeleheitesse, kuna aga Glamorgane hullunud 
ja kõige kardetavamast deemonist vallatud kurjategija kallaletungile võidukalt vastu 
pani.» 

Lossivanglas aga ootas Oddoul tundi, mil ta pidi elusalt põletatama. Ent jumal ei 
tahtnud, et hukkuks süütu. Ta saatis tema juurde kuninganna ümmardaja Gudru-ne'i 
kujul oma ingli, kes ta vanglast välja tõi ja sellesama naise tuppa viis, kelle kuju ta oli 
võtnud. 

Ja ingel ütles noorele Oddoulile: 

«Ma armastan sind, sest sa oled julge.» 

Ja noor Oddoul, kes uskus kuulvat Gudrune'i ennast, vastas silmi langetades: 

«Issanda armu läbi võisin ma kuninganna meeletüs-tele vastu panna ja selle vägeva 
naise vihameelt trotsida.» 

Ja ingel küsis: 

«Kuidas, kas sa ei teinudki siis seda, milles kuninganna sind süüdistab?» 

«Ei, tõesti mitte, ma ei teinud seda,» vastas Oddoul, käsi südamel. 

«Sa ei teinud seda?» 

«Ei, ma ei teinud seda! Juba mõtegi niisugusest teost täidab mind õudusega.» 

«Siis vaata et sa kaod,» kisendas ingel, «käkk niisugune '?» 

Ning ta avas ukse, et lasta noorel mungal põgeneda. 

Oddoul tundis, kuidas ta vägeval käel välja visati. Vaevalt oli ta alla tänavale 
jõudnud, kui keegi talle õöpoti sisu kaela kallas; ja ta mõtles: 

«Sinu teed on imelikud, issand, ja sinu mõtted mõistmatud.» 


«II PEATÜKK DRACO SUUR. PÜHA ORBEROSE'1 PÕRMU 
ÜMBERMATMINE 


Brian Vaga järeltulijate otsejoon kustus 900-nda aasta ümber Collic Lühinina 
isikuga. Sellele valitsejale järgnes tema nõbu Bosco Suuremeelne, kelle esimeseks mu- 
reks oli tappa kõik sugulased, et kindlustada oma trooni. Temast põlvneb pikk rida 
vägevaid kuningaid. 

Üks neist, Draco Suur, saavutas sõjamehena hiilgava kuulsuse. Tema sai sagedamini 
lüüa kui teised. Just pidevatest lüüasaamistest võib ära tunda suuri väejuhte. 
Kahekümne aasta jooksul põletas ta maha rohkem kui sada tuhat küla, lossi, alevit, 
agulit, suurt ja väikest linna ning ülikooli. Ta laastas tulega niihästi vaenlase 

! Pingviinia kroonik, kes sellest sündmusest kõneleb, tarvitas väljendit «Species 
induetilis*. Tõlkisin sõna-sõnalt. 

maid kui ka omaenda valdusi. Ja tal oli kombeks öelda 

oma teguviisi selgituseks: 

«Sõda ilma tulekahjuta on nagu rupskid ilma sinepita — maotu asi.» 

Tema kohtumõistmine oli karm. Kui vangivõetud talupojad ei jõudnud lunaraha 
maksta, tõmbas ta nad oksa, ja kui mõni õnnetu naine tuli paluma oma maksujõuetu 
mehe eest, siis lohistas ta teda juukseidpidi oma hobuse järel. Ta elas karmi sõdurielu. 
Tunnistame meelsasti, et tema kombed olid puhtad. Ta mitte ainult ei hoidnud 
kustumast oma kuningriigi muistset kuulsust, vaid suurendas ka lüüasaamistes 
pingviinia rahva au. 

Draco Suur laskis püha Orberose'i põrmu Alcasse üle tuua. 

Püha naisterahva keha oli maetud ühte koopasse Varjude rannal, kaugel lõhnaval 
nõmmel. Esimesed palverändurid, kes hauda külastamas käisid, olid noormehed ja 
neiud naaberküladest. Kõige meelsamini tulid nad sinna paarikaupa ja õhtuti, sest 
vagad ihaldused otsivad ju loomulikult rahuldust hämaruses ja üksinduses. Nad 


andusid pühaku auks õhinal õrnale kultusele, mille saladust nad näisid kadedalt 
hoidvat. Nad ei armastanud oma elamustest avalikult kõnelda. Kuid neid tabati teine- 
teisele sosistamas armastust, naudingut ja hurma väljendavaid sõnu, millesse nad 
põimisid Orberose'i püha nime. Ühed õhkasid, et seal koopas ununeb maailm, teised 
ütlesid, et sealt väljudes tunned vaikset rahuldust. Noored tütarlapsed meenutasid 
omavahel naudinguid, mida nad seal läbi elasid. 

Niisuguseid imesid tegi Alca neitsi oma kuulsusrikka igaviku koidikul. Neis oli 
puhte magusat hämarust. Peagi levis koopa müsteerium peene aroomina kogu 
ümbruskonnas. See oli puhtaile südameile rõõmu ja hingelise ülenduse allikaks, ja 
asjata püüdsid rikutud inimesed usklikke vale ja laimuga eemale juhtida armu- 
allikatest, mis pühaku hauast välja voolasid. Kirik hoolitses selle eest, et need annid ei 
langeks osaks mitte ainult tema üksikutele lastele, vaid leviksid kogu kristlikus 
Pingviinias. Koopa juurde asusid elama mungad, ehitasid merekaldale kloostri, kabeli, 
võõrastemaja, ja palverändureid hakkas kokku voolama. 

La 

Nagu oleks pikemaajaline taevasviibimine talle jõudu andnud, tegi õnnis Orberose 
nüüd nende heaks, kes tema hauale oma ohvrianni tõid, veel suuremaid imesid. Ta 
sütitas lootuse seni sigimatuis naistes, saatis armukadedatele vanameestele unenägusid, 
mis veensid neid nende noorte abikaasade truuduses, keda ülekohtuselt kahtlustati, 
hoidis ümbruskonnast eemal katkud ja loomataudid, näljahädad, tormid ja Kapadookia 
lohed. 

Kuid segaduste perioodil, mis laastasid riiki kuningas Collic'i ja tema järglaste ajal, 
riisuti püha Orberose'i haud paljaks, klooster põletati maha ja mungad aeti laiali. Tee, 
mida olid kaua tallanud nii paljud vagad palverändurid, kadus leetpõõsaste, kanarbiku 
ja sinise liivaohaka alla. Saja aasta jooksul külastasid imettegevat hauda ainult 
rästikud, nirgid ja nahkhiired. Siis aga ilmutas pühak end ühele naabruskonna 
talupojale, kelle nimi oli Momardic. 

«Mina olen neitsi Orberose,» ütles ta talunikule. «Valisin sind oma pühamu 
kordaseadjaks. Hoiata ümbruskonna rahvast, et kui nad jätavad minu mälestuse una- 
russe ega austa ning kaunista minu hauda, siis tuleb uus lohe Pingviiniat laastama.» 

Kõrgesti õpetatud vaimulikud uurisid seda ilmutust ja kuulutasid selle tõeliseks, — 
mitte saatanlikuks, vaid täiesti taevaliseks. Hiljem pandi tähele, et Prantsusmaal olid 
püha Fides ja püha Katariina samasugustel asjaolu del just niisamuti toiminud ja 
neidsamu sõnu tarvitanud. 

Klooster ehitati uuesti üles ja jälle voolas kokku palverändajaid. Neitsi Orberose tegi 
üha suuremaid imesid. Ta parandas mitmesuguseid väga raskeid haigusi, nagu 
lampjalg, vesitõbi, halvatus ja püha Guy tõbi. Hauda valvavad mungad elasid 
kadestusväärses jõukuses. Just sel ajal ilmus pühak kuningas Draco Suurele, käskis 
end kuulutada kuningriigi taevaseks kaitsjaks ja tuua oma kallis põrm Alca katedraali 
üle. 

Selle tulemusena kanti neitsi hästilõhnavad jäänused suurte auavaldustega Alca 
peakirikusse ja asetati keset altariruumi seisvasse kullast ja emailist kirstu, mida 
kaunistasid kalliskivid. 

Kapiitel pidas raamatut imede kohta, mida õnnis Orberose oli teinud. 

Draco Suur, kes iial ei lakanud kaitsmast ja ülistamast ristiusku, suri kõige suuremas 
vagaduses, pärandades kirikule tohutud varandused. 


III PEATÜKK KUNINGANNA CRUCHA 


Pärast Draco Suure surma tuli hirmsate segaduste aeg. Tihti süüdistatakse selle 
valitseja järglasi nõrkuses. Ja tõepoolest, mitte ükski neist ei järginud ligilähe-daltki 


oma vapra esivanema eeskuju. Tema poeg Chum, kes oli lonkur, jättis hooletusse 
'imgviinia territooriumi laiendamise. Chumi poeg Bolo inges lossivahtide käe läbi oma 
üheksandal eluaastal, ist sel hetkel, kui ta oli astumas troonile. Tema järglaseks sai ta 
vend Gun, kes oli vaid seitse aastat vana ja kes laskis enda eest valitseda oma emal, 
kuninganna Cruchal. 

Crucha oli ilus, haritud ja arukas, ent ta ei suutnud taltsutada oma kirgi. 

Nii näiteks tarvitab auväärne Taipa oma kroonikas kuulsa kuninganna kohta järgmisi 
sõnu: 

«Näo ilu ja kehalise kauniduse poolest ei jää kuninganna Crucha maha ei Babüloonia 
Semiramisest, ei amatsoonide kuningannast Penthesileiast ega Heroo-dese tütrest 
Salomest. Ent tema juures on märgata teatud iseärasusi, mida võib lugeda iluks või 
inetuseks, olenevalt inimeste vastuolulistest arvamustest ja selle maailma 
seisukohtadest. Tema laubal on kaks sarvekest, mida ta varjab oma lopsakate kuldsete 
palmikute all. Üks silm on tal sinine ja teine must, pea vasakule kaldu nagu 
Makedoonia Aleksandril, paremal käel kuus sõrme ja nabast allpool pisikene ahvipea. 

Tema kõnnak on majesteetlik, ülesastumine lahke. Ta on kuninglikult helde käega, 
kuid mitte alati ei oska ta mõistust oma ihadest kõrgemale seada. 

Kord märkas ta palee hobusetallis noort ja väga ilusat tallipoissi, lõi sedamaid 
lõkkele armastusest tema vastu ja usaldas talle sõjavägede juhatamise. Aga mille eest 
seda kuningannat põiklemata kiita tuleb, on rikkalikud kingitused, mida ta teeb 
kuningriigi kirikutele, kloostritele ja kabelitele ja eriti pühale Beargardeni kloostrile, 
kus mind issanda armu läbi neljateistkümnendal eluaastal mungaks pühitseti. Oma 
hingeõnnistuseks tellis ta nii palju missasid, et piltlikult öeldes muutus iga Pingviinia 
kiriku preester taeva palge ees süüdatud küünlaks, mis pidi õilsa Crucha tegema 
jumaliku armuhalastuse osaliseks.» 

Nende ja mõnede teiste ridade najal, millega ma olen oma teost rikastanud, võib 
otsustada «Gesta Pinguino-rum'i» ajaloolise ja kirjandusliku väärtuse üle. Õnnetuseks 
katkeb see kroonika järsku Gun Nõrga järglase Draco Lihtsameelse kolmanda 
valitsemisaastaga. Oma ajalooga siiamaale jõudes pean tõesti kurtma meelepärase ja 
usaldusväärse juhi kaotamise pärast. 

Kaheks järgmiseks sajandiks vajus Pingviinia verisesse anarhiasse. Kõik kunstid 
hukkusid. Keset üldist harimatust pühendusid vaid mungad varjulises kloostris 
teadusele ja kirjutasid raugematul õhinal pühakirja ümber. Et pärgament oli haruldane, 
siis kraapisid nad puhtaks vanu käsikirju ja kirjutasid nendele jumalasõna. Ja otsekui 
rohked õied roosipõõsal sündisid piiblid pingviinide maal. 

Keegi munk Ermold Pingviin püha Benedictuse ordust kustutas üksipäini neli tuhat 
kreeka ja ladina käsikirja, et neli tuhat korda ümber kirjutada püha Johannese 
evangeeliumi. Sel kombel hävitati tohutu hulk antiikaja poeesia ja kõnekunsti 
meistriteoseid. Ajaloolased tunnistavad üksmeelselt, et keskajal olid Pingviinia 
kloostrid kirjanduse pelgupaigaks. 

Selle ajajärgu lõppu tähistavad lakkamatud sõjad pingviinide ja delfiinide vahel. 
Tõde nende sõdade kohta on äärmiselt raske välja uurida, mitte sellepärast, et puu- 
duksid ülestähendused, vaid just seetõttu, et neid on nii palju. Delfiinia kroonikud 
vaidlevad kõigis punktides Pingviinia kroonikutele vastu. Ja mitte ainult seda — ka 
Pingviinia kroonikud vaidlevad üksteisele vastu, ning 

Delfiinia omad niisamuti. Leidsin kaks kroonikut, kes on hei nõul, kuid üks neist on 
teise pealt maha kirjutanud, inult üks on kindel — nimelt et tapatalgud, vägivalla-eod, 
põletamised ja rüüstamised järgnesid üksteisele ahetpidamata. 

õnnetu valitseja Bosco IX ajal seisis kuningriik lausa ukatuse äärel. Kui saabus 
teade, et kuuesajast suurest urjekast koosnev Delfiinia laevastik on Alca alla ilmu-ud, 


korraldas piiskop pühaliku protsessiooni. Kapiitel, alitud kohtunikud, 
parlamendiliikmed ja ülikooli õpeta-ad võtsid peakirikust püha Orberose'i kirstu ja 
kandsid eda ümber linna. Nende järel sammus hümne lauldes ogu rahvas. Ja mitte ilma 
põhjuseta ei hüütud Pingvii-ia püha kaitsja poole. Siiski piirasid delfiinid linna mber 
nii maa kui mere poolt, võtsid ta tormijooksuga ra ja tapsid, rüüstasid, vägistasid ning 
põletasid seal oim päeva ja kolm ööd hoolimatusega, mida sünnitab arjumus. 

Ei oska küllalt imeks panna, et nende raudraskete egade jooksul jäi usk pingviinide 
südameis puutumata, aevase tõe hiilgus pimestas sofistikast rikkumata aime. See oligi 
usulise üksmeele põhjuseks. Kiriku püsiv hool aitas kahtlemata kaasa usklike õnneliku 
liidu lalhoidmisele: iga pingviin, kes mõtles teisiti kui tema aaskodanikud, põletati 
sedamaid. 


IV PEATÜKK KIRJANDUS: JOHANNES TALPA 


Alaealise kuninga Guni valitsuse ajal kirjutas Beargardeni munk Johannes Taipa 
samas kloostris, kus ta heteistkümnendast eluaastast peale valmistus mungaks ama ja 
kust ta kogu oma elu jooksul ühekski päevaks Ija ei tulnud, oma kuulsa 
kaheteistkümnest raamatust osneva ladinakeelse kroonika «De Gestis Pinguino- 

Beargardeni kloostri kõrged müürid kerkivad ligipääs-atu kaljurünka tipul. 
Ümberringi avanevad pilgule vaid navad mäeharjad, mida kohati varjavad pilved. 

Kui Johannes Talpa asus kirjutama «Gesta Pinguinorum'it», oli ta juba vana mees. 
Hea munk pidas vajalikuks meile sellest oma raamatus teatada: «Ma olen juba ammu 
kaotanud oma heledad lokid,» ütleb ta, «ja minu pealagi on muutunud metallist 
kumerpeegli sarnaseks, mille abil pingviinia daamid end nii suure hoole ja 
tähelepanuga uurivad. Minu kehakasv on juba loomu poolest lüheldane ning aastatega 
olen veelgi väiksemaks jäänud ja looka vajunud. Minu rinda soojendab valge habe.» 

Armsa naiivsusega jutustab Talpa meile oma elujuhtumustest ja mõnedest 
iseloomujoontest. «Pärinen aadli-perekonnast ja olin juba lapsest saadik määratud 
vaimulikule elukutsele; seepärast õpetati mulle grammatikat ja muusikat. Lugemist 
õpetas mulle keegi isand, nimega Amicus, kes oleks õieti pidanud olema Inimicus. 
Mul oli tähtede tundmaõppimisel suuri raskusi, seepärast sain temalt kibedasti vitsu, ja 
võiks öelda, et ta kirjutas mulle tähestiku tuliste märkidega tagumikule.» 

Teises kohas pihib Taipa oma sünnipärasest kalduvusest himurusele. Ta jutustab 
sellest väljendusrikkail sõnul: «Nooruses oli minu meeleline tulisus niisugune, et isegi 
metsa jahedas varjus tundsin end pigem pajas keevat kui värsket õhku hingavat. Ma 
põgenesin naiste eest. Asjata! Sest piisas kellukesest või pudelist, et nende kuju minu 
mõtteis äratada.» 

Ajal, mil ta oma kroonikat kirjutas, laastas hirmus sõda, mis oli ühekorraga nii 
kodusõda kui ka sõda välisvaenlaste vastu, pingviinide maad. Crucha sõdurid, kes tulid 
kaitsma Beargardeni kloostrit delfiinia barbarite vastu, kindlustasid end seal tugevasti. 
Et kloostrit vallutamatuks muuta, murdsid nad müüridesse laskeavad ja võtsid maha 
kiriku tinakatuse, et sellest lingumeestele kuule teha. Öösiti süütasid nad kloostrihoovil 
ja siseõuedel suured lõkked, kus nad küpsetasid terveid härgi, mis olid aetud iidsete 
mägikuuskede tüvedest varraste otsa. Tule ümber, vaigust ja rasvast lõhnavas suitsu- 
pilves istudes tühjendasid nad veini- ja õllevaate. Nende laulud, jumalateotused ja 
omavaheliste kisklemiste kära summutasid hommikukellade helina. 

Lõpuks murdsid delfiinid kitsustikest läbi ja piirasid 

kloostri sisse. Need olid põhjamaa sõjamehed, kelle soomusrüüd ja relvad olid 
vasest. Nad ajasid kaljuseina ajale püsti saja viiekümne sülla pikkused redelid, mis 
imeduses ja tormis inimkehade ja relvade raskuse aü urdusid ning puistasid 
meestekobaraid kuristikesse ja aljulõhedesse. Pilkases öös oli kuulda, kuidas pikk 


möir-amine sügavikku kadus, siis algas tormijooks uuesti, ingviinid kallasid terveid 
ojasid põlevat tõrva ründajatele kaela ja need lõid leegitsema otsekui tõrvikud. Kuus- 
kümmend korda üritasid metsikud delfiinid eskalaadi, kuuskümmend korda heideti nad 
tagasi. 

Kümme kuud rõhusid delfiinid raudsesse rõngasse suletud kloostrit. Ent siis, just 
kolmekuningapäeval, juhatas üks karjus alt orust neile salajase raja, mida mööda nad 
ronisid üles mäele, tungisid kloostri all asuvatesse salakäikudesse, tormasid 
siseõuedele, köökidesse, kirikusse, kapiitlisaalidesse, raamatukogusse, pesukodadesse, 
mungakongidesse, söögisaalidesse, magamisruu-midesse, süütasid hooned põlema, 
tapsid ja vägistasid, hoolimata ohvrite east ja soost. Äkitselt ärgates sööstsid pingviinid 
relvade juurde. Silme ees hämaruse ja kabuhirmu loor, rabasid nad üksteist, kuna 
delfiinid kisk-lesid omavahel kirveid abiks võttes pühade anumate, viirukipannide, 
küünlajalgade, preestrikuubede, reliikvia-laegaste, kuldristide ja kalliskivide pärast. 

Õhk oli täis kõrbenud liha kirbet lõhna. Leekide keskelt tõusis surmakarjeid ja 
ägamist. Sissevarisevate katuste servadel jooksid sipelgatena tuhanded mungad ja 
langesid alla orgu. Johannes Taipa aga kirjutas ikka oma kroonikat. Kiiruga taganedes 
matsid Crucha sõdurid kõik kloostri sissekäigud kaljulahmakatega kinni, et sulgeda 
delfiinid põlevaisse hoonetesse. Ja selleks et lömastada vaenlased seinte ja müüride 
variseva lasu all, kasutasid nad müürilõhkujatena igivanade tammede tüvesid. 
Kõuemürinal langesid alla söestunud laetalad ja kiriku-löövide kõrged kaared varisesid 
kokku hiiglatüvede löökide all — neid kõigutas ühekorraga kuussada meest. Peagi 
polnud suurest ja rikkast kloostrist muud järel kui Johannes Taipa kamber, mis oli 
jäänud imelise juhuse tõttu rippuma suitseva katuseviilu rusude külge. Vana kroonik 
aga kirjutas edasi. 

Niisugune imetlusväärne keskendumisvõime võib siiski tunduda liialdusena 
ajalookirjutaja puhul, kes on seadnud oma eesmärgiks tema eluajal toimunud 
sündmuste edasiandmise. Ent kui kaugel eemal me ümbritsevaist asjust seisamegi, 
oleme neist siiski mõjustatud. Uurisin Rahvusraamatukogus Johannes Taipa algkäsi- 
kirja, kus see seisab fonds ping. K. L6, 123 90 guater all. See on pärgamentkäsikiri 
628 lehel. Käekiri on äärmiselt segane ja tähed, rääkimata sellest, et nad ei seisa sirges 
reas, hüppavad igas suunas laiali, põrkavad kokku ning langevad üksteise peale 
täielikus korratuses või õigemini öelda hirmsas segaduses. Nad on nii halvasti 
kirjutatud, et enamasti ei ole üksnes võimatu neid ara tunda, vaid isegi eraldada 
tindiplekkidest, mida tähtede vahel külluses leidub. Need hindamatud leheküljed kan- 
navad seega segaduste pitserit, millede keskel nad on kirjutatud. Käsikirja lugemine on 
raske. Beargardeni munga stiil seevastu ei ilmuta mingit tundeerutuse märki. «Gesta 
Pinguinorum*»» toon ei kaldu iial kõrvale lihtsusest. Jutustamisviis on kiire ja 
kokkusurutud, mis paiguti läheneb kuivusele. Arutlused on harvad ja enamasti 
teravmeelsed. 


V PEATÜKK KUNST: PRIMITIIVID PINGVIINIA MAALIKUNSTIS 

Pingviinia kriitikud kinnitavad üksteise võidu, et ping-viinia kunst paistab algusest 
peale silma võimsa ja haarava originaalsusega ning et asjata oleks mujalt otsida seda 
ilu ja mõistusepärasust, mis iseloomustab tema esimesi saavutusi. Delfiinid aga 
väidavad, et nende kunstnikud olid pikka aega pingviinide õpetajateks ja 
eeskujuandjaiks. Selles asjas on raske otsusele jõuda, sest enne kui pingviinid oma 
primitiive imetlema hakkasid, hävitasid nad kõik nende teosed. 

Me ei jõua küllalt kurta selle kaotuse pärast. Mina isiklikult tunnen seda väga 


valusalt, sest et ma austan pingviinia muinsusi ja armastan primitiive üle kõige. 

Nad on võluvad. Ma ei ütle, et nad kõik üksteisele sarnaneksid — see poleks õige —, 
kuid neil on ühine laad, nagu kõigis teisteski koolkondades: neil on reeglid, millest nad 
kunagi üle ei astu; nad on kuidagi täiuslikud, sest seda, mida nad teadsid, teadsid nad 
hästi. Õnneks võib pingviinia primitiividest ettekujutust saada itaalia, flaami, saksa, 
eriti aga prantsuse primitiivide kaudu, kes seisavad kõrgemal kõigist teistest. Nagu 
ütleb härra Gruyer, on neil kõige rohkem loogikat, sest loogilisus on puhtprantsuslik 
omadus. Ja püütagu seda eitada, Prantsusmaale tuleb siiski jätta primitiivide 
säilitamise au, kuna teistel rahvastel neid enam ei ole. Prantsuse primitiivide näitusel 
Marsani paviljonis 1904. aastal oli välja pandud mitu väikest maali viimaste Valois'de 
ja Henri IV ajast. 

Ma olen ette võtnud mitmeid reise, et näha vendade van Eyckide, Memlingi, Rogier 
van der Wydeni, «Maria surma» looja Ambrogio Lorenzetti ja vanade umbrialaste 
pilte. Kuid ei Brügges, Kölnis, Sienas ega Perugias ei pühendatud mind selle ajastu 
kunsti saladustesse. Primitiivide teadlikuks imetlejaks muutusin alles väikeses Arezzo 
linnakeses. Sellest on nüüd möödunud kümme aastat või rohkemgi. Neil vaesuse ja 
kombelihtsuse aegadel olid Itaalia linnamuuseumid alati suletud ja avasid alati oma 
uksed igale foresliere'le. Ühel õhtul näitas mulle üks eideke, küünal käes, poole liiri 
eest Arezzo armetut muuseumi. Seal avastasin ma ühe Margaritone maali, ühe «Püha 
Franciscuse», kelle vaga kurbus tõi mulle pisarad silma. Olin sügavalt liigutatud. 
Sellest päevast alates sai Margaritone Arezzost minu kõige armastatumaks 
primitiiviks. 

Selle meistri teoste järgi olen ma loonud endale ettekujutuse pingviinia 
primitiividest. Seepärast ei peeta ehk üleliigseks, kui ma tema teosed siinkohal korraks 
vaatluse alla võtan — kui just mitte üksikasjadesse süvenedes, siis vähemalt kõige 
üldisemast ja, julgeksin öelda, kõige iseloomulikumast küljest nähtuna. 

Meil on olemas viis või kuus tema enda käega signeeritud maali. Tema peateos, mis 
asub Londoni National Gallery's, kujutab püha Neitsit troonil, Jeesuslapsuke süles. 
Inimest, kes seda pilti vaatleb, rabavad kõigepealt 

proportsioonid. Keha on kaelast jalgadeni ainult kaks korda nii pikk kui pea — 
seepärast paistab Neitsi era kordselt lühikesena ja matsakana. Maalitehnilisest küljest 
pole see pilt mitte vähem huvitav kui joonistuselt Suure Margaritone käsutuses oli vaid 
väike arv värve ja ta kasutas neid täiesti puhtalt ega seganud iialgi üle minekutoone. 
Selle tulemusena on tema koloriit pigem kirev kui harmooniline. Neitsi ja lapse põsed 
on maalitud ilusa kirsspunasega, ja vana meistri lihtsameelne püüd selgete määrangute 
poole on nad kujundanud nii sõõrümmarguseks, et nad paistavad nagu sirkliga tõm- 
matud. 

Üks XVII sajandi õpetatud kriitik, abbe Lanzi, kõneleb Margaritone töödest sügava 
põlgusega. «Need pole midagi muud kui kohmakad plätserdused,» ütleb ta. «Noil 
õnnetuil aegadel ei osatud ei joonistada ega maalida.» Selline on puuderdatud 
kunstitundjate ühine arvamus. Kuid Margaritonele ja tema kaasaegsetele sündinud 
julm ülekohus tehti peagi heaks. XIX sajandil sündis jumalakartliku Inglismaa 
piibellikes külades ja reformeeritud kottedžites suur hulk pisikesi Saamuele ja pisikesi 
pühi Johanneseid, kes olid frisuuri poolest lamba-tallekeste sarnased ja kujunesid 
1840—1850-ndate aastate paiku prillidega õpetlasteks ning panid aluse primi tuvide 
kultusele. 

Prerafaelismi väljapaistev teoreetik sir James Tuckett tõstis National Gallery 
Madonna kartuseta ja kõhkluseta kristliku maalikunsti meistriteoste hulka. «Andes 
Neitsi peale ühe kolmandiku terve figuuri pikkusest,» ütleb sir James Tuckett, «tõmbas 
ja koondas vana meister vaataja tähelepanu inimese kõige õilsamatele kehaosadele, 
nimelt silmadele, mida meelsasti loetakse vaimuorganiteks. Selles maalis liitub koloriit 
joonistusega ja loob ideaalse ning müstilise mulje. Palete purpur ei anna edasi naha 


loomulikku tooni — näib pigem, et vana meister on pannud Neitsi ja lapsukese 
palgeile paradiisi roosid.» 

Tundub, nagu säraks selles kriitikas ülistatava teose vastuhelk. Ometi on Edinburgh' 
seraafiline esteet Mac Silly kirjeldanud veelgi selgemalt ja otsesemalt seda mõju, mida 
tema hingele avaldas selle primitiivi maali 

nägemine. «Margaritone madonna,» ütleb auväärne Mac illy, «saavutab kunsti 
transtsendentse eesmärgi, ta isendab vaatajatesse süütuse ja puhtuse tunnet, ta teeb ad 
väetite laste sarnaseks. Ja on tõesti tõsi, et kui mul kuuekümne kuue aastaselt oli õnn 
seda kolm tundi järjest vaadelda, tundsin end äkitselt õrna imikuna. Kui ma sõitsin 
üüritõllas üle Trafalgar Sguäre'i, vehkisin ma oma prillitoosiga otsekui kõristiga, 
naersin ja lalisesin. Ja kui teenija minu koduses pansionis mulle eine ette kandis, siis 
kallasin endale lusikaga suppi kõrva, ilmutades imikuea lihtsameelsust. 

Niisugune efekt,» lisab Mac Silly, «annab tunnistust kunstitöö väärtusest.» 

Nagu teatab Vasari, «suri Margaritone seitsmekümne seitsme aastaselt, kahetsedes, 
et oli elanud nii kaua ja pidi nägema, kuidas tõusis uus kunst ja kuidas kuulsus kroonis 
uusi kunstnikke.» Need read, mis ma tõlgin sõna-sõnalt, inspireerisid sir James 
Tuckettile võib-olla kõige suurepärasemad leheküljed tema loomingus. Need kuuluvad 
«Esteetide käsiraamatusse» ja kõik prerafae-liidid tunnevad neid peast. Tahan nad siin 
ära tuua kui selle raamatu kauneima ehte. Küllap nõustutakse, et iisraeli prohvetitest 
saadik pole kirjutatud midagi ülevamat. 


MARGARITONE NÄGEMUS 


Aastaist ja töökoormast vaevatud Margaritone külastas ühel päeval hiljuti sellesse 
linna elama asunud noore kunstniku ateljeed. Seal silmas ta üht äsja lõpetatud 
madonnat, mis oli küll range ja jäik, ent millel enamvähem õigete proportsioonide ja 
päris kuratliku valguse ja varjude mängu tõttu ei puudunud siiski reljeefsus ja elusäde. 
Seda pilti nähes aimas Arezzo lihtsameelne ja üllas töömees äkki õudusega 
maalikunsti tulevikku. 

Nägu kätesse peites sosistas ta: 

«Millist häbitust küll laseb mul ette aimata see madonna! Ma näen, et temaga tuleb 
lõpp kristlikule kunstile, mis maalib hingi ja süütab meis igatsuse taeva järele. 
Tuleviku maalikunstnikud ei piirdu enam sellega, et nad tolle noormehe kombel seinal 
või puutahvlil elus- 

tavad neetud ainet, millest koosneb meie keha, — nad hakkavad seda kiitma ja 
ülistama. Nad annavad oma kujudele hukatusliku lihaliku väljanägemise ja need kujud 
saavad elusate inimeste sarnaseks. Nende kehad muutuvad nähtavaks, nende vormid 
paistavad läbi riiete. Püha Magdaleena saab rinnad, püha Marta kõhu, püha Barbara 
saab kintsud, püha Agnes tuharad (but-toeks); püha Sebastian näitab oma noorukesi 
kenadusi, püha Jüri laseb sõjarüü alt paista võimsaid mehelikke lihaseid. Apostlid, 
kirikuisad, kirjatundjad ja Taevane Isa ise ilmuvad nüüdsest peale niisamasuguste 
muhedate patustajate näol nagu teie ja mina. Inglite kahemõtteline, kahtlane ja 
salapärane ilu hullutab inimeste südameid. Millist igatsust taeva järele süütavad meis 
niisugused piltkujud? — Mitte mingisugust. Kuid nende kaudu õpime nautima maise 
elu vorme. Millega lõpetavad kord kunstnikud oma riivatud katsetused? Nad ei peatu 
iial. Nad jõuavad veel niikaugele, et hakkavad näitama alasti mehi ja naisi, otsekui 
roomlaste ebajumalaid. Tekib ilmalik kunst ja vaimulik kunst ning teine muutub 
niisama ilmalikuks kui esimenegi. Taganege, deemonid!» hüüdis vana meister. Ja 
prohvetlikus nägemuses ilmusid talle õiged ja pühad mehed, kes olid saanud 
kurvameelsete atleetide sarnaseks. Ta nägi viiulit mängivaid Apollosid õierikkal 


mäeharjal, kergetes tuunikates muusade keskel, ta nägi varjurikaste mürtide all 
pikutavaid Veenusi ja Dana€sid pakkumas kuldvihmale oma imekauneid puusi. Ta 
nägi Jeesuseid sammaskäikudes, patriitside, blondide daamide, paažide, neegrite, 
koerte ja papagoide seas. Inimese kehaliikmete kirjeldamatus puntras nägi ta 
laialilaotatud tiibu ja lehvivaid rüüsid, rahvarohkeid Jeesuslapse sünde, priskeid 
Pühi Perekondi, tundeohtraid Ristilöö-misi; ta nägi pühi Katariinasid, pühi Barbarasid, 
pühi Agneseid, kelle luksuslike sametite, brokaatide ja pärlite ning suurepäraste 
rindade sära jättis häbisse patriitslannad. Ta nägi Aurorasid, kes puistasid roose, ning 
suurt hulka paljaid Dianasid ja nümfe, keda varjuliste allikate ääres ootamatult tabati. 
Ja suur Margaritona heitis hinge, lämbudes renessansi ja Bologna koolkonna hirmsast 
eelaimusest. 

VI PEATÜKK MARBODE 


Meie valduses on pingviinia XV sajandi kirjanduse väärtuslik mälestusmärk. See on 
jutustus põrguskäigust, mille võttis ette püha Benedictuse ordu munk Marbode, kes 
ilmutas tulist austust luuletaja Vergiliuse vastu. See üsna heas ladina keeles kirjutatud 
jutustus on välja antud härra du Clos des Lunes'i poolt. Siinkohal avaldame ta 
esmakordselt prantsuskeelses tõlkes. Usun, et osutan oma kaasmaalastele teene, 
tutvustades neile alljärgnevaid lehekülgi, mis muidugi pole keskaegses ladinakeelses 
kirjanduses oma Žanris ainulaadsed. Luuleteostest, mida võib temaga võrrelda, 
mainiksime «Püha Brendani reisi», «Alberic'i nägemust», «Püha Patricku 
puhastustuld» ja väljamõeldud kirjeldusi surnute arvatavast asupaigast, nagu Dante 
Alighieri «Jumalik komöödia». 

Sel teemal loodud teostest on Marbode'i jutustus üks hilisemaid, kuid ei kuulu sugugi 
kõige vähem iseäralike hulka. 


MARBODE'I PÕRGUSKÄIK 


Tuhande neljasaja viiekümne kolmandal aastal pärast jumala poja lihakssaamist, 
mõni päev enne seda, kui Risti vaenlased tungisid Helena ja Suure Constantinuse inna, 
sai mulle, vääritule mungale vend Marbode'ile osaks näha ja kuulda, mida keegi 
polnud veel kuulnud ega näinud. Lõin neist asjust tõepärase 100, et mälestus sellest ei 
kaoks koos minuga, sest inimese elupäevad on üürikesed. 

Nimetatud aasta maikuu esimesel päeval õhtuse missa tunnil istusin Corrigani 
kloostri õuel kivi otsas kibuvitstest ümbritsetud purskkaevu juures ja lugesin harjumust 
mööda oma kõige kallima poeedi Vergiliuse laule, mis ülistavad põllutööd, karjuseid 
ja sõjapealikuid. Ohtu heitis oma purpursed voldid üle kloostrivõlvide ja liigutatud 
häälel sosistasin ma värsse, mis kõnelevad sellest, kuidas foiniiklanna Dido murtult 
kõndis põrgu mürtide varjus, värske haav veel veritsemas. Sel hetkel läks 

minust mööda vend Hilaire koos väravavahi vend Jacinthe'iga. 

Vend Hilaire on saanud kasvatuse noil barbaarsetel aegadel enne muusade 
uuestisündi ega ole pühendatud antiiksesse tarkusesse. Siiski on mantualase luule otse- 
kui vaimutõrvik heitnud pisut helki temagi hinge. 

«Vend Marbode,» küsis ta minult, «kas need värsid, mida te nõnda õhates loete, pea 
kuklas ja silmad säramas, on pärit sellest suurest «Aeneisest», millelt te hommikul ega 
õhtul silmi ei pööra?» 

Vastasin talle, et loen Vergiliusest seda, kuidas Anchi-sese poeg läbi lehtede nägi 
heleda kuuna hiilgavat Didot >. 

«Vend Marbode,» vastas ta, «ma olen kindel, et Ver-gilius lausub kõikjal tarku 
õpetussõnu ja väljendab sügavaid mõtteid. Ent värssides, mida ta laulis Sürakuusa 


flöödi saatel, peitub nii kaunis mõte ja nii kõrge õpetatus, et need pimestavad meid 
täiesti.» 

«Olge ettevaatlik, mu isa,» hüüdis vend Jacinthe erutatud häälel. «Vergilius oli 
võlur, kes tegi imesid deemonite kaasabil. Nii näiteks tungis ta Napoli lähedal läbi ühe 
mäe ja valmistas pronksist hobuse, millel oli võim terveks ravida kõiki haigeid 
hobuseid. Ta oskas vaime välja kutsuda ja veel praegu näidatakse ühes Itaalia linnas 
peeglit, milles ta laskis ilmuda surnute hingi. Ja siiski pettis üks naine seda suurt nõida. 
Keegi Napoli kurtisaan meelitas teda aknast, et ta laseks end hiivata tema juurde 
korvis, milles toiduaineid üles vinnati. Terveks ööks jättis ta poeedi kahe majakorruse 
vahele rippuma.» 

Tehes näo, nagu poleks ta neid sõnu kuulnud, kostis vend Hilaire: 

«Vergilius on prohvet. Ta on prohvet, kes jätab kaugele maha sibüllid oma 
loitsulauludega, samuti Pria-mose tütre ja suure tulevaste asjade ettenägija Platoni 
Ateenast. Tema neljandas Sürakuusa laulus leiate meie 


1 Vergiliuse originaaltekst kõlab nii: 

«... gualem primo gui surgere mense 

Aut videt aut vilusse putat per nubilalunam.» 

Imeliku tähelepanematuse tõttu asendab vend Marbode poeedi poolt loodud pildi 
hoopis erinevaga. 

issanda sünni ennustuse keeles, mis tundub pigem taevasena kui maisena. 1 Kui 
ma oma õÕpiaastail esimest korda lugesin: JAM EDIT ET VIRGO, valdas 
mind ääretu õnnetunne, uid otsekohe haaras mind kibe valu, kui mõtlesin, et elle 
prohvetliku, kõige kaunima inimhuulilt tõusnud aulu looja on jäädavalt 
pagendatud jumala palge eest ja vaevleb paganate seltsis igaveses Pimeduses. See pii- 
nav mõte ei jätnud mind enam maha. Ta jälgis mind minu õpinguis, minu palvetes, 
minu mõtisklustes ja askeetlikes töis. Mõte, et Vergiliusele pole antud näha jumala 
palet ja et võib-olla jagab ta koguni põrgus nuheldavate saatust, ei lubanud mul 
nautida ei rõõmu ega puhkust ja mitu korda päevas pidin ma kisendama, käsi 
taeva poole - sirutades: 

«Ilmuta mulle, 00 issand, millise saatuse oled sa määranud sellele, kes laulis maa 
peal nii, nagu laulavad inglid taevas!» 

Mõne aasta pärast andis hingepiin järele, kui ma lugesin mingist vanast raamatust, et 
suur apostel püha Paulus, kes tõi palju paganaid Kristuse kirikusse, pühitses Napolis 
käies poeetide vürsti hauda oma pisaratega.2 See andis mulle põhjust uskuda, et 
Vergilius võeti nagu keiser Traianuski paradiisi vastu, sest vääral teel ekseldes aimas 
ta ette tõde. Keegi pole kohustatud seda uskuma, kuid lohutav on end selles veenda.» 

Olles nõnda rääkinud, soovis vanake Hilaire mulle rahulikku ja onnist ööd ning 
sammus vend Jacinthe'i saatel minema. 


1 Kolm sajandit enne seda, kui elas meie Marbode, lauldi jõulu õhtul kirikuis: 
«Maro, vates — gentilium. 
Da Christo testimonium.» 


Ad Moronis mausoleum 
Ductus, fudit super eum 
Piae rorem lacrimae. 


Ouem te, inguit, reddidissem, 
Si te vivum invenissem 
Poetarum /maxime! 

Asusin uue naudinguga oma poeeti uurima. Sel ajal kui ma, raamat peos, kujutlesin, 
kuidas need, keda armastus julmades piinades hukutab, kõnnivad mürdisalus 
varjulistel radadel, langes tähtede värisev helk kloostri õuel asuva purskkaevu vette, 
kuhu pudenes kibuvitsa õielehti. Äkitselt kadus virvendav valgus, lõhn ja rahulik 
taevas. Tuues kaasa pimeduse ja raju, langes metsik Boreas möirates minu peale, tõstis 
mu üles ja kandis terve öö kestel, mis koosnes pikast reast päevist ja öist, otsekui 
kõrrekest üle põldude, linnade, jõgede, mägede, läbi kõmavate pilvede. Ja kui raju 
pärast pikka ja metsikut möllu lõpuks rauges, leidsin end kaugel kodumaast, 
küpressidest varjatud orus. Seal lähenes mulle pikkade looride lehvides naine, keda 
ehtis metsik ilu. Ta pani vasaku käe mu õlale, sirutas parema tiheda lehestikuga tamme 
poole ja ütles mulle: «Vaata!» 

Sedamaid tundsin ma ära sibülli, kes valvab Avernuse püha hiit, ja puu, mille poole 
osutas tema sõrm, näitas mulle oma lopsaka lehestiku vahelt kuldset oksakest, mida 
armastab kaunis Proserpina. 

End sirgu ajades hüüdsin: 

«Nõnda siis, oo prohvetlik Neitsi, sa aimasid mu soovi ja täitsid selle. Sa näitasid 
mulle puud, mis kannab hiilgavat oksa, ilma milleta keegi ei või elavana surnute 
asupaika astuda. Ja ma igatsesin tõepoolest palavalt Vergiliuse varjuga kõnelda.» 

Seda öeldes murdsin iidselt puult kuldse oksa ja tormasin kartmatult suitsevasse 
koopasse, mis viib Styxi mudastele kallastele, kus lendlevad varjud kui koltunud 
lehed. Nähes Proserpinale pühendatud oksa, võttis Cha-ron mind paati, mis ägas minu 
raskuse all, ja rna jõudsin surnute kaldale, kus mind vaikse haukumisega vastu võttis 
kolmepäine Kerberos. Teesklesin, nagu viskaksin tema pihta kivi varju, ja koletise 
viirastus põgenes oma koopasse. Pilliroos lalisesid lapsukesed, kes olid avanud oma 
silmad mahedale päevavalgusele ja sulgenud need otsekohe jälle. Sealsamas, sügavas 
pimedas koopas mõistab Minos kohut inimeste üle. Ma astusin mürdi-salusse, kus 
hingevaevas uitavad armastuse ohvrid — Phaidra, Prokne, kurb Eriphyle, Evadne, 
Pasiphae, Laodamia, 

Kenis ja foiniiklanna Dido. Siis läksin üle tolmava välja, mis on määratud kuulsatele 
sõjameestele. Selle taga algab kaks teed. Vasakpoolne viib Tartarosse, patuste 
asupaika. Mina pöördusin parempoolsele rajale, mis viib Elüüsiumi väljadele ja Disi 
eluaseme juurde. Riputasin püha oksa jumalanna ukse kõrvale ja jõudsin seejärel 
imekaunile nurmele, mis oli mähitud purpursesse valgusse. Seal jutlesid tõsiselt 
filosoofide ja poeetide varjud. Kergejalgsed graatsiad ja muusad mängisid murul 
ringmänge ja vana Homeros laulis, saates end oma lihtsal lüüral. Tema silmad olid 
suletud, ent ta huultel särasid jumalikud pildid. Nägin Solonit, Demo-kritost ja 
Pythagorast, kes vaatasid pealt noorukite mänge nurmel, ja läbi iidse loorberipuu 
lehestiku silmasin Hesiodost, Orpheust, nukrameelset Euripidest ja mehelikku 
Sapphot. Läksin edasi ning tundsin ära luuletajad Horatiuse, Variuse, Galluse ja 
Lycorise, kes istusid selge oja kaldal. Neist pisut eemal toetus Vergilius mõtlikult 
tumedalehelise igihalja tamme tüvele ja silmitses metsa. Ta oli kõrget kasvu ja 
pihast peen ning oli säilitanud oma päevitanud jume, maamehe välimuse, hooletu 
riietuse ja tahumatu ilme, mis varjas tema eluajal luuletaja geeniust. Tervitasin teda 
hardalt ja jäin tükiks ajaks sõnatult seisma. 

Kui lõpuks sõnad mu huulile tõusid, hüüdsin surutud häälel: 

«Oo Ausoonia muusadele nii kallis Vergilius, Rooma nime au, sinu kaudu õppisin 
ma mõistma ilu, sinu kaudu sain ma osa jumalate lauast ja tundsin jumalannade voodit. 
Ära põlga oma kõige alandlikuma imetleja kiitust!» 

«Tõuse üles, võõras,» vastas jumalik poeet. «Varju järgi, mida sinu keha selle 
igavese õhtu valguses murule heidab, näen, et oled elavate hulgast. Sa pole mitte esi- 


mene inimolend, kes on laskunud enne surma siinsetesse paikadesse, kuigi läbikäimine 
meie ja elavate vahel on raske. Ent lakka mind kiitmast — ma ei armasta ülistusi, 
kuulsuse segane kära on alati haavanud mu kõrva. Sellepärast ma põgenesingi 
Roomast, kus logelejad ja uudishimulikud mu kõikjal ära tundsid, ning asusin tööle 
oma armsa Parthenope üksilduses. Ja pealegi, kuidas 

võiksin rõõmustada sinu kütuste üle, kui ma pole kindel, kas sinu sajandi inimesed 
mõistavadki minu värsse. Kes sa oled?» 

«Minu nimi on Marbode, olen pärit Alca kuningriigist. Mind pühitseti mungaks 
Corrigani kloostris. Ma loen sinu luuletusi päeval ja loen neid öösel. Just sind ma 
tulingi põrgusse vaatama. Mind erutas sinu saatus. Maa peal vaidlevad õpetatud mehed 
sageli selle üle. Ühed peavad äärmiselt tõenäoliseks, et kuna sa elasid deemonite 
võimu all, põled sa nüüd kustumatuis leekides. Teised, teadlikumad, ei ole langetanud 
mingit otsust, võttes arvesse, et kõik, mida surnutest kõneldakse, on ebakindel ja täis 
valesid. Paljud — ehk küll mitte kõige suuremad tõetundjad — kinnitavad, et kuna sa 
tõid kuulsust Sitsiilia muusadele ja kuulutasid uue taevase poja tulekut, võeti sind nagu 
keiser Traianustki kristlikku paradiisi, kus sa naudid igavest õndsust.» 

«Sa näed, et pole sündinud midagi seesugust,» vastas 

vari naeratades. 

«Ma kohtan sind tõesti, oo Vergilius, kangelaste ja tarkade hulgas Elüüsiumi 
väljadel, mida sa ise oled kirjeldanud. Niisiis, vastupidiselt sellele, mida paljud maa 
peal usuvad, pole see, kes valitseb üleval, kedagi saatnud sind otsima!» 

Pärast pikemat vaikust vastas Vergilius: 

«Ma ei varja sinu eest midagi. Ta laskis mind kutsuda. Tema saadik, keegi lihtne 
mees, tuli mulle teatama, et mind oodatakse ja et kuigi ma pole pühendatud nende 
müsteeriumidesse, on mulle minu prohvetlike laulude pärast määratud koht uue 
usulahu liikmete seas. Ent ma keeldusin sellele kutsele järgnemast. Mul polnud soovi 
oma asupaika vahetada. Mitte sellepärast, et jagaksin kreeklaste armastust Elüüsiumi 
väljade vastu ja naudiksin siin rõõme, mis sundisid Proserpinat unustama oma ema. 
Ma ise ei uskunud kunagi eriti sellesse, mis ma «Aeneises» kirjutasin. Sain õpetust 
filosoofidelt ja loodusteadlastelt ning oskasin seetõttu tõde õigesti ette aimata. Elu 
põrgus on äärmiselt loid. Siin ei tunta ei rõõmu ega kurbust; ollakse, nagu ei oldakski. 
Surnute ainus eksistents on siin see, mida neile omistavad elavad. Siiski eelistasin 
jääda siia.» 

«Ent millega põhjendasid sa, Vergilius, nii imelikku keeldumist?» 

«Minu põhjendused olid väga mõjuvad. Ütlesin jumala saadikule, et ma ei vääri au, 
mida ta minule osutab, ja et minu värssidele antakse niisugune mõte, mida neis ei 
leidu. Tegelikult ei salanud ma neljandas ekloogis sugugi oma esivanemate usku. 
Ainuüksi harimatud juudid võisid tõlgendada barbaarse jumala kasuks üht laulu, mis 
ülistab kuldse ajastu taastulekut, mida on ennustanud Sibylla raamatud. Niisiis 
vabandasin, et ei või asuda kohale, mis on mulle määratud eksituse tõttu ja millele ma 
ei leia endal olevat mingisugust õigust. Lisaks viitasin oma hingelaadile ja maitsetele, 
mis ei ühti uue taeva kommetega. 

«Ma pole sugugi seltsimatu,» ütlesin sellele inimesele. «Elus ilmutasin lahket ja 
leplikku meelt.» Kuigi mind äärmiselt lihtsate eluviiside pärast kahtlustati ihnsuses, 
ei pidanud ma midagi ainult iseenda jaoks. Minu raamatukogu oli avatud kõigile ja ma 
seadsin oma käitumise Euripidese ilusate sõnade järgi: «Sõprade vahel olgu kõik 
ühine.» Kütus tüütas mind, kui ta mulle osaks langes, ja rõõmustas, kui ta oli määratud 
Vanusele või Macerile. Kuid hingepõhjas olen lihtne looduseinimene, mulle meeldib 
olla loomade seltsis. Pühendasin niipalju hoolt nende vaatlemisele ja hoolitsesin nende 
eest nii, et mind peeti, ja mitte päris ekslikult, väga heaks loomaarstiks. Mulle on 


kõneldud, et teie usulahu liikmed omistavad enestele surematu hinge, ent keelduvad 
seda lubamast loomadele. See on mõttetus, mis sunnib mind kahtlema nende 
mõistuses. Ma armastan kariloomi ja võib-olla ehk liigagi karjust. Teie juures ei 
vaadataks sellele hea pilguga. On olemas üks maksiim, millele ma püüdsin oma 
tegusid kohandada: «Ei midagi üleliiga.» Veel mõjukamalt kui nõrk tervis sundis mind 
mu elufilosoofia kasutama kõike mõõdukalt. Elasin kasinalt: pisut salatit, mõni oliiv ja 
piisk falerni veini — see oli kogu minu eine. Võõramaiste naiste sänge külastasin ma 
tagasihoidlikult ega jäänud ka ülemäära kauaks taverni vaatama noort süürlannatkes 
tantsis seal kas- 


1 Kui uskuda Marbode”"i, siis osutab see lause selgesti, et «Copa» on kirjutatud 
Vergiliuse poolt. 

tanjettide klõbina saatel. Ent ma taltsutasin oma ihasid ainult iseenda rahuldamiseks 
ja heade elureeglite abil. Lõbusid karta ja iharuste eest põgeneda oleks minu arvates 
olnud kõige tülgastavam looduse vägistamine. Mulle kinnitatakse, et paljud sinu 
jumala väljavalituist keelduvad toidust ja väldivad naisi armastusest loobu-miste vastu 
ja anduvad vabal tahtel kasutuile piinadele. Ma kardaksin kohtuda nende 
kurjategijatega, kelle meeletus mind kohutab. Ei saa nõuda poeedilt, et ta peaks liiga 
rangelt kinni mõnest teaduslikust või moraalsest doktriinist. Pealegi olen ma roomlane 
ja roomlased ei suuda kreeklaste kombel jälgida sügavate filosoofiliste 
spekulatsioonide peeni niite. Kui roomlane tunnustab mingit õpetust, siis peamiselt 
selleks, et saada sellest praktilist kasu. Siro, keda meie hulgas kõrgelt hinnati, õpetas 
mulle Epikurose süsteemi ja vabastas mind tühistest kartustest ning säästis julmusest, 
mida religioon harimatuile inimestele sisendab. Zenonilt õppisin kindlameelselt taluma 
vältimatuid kannatusi. Tutvusin Pytha-gorase õpetusega inimeste ja loomade hingest, 
mis on mõlemad oma olemuselt jumalikud. See lubab meil end vaadelda upsakuse ja 
häbita. Aleksandrialased õpetasid mulle, kuidas maa, mis alguses oli pehme ja veniv, 
tahe-nes sedamööda, kuidas Nereus sealt taganes, et uuristada enesele oma niisket aset, 
kuidas märkamatult kujunes kõik, kuidas kergenes pilvede koorem ja vihm toitis 
vaikivaid laasi, kuidas arenes loodus ja seni veel nime-tuil mägedel hakkasid uitama 
üksikud loomad. Ma ei suudaks enam harjuda teie kosmogooniaga, mis sobib pigem 
Süüria kõrbete kaameliajajatele kui Samose Aris-tarchose õpilasele. Ja mis saaks 
minust teie igavese õndsuse asupaigas, kui ma ei leia sealt oma sõpru, oma 
esivanemaid, oma õpetajaid ja jumalaid; kus mulle pole antud näha Rhea auväärset 
poega, Aenease ema Veenuse õrna naeratust, Paani, noori drüaade, silvaane ja vana 
Sileeni, kelle Aglaia on moorusmarjadega purpurseks määrinud. 

Need olidki põhjendused, mida ma palusin sel lihtsa! mehel Jupiteri järglasele edasi 
anda.» 

«Ja sellest ajast peale, oo üllas vari, pole sa enam läkitusi saanud?» 

«Ei ühtki.» 

«Sinu puudumisel lohutavad neid kolm poeeti: Commodianus, Prudentius ja 
Fortunatus. Kõik kolm sündisid neil pimedatel aegadel, mil ei tuntud enam ei pro- 
soodikat ega grammatikat. Ent ütle mulle, oo mantua-lane, kas sa pole iialgi saanud 
teisi teateid jumalast, kelle kutse sa nii otsustavalt tagasi lükkasid?» «Ei iialgi, niipalju 
kui mäletan.» «Kas sa ei öelnud mulle, et mina pole esimene elavate seast, kes neisse 
paigusse laskudes sinu ette astub?» 

«Sa paned mind mõtlema. Niipalju kui mäletan, on sellest möödunud poolteist 
sajandit (raske on varjudel loendada päevi ja aastaid), kui üks imelik külaline häiris 
minu sügavat rahu. Uidates tuhkhallis salus, mis palistab Styxi jõe kaldaid, kerkis 
minu ette üks inimkuju, kes ei olnud nii läbipaistev ja õhuline kui selle kaldamaa 


asukad. Tundsin ära elava. Ta oli kõhn ja kõrget kasvu, kotkaninaga, terava lõuaga, 
palged lohkus. Ta tumedad silmad pildusid leeke, loorberipärjaga kroonitud punane 
kapuuts kattis lihatut laupa. Tema kondid paistsid läbi kitsa pruuni rüü, mis ulatus 
kandadeni. Ta tervitas mind aupaklikkusega, milles oli tunda metsikut uhkust, ja 
pöördus minu poole vigasemas ja segasemas keeles kui kõnelesid gallid, kellest 
jumalik Julius moodustas leegione ja kuuriaid. Sain lõpuks aru, et ta on sündinud 
Faesulae lähedal Sulla poolt Arnuse kallastel rajatud ja kohe õitsele löönud etruski 
koloonias. Ta oli pidanud oma linnas auväärset ametit, ent kui puhkesid verised tülid 
senati, aadlike ja rahva vahel, võttis ta neist tulisel innul osa ja hulkus nüüd võidetuna 
ning pagendatuna pikki aastaid mööda maailma ringi. Ta kirjeldas mulle uue 
Augustuse järgi õhkavat Itaaliat, mida lõhestavad arvukamad lahkhelid ja sõjad kui 
minu nooruspäevil. Ma tundsin tema õnnetustele kaasa, tuletades meelde, mida ma ise 
olin kunagi kannatanud. 

Teda kihutas lakkamatult taga julge hing ja tema vaim toitis suuri mõtteid, kuid 
paraku! — tema tahumatus ja harimatus andsid tunnistust barbaarsuse võidust. Ta ei 
tundnud ei poeesiat, ei teadusi ega isegi mitte kreeklaste keelt, ei teadnud ühtki 
muistset pärimust maailma tekkimisest ja jumalate loomusest. Tõsiselt luges ta 

värsse, mis minu ajal Roomas oleksid naerma ajanud väeteid lapsi, kes veel 
saunaraha ei maksa. Harimatu rahvas usub kergesti koletiste olemasolusse. Eriti etrus- 
kid rahvastasid põrgu jubedate deemonitega, kes on pärit otsekui haige unenäost. 
Rumaluse ja viletsuse süvenemine selgitab täiesti, miks nad nii paljude sajandite 
jooksul pole vabanenud oma lapsepõlvekujutlustest. Kuid et üks nende aukandjaid, 
kelle vaim tõuseb keskmisest tasemest kõrgemale, jagab lihtrahva pettekujutlusi ja 
kardab neid jubedaid deemoneid, keda selle maa elanikud Porsena aegadel oma 
hauaehitiste seintele maalisid — see kurvastab isegi tarka meest. Minu etrusk luges 
mulle omaloodud värsse mingis uues murdes, mida ta nimetas rahvakeeleks. Ma ei 
mõistnud nende luuletuste mõtet. Minu kõrvale oli pigem üllatav kui meeldiv kuulda, 
et rütmi märkimiseks kordas ta reegli-päraste intervallide järel kolm või neli korda 
ühte ja sama silpi. See kunstlik võte ei tundu mulle leidlikuna, ent pole surnute asi uue 
üle otsustada. 

Aga tehku see õnnetuil aegadel sündinud Sulla koloon oma kõlatuid värsse, olgu ta, 
kui võimalik, niisama vilets poeet kui Bavius ja Maevius, — mitte seda ei heida ma 
temale ette. Ta puudutab mind palju valusamast kohast. See on tõepoolest koletu ja 
vaevalt usutav asi! Maa peale tagasi pöördunud, levitas see mees seal minu kohta 
hirmsaimat valet. Mitmeski kohas oma tahuma-tuis lauludes kinnitas ta, et mina olevat 
olnud tema saatjaks moodsas Tartaroses, mida ma ei tunnegi. Ta kuulutas jultunult, et 
mina olevat tunnistanud Rooma jumalad võltsideks ja valelikeks ning pidavat tõeliseks 
jumalaks Jupiteri praegust järglast. Mu sõber, kui päikese kätte kord jõuad ja jälle 
kodumaad näed, pööra valeks see alatu muinasjutt, ütle oma rahvale kindlalt, et vaga 
Aenease laulik pole iialgi ülistanud juutide jumalat. 

Mulle kinnitatakse, et tema vägevus on hääbumas ja juba näitavad kindlad märgid, et 
tema langus on lähedal. See uudis valmistaks mulle rõõmu, kui võiks rõõmustada siin 
selles paigas, kus on tundmatud nii kartused kui ihad.» 

Ta lõpetas ja eemaldus jumalagajätuks viibates. Vaatasin, 

kuidas tema vari libises üle asfodeelide, painutamata nende värsi. Nägin, kuidas ta 
muutus üha õhemaks ja ähmasemaks, sedamööda kuidas ta minust kaugenes. Ta 
haihtus, enne kui jõudis igihalja loorberimetsa servani. Siis ma mõistsin, mida 
tähendasid tema sõnad: «Surnute ainus eksistents on see, mida neile omistavad 
elavad,» ja sügavais mõtteis hakkasin sammuma üle tuhkja nurme sarvest ukse poole. 


Ma kinnttan, et kõik, mis seisab selles üleskirjutuses, on tõsi.l1 


VII PEATÜKK MÄRGID KUUL 


Sel ajal kui Pingviinia magas veel sügavat harimatuse ja barbaarsuse und, pühendus 
frantsiskaani munk Gilles Loisellier, kes on tuntud oma kirjutustega Aegi-dius 
Aucupise nime all, väsimatu innuga kirjanduse ja teaduste uurimisele. Ta ohverdas 
oma ööd matemaatikale ja muusikale, mida ta nimetas kaheks jumalikuks õeks, Arvu 
ja Fantaasia harmoonilisteks tütardeks. Ta oli kodus meditsiinis ja astroloogias. Teda 
kahtlustati maagia harrastamises, ja näib tõenäolisena, et ta tegeles moondamistega ja 
avastas peidetud asju. 

Tema kloostri mungad leidsid oma kaaslase kambris kreekakeelseid raamatuid, mida 
nad ei osanud lugeda, 

ja uskudes, et need on nõiakirjad, süüdistasid nad oma üleliiga õpetatud venda 
nõidumises. Aegidius Aucupis põgenes Iirimaale, kus ta elas kolmkümmend aastat 
teadust uurides. Ta käis kloostrist kloostrisse, otsides kreeka- ja ladinakeelseid 
käsikirju, mis seal hoiul olid, ja tegi neist koopiaid. Ta uuris ka loodusteadusi ja 
alkeemiat, omandas universaalsed teadmised ja avastas palju saladusi loomade, 
taimede ja kivide kohta. Kord tabati ta suletud ukse taga täiuslikult ilusa naisega, kes 
laulis lauto saatel. Hiljem leiti, et see on masin, mille Aegidius Aucupis oli oma kätega 
teinud. 

Sageli purjetas ta üle Iiri mere Wales'i, et külastada kloostrite raamatukogusid. Ühe 
niisuguse merereisi ajal öösel laevatekil seistes nägi ta voogudes kaht tuurakala, kes 
ujusid kõrvuti. Tal oli terav kuulmine ja ta mõistis kalade keelt. Seepärast kuulis ta, 
kuidas üks tuurakala ütles teisele: 

«Mees, keda võis juba ammugi näha kuul, haokubu seljas, on merre kukkunud.» 

Teine tuurakala ütles omakorda: 

«Ja nüüd paistab hõbedasel kettal kahe armastaja kujutus, kes suudlevad teineteist 
suule.» 

Kui Aegidius Aucupis mõne aasta pärast kodumaale tagasi tuli, leidis ta, et 
antiikkirjandus ja teadused on uuesti ausse tõusnud. Kombed olid muutunud 
leebemaks, inimesed ei teotanud enam allikate, metsade ja mägede haldjaid. Nad 
paigutasid oma aedadesse muusade ja häbelike graatsiate kujusid, ning 
ambroosiahuulihe jumalanna, inimeste ja jumalate rõõmustaja, võitis nende silmis 
tagasi oma muistse aukoha. Nad leidsid lepitust loodusega, heitsid enesest tühised 
hirmud ja tõstsid silmad taeva poole, kartmata sealt lugeda, nagu vanasti, viha ja 
hukkamõistu ähvardavaid märke. 

Seda nähes meenutas Aegidius Aucupis endamisi, mida olid rääkinud kaks tuurakala 
Erini meres. 


IV RAAMAT UUSAEG. TRINCO 


! Marbode'i jutustuses leidub üks tähelepanuväärne koht — nimelt see, kus Corrigani munk kirjeldab Alighierit 
sellisena, na'u me teda kujutleme tänapäeval. Ühes väga vanas «Jumaliku komöödia* käsikirjas, Codex 
venetianus'es leiduvad miniatuurid kujutavad luuletajal pisikese paksu mehikesena, kes kannab lühikest kuube, 
mille hõlmad kõht eest üles kergitab. Mis puutub Vergjliusse, siis kannab ta veel XVI sajandi puulõigetel 
filnsoofihabet. 

Poleks võinud uskuda, et nii Marbode kui ka Ver<Hlius tunnevad etruskide haudu Chiusis ja Corretos, kus võib 
tõepoolest raha seinamaale hirmsate ja pentsikute kuraditega, kes on Orcagna omadele äga sarnased. Siiski on 
«AAarbode'i põrguskäigu» autentsus vastu-aidlematu. Härra du Clos des Lunes on seda kindlalt tõestanud. 
Selles kahelda tähendaks kahelda paleograafias. 


I PEATÜKK PUNAPEA-EIT 


Aegidius Aucupis, pingviinide Erasmus, ei eksinud; tema aeg oli teaduse vaba 
arenemise periood. Kuid see suur mees pidas humanistide elegantsi kombelõtvuseks 
ega näinud ette mõistuse ärkamise tagajärgi Pingvii-nias..See tõi nimelt kaasa 
usupuhastuse. Katoliiklased nottisid maha reformeerituid, reformeeritud nottisid kato- 
liiklasi — sellised olid mõttevabaduse edenemise esimesed tulemused. Pingviinias jäid 
võitjaks katoliiklased. Kuid märkamatult oli neisse tunginud juurdlev vaim. Nad 
ühendasid mõistuse usklikkusega ja väitsid, et puhastavad usu alandavatest 
ebausukommetest, nii nagu hilisemal ajal kisti katedraalide seinte äärest maha king- 
seppade, pudupoodnike ja õmblejate putkad. Sõna «legend», mis alguses tähendas 
seda, mida usklik peab lugema, omandas peagi vaga muinasloo ja lapsiku veste 
tähenduse. 

Pühakud said selle uue vaimulaadi pärast palju kannatada. Nimelt kuulutas üks väga 
õpetatud, väga karm ja range väike kanoonik, nimega Princeteau, et suur hulk 
pühakuid pole nende auks peetavaid pühi ära teeninud, ning sai selle eest hüüdnimeks 
«pühakute lahti-kangutaja». Ta ei uskunud, et püha Margareeta palve 

teksti kompressina sünnitajate kõhule asetades võiks leevendada sünnitusvalusid. 

Ka Pingviinia auväärne kaitsepühak ei pääsenud tema terava kriitika eest. Oma 
teoses «Alca muinsused», kirjutab ta järgmist: 

«Pole midagi ebakindlamat kui püha OrberoseM elulugu ja koguni tema olemasolu. 
Nii teatab üks vana kroonik, keegi Dombes'i munk, kelle nimi on jäänud tundmatuks, 
et OrberoseM-nimeline naine andus kuradile koopas, kus veel tema eluajal väikesed 
külapoisid ja -tüdrukud käisid kuradit ja ilusat OrberoseM mängimas. Ta lisab, et see 
naine läks sohinaiseks koledale lohele, kes laastas ümberkaudseid paiku. See pole küll 
usutav, ent Orberose'i elulugu, nagu seda hilisemal ajal jutustatakse, ei paista sugugi 
usaldusväärsemana. Abbe Simplicissimuse «Püha Orberose'i elulugu» on kirjutatud 
kolmsada aastat pärast neid arvatavaid sündmusi, millest ta kõneleb. Autor näitab end 
ülimalt kergeusklikuna ja tal puudub täiesti kriitiline meel.» . Kahtluse alla langes isegi 
pingviinide üleloomulik põlvnemislugu. Ajaloolane Ovidius Capito läks koguni nende 
moondumise ime eitamiseni. Oma «Pingviinia kroonikat» alustab ta järgmiselt: 

«Tihe pimedus ümbritseb tervet seda lugu ja poleks liialdus öelda, et ta on kokku 
põimitud lapsikuist legendidest ja rahvajuttudest. Pingviinid väidavad, et nad 
põlvnevad püha Maeli poolt ristitud lindudest, keda jumal selle kuulsa apostli 
eestkostel inimesteks muutis, õpetatakse, et nende saar, mis asus algul Jäämeres ja 
triivis vabalt voogudel nagu Delos, tuli ja jäi ankrusse taevale armsates vetes, mille 
kuningannaks ta tänapäeval on saanud. Ma oletan, et see müüt kajastab pingviinide 
rändamisi muistsetel aegadel.» 

Järgneval aastasajal, mis oli valgustatud sajand, muutus skeptitsism teravamaks. 
Toon sellekohase näitena ainult kuulsa katkendi «Arutlusest moraali üle»: 

«Teadmata kustkohast tulnud pingviinid (sest nende päritolu pole ju lõpuks sugugi 
selge) võideti ja alistati järgemööda nelja või viie lõuna-, põhja-, hommiku- ja 
õhtumaa rahva poolt. Nad ristusid, segunesid, põimusid ja sulasid kõigi nendega ühte, 
kuid hooplevad oma tõupuhtusega, 

ning neil on õigus, sest neist tekkis tõesti puhas tõug. See kõigi rasside — punase, 
musta, kollase, valge, ümarapealise ja pikapealise segu — kujunes sajandite jooksul 
üsnagi ühtseks inimpereks teatavate kergesti äratuntavate iseloomuomadustega, mis 
tekkisid ühise elulaadi ja ühiste kommete tõttu. 

Teadmine, et nad on kõige ilusamast tõust ja moodustavad selle tõu kõige ilusama 
perekonna, sisendab neile õilsat uhkust, taltsutamatut julgust ning viha inimsoo vastu. 


Ühe rahva elu on vaid viletsuste, kuritööde ja meele-tuste rida. See on maksev 
pingviinide, nagu kõigi teistegi rahvaste kohta. Ent siiski on Pingviinia ajalugu otsast 
otsani imetlusväärne.» 

Pingviinia kaks klassitsistlikku sajandit on liiga tuntud, et neil pikemalt peatuda. Ent 
küllaldaselt pole uuritud seda, kuidas ratsionalistlikest teoloogidest, nagu kanoonik 
Princeteau, said järgneva sajandi uskmatute vaimsed isad. Esimesed kasutasid oma 
mõistust selleks, et kaotada religioonist kõik, mis näis neile ebaolulisena; nendest jäid 
puutumata vaid põhilised usudogmad. Nende vaimsed järeltulijad, keda nad ise olid 
õpetanud toetuma teadusele ja mõistusele, kasutasid seda veel järelejäänud usu vastu. 
Ratsionalistlikust teoloogiast sündis natuurfilosoofia. 

Just seepärast (kui lubatakse pöörduda muistsete pingviinide juurest paavstliku 
suverääni juurde, kes tänapäeval ülemaailmset kirikut valitseb,) ei oska me küllalt 
imetleda paavst Pius X tarkust, mis keelab igasugused eksegeetilised uurimused kui 
ilmutuslikule tõele risti vastukäivad, hukatuslikud ausale teoloogilisele doktriinile ja 
surmvaenulikud usule. Kui leidubki vaimulikke, kes tema tahte vastaselt teaduse huve 
kaitsevad, siis on need ohtlikud teadlased ja nakkust külvavad õpetajad. Ja kui mõni 
kristlane nende teguviisi siiski heaks kiidab, siis vannun, et kui ta ei ole just lausa 
kõlupea, pole ta ikkagi parem kui Colas' lehm. 

Valgustussajandi lõpul purustati täielikult Pingviinia endine riigikord. Kuningas 
hukati, aadli eesõigused kaotati ja keset segadusi ning kohutavat sõjamöllu kuulutati 
välja vabariik. Asutav Kogu, kes sel ajal Pingviiniat 

valitses, andis käsu, et kõik kirikuis leiduvad metallesemed tuleb anda sulatamisele. 
Patrioodid rüvetasid kuningate haudu. Jutustatakse, et kui avati Draco Suure kirst, leiti 
kuningas olevat must kui eebenipuu ja nii majesteetlik, et riisujad kabuhirmus 
põgenesid. Teiste teadete järgi pistsid need toored inimesed talle piibu suhu ja 
pakkusid talle pilades klaasi veini. 

Öiekuu seitsmeteistkümnendal päeval toodi raekotta püha Orberose”i kirst, mida viie 
sajandi jooksul oli Püha Maeli kirikus ümbritsenud rahva austus, ja anti see 
linnavalitsuse poolt määratud ekspertidele uurimiseks. Laevakere-kujuline kirst oli 
kullatud vasest, üleni kaetud emailkaunistustega ja ilustatud kalliskividega, mis osu- 
tusid võltsiks. Kapiitel oli sealt ettenägelikult kõrvaldanud rubiinid, safiirid, smaragdid 
ja suured mäekristallist kuulid ning pannud asemele klaasitükid. Kirstus leidus ainult 
pisut tolmu ja vanu kaltse. Need visati suurde tulelõkkesse, mis oli süüdatud GreveM 
väljakul pühakute säilmete põletamiseks. Rahvas tantsis ümber tule, lauldes 
patriootilisi laule. 

Seistes oma poeputka ees, mis toetus tagaküljega vastu raekoda, vaatasid Punapea ja 
tema eit arutu rahva ringtantsu. Punapea pügas koeri ja kohitses kasse; ta käis tihti 
kõrtsis. Punapea-eit polsterdas vana mööblit ja kupeldas. Ta oli arukas naisterahvas. 

«Vaata, Punapea,» ütles ta oma mehele, «nad rüvetavad pühadust. Küllap nad seda 
veel kahetsevad.» 

«Mis sina ka sellest tead, naine,» vastas Punapea. «Neist on saanud filosoofid, ja kui 
inimene on kord filosoof, siis jääb ta selleks surmani.» 

«Ma ütlen sulle, Punapea, et nad kahetsevad varem või hiljem seda, mis nad täna 
teevad. Nad käivad halvasti ümber pühakutega, kes pole neid küllaldaselt aidanud. 
Aga ega sellepärast veel praetud vutte sadama hakka. Nad jäävad samasugusteks 
kerjusteks kui ennegi. Ja kui nad on küllalt oma suud pruukinud, saavad nad uuesti 
usklikuks. Rutem kui arvata võib, tuleb päev, kus Pingviinia jälle hakkab austama oma 
onnist kaitsepühakut. Ja selleks päevaks, Punapea, oleks tark hoida meie majas vana 
poti põhjas valmis peotäis tuhka, mõned kondid ja kaltsud. Ütleme siis, et need on 
püha Orberose'i 

reliikviad, mis me oleme oma elu kaalule pannes leekidest päästnud. Oleks imelik, 
kui me sellest au ja tulu ei saaks. Tasuks selle vaga teo eest võib preestri-härra meie 
vanaduspäevil jätta meie hooleks küünalde müümise ja toolide üürimise püha 
OrberoseM kabelis.» 

Veel samal päeval võttis Punapea-eit koldest pisut tuhka ja mõned äranäritud kondid 
ning peitis need kapi otsa vana moosipurgi sisse. 


II PEATÜKK TRINCO 


Rahvavalitsus võttis ära aadlike ja vaimulike maavaldused, et müüa need 
võileivahinna eest kodanlastele ja talupoegadele. Kodanlased ja talupojad leidsid, et 
revolutsioon sobib hästi maade hankimiseks, ei sobi aga nende säilitamiseks. 

Vabariigi seaduseandjad lõid eraomandi kaitseks hirmuäratavaid seadusi ja 
ähvardasid surmaga igaühte, kes teeb ettepaneku varanduste jaotamiseks. Ent sellest ei 
olnud vabariigil mingit kasu. Maaomanikeks saanud talupojad leidsid, et neid 
rikastades oli vabariik toonud segadust varanduste jaotusse, ja soovisid nüüd riigi- 
korda, mis oleks aupaklikum eraomandi vastu ja võimelisem kindlustama uute 
seaduste püsivust. 

Neil polnud vaja kaua oodata. Nagu Agrippina, kandis vabariik oma mõrtsukat 
iseenda üsas. 

Kuna vabariigil oli vaja pidada suuri sõdu, lõi ta sõjaväe, mis sai tema päästjaks ja 
tema hukutajaks. Seaduseandjad lootsid kindraleid vaos hoida karistuste hirmu abil. 
Ent kui nad raiusidki mõnikord lüüasaanud sõduritel päid maha, siis ei võinud nad 
niisamuti toimida võidukate sõjameestega, kellel oli see eelis, et nad olid päästnud 
vabariigi. 

Võidujoovastuses heitsid pingviinid end palju koledama lohe võimu alla kui see, kes 
esineb nende muinasjuttudes. Otsekui toonekurg konnade keskel õgis ta neid 
neljateistkümne aasta jooksul oma täitmatu nokaga. 

Pool sajandit pärast uue lohe valitsusaega külastas Pingviiniat üks noor Malaia 
maharadža, nimega Džambi, kes tahtis õppida maailmas rännates nagu sküüt 
Anacharsis. Ta kirjutas oma külaskäigust huvitava reisijutustuse, mille esimene 
lehekülg kõlab nii: 


NOORE DŽAMBI REIS PINGVIINIASSE 


Pärast üheksakümne päeva pikkust merereisi jõudsin taplushimuüste pingviinide 
avarasse mahajäetud sadamasse ja rändasin läbi ülesharimata maakohtade varemeis 
seisvasse pealinna. Seda ümbritseb müür, ta on täis kasarmuid ja arsenale ning jätab 
sõjaka ja lohutu mulje. Tänavail longivad rahhiitilised ja kidurad inimesed, kes 
kannavad uhkeldades vanu mundreid ja roostetanud terariistu. 

«Mida te otsite?» küsis minu käest linnaväraval järsult üks sõjaväelane, kelle vurrud 
ähvardasid taevast. 

«Härra,» vastasin mina, «tulin uudishimust aetuna külastama seda saart.» 

«See pole saar,» vastas sõdur. 

«Kuidas?» hüüatasin mina. «Pingviinide saar polegi saar?» 

«Ei, härra, see on insula. Varem nimetati seda küll saareks, kuid sada aastat tagasi sai 
ta dekreediga nimeks insula. See on ainuke insula kogu maailmas. Kas teil on pass?» 

«Olge lahke.» 

«Laske see välisministeeriumis viseerida.» 

Lombakas teejuht, kes minuga kaasa tuli, seisatas avaral väljakul. 


«Teile pole teadmata,» ütles ta, «et insula on sünnitanud maailma suurima geeniuse, 
Trinco, kelle kuju te näete enese ees. See obelisk teist paremal on püstitatud Trinco 
sünni mälestuseks; sammas, mis kerkib teist vasakul, kannab oma tipul diadeemiga 
kroonitud Trincot. Siitsamast näete võidukaart Trinco ja tema soo auks.» 

«Milliseid ebatavalisi tegusid Trinco siis tegi?» 

«Sõdis.» 

«See pole ju sugugi ebatavaline asi. Meie, malailased, sõdime vahetpidamata.» 

«See on võimalik, kuid Trinco on kõigi maade ja kõigi aegade suurim sõjamees. 
Lalgi pole olnud teist nii suurt maadevallutajat kui tema. Kui teie laev meie sadamasse 
sisse sõitis, nägite idas koonusekujulist vulkaanilist saart, mis pole küll suur, ent on 
kuulus oma veinide poolest ja kannab nime Ampelophore. Läänes nägite suuremat 
saart, mis sirutab pilvede alla pika rea teravaid hambaid — seepärast nimetatakse teda 
Koera-lõuaks. Tema rikkuseks on vasekaevandused. Enne Trinco valitsusaega 
kuulusid need mõlemad meile — sealt kuhges meie impeeriumi piir. Trinco laiendas 
Ping-viinia võimu Türkiisi saarestikule ja Rohelisele mandrile, alistas sünge Delfiinia, 
heiskas oma lipud polaarjääl ja Aafrika kõrbete kõrvetaval liival. Ta kogus sõja- 
vägesid kõigilt mailt, mis ta oli vallutanud, ja kui tema väed defileerisid, siis võis näha 
meie sõjakate voltižöö-ride ja insula grenaderide, meie husaaride ja meie tragu-nite, 
meie kahurväelaste ja meie vooride järel marssimas kollaseid sõjamehi, kes oma 
siniste soomusrüüdega sarnanesid end saba peale püsti ajanud vähkidele; punanahku, 
pead ehitud papagoisulgedega, näole tätoveeritud päikese ja sigivuse märgid, puusal 
kõrisev nooletupp mürginooltega; täiesti alasti musti, kelle relvadeks oüd ainult 
küüned ja hambad; pügmeesid kurgede seljas; puutüvedele toetuvaid gorillasid — neid 
juhtis vana isane, kelle karvasel rinnal rippus Auleegioni rist. Ja kõik need väesalgad, 
keda tulise isamaa-armastuse puhang oli toonud Trinco lippude alla, sammusid võidult 
võidule. Kolmekümne sõja-aasta jooksul vallutas Trinco poole kogu tuntud 
maailmast.» 

«Mis?» hüüdsin mina, «teile kuulub pool maailma?» 

«Trinco võitis selle meile ja kaotas jälle. Lüüasaamis-tes oli ta niisama suur kui 
võitudeski ja ta andis tagasi kõik, mis ta oli vallutanud. Ta laskis endalt võtta isegi 
need kaks saart — AmpelophoreM ja Koeralõua, mis enne teda meile kuulusid. Ta 
jättis Pingviinia maha vaesena ja rahvast tühjana. Insula õitsev noorus hukkus tema 
sõdades. Pärast tema langust jäid meie 

kodumaal järele vaid küürakad ja lonkurid, kellest me põlvneme. Kuid ta tõi meile 
kuulsuse.» 

«Ta laskis teil selle eest kallilt maksta!» 

«Kuulsuse hind pole iialgi liiga kallis,» vastas minu teejuht. 


III PEATÜKK DOKTOR OBNUBILE'I REIS 


Pärast enneolematute segaduste aega, mis on ajahamba mõjul ja ajaloolaste viletsa 
stiili tõttu juba suuremalt osalt unustusse vajunud, rajati Pingviinias pingviinide eneste 
valitsus. Nad valisid rahvaesinduse ehk rahvuskogu ning andsid sellele õiguse 
nimetada riigipea. See valiti lihtsate pingviinide hulgast ja ta ei kandnud peas koletise 
kohutavat okasharja ega omanud rahva üle absoluutset võimu. Ta ise painutas ennast 
rahvuslike seaduste alla. Talle ei antud kuninga tiitlit ja tema nime taga ei olnud 
järgarvu. Ta nimi oli Paturle, Janvion, Truffaldin, Coguenpot, Bredouille. Need 
ametnikud ei pidanud sõdu. Neil polnud selleks vastavat mundrit. 

Uut riiki nimetati rahva asjaks ehk res pubtica'ks. Tema pooldajaid kutsuti 
republikaanlasteks ehk vabariiklasteks. Neid nimetati ka asjalisteks ja mõnikord 
sulideks, kuid viimast nimetust loeti solvavaks. 


Pingviinia demokraatia ei valitsenud end ise. Teda käsutas finantsoligarhia, kes lõi 
ajalehtede abil avalikku arvamust ning hoidis peos rahvasaadikuid, ministreid ja 
presidenti. Ta valitses oma suva järgi vabariigi rahandust ja juhtis maa välispoliitikat. 

Impeeriumid ja kuningriigid pidasid sel ajal ülal määratuid sõjavägesid ja 
laevastikke. Pingviinia, kes oli sunnitud oma julgeoleku pärast niisamuti toimima, läm- 
bus relvakoorma all. Kõik kurtsid või teesklesid kurtvat selle nii karmi paratamatuse 
üle. Siiski võtsid rikkad inimesed, kaupmehed ja äritsejad selle koorma heameelega 
oma õlgadele. Nad tegid seda isamaa-armastusest, arvestades, et sõdurid ja meremehed 
kaitsevad nende varandusi ning vallutavad piiri taga uusi turge ja 

territooriume. Kodumaa kaitsmise tuhinas ja selleks, et saada uusi tellimusi, 
kiirustasid suurtöösturid kahurite ja laevade tootmisega. Keskklassidesse kuuluvatest 
kodanikest ja vabade elukutsete esindajatest leppisid ühed niisuguse olukorraga 
nurisemata, arvates, et see jääb alatiseks püsima; teised ootasid kannatamatult olukorra 
muutumist ja lootsid viia suurriike üheaegsele desarmeerimisele. 

Kuulus professor Obnubile oli viimaste hulgas. 

«Sõda,» ütles ta, «on barbaarsus, mille kultuuri arenemine kord hävitab. Suured 
demokraatiad on rahuarmastavad ja seal valitsev vaim surub end varsti ka isevalit- 
sejatele peale.» 

Professor Obnubile, kes elas juba kuuskümmend aastat üksikuna ja tagasitombununa 
oma laboratooriumis, kuhu ei tunginud välismaailma kära, otsustas rahvaste vaimu 
isiklikult vaatluse alla võtta. Ta alustas oma uuringuid suurimast demokraatiast ja asus 
laevale sõiduks Uus-Atlantisesse. 

Pärast kahe nädala pikkust merereisi jõudis tema laev öösel Titanporti sadamasse, 
kus seisid ankrus tuhanded laevad. Üleni tuledes särav raudsild kaardus üle vee, 
ühendades kahte kaid, mis olid teineteisest nii kaugel, et professor Obnubile uskus end 
purjetavat Saturni meredel ja nägevat imelist rõngast, mis vöötab Vanakese planeeti. 
Üle selle määratu silla veeres rohkem kui veerand kogu maailma rikkustest. Lahkunud 
laevalt, jõudis pingviinia õpetlane neljakümne kaheksa korruselisse hotelli, kus teda 
teenisid automaadid. Siis istus ta rongi, mis viis ta Gigantopolisse, Uus-Atlantise 
pealinna. Rongis leidusid restoranid, mängusaalid, spordiareenid, tele-graafikontor äri- 
ja rahandusalaste telegrammide saatmiseks, evangeeliumiusu kabel ja trükikoda, kus 
trükiti suurt ajalehte, mida doktor ei saanud lugeda, sest ta ei tundnud uus-atlantise 
keelt. Rong läbis suurte jõgede ääres asuvaid tööstuslinnu, mis tumestasid oma korst- 
nate suitsuga taevast, linnu, mis olid mustad päeval, linnu, mis olid punased öösel, täis 
kära päikese paistel, täis kära pimeduse varjus. 

«See on rahvas,» mõtles doktor, «kes on nii ametis tööstuse ja kaubandusega, ettal 
pole aega sõdida. 

Nüüdsest peale olen ma kindel, et uus-atlantiidid ajavad rahupoliitikat. On ju saanud 
kõigi majandusteadlaste poolt tunnustatud aksioomiks, et rahu valis- ja sisemaal on 
hädavajalik kaubanduse ja tööstuse arenemiseks.» 

Gigantopolises ringi liikudes leidis ta oma arvamusele veelgi kinnitust. Inimesed 
tormasid mööda tänavaid niisuguse kiiruga, et lõid uperkuuti kõik, kes neile teele ette 
jäid. Obnubile, keda mitu korda pikali paisati, võttis sellest õpetust ja pidas ennast 
nüüd paremini ülal. Pärast tunniajalist ringijooksmist paiskas ta ise ühe atlantüdi maha. 

Suurele väljakule jõudes silmas ta klassikalises stiilis ehitatud palee fassaadi, mille 
korintose sambad kerkisid stülobaadist seitsmekümne meetri kõrgusele, kus neid 
kroonisid lopsakad akantuselehed. 

Kui ta seda liikumatult paigal seistes imetles, pea kuklas, astus tema juurde 
tagasihoidliku välimusega mees ja ütles pingviinia keeles: 


«Ma näen teie riietusest, et olete pärit Pingviiniast. Ma oskan teie keelt — olen 
vannutatud tõlk. Selles palees asub parlament. Praegusel momendil peavad osariikide 
saadikud vaidlusi. Kas tahaksite viibida istungil?» 

Doktor juhiti rõdule ja sealt heitis ta pilgu seaduseandjate hulgale, kes istusid 
pilliroost tugitoolides, jalad pultidel. 

Istungi juhataja tõusis, ja ilma et keegi oleks teda tähelepanelikult kuulanud, pigem 
pomises kui lausus järgnevad sõnad, mis tõlk doktorile otsekohe edasi andis: 

«Kuna sõda Mongoolia turgude avamiseks on riigile kasulikult lõppenud, siis panen 
ette saata kuludearu-anded eelarvekomisjonile...» 

«Vastu ei olda... .?2» 

«Ettepanek on vastu võetud.» 

«Kuna sõda Kolmanda Meremaa turgude avamiseks on riigile kasulikult lõppenud, 
teen ettepaneku saata kuludearuanded eelarvekomisjonile ...» 

«Vastu ei olda ...?» 

«Ettepanek on vastu võetud.» 

«Kas ma kuulsin õigesti?» küsis professor Obnubile. «Teie, tööstusriik, võtate osa 
kõigist neist sõdadest?» 

«Aga muidugi,» vastas tõlk. «Need on tööstuslikud sõjad. Rahvad, kellel pole ei 
kaubandust ega tööstust, ei ole sunnitud sõdima. Kuid ärirahvas peab paratamatult 
ajama vallutuspoliitikat. Meie sõdade arv suureneb vältimatult koos tootmise kasvuga. 
Niipea kui mõnel meie tööstusharul pole oma tooteid kuhugi suunata, tekib vajadus 
sõjaks, et avada uusi turge. Nii oleme sel aastal pidanud ühe söesõja, ühe vasesõja ja 
ühe puu-villasõja. Kolmandal Meremaal tapsime kaks kolmandikku elanikest, et 
sundida ülejäänuid ostma meilt vihmavarje ja püksitrakse.» 

Sel hetkel astus tribüünile paks mees, kes oli seni istunud keset saali, ja ütles: 

«Ma nõuan sõda Smaragdi vabariigi valitsuse vastu, kes võitleb häbematult meie 
sigade, sinkide ja vorstide hegemoonia vastu kõigil maailma turgudel.» 

«Kes on see seaduseandja?» küsis doktor Obnubile. 

«See on keegi seakaupmees.» 

«Vastu ei olda?» küsis istungi juhataja. «Panen ettepaneku hääletamisele.» 

Sõjakuulutust Smaragdi vabariigile hääletati käetõstmisega ja ettepanek võeti väga 
suure enamusega vastu. 

«Kuidas?» ütles Obnubile tõlgile, «teie hääletasite sõja poolt nii kiiresti ja nii 
ükskõikselt! ...» 

«Oh, see on tähtsusetu sõda, mis läheb maksma vaevalt kaheksa miljonit dollarit.» 


«Aga inimesed?» 

«Inimesed on juba kaheksa miljoni dollari hulka arvatud.» 

Siis haaras doktor Obnubile pea käte vahele ja mõtles kibedusega: 

«Kuna rikkus ja tsivilisatsioon kannavad endas niisama palju sõja põhjusi kui vaesus 
ja barbaarsus, kuna inimeste meeletus ja õelus on parandamatud, siis jääb teha veel 
ainult üks õiglane tegu. Tark kogub küllalt palju dünamiiti, et seda planeeti õhku lasta. 
Kui selle tükid mööda maailmaruunii laiali lendavad, siis on maailmakorda ometi 
vaevalt märgatavalt parandatud ja rahuldust leiab ka maailma südametunnistus, mida 
küll pole olemas.» 


VRAAMAT UUSAEG. CHATILLON 


»* 


I PEATÜKK AUVÄÄRT ISAD AGARIC JA CORNEMUSE 


Igasugune riigikord sünnitab rahulolematuid. Vabariik ehk rahva asi tekitas neid 
kõigepealt aadlike hulgas, kes olid oma muistsetest eesõigustest ilma jäänud. Nad 
heitsid nüüd sügavalt kahetsevaid ja lootusrikkaid pilke viimsele drakoniidile — prints 
Cruchole, keda kaunistas nooruse võlu ja maapao nukrus. Vabariik tekitas rahul- 
olematuid ka väikekaupmeeste hulgas, kes sügavate majanduslike põhjuste tõttu ei 
teeninud enam niipalju, kui on vaja äraelamiseks, ja uskusid, et selles on süüdi 
vabariik, mida nad algul olid jumaldanud ja millest nad nüüd päev-päevalt 
üha rohkem eemaldusid. 

Rahamehed, nii kristlased kui juudid, muutusid oma jultumuse ja ahnusega 
nuhtluseks riigile, keda nad röövisid ja alandasid, ning häbistasid riigikorda, mida nad 
ei kavatsenud ei hävitada ega säilitada, olles kindlad, et võivad tegutseda takistamatult 
igasuguse valitsuse all. Siiski kaldusid nende sümpaatiad võimalikult diktaatorlikuma 
võimu poole, mis on kõige paremini relvastatud sotsialistide, nende nõrgukeste, ent 
tuliste vaenlaste vastu. Nii nagu nad jäljendasid aristokraatide kombeid, jäljendasid 

veendumusi. Eriti nende naised, kes olid edevad ja kergemeelsed, armastasid printsi 
ja unistasid õukonda pääsemisest. 

Siiski jäid vabariigile oma pooldajad ja kaitsjad. Kuigi tal polnud alust uskuda oma 
ametnike truudusse, võis ta siiski arvestada, et ustavaks jäävad töölised, kelle viletsust 
ta polnud kergendanud ja kes hädaohu päevil tulid hulgakaupa kivimurdudest ja 
töökodadest teda kaitsma ning sammusid pikas rongkäigus, kahvatud, mustad, sünged. 
Nad kõik olid valmis tema eest surema, sest ta oli andnud neile lootuse. 

Theodore Formose'i printsipaadi ajal elas Alca vaikses äärelinnas keegi munk, 
nimega Agaric, kes õpetas lapsi ja pani inimesi paari. Oma koolis õpetas ta jumalakart- 
likkust, vehklemist ja ratsutamist vanade perekondade võsudele, kes olid kõrgesti 
sündinud, ent ilma jäänud kõigist oma varandustest ja eesõigustest. Ja niipea kui nad 
täisealiseks said, naitis ta nad neidudega finantsistide jõukast ja põlatud kastist. 

Pikk, kõhn ja mustaverd Agaric kõndis, palveraamat käes, vahetpidamatult mööda 
kooli koridore ja aiateid, sügavais mõtteis, laubal murekoorem. Tema töö ei piirdunud 
õpilastele keeruliste doktriinide ja mehaaniliste reeglite pähetuupimisega ja neile siis 
üht grandioosset plaani. Tema ainsaks mõtteks, tema elu sisuks oli vabariigi 
kukutamine. Tema tõukejõuks polnud isiklik kasuhuvi. Ta pidas demokraatlikku korda 
kokkusobimatuks püha ristikogudusega, millele ta oli andunud ihu ja hingega. Ja kõik 
tema vaimulikud vennad olid samal arvamusel. Vabariik pidas lakkamatut võitlust 
munkade kongregatsiooniga ja ristikogudusega. Vandenõu uue riigikorra 
hukutamiseks oli muidugi raske ja ohtlik ettevõte. Ent Agaric oskas siiski valmis 
sepitseda kardetava salanõu. Sel ajajärgul, mil vaimulikud juhtisid Pingviinia 
kõrgemaid kihte, oli nimetatud mungal suur mõju Alca aristokraatia hulgas. 

Noorsugu, keda ta oli kasvatanud, ootas vaid parajat hetke, et rahvavõimu vastu välja 
astuda. Vanade perekondade võsud ei harrastanud kunste ega tegelnud kaubandusega. 
Nad olid peaaegu kõik sõjaväelased ja tee- 

nisid vabariiki. Nad teenisid, kuid ei armastanud teda. Nad igatsesid tagasi lohe 
okasharja. Ja ilusad juuditarid jagasid nende kahetsust, soovides, et neid peetaks kõr- 
gesti sündinud knsilannadeks. 

Kõndides ühel juulikuu päeval mööda äärelinna tänavat, mis lõppes tolmusel nurmel, 
kuulis Agaric kaeblemist, mis kostis aednike poolt unustusse jäänud sammaldunud 
kaevust. Ja otsekohe sai ta naaüruses elavalt kingsepalt teada, et keegi viletsalt 
riietatud mees, kes oli karjunud: «Elagu raUva asi!», oli visatud parajasti mööduvate 


ratsaväeohvitseride poolt kaevu, kus muda tal juba üle kõrvade tõusis. Agaric kaldus 
kergesti üksiknähtusele üldistatud tähendust andma. Sehe asjalise kaevutamisest 
järeldas ta, et aristokraatia ja sõjaväelaste kõigis kihtides on käimas suur käärimine, 
ning jõudis otsusele, et on saabunud paras moment tegutsemiseks. 

Kohe järgmisel päeval läks ta sügavale ConilsM metsa isa Cornemuse'i külastama. 
Ta leidis munga tema laboratooriumi nurgas mingit kuldset vedelikku destilleerimas. 

Cornemuse oli väike ja paks mehike tulipunase näo ja palja läikiva lagipeaga. Tema 
silmad olid rubiinpunased nagu meriseal. Ta tegi oma külalisele lahke kummarduse ja 
pakkus talle klaasikese püha Orberose'i likööri, mida ta ise valmistas ja mille müük tõi 
talle tohutuid rikkusi. 

Agaric lükkas selle keelduva viipega tagasi. Ta toetus kindlalt oma pikkadele 
jalgadele, surus oma kurva-ilmelise kübara vastu kõhtu ja vaikis. 

«Võtke ometi vaevaks istuda,» ütles talle Cornemuse. 

Agaric istus lombakale taburetile ja vaikis ikka. 

Siis sõnas Conils'i munk: 

«Palun rääkige ometi, kuidas elavad teie noored õpilased. Kas nende kalliste laste 
vaim on kindel?» 

«Ma olen nendega väga rahul,» vastas õpetaja. «Kõige tähtsam on see, et nad 
omandaksid õiged põhimõtted. Enne kui nad ise mõtlema hakkavad, peavad nad 
õigesti mõtlema, sest pärast on juba liiga hilja .. . Ma leian oma ümbrusest rohkelt 
lohutusi. Ent me elame viletsal ajal.» 

«Paraku on see nii!» ohkas Cornemuse. 

«Me elame üle raskeid päevi...» 

«Katsumuste tunde ...» 

«Ja siiski, Cornemuse, rahva vaim pole sugugi nii rikutud kui paistab.» 

«Väga võimalik.» 

«Rahvas on tüdinud valitsusest, kes teda laostab ega tee tema heaks midagi. Iga päev 
puhkevad uued skandaalid. Vabariik upub häbisse. Ta on omadega läbi.» 

«Kuulgu teid jumal!» 

«Cornemuse, mida te arvate prints Cruchost?» 

«Ta on armastusväärne noormees, ja ma julgeksin öelda — auväärse tüve väärikas 
võsu. Tunnen kahetsust, et ta peab nii õrnas eas kannatama maapao piinu. Maa- 
pagulasele ei too kevad õisi ega sügis vilju. Prints Crucho on puhta südamega. Ta 
austab preestreid, täidab meie usukombeid, ta tarvitab suurel hulgal minu tagasi- 
hoidlikku kaupa.» 

«Cornemuse, paljudes majades, nii rikastes kui kehvades, soovitakse tema 
tagasipöördumist. Uskuge mind, ta tuleb tagasi.» 

«Oh, kui ma elaksin nii kaua, et võiksin heita oma mantli tema jalge ette!» ohkas 
Cornemuse. 

Nähes, missugused tunded valdavad Cornemuse'i, hakkas Agaric kirjeldama rahva 
meeleolusid, nii nagu ta neid ise endale ette kujutas. Ta tõendas, et aadlikud ja rikkad 
on täis tulist viha rahvavõimu vastu, et armee keeldub kauem alandusi kannatamast, 
ametnikkond on valmis reetmiseks, rahvas on rahulolematu, et juba on kuulda 
ähvardavat mässukõma ja et munkade vaenlasi ning võimu toetajaid heidetakse Alca 
kaevudesse. Sellest ta järeldas, et on aeg anda otsustav löök. 

«Meie võime päästa pingviinia rahva,» hüüdis ta, «me võime ta vabastada türannide 
käest, vabastada ta iseenese käest, ausse tõsta lohe okasharja, jalule seada endise riigi, 
Õige riigi, — usu auks ja kiriku kiituseks. Me suudame seda, kui tahame. Meie 
käsutuses on suured rikkused ja me saame avaldada varjatud mõju. Oma ristimärgiga 
pühitsetud ja välguna raksavate ajalehtede kaudu oleme ühenduses kõigi vaimulikega 
linnas ja maal ning õhutame neis sedasama vaimustust, mis meidki üleval 

hoiab, usku, milles me põleme. Nemad omakorda sütitavad oma pattu kahetsevaid 
ustavaid hingi. Mul on mõju armee kõige kõrgemate juhtide peale, mul on side 
inimestega lihtrahva hulgast, ma juhin vihmavarjukaup-mehi, veinimüüjaid, poeselle, 
lehepoisse, kergete elukommetega neiukesi ja politseiagente, ilma et nad ise seda 
teaksid. Meil on inimesi rohkem kui vaja. Mis me veel ootame? Tegutseme!» 

«Mida te mõtlete ette võtta?» küsis Cornemuse. «Luua laialdane vandenõu, kukutada 
vabariik, tõsta Crucho Drakoniidide troonile.» 

Cornemuse tõmbas mitu korda keelega üle huulte. Siis sõnas ta õlisel häälel: 

«Drakoniidide restauratsioon on muidugi soovitav, äärmiselt soovitav, ja mis puutub 
minusse, siis igatsen seda kogu südamest. Te teate, mis ma vabariigist arvan. Ent kas 
poleks parem jätta ta saatuse hooleks ja lasta tal surra oma konstitutsiooni pahedesse? 
See, mida teie ette panete, Agaric, on muidugi õilis ja ülev. Oleks ilus päästa see suur 
ja õnnetu maa, tõsta ta jälle oma endisse hiilgusse. Ent mõelge: me oleme kõigepealt 
kristlased ja alles siis pingviinid. Ja meil tuleb väga ettevaatlik olla, et mitte usku 
poliitilistes ettevõtetes kompromiteerida.» 

Agaric vastas ägedalt: 

«Ärge kartke midagi. Me hoiame enda käes kõiki salanõu niite, ent oleme ise varjus. 
Me jääme nähtamatuks.» 

«Nagu kärbsed piimas,» pomises ConilsM munk. 

Ja puurides kaaslast oma kavalate rubiinpunaste silmadega, jätkas ta: 

«Vaadake ette, mu sõber. Vabariik on võib-olla tugevam kui arvata võib. On 
võimalik, et meie virgutame tema jõude, kiskudes ta välja lõdvast rahulolust, milles ta 
praegu puhkab. Vabariik on kaval: kui me hakkame teda ründama, kaitseb ta ennast. 
Ta annab halbu seadusi, mis meid ei riiva. Kui ta aga kartma hakkab, pöörab ta oma 
seadused hirmsa jõuga meie vastu. Ei maksa end kergemeelselt segada seiklusse, kus 
me võime kõrvetada oma näpud. Teie arvate, et moment on sobiv. Mina ei usu seda ja 
ma ütlen teile, mispärast: praegune riigikord pole veel kõigile tuntud, tõtt öelda ei 
tunne seda 

veel keegi. Ta on end kuulutanud rahva asjaks, ühiseks asjaks. Lihtne inimene usub 
seda ja jääb demokraadiks ning vabariiklaseks. Kuid kannatust! Seesama rahvas 
hakkab kord nõudma, et rahva asi muutuks tõesti rahva asjaks. Ma ei tarvitse teile 
kinnitada, et niisugused taotlused on minu arvates jultunud, loomuvastased ja vastu- 
olus pühakirja alusel aetava poliitikaga. Ent rahvas hakkab seda taotlema, viib selle 
läbi ja see on praeguse korra lõpp. See aeg ei või olla väga kaugel. Alles siis tuleb meil 
tegutseda oma aulise seisuse huvides. Ootame! Milleks kiirustada? Meie elu pole 
hädaohus ega ka mitte täiesti talumatuks tehtud. Vabariik pole meie vastu küllalt 
aupaklik ja alandlik, ta ei osuta preestritele austust, mida need väärivad. Kuid ta laseb 
meil elada. Ja meie seisuse eriline eelis on juba kord niisugune, et elada tähendab 
meile elada külluses. Rahva asi on meie suhtes vaenulik, ent naised austavad meid. 
President Formöse ei võta meie kombetalitustest osa, kuid ma olen näinud tema naist 
ja tütreid oma jalge ees. Nad ostavad minu pudelikesi angroo. Mul pole paremaid 
kliente, isegi mitte aristokraatide hulgas. Andkem tõele au: maailmas pole teist riiki, 
kus preestritel ja munkadel oleks parem elada kui Pingviinias. Kus mujal võiksime 
müüa nii suurel hulgal ja nii kalli hinna eest oma puhast vaha, oma viirukit, oma 
roosikrantse, oma skapulaare, oma pühitsetud vett ja püha Orberose'i likööri? Milline 
teine rahvas peale pingviinide maksaks sada kuldeküüd ühe meie käeviipe eest, ühe 
sõna eest meie suust, ühe huule-liigutuse eest? Mis minusse puutub, siis teenin ma siin 
leebes, ustavas ja vaguras Pingviinias kaetisrohu mahla ajamisega tuhat korda rohkem 
kui Euroopa ja Ameerika kõige rahvarikkamates maades neljakümne aasta jooksul 
kõigest väest pattude andeksandmist kuulutades. Ja tõesti, kas Pingviinia saaks 


õnnelikumaks, kui mulle politseikomissar järele tuleks ja veaks mind mõnele 
püroskaafile, mis on ankrut tõstmas sõiduks öö saartele?» 

Nii kõnelnud, tõusis Conils'i munk üles ja juhtis oma külalise suurde kuuri, kus sajad 
sinistes riietes vaeslapsed pakkisid sisse pudeleid, naelutasid kaste kinni ja kleepisid 
peale etikette. Kõrv jäi kurdiks haamrite 

kopsimisest, mille sekka kõlas tume mürin, kui kaste mööda rööbasteed edasi lükati. 

«Siin seatakse saadetised valmis,» ütles Cornemuse. «Saavutasin seda, et valitsus 
ehitas raudtee läbi metsa ja jaama minu ukse ette. Iga päev laadin ma kolm vagunit 
oma tooteid täis. Te näete, et vabariik pole usku veel päriselt tapnud.» 

Agaric tegi viimase pingutuse, et tarka viinaajajat oma ettevõttesse kaasa tõmmata. 
Ta kirjeldas suurt, kiiret, kindlat ja hiilgavat edu, mis neid ootab. 

«Kas teie ei taha siis kaasa aidata?» lisas ta. «Kas teie ei taha oma kuningat maapaost 
päästa?» 

«Mõistlikel inimestel on pagendust kerge taluda,» vastas Conils'i munk, «uskuge 
mind, kallis vend Agaric, ja loobuge esialgu oma plaanist. Mina ei tee endale illu- 
sioone. Ma tean, mis mind ootab. Olen ma siis asjaosaline või mitte, aga kui te lüüa 
saate, maksan mina selle eest nagu teiegi.» 

Isa Agaric jättis oma sõbraga jumalaga ja pöördus rahuldatult oma kooli tagasi. Ta 
mõtles, et kuna Cornemuse ei suuda salanõu ära hoida, siis soovib ta selle õnnestumist 
ja annab raha. Agaric ei eksinud. Preestrite ja munkade solidaarsus on tõesti selline, et 
üksainus neist seob oma tegudega kõiki teisi. Selles on ühekorraga nende tugevus ja 
nende nõrkus. 


II PEATÜKK PRINTS CRUCHO 


Agaric otsustas sõita viivitamatult prints Crucho juurde, kes austas teda oma 
sõprusega. Hämaruse varjus lahkus ta koolist tagaukse kaudu härjakaupleja riietuses ja 
asus «Saint-Maeli» pardale. 

Järgmisel päeval maabus ta Delfiinias. Sel külalislahkel maal Chitterlingsi lossis sõi 
Crucho maapagulase mõru leiba. 

Agaric kohtas teda maanteel, kus ta koos kahe noore daamiga kihutas autos saja 
kolmekümne kilomeetrilise 

tunnikiirusega. Seda nähes hakkas munk oma punase vihmavarjuga vehkima ja 
prints peatas masina. 

«Ah see olete teie, Agaric? Istuge peale! Me oleme 'uba kolmekesi, aga pressime end 
pisut koomale. Teie võtate ühe daamidest oma põlvedele.» Vaga Agaric istus autosse. 
«Mis uudist, kallis isa?» küsis noor prints. «Suured uudised,» vastas Agaric. «Võin ma 
rääkida?» «Muidugi võite. Mul pole nende kahe daami eest midagi varjata.» 

«Monsenjöör, Pingviinia nõuab teid. Ja teie ei jää kurdiks tema kutsele.» 

Agaric kirjeldas maal valitsevat meeleolu ja esitas laialdase salanõu plaani. 

«Minu esimese märguande peale,» ütles ta, «astuvad kõik teie pooldajad ühekorraga 
välja. Rist käes ja kuub üles keelatud, viivad teie auväärsed vaimulikud relvastatud 
rahvahulgad Formose'i palee peale. Me külvame hirmu ja surma teie vaenlaste hulgas. 
Oma pingutuste eest pa'me teilt, Monsenjöör, ainult seda, et te ei laseks neil tühja 
minna. Me palume, et te asuksite troonile, mida me teile valmistame.» Prints vastas 
lihtsalt: «Ma ratsutan Alcasse rohelisel hobusel.» Agaric võttis selle mehise vastuse 
teatavaks. Kuigi ta hoidis oma harjumuste vastaselt naisterahvast süles, vannutgs ta 
noort printsi kõige hardama siirusega, et see iääks ustavaks oma kuninglikele 
kohustustele. 


«Monsenjöör», hüüatas ta pisaraid valades, «te tuletate veel kunagi meelde, et 
munkade käe läbi päästeti teid maapaost, anti tagasi oma rahvale ja asetati uuesti 
esivanemate troonile ja et nende käsi kroonis teid lohe auväärse okasharjaga. Kuningas 
Crucho, tõusku teie kuulsus niisama kõrgeks kui teie esiisa Draco Suure oma!» 

Liigutatud prints viskus oma õiguste jaluleseadja poole, et teda kaelustada. Ent ta ei 
ulatunud temani muidu kui vaid üle kahe priske daami — nii kitsas oli selles 
ajaloolises sõidukis. 

«Armas isa,» ütles ta, «ma tahaksin, et kogu Pingviinia oleks selle süleluse 
tunnistajaks.» 

«See oleks tõesti südantkosutav vaatepilt,» vastas Agaric. 

Vahepeal aga kihutas auto tormihoona läbi külade ja alevike, lömastades oma ablaste 
kummirehvide all kanu, hanesid, kalkuneid, parte, pärlkanu, kasse, koeri, sigu, lapsi, 
talumehi ja külanaisi. 

Ja vaga Agaric veeretas vaimus oma suuri plaane. Tema hääl, mis kostis ühe daami 
varjust, väljendas järgmist mõtet: 

«On vaja raha, palju raha.» 

«See on juba teie asi,» vastas prints. 

Ent seal avaneski kohutava auto ees pargi värav. 

Lõuna oli luksuslik. Joodi lohe okasharja terviseks. Igaüks teab, et kaanega karikas 
on võimu sümbol. Seepärast jõid prints Crucho ja tema abikaasa, printsess Gudrune, 
kaanega karikatest, mis sarnanesid armulaua-peekritega. Prints laskis enda oma 
korduvalt täita Pingviinia punase ja valge veiniga. 

Crucho oli saanud tõeliselt vürstliku hariduse. Ta hiilgas autojuhtimise kunstis, ent 
polnud võhik ka ajaloos. Ta öeldi olevat asjatundja kõiges selles, mis puutus tema 
perekonna muistsesse kuulsusse. Ja tõepoolest, magussöögi ajal andis ta 
märkimisväärse tõenduse oma sellekohastest teadmistest. Räägiti parajasti mitme- 
sugustest kuulsate naiste juures tähele pandud iseärasustest. 

«On täiesti õige,» ütles ta, «et kuninganna Cruchal, kelle järgi mind on ristitud, oli 
otse naba all tilluke ahvipea.» 

Õhtul oli Agaric'il otsustav nõupidamine printsi kolme vana nõuandjaga. Otsustati 
paluda raha Crucho äialt, kes soovis, et tema väimees oleks kuningas, mõnelt 
juudisoost daamilt, kes kannatamatusega ootasid aadlitiitlit, ja lõpuks Delfiinia 
printsregendilt, kes oli lubanud Drakoniididele oma toetust, lootes Crucho 
restauratsiooniga nõrgestada pingviine, oma rahva põliseid vaenlasi. 

Kolm vana nõuandjat jagasid omavahel õukonna kolm kõrgeimat ametit — 
ülemkammerhärra, õuemeistri ja intendandi koha—ja volitasid munka jaotama teisi 
ameteid nii, nagu see printsile kõige kasulikum on. 

«Ustavus peab saama oma tasu,» kinnitasid kolm vana nõuandjat. 

«Samuti reetmine,» ütles Agaric. 

«Täiesti õige,» vastas üks neist — markii Septplaies, kellel oli revolutsioonide alal 
kogemusi. 

Tantsiti. Pärast balli käristas printsess Gudrune tükkideks oma rohelise kleidi, et teha 
sellest kokarde. Oma käega õmbles ta ühe riidetüki munga rinnale, kes valas 
heldimuse- ja tänupisaraid. 

Printsi tallmeister härra de Plume sõitis samal õhtul otsima rohelist hobust. 


III PEATÜKK SALAKOOSOLEK 


Pingviinia pealinna tagasi jõudes usaldas auväärt isa Agaric oma plaanid vürst 
Adelestan des Boscenos'le, kelle drakoniidlikke veendumusi ta tundis. 


Vürst kuulus kõige kõrgema aadli hulka. Torticol des Boscenos'd põlvnesid Brian 
Vagast ja olid olnud Dra-koniidide valitsuse ajal kõige kõrgemais riigiameteis. 
Philippe Torticol, Pingviinia suuremiral, kes oli vapper, ustav ja õilis, kuid 
kättemaksuhimuline mees, andis 1179. aastal La CrigueM sadama ja Pingviinia 
laevastiku kuningriigi vaenlaste kätte, kuna ta kahtlustas, et kuninganna Crucha, kelle 
armuke ta oli, petab teda ühe tallipoisiga. See suur kuninganna kinkis Boscenos'dele 
hõbedase söepanni, mida nad kannavad oma vapil. Nende deviis aga pärineb alles XVI 
sajandist. Selle tekkelugu on järgmine. Ühel balliööl poetas hertsog Jean des Boscenos 
end õukondlaste hulka, kes tunglesid kuninga aias tulevärki vaadeldes, lähenes 
hertsoginna de Skul-lile ja pistis käe selle daami seeliku alla, viimane aga ei tõstnud 
selle üle mingit kaebust. Kuningas, kes juhtus neist mööduma, nägi seda ja ütles ainult: 
«Vaat, kuidas kohtutakse.» Need kolm sõna said Boscenos'de deviisiks. 

Vürst Adelestan polnud oma esivanematest sugugi viletsam. Tal oli veres 
Drakoniidide murdumatu truudus 

ja tema ülimaks sooviks oli prints Crucho restauratsioon, mida ta luges oma kadunud 
varanduse tagasivõitmise eelduseks. Seepärast sai ta meeleldi auväärt isa Agaric'i 
mõttekaaslaseks. Ta ühines viivitamatult munga plaanidega ja viis ta aega raiskamata 
ühendusse oma tutvuskonna kõige tulisemate ja kõige lojaalsemate rojalistidega — 
krahv Ci€naga, härra de la Trumelle'iga, vikont Olive'iga, härra Bigourd'iga. Ühel ööl 
tulid nad kokku hertsog d'Ampoule'i maamajas Alcast kaks ljööd ida pool, et läbi 
arutada tegevussuundi ja -vahendeid. 

Härra de la Trumelle astus välja legaalse aktsiooni poolt. 

«Me peame jääma seaduslikkuse piiridesse,» ütles ta kokku võttes. «Oleme korda 
armastavad inimesed. Just nimelt väsimatu propaganda abil peame püüdma oma 
lootuste teostamise poole. On vaja muuta riigis valitsevaid meeleolusid. Meie 
võidame, sest meie ettevõte on õige.» 

Vürst des Bosc€nos väljendas vastupidist arvamust. Tema arvas, et õiges ettevõttes 
tuleb võidu saavutamiseks toetuda jõule just niisamuti ja rohkemgi kui ebaõiges 
ettevõttes. 

«Praeguses olukorras,» ütles ta rahulikult, «seisab meie ees kolm peamist eesmärki: 
võita enda poole lihunikusellid, osta ära ministrid ja kõrvaldada võimu juurest 
president Formõse.» 

«Presidendi kõrvaldamine oleks viga,» märkis härra de la Trumelle. «President on 
meie poolt.» 

Asjaolu, et üks drakofiil pani ette areteerida president Formõse, kuna aga teine nägi 
temas sõpra, selgitab küllaldaselt ühise asja juhi hoiakut ja veendumusi. Formõse 
ilmutas poolehoidu rojalistidele, kelle kombeid ta imetles ja järele aimas. Ja kui ta 
naeratas, kuulde. s kõneldavat lohe okasharjast, siis selle tõttu, et mõtles seda endale 
pähe panna. Ta ihaldas isevalitsuslikku võimu, mitte sellepärast, et oleks tundnud end 
suutelisena seda teostama, vaid sellepärast, et ta armastas näilist hiilgust. Ühe 
Pingviinia krooniku tüseda väljenduse järgi «oli see üks kalkun». 

Vürst des Bosc€nos püsis oma ettepaneku juures rünnata relvajõuga Formose'i lossi 
ja Saadikutekoda. 

122 

Krahv Clena oli veelgi energiliseni: 

«Alustuseks kägistame kõik vabariiklased ja valitsuse asjalised, laseme neil soolikad 
välja ja lööme pealuud sisse. Eks hiljem näe!» 

Härra de la Trumelle oli parajusmeelne. Parajusmeel-sed seisavad vägivallale alati 
parajal määral vastu. Ta tunnistas, et härra krahv Clena poliitika põhineb ülevatel 
tunnetel, et see on õilis, kuid ta väitis tagasihoidlikult, et see ei vasta, ehk nende 
põhimõtetele ja peidab endas teatud ohte. Lõpuks nõustus ta selle arutusele võtmisega. 


«Teen ettepaneku,» lisas härra de la Trumelle, «koostada üleskutse rahvale. Teeme 
teatavaks, kes me oleme. Mis puutub minusse, siis kinnitan teile, et ma ei peida oma 
lippu taskusse.» 

Sõna võttis härra Bigourd: 

«Mu härrad, pingviinid pole rahul uue korraga, sest see on praegusel momendil 
maksev kord ja on täiesti loomulik, et inimene oma olukorra üle nuriseb. Kuid teisest 
küljest kardavad pingviinid riigikorra muutust, sest uudsus hirmutab neid. Nad pole 
kunagi lohe okasharja tunda saanud, ja kui nad mõnikord ütlevadki, et nad seda taga 
kahetsevad, siis ei maksa seda uskuda. Peagi märkame, et nad ütlesid seda mõtlematult 
ja halvas tujus. Ei maksa teha illusioone nende tundmuste kohta meie suhtes. Nad ei 
armasta meid. Nad vihkavad aristokraatiat nii madala kadeduse tõttu kui ka õilsast 
armastusest võrdsuse vastu. Ja need kaks tunnet üheskoos on rahvas väga sügavasti 
juurdunud. Avalik arvamus pole meie vastu vaenulik ainult sellepärast, et ta meid ei 
tunne. Ent kui ta mõistab, mida me tahame, jätab ta meid maha. Kui me laseme välja 
paista, et tahame hävitada demokraatliku korra ja lohe okasharja uuesti ausse tõsta, kes 
on siis meie poolehoidjad? Lihunikusellid ja Alca poodnikud. Ja kas me võime isegi 
nende poodnike peale lõpuni kindlad olla? Nad on rahulolematud, ent südamepõhjas 
on nad asjalised. Rohkem kui Cruchod jälle näha, ihaldavad nad müüa oma närust 
kaupa. Avalikult tegutsedes hirmutame nad ära. 

Et nad meile kaasa tunneksid ja meile järgneksid, selleks on vaja neid uskuma panna, 
et me ei taha vabariiki 

kukutada, vaid just vastupidi, teda taastada, puhastada, õilistada, ilustada, kaunistada, 
ehtida, lõhnastada, muuta ta suurepäraseks ja veetlevaks. Seepärast me ei tohigi ise 
tegutseda. On teada, et meie ei poolda kehtivat korda. Meil tuleb pöörduda mõne 
vabariigi sõbra või, veel parem, mõne tema kaitsja poole. Meile jääb vaid valiku 
tegemise vaev. Tuleks eelistada kõige populaarsemat ja, julgeksin öelda, kõige 
veendunumat vabariiklast. Me võidame ta enda poole meelitustega, kingitustega ja 
eriti just lubadustega. Lubadused maksavad vähem kui kingitused ja on palju rohkem 
väärt. Iialgi ei anta rohkem kui lootusi andes. Ta ei pea tingimata olema eriti tark. Ma 
koguni eelistaksin hoopis ilma mõistuseta inimest. Tobedatel on kelmuste 
kordasaatmisel jäljendamatu võlu. Uskuge mind, härrad, pange avalikku asja kuku- 
tama kõige asjalisem asjaline. Olgem ettevaatlikud! Ettevaatus ei lülita välja 
energilisust. Kui te mind vajate, olen alati teie teenistuses.» 

See kõne ei jätnud kuulajatele mõju avaldamata. Eriti tugevasti puudutas ta vaga 
Agaric'i hinge. Kuid igaüks mõtles peamiselt sellele, kuidas endale au ja tulu võita. 
Kujundati salajane valitsus, milles kõik kohalviibijad said mõjurikkad ametid. Hertsog 
d'Ampoule, kes oli partei suur rahandusgeenius, määrati varakantsleriks ja talle tehti 
ülesandeks koondada enda kätte propaganda-summad. 

Koosolek oli juba lõppemas, kui väljast kostis räme hääl, mis laulis igivanal viisil: 


«BoscEnos on rammus siga, 
teeme temast vorstikesi. 
Mis siis kehval vennal viga, 
jõuluõhtul muudkui nosi.» 


Seda laulu tunti Alca agulites juba kakssada aastat. Vürst des Bosc€nos ei 
armastanud seda kuulata. Ta läks alla väljakule ja nägi, et laulja on keegi tööline, kes 
kõrgel üleval kiriku kiltkivikatust parandab. Viisakalt palus ta teda laulda midagi 
muud. 

«Laulan seda, mis mulle meeldib,» vastas mees. 

«Armas sõber, tee mulle heameelt...» 


«Mul pole tahtmist teile heameelt teha.» 

Vürst des Boscenos oli üldiselt rahuarmastav inimene, kuid äkilise vihaga ja 
ebatavaliselt tugev. 

«Lurjus, tule alla, või ma tulen üles,» hüüdis ta kohutaval häälel. 

Ja kuna meister, kes kaksiratsi katuseharjal istus, ei kavatsenud end liigutadagi, ronis 
vürst kiiresti torni-treppi mööda katusele, sööstis laulumehele kallale, lõi tal rusikaga 
hambad sisse ja paiskas uimaselt katuse-renni. Seltsimehe kisa peale pistsid seitse või 
kaheksa puuseppa, kes töötasid pööningul, oma ninad katuseluugist välja, ja nähes 
vürsti katuseharjal, ronisid mööda katusele pandud redelit tema juurde, said ta kätte 
hetkel, kui ta oli torni lipsamas, ning saatsid ta pea ees keerdtrepi saja kolmekümne 
seitsmest astmest alla. 


IV PEATÜKK VIKONTESS OLIVE 


Pingviinidel oli esimene armee maailmas. Samuti delfiinidel. Ja niisamuti ka kõigil 
teistel Euroopa rahvastel. Kui hästi järele mõelda, ei leia me selles midagi üllatavat. 
Kõik armeed on ju esimesed maailmas. Teine armee maailmas, kui selline võiks üldse 
olemas olla, satuks kindlasti äärmiselt viletsasse seisukorda, ta võiks kindel olla, et 
saab lüüa. Ta tuleks jalamaid laiali saata. Seepärast ongi kõik armeed esimesed 
maailmas. Seda mõistis selgesti kuulus prantsuse kolonel Marchand. Kui ajakirjanikud 
talle enne Jalu jõe ületamist Vene-Jaapani sõja kohta küsimusi esitasid, nimetas ta 
kõhklemata Vene armeed esimeseks maailmas, niisamuti nagu Jaapani omagi. Tuleb 
märkida, et isegi pärast kõige kohutavamaid lüüasaamisi ei kaota ükski armee esimest 
kohta maailmas. Sest kui rahvad kirjutavad oma võidud kindralite tarkuse ja sõdurite 
vapruse arvele, siis kaotuse viivad nad alati ühendusse mõne seletamatu saatuselöö- 
giga. Laevastiku tugevust aga arvestatakse seevastu laevade arvu järgi. On olemas 
esimese, teise ja kolmanda järgu laevastikud ja nii edasi. Seetõttu ei jää meresõja 
tulemuste kohta kunagi mingit kahtlust. 

Pingviinidel oli esimene armee ja teine laevastik maailmas. Laevastikku juhtis 
kuulus Chatillon, kelle tiitliks oli etnir ai bahr, lühendatult emiral. See sõna, mille alg- 
tähendus on õnnetuseks moonutatud, tähistab tänapäeval paljude Euroopa rahvaste 
juures kõige kõrgemat auastet mereväes. Aga kuna pingviinidel oli üksainus emiral, 
siis tunti selle auastme vastu erakordset lugupidamist, kui nii võib öelda. 

Emiral polnud aadlik. Ta oli pärit lihtrahva seast ja rahvas armastas teda. Rahvas oli 
meelitatud, nähes, et tema hulgast võrsunud meest ümbritseb selline austus. Chatillon 
oli ilus, ta oli õnnelik ja ei mõelnud millelegi. Miski ei tumestanud tema selget pilku. 

Auväärt isa Agaric tunnistas härra Bigourd'i väited õigeks ja mõistis, et kehtivat 
riigikorda võib kukutada ainult mõne tema kaitsja abil, ning heitis silma emiral 
Chatillonile. Ta läks paluma suurt rahasummat oma sõbralt, auväärt isa Cornemuse'ilt, 
kes selle talle ohates andis. Selle raha eest palkas Agaric kuussada Alca lihunikuselli, 
kes pidid jooksma Chatilloni hobuse sabas ja karjuma: «Elagu emiral!» 

Edaspidi ei võinud Chatillon teha enam sammugi, ilma et teda poleks saatnud 
elaguhüüded. 

Vikontess Olive palus temalt salajast kokkusaamist. Chatillon võttis ta vastu 
Admiraliteedis 1 ankrute, püssi-rohutünnikeste ja granaatidega kaunistatud paviljonis. 
Vikontess kandis tagasihoidlikku sinakashalli kleiti. Roosidega kaunistatud kübar 
ehtis ta ilusat blondi pead. Tema silmad särasid läbi loori otsekui safiirid. Aadli hulgas 
ei leidunud elegantsemat naist kui see daam, kes põlvnes juudi rahameestest. Ta oli 

pikk ja hea kehaehitusega. Tema kuju oli kooskõlas viimase moega ja tema piht 
aastaajaga. 


«Emiral,» ütles ta hurmaval häälel, «ma ei suuda varjata teie eest oma erutust... See 
on täiesti loomulik . . Kangelase juuresolekul ...» 

«Teie olete liiga lahke. Palun öelge mulle, proua vikontess, millele võlgnen ma teie 
austava külaskäigu.» «Juba ammu igatsesin teid näha, teiega kõnelda .. » 


1 õigemini «Emiraliteedis». 

Seepärast võtsin ma meeleldi enda peale ühe ülesande, mis tõi mind teie juurde.» 
«Suvatsege ometi istet võtta.» «Kui rahulik siin on!» «Siin on tõepoolest üsna vaikne.» 
«Kostab lindude laul.» «Istuge ometi, kallis proua.» Ja ta osutas tugitoolile. Külaline 
valis tooli vastu valgust. «Emiral, ma tulen teie juurde väga tähtsa ülesandega, 
ülesandega, mis ...» «Seletage, palun.» 

«Emiral, kas te olete kunagi näinud prints Cruchod?» «Ei ole.» Vikontess õhkas. 
«Selles ongi kogu häda. Ta oleks nii õnnelik teid nähes! Ta hindab ja austab teid. 
Teie portree ripub tema töölaua kohal, tema ema, kuninganna oma kõrval. Kui kahju, 
et teda ei tunta! Ta on võluv prints, ja nii tänulik selle eest, mis tema heaks tehakse! 

Temast saab suur kuningas. Ja ärge kahelge selles, temast saab kuningas. Ta tuleb 
tagasi, ja varem kui arvatakse... See, mis mul on teile öelda, ülesanne, mis on mulle 
usaldatud, seisab just nimelt.. .» 

Emiral tõusis. 

«Mitte ühtki sõna enam. Vabariik hindab ja usaldab ' mind. Ma ei reeda teda. Ja 
miks peaksin ma teda reetma? Mind ümbritseb austus ja lugupidamine.» 

«Lubage mul öelda, kallis emiral, et see austus ja lugupidamine pole hoopiski mitte 
teie teenete vääriline. Kui teile oleks teie teenete eest õiglaselt tasutud, siis oleksite 
emiralissimus ja generalissimus, maa- ja mere-vägede kõrgem ülemjuhataja. Vabariik 
on olnud teie vastu äärmiselt tänamatu.» 

«Kõik valitsused on enam või vähem tänamatud.» 

«Seda küll, kuid asjalised on teile kadedad, need inimesed kardavad kõiki, kes neist 
üle on. Nad ei kannata sõjaväelasi silmaotsaski. Kõik, mis puutub laevastikku ja 
armeesse, on neile vastik. Nad tunnevad teie ees hirmu.» 

«Väga võimalik.» 

«Nad on viletsad hinged. Nad saadavad maa hukatusse. Kas teie ei taha Pingviiniat 
päästa?» «Kuidas seda teha?» 

«Pühkides minema kõik avaliku asja kelmid, kõik asjalised.» 

«Mida teie mulle küll ette panete, kallis proua?» 

«Teha seda, mis niikuinii toimub. Kui mitte teie, siis mõne teise läbi. Generalissimus 
— kui kõnelda ainuüksi temast — on valmis heitma kõik ministrid, rahvasaadikud ja 
senaatorid merre ja kutsuma tagasi prints Crucho.» 

«Ah, see lurjus, see kärnkonn,» hüüatas emiral. 

«Tehke temaga seda, mida tema tahab teha teiega. Prints oskab tasuda teie teenete 
eest. Ta annab teile konnetaabli mõõga ja heldekäelise autasu. Esialgu on minu 
ülesandeks anda teile üle tema kuningliku sõpruse pant.» 

Ja neid sõnu lausudes tõmbas ta oma põuest rohelise kokardi. 

«Mis see on?» küsis emiral. 

«Crucho saadab teile oma värvid.» 

«Selle võite lahkesti tagasi viia.» 

«Et pakkuda seda generalissimusele, kes selle juba kindlasti vastu võtab. Ei! härra 
emiral, lubage mul kinnitada see teie kuulsusrikkale rinnale.» 

Chatillon lükkas noore naise õrnalt eemale. Ent juba mõni hetk tagasi hakkas talle 
paistma, et vikontess Ölive on erakordselt kaunis. See mulje tugevnes veelgi, kui kaks 
paljast käsivart ja kaks õrna roosat peopesa teda riivasid. Ta alistus peaaegu 


silmapilkselt. Olive viivitas linti sidudes. Ja kui ta sellega valmis oli, kummardas ta 
Chatilloni ees sügavalt, nimetades teda konnetaabliks. 

«Olin auahne nagu mu seltsimehedki,» vastas meremees, «ja ma ei salga seda. Ma 
olen seda ehk praegugi. Kuid annan ausõna, et teid nähes on minu ainsaks sooviks 
omada üht onnikest ja üht südant.» 

Vikontess suunas temaie oma laugude all hiilgavate safiiride võluvad kiired. 

«Võib jõuda ka nendeni... Mida te ometi teete, emiral?» 

«Ma otsin südant.» 

Väljudes Admiraliteedi paviljonist, läks vikontess otsekohe auväärt isa Agaric'i 
juurde oma külaskäigu kohta aru andma. 

«Teil tuleb sinna tagasi pöörduda, kallis proua,» ütles talle range munk. 


V PEATOKK VÜRST DES BOSCENOS 


Hommikul ja õhtul avaldasid drakofiilide teenistuses seisvad ajalehed kiidulaule 
Chatillonile ja kallasid vabariigi ministritele kaela häbi ja teotust. 

Alca bulvaritel müüdi Chatilloni portreesid. Remuse noored vennapojad, kes 
kannavad pea peal kipskujukesi, müüsid sildade juures Chatilloni büste. 

Igal õhtul ratsutas Chatillon oma valgel hobusel Kuninganna nurmel, mida külastas 
peenem seltskond. Drakofiilid paigutasid emirali teele pika rea vaeseid, kes laulsid: 
«Meil on vaja Chatilloni.» Älca kodanlus tundis emirali vastu sügavat imetlust. 
Ärimaailma daamid sosistasid: «Ta on ilus.» Elegantsed naised lennutasid talle 
aeglaselt sõitvatest autodest joobunud rahva hur-raatamise saatel õhusuudlusi. 

Kord, kui Chatillon astus ühte tubakapoodi, tundsid kaks pingviini, kes olid parajasti 
kirju postkasti laskmas, ta ära ja hakkasid täiest kõrist karjuma: «Elagu emiral! Maha 
asjalised!» Kõik möödakäijad jäid kaupluse ees seisma. Chatillon süütas sigari aru 
kaotanud rahvasumma silma all, kes vehkis kübaratega ja kisendas. Rahvahulk kasvas 
vahetpidamata. Kogu linn sammus oma sangari kannul ja saatis teda kiidulaule lauldes 
Admiraliteedi paviljonini. 

Emiralil oli üks vana relvavend, hiilgava teenistuskäiguga sub-emiral Volcanmoule. 
Aus nagu kuld, ustav nagu ta oma mõõk, uhkeldas ta oma paindumatu isemeelsusega, 
käis läbi nii Crucho pooldajatega kui ka vabariigi ministritega ja ütles mõlemaile tõtt. 
Härra Bigourd väitis õelalt, et ta ütleb ühe poole tõed teisele poolele näkku. Ja 
tõepoolest oli ta korduvalt hakkama saanud koledate ebadiskreetsustega, mis aga 
meeleldi pandi 

intriigidega harjumatu sõduri vaba käitumise arvele. Igal hommikul külastas ta 
Chatilloni, keda ta kohtles relvavenna südamliku jõhkrusega. 

«Noh, vana part,» ütles ta emiralile, «nüüd oled sa siis populaarne. Sinu molu 
müüakse piibukahadena ja likööripudelitena ning kõik Alca joodikud rögistavad 
rentslis, sinu nimi suus ... Chatillon, Pingviinia sangari Chatillon, Pingviinia kuulsuse 
ja vägevuse kaitsja! ... Kes oleks võinud seda öelda? Kes oleks võinud uskuda?» 

Ja ta naeris lõikavat naeru. Siis muutis ta tooni ja jätkas: 

«Jätame naljad! Kas sind ei üllata natuke see, mis sinuga sünnib?» 

«Ei, mitte sugugi,» vastas Chatillon. 

Ja truu Volcanmoule läks uksi paugutades minema. 

Vahepeal üüris Chatillon vikontess Olive'i vastuvõtmiseks väikese korteri Johannes 
Talpa tänavas number 18, hoovi peal, alumisel korrusel. Nad kohtusid iga päev. Emiral 
oli meeletult armunud. Marsi ja Neptuni teenistuses olles oli ta omanud tohutut hulka 
naisi — punaseid, musti, kollaseid ja valgeid, ning mõned neist olid olnud väga ilusad. 
Kuid alles vikontessi tundma õppides mõistis ta, mis on naine. Kui vikontess nimetas 


teda oma sõbraks, oma magusaks sõbraks, siis tundis ta end tõusvat taevasse, ja talle 
näis, et tähed jäävad tema juustesse kinni. 

Vikontess tuli pisut hilinedes, pani oma väikese käekoti lauakesele ja lausus õrnalt: 

«Luba ma istun siia sinu jalge ette.» 

Ja hakkas kõnelema sellest, mida talle oli sisendanud vaga Agaric; sõnad vaheldusid 
suudluste ja õhkamistega. Vikontess palus emirali seda või teist ohvitseri erru saata, 
kolmandat mingile juhtivale kohale määrata, es-kaadrit siia või sinna saata. 

Ja parajal hetkel hüüatas ta: «Kui noor te olete, mu sõber!» 

Nii saavutas ta kõik, mis iganes tahtis, sest emiral oli lihtsameelne, ta himustas 
konnetaabli mõõka ja rikkalikku autasu, talle ei olnud vastumeelne mängida 
kahepaikset mängu, tal oli ebamäärane kujutlus, et ta päästab Pingviinia, ja ta oli 
armunud. 

130 

See hurmav naine sundis teda viima sõjaväed välja La Crigue'i sadamast, kus pidi 
maabuma Crucho. Nii kindlustati printsi takistusteta saabumine Pingviiniasse. 

Vaga Agaric organiseeris avalikke koosolekuid, et rahva meeli ärevuses hoida. 
Drakofiilid korraldasid iga päev kaks või kolm miitingut Alca kolmekümne kuues 
linnajaos, eelistatavalt just tööliskvartalites. Taheti enda poole võita väikesi inimesi, 
kellede arv on kõige suurem. Nii korraldati neljandal mail väga ilus koosolek vanas 
viljabörsi hoones, rahvarikka agulikvartali südames, kus oli palju ukselävedel istuvaid 
koduperenaisi ja rentslis mängivaid lapsi. Vabariiklaste andmetel oli kokku tulnud 
kaks tuhat inimest ja drakofiilide arvestuste järgi kuus tuhat. Osavõtjate hulgas võis 
näha pingviinia seltskonna koorekihti — vürst ja vürstinna des Boscenos'd, krahv 
Clenad, härra de la TrumelleM, härra BigourdM ja mitmeid rikkaid juudi daame. 

Rahvusliku armee generalissimus oli tulnud mundris. Talle plaksutati. 

Presiidium moodustati väga läbimõeldult. Koosoleku juhatajaks paluti härra 
Rauchin, kes oli tööline, mees rahva hulgast, ent mõistlike vaadetega ja kollaste ameti- 
ühingute sekretär. Ta võttis istet krahv Clena ja lihuniku-selli härra Michaud' vahel. 

Mitmes ilukõnelises sõnavõtus nimetati riigikorda, mis Pingviinia oli endale vabalt 
valinud, kloaagiks ja lamp-kastiks. President FormoseM säästeti. Cruchost ega 
preestritest polnud juttugi. 

Koosoleku kavas olid vaidlused, esines tänapäeva riigikorra ja vabariigi kaitsja, 
keegi tööline. 

«Mu härrad,» ütles juhataja Rauchin, «meie teatasime, et käesolev koosolek on 
vaidluskoosolek. Me ei tagane oma sõnast. Meie pole niisugused nagu meie vastased, 
meie oleme ausad. Annan sõna oponendile. Jumal teab, mida te nüüd kuulda saate! Mu 
härrad, ma palun teid ohjeldada nii kaua kui võimalik oma põlgust, oma jälestust ja 
meelepaha.» . «Mu härrad .. .» ütles oponent. 

Otsekohe paisati ta maha, tallati vihase rahvahulga poolt jalge alla ja tema 
tundmatuseni moonutatud jäänused visati saalist välja. 

Mass möirgas veel, kui krahv Clena tribüünile astus. Sõim asendus kiiduhüüetega, ja 
kui rahu jalule seati, ütles kõneleja järgmist: 

«Seltsimehed, vaatame, kas voolab veel veri meie soontes. Meil tuleb asjalisi 
kägistada, neil soolikad välja lasta ja pealuud sisse lüüa.» 

Need sõnad päästsid valla kiiduavalduste tormi, mis pani vana hoone vappuma, nii et 
räpastelt seintelt ja ussitanud taladest varisev paks tolm mässis kohalviibijad kibedasse 
ja läbipaistmatusse pilve. 

Võeti vastu resolutsioon, mis mõistis hukka valitsuse ja ülistas Chatilloni. Ja 
osavõtjad hakkasid välja minema, lauldes vabadusvõitluse hümni «Meil on vaja 
Chatilloni». 


Ainsaks väljapääsuks vanast viljabörsi hoonest oli pikk ja kitsas porine läbikäik 
omnibussikuuride ja söeladude vahel. Oli kuupaisteta öö. Udutas külma vihma. 
Politseinikud, keda oli suurel arvul kohale toodud, sulgesid läbikäigu linna ja lasksid 
drakofüle läbi ainult väikeste rühmadena. Niisuguse käsu oli neile andnud ülemus, kes 
kavatses sellega murda joovastunud rahvahulga hoogu. 

Drakofiilid, keda läbikäigus kinni peeti, tammusid paigal ja laulsid «Meil on vaja 
Chatilloni». Peagi muutusid nad rahutuks viivituse pärast, mille põhjust nad ei 
teadnud, ja hakkasid eesseisjaid tõukama. See liikumine kandus piki läbikäiku edasi ja 
surus esimesed väljujad vastu politseinike laiu rindu. Korravalvurid ei tundnud 
drakofiilide vastu mingit viha, südamepõhjas armastasid nad Chatilloni. Kuid on 
loomulik, et kallaletungi püütakse tagasi tõrjuda ja et vägivallale vastatakse 
vägivallaga. Tugevatel inimestel on kalduvus kasutada oma jõudu. Seepärast võtsidki 
politseinikud drakofüle vastu vägevate rautatud saabaste hoopidega. See sundis 
rahvahulka kiiresti taganema. Lauludega segunesid karjed ja ähvardused. 

«Mõrtsukad! Mõrtsukad!... Meil on vaja Chatilloni! Mõrtsukad! Mõrtsukad!» 

Ja pimedas läbikäigus ütlesid mõistlikumad: «Ärge suruge peale.» Viimaste hulgas 
oli vürst des Boscenos, kelle kõrge kogu, laiad õlad ja vägev rind kerkisid üle 

rabeleva rahvahulga, kus väänati liikmeid ja pressiti sisse küljekonte. Vaikselt, 
kõigutamatu rahuga seisis ta pimeduses ning ootas leplikult ja kannatlikult. Vahepeal 
aga lasti rahvast korrapäraste vaheaegade järel läbi politseinike rivi ja küünarnukid ei 
puurinud enam nii sügavalt kõrvalseisjate ribide vahele. Hingamine muutus jälle 
kergemaks. 

«Küllap näete, et pääseme lõpuks välja,» ütles see heasüdamlik hiiglane pehme 
naeratusega. «Aeg ja kannatlikkus ...» 

Ta võttis sigaritoosist sigari, pistis selle huulte vahele ja tõmbas tiku põlema. Järsku 
märkas ta tikutule valgel oma naist, vürstinna AnneM, raugelt lamavat krahv Clena 
käte vahel. Seda nähes sööstis ta neile kallale ja hakkas neid ja lähedalseisjaid kepiga 
kõigest jõust peksma. Suure vaevaga kisti tal kepp käest. Kuid võimatu oli teda 
vastasest lahutada. Ja samal ajal kui minestanud vürstinna ulatati käest kätte üle 
erutatud ja uudishimuliku rahvahulga oma tõllani, jätkasid mõlemad mehed metsikut 
võitlust. Vürst des Boscenos kaotas seejuures oma kübara, monokli, sigari, 
kaelasideme ja rahatasku intiimsete kirjadega ning poliitilise korrespondentsiga. Ta 
kaotas isegi imettegevad medaljonid, mis ta oli isa CornemuseM käest saanud. Kuid ta 
virutas oma vastasele nii kohutava hoobi kõhtu, et õnnetu paiskus läbi raudvõre ja 
lendas pea ees läbi klaasukse söe-kauplusse. 

Löömingu kära ja juuresolijate kisa peale kohale jõudnud politseinikud kargasid 
vürstile kallale, kes avaldas neile raevukat vastupanu. Kolm neist virutas ta surma- 
korinates oma jalge ette, seitse ülejäänut põgenesid, kes kuidas — sisselöödud 
lõualuuga, purustatud huulega, verise ninaga, lõhkise pealuuga, ripendava kõrvaga, 
murtud rangluu ja ribidega. Ta langes siiski ja tiriti üleni verisena, tundmatuseni 
moonutatuna, riided räbalais, lähimasse politseijaoskonda, kus ta veetis öö märatsedes 
ja möirates. 

Hommikuni liikusid linnas meeleavaldajate salgad, kes iaulsid «Meil on vaja 
Chatilloni» ja purustasid avaliku asja ministrite majadel aknaruute. 

133 


VI PEATÜKK EMIRALI LANGUS 


Sel 551 saavutas drakofiilide liikumine oma haripunkti. Monarhistid ei kahelnud 
enam oma võidus. Nende juhid saatsid prints Cruchole traadita telegraafi teel õnnitlusi. 
Daamid tikkisid talle särpe ja tuhvleid. Härra de Plume oli leidnud rohelise hobuse. 


Vaga Agaric jagas üldiselt valitsevaid lootusi. Siiski töötas ta edasi trooninõudlejale 
uute pooldajate värbamisel. 

«Tuleb jõuda alamate rahvakihtideni,» ütles ta. Sel eesmärgil astus ta ühendusse 
kolme töölisameti-ühinguga. 

Käsitöölised ei elanud sel ajal enam tsunftide valitsuse all nagu Drakonüdide päevil. 
Nad olid vabad, kuid nende sissetulek polnud enam kindlustatud. Pärast seda kui nad 
olid üksteisest pikka aega eemale hoidunud ning ilma abi ja toeta jäänud, koondusid 
nad ametiühingutesse. Ametiühingute kassad olid tühjad, sest liikmetel polnud 
kombeks liikmemaksu tasuda. Oli kolmekümne tuhande liikmega ametiühinguid, oli 
niisuguseid, kuhu kuulus tuhat, viissada või kakssada inimest. Mõnel ametiühingul oli 
ainult kaks-kolm liiget või isegi pisut vähem. Et aga liikmete nimekirju ei avaldatud, 
siis polnud kerge vahet teha suurte ja väikeste ametiühingute vahel. 

Pärast keerulist ja valgustkartvat asjaajamist sai vaga Agaric ühes «Moulin de la 
Galette'i» saalis kokku seltsimeeste Dagoberfi, Tronc'i ja Balafille'ga, kes juhtisid 
kolme ametiühingut, milledest esimeses oli neliteist liiget, teises kakskümmend neli ja 
kolmandas üksainus. Sellel kokkusaamisel ilmutas Agaric ebatavalist osavust. 

«Mu härrad,» ütles ta, «teil ja minul on mitmeski suhtes erinevad poliitilised ja 
ühiskondlikud vaated. Kuid on üksikuid punkte, milles me võime kokku leppida. Meil 
on ühine vaenlane. Valitsus ekspluateerib teid ja irvitab teie üle. Aidake meil teda 
kukutada. Meie anname teile selleks kõike võimalikku abi. Lisaks võite loota meie 
tänulikkusele.» 

«Selge. Laduge aga lauale,» ütles Dagobert. 

Auväärt isa asetas lauale rahapunga, mille Conils'i vaaritaja oli talle pisarsilmil üle 
andnud. 

«Käsi selle peale!» laususid kolm seltsimeest. 

Nõnda sõlmiti pühalik kokkulepe. 

Niipea kui munk lahkus, rõõmustades, et oli võitnud oma üritusele alamad 
rahvakihid, vilistasid Dagobert, Tronc ja Balafille oma sõbrataridele Amtlie'le, 
Reine'ile ja Mathilde'ile, kes tänaval märguannet ootasid, ja kõik kuuekesi hakkasid 
tantsima ümber rahapunga ning laulsid: 


«Minul hambus tobi uus, 
Chatillonil pöial suus. 
Ohhoo! Papp on tola.» 


Ja nad tellisid poti sooja veini. 

Nüüd rändasid nad kuuekesi igal õhtul ühest kõrtsist teise ja proovisid oma laulu igal 
viisil. See meeldis rahvale, ja salapolitsei agendid kandsid ette, et päevast päeva 
suureneb agulites tööliste hulk, kes laulavad: 


«Minul hambus tobi uus, 
Chatillonil pöial suus. 
Ohhoo! Papp on tola.» 


Provintsis aga ei tahtnud drakofülide liikumine levida. Vaga Agaric otsis selle 
asjaolu põhjust, kuid mõistis seda alles siis, kui vanake Cornemuse selle temale kätte 
näitas. 

«Ma sain tõendeid,» ohkas Conils'i munk, «et drakofülide varahoidja hertsog 
d'Ampoule on ostnud endale Delfünias kinnisvarasid summadega, mis ta on saanud 
propaganda jaoks.» 


Partei oli rahapuuduses. Vürst des Bosc€nos oli kakluses kaotanud oma rahatasku ja 
pidi seetõttu tegelema kahtlaste kombinatsioonidega, mis olid vastuvõtmatud tema 
taltsutamatule iseloomule. Vikontess OÜve läks väga kalliks maksma. Cornemuse 
andis nõu piirata selle daami kuupalka. 

«Ta on meile äärmiselt kasulik,» vaidles vastu vaga Agaric. 

«Kahtlemata,» vastas Cornemuse, «aga kui ta meid laostab, siis on ta meile 
kahjulik.» 

Drakofiilide hulgas puhkesid lahkhelid. Koosolekutel tekkisid vastastikused 
arusaamatused. Ühed soovisid härra BigourdM ja vaga AgaricM poliitikale truuks jää- 
des lõpuni kinni pidada vabariigi reformeerimise kavast, teised, tüdinenud 
pealesunnitud ooteajast, nõudsid otsustavalt lohe okasharja ja vandusid selle märgi all 
võita. 

Viimased kinnitasid, et tuleb eelistada selgeid vahekordi ja et on võimatu kauem 
teeselda. Avalikkus hakkas tõepoolest juba mõistma, mis on nende segaduste taga, ja 
nägi, et emirali pooldajad ei taha avalikust asjast kivi kivi peale jätta. 

Liikus kuuldus, et prints kavatseb La Crigue'is maale tulla ja rohelisel hobusel 
Alcasse sisse sõita. 

Need kuuldused joovastasid fanaatilisi munki, vaimustasid vaesestunud aadlikke, 
rõõmustasid rikkaid juudi daame ja süütasid lootuse väikekaupmeeste südames. Kuid 
õige vähesed neist olid valmis ostma oodatavaid hüvesid ühiskondliku katastroofi ja 
riikliku krediidi kokkuvarisemise hinnaga. Veelgi vähem oli neid, kes oleksid riskinud 
selles ettevõttes mängu panna oma raha, heaolu, vabadust või isegi üht tundi oma 
puhkeaja lõbudest. Töölised seevastu olid valmis nagu alati ohverdama ühe tööpäeva 
vabariigile. Agulites hakkas kujunema tumm vastasrinne. 

«Rahvas on meie poolt,» ütles vaga Agaric. Kuid töölt koju minnes möirgasid 
mehed, naised Ja lapsed ühel häälel: 


«Maha Chatillon! 
Ohhoo, papp on tola!» 


Mis puutub valitsusse, siis ilmutas ta seda nõrkust, kõhklust, loidust ja hooletust, mis 
iseloomustab kõiki valitsusi ja millest nad loobuvad ainult selleks, et ülepeakaela 
anduda omavolile ja vägivallale. Lühidalt — ta ei teadnud midagi, ei tahtnud midagi, 
ei suutnud midagi. Pime, tumm, kurt, määratu suur ja nähtamatu, istus Formose oma 
presidendilossis, olles mässinud end oma upsakusse nagu sulgvaipa. 

Krahv Olive soovitas viimased rahad mängu panna ja üritada otsustavat lööki, 
senikaua kui Alca veel käärib. 

Täidesaatev komitee, kes oli end ise valinud, otsustas vallutada Saadikutekoja ning 
hakkas kaaluma teid ja võimalusi selle plaani teostamiseks. 

Väljaastumine määrati kindlaks 28. juulile. Päike tõusis sel päeval säravana linna 
kohale. Seadusandliku koja hoone eest möödusid perenaised turukorvidega, tänava- 
kaupmehed pakkusid virsikuid, pirne ja viinamarju, voorimeeste hobused 
krõmpsutasid kaeru, ninad torpades. Keegi ei oodanud midagi — mitte seepärast, et 
saladust oleks hästi hoitud, vaid seetõttu, et uudis ei leidnud uskujaid. Keegi ei 
uskunud revolutsiooni puhkemisse ja sellest võib järeldada, et keegi ei soovinud seda. 
Kella kahe paiku hakkasid saabuma üksikud depu-taadid, kes kadusid 
tähelepandamatult palee väikese ukse taha. Kella kolmeks tekkisid mõned viletsasti 
riietatud inimeste salgad. Kell pool neli hakkasid mitmest eri suunast kokkujooksvail 
tänavail liikuma mustad inimmassid, kes valgusid Revolutsiooni väljakule. Selle avara 
platsi täitis peagi pehmete kübarate ookean. Meeleavaldajate hulk, mis uudishimulike 


arvel järjest kasvas, jõudis üle silla ja tema tume voog loksus juba vastu Saadikutekoja 
müüre. Kisa, sõim ja laulud kerkisid üles selge taeva poole. «Meil on vaja Chatilloni! 
Maha deputaadidt Maha vabariik! Surm asjalistele!» Drakofiilide surma-pataljon, mida 
juhtis vürst des Boscenos, alustas pühalikku laulu: 


«Au suurel Cruchol, 
kes vapper ja tark. 

Ju hällis ta sool 
laubal vapruse märk.» 


Seinte tagant aga vastas ainult vaikus. See vaikus ja valvurite puudumine ühtaegu 
julgustas Ja hirmutas rahvahulka. Äkki kõlas kohutav hääl: «Rünnakule!» 

Nüüd märgati raudkonksude ja teravikega varustatud kivimüüril vürst des Boscenos' 
hiiglaslikku kuju. Seltsimehed sööstsid talle järele ja rahvas nende kannul. Ühed 
tagusid müüri, et sinna avausi murda, teised pin- 

gutasid jõudu, et konkse välja kiskuda ja teravikke lahti kangutada. Kohati andsid 
need tõkked juba järele. Mõned ründajad ronisid juba paljaks jäänud müünharjale. 
Vürst des Boscenos vehkis tohutu suure rohelise lipuga. Äkki lõi rahvahulk kõikuma ja 
tõi kuuldavale veniva hirmukisa. Politseikaardivägi ja vabariigi karabinjeerid tormasid 
korraga välja palee kõigist ustest ning rivis-tusid müüri jalal, mis jäi ühe hetkega 
piirajaist vabaks. Ühe väga pikana tunduva minuti pärast oli kuulda relvade tärinat ja 
politseikaardivägi tormas täägirünna-kule. Mõni hetk hiljem valitses sünge vaikus 
tühjaks jäänud väljakul, kus vedeles jalutuskeppe ja kübaraid. Drakofiilid katsusid end 
veel kaks korda koguda, kuid mõlemal korral löödi nad tagasi. Mäss oli summutatud. 
Ent vürst des Boscenos seisis vaenuliku lossi müüril, lipp käes, ja lõi tagasi terve 
brigaadi rünnaku. Ta paiskas maha kõik, kes talle lähenesid. Lõpuks lõi ta vankuma, 
kaotas tasakaalu ja langes ühe raudkonksu otsa, kuhu ta rippuma jäi, pigistades ikka 
veel peos Drakoniidide lippu. 

Järgmisel päeval otsustasid vabariigi ministrid ja parlamendiliikmed tarvitusele võtta 
energilised abinõud. Asjatult püüdis president Formose seekord süüdlaste vastutusele 
võtmisest kõrvale põigelda. Valitsus kaalus küsimust, kas mitte Chatillonilt kõik 
auastmed ära võtta ja anda ta Ülemkohtu kätte kui mässaja, avaliku korra vaenlane, 
reetur jne. 

Emirali vanad relvavennad, kes veel eelmisel õhtul teda oma lipitsustega olid 
tüüdanud, ei suutnud seda uudist kuuldes oma rõõmu varjata. Kõigest hoolimata jäi 
Chatillon Alca kodanluse hulgas populaarseks ja veelgi võis bulvaritel kuulda 
vabadusvõitluse hümni «Meil on vaja Chatilloni». 

Ministrid olid täbaras seisukorras. Nad kavatsesid Chatilloni Ülemkohtu kätte anda. 
Kuid nad ei teadnud midagi. Nad viibisid selles täielikus teadmatuses, mis on 
määratud nende osaks, kes inimesi valitsevad. Nad leidsid, et on võimatu Chatilloni 
vastu enam-vähemgi kaaluvaid süüdistusi tõsta. Nad varustasid prokuratuuri ainult 
nende naeruväärsete valedega, mida nad oma spioonidelt said. Chatilloni osavõtt 
vandenõust, samuti tema 

juhted prints Cruchoga jäid kolmekümne tuhande drako-fiili saladuseks. Ministritel 
ja rahvasaadikutel oli kahtlusi ja koguni kindlaid andmeid, ent neil puudusid tõendid. 
Vabariigi prokurör ütles kohtuministrile: «Mul on vaja üsna pisut, et alustada jälitamist 
poliitilises süüasjas, kuid mul pole mitte kui midagi. Sellest ei piisa.» Kohtuprotsess ei 
liikunud paigast. Asja vaenlased aga võidutsesid. 

18. septembri hommikul levis Alcas kuuldus, et Chatillon on põgenenud. See 
põhjustas kõikjal ärevust ja üllatust. Kaheldi, ei suudetud seda mõista. 


Lugu oli aga nii: 

Kord, kui tubli sub-emiral Volcanmoule viibis nagu juhuslikult siseasjade ministri 
härra Barbotani kabinetis, ütles ta temale omase avameelsusega: 

«Härra Barbotan, mulle tundub, et teie kolleegid pole just eriti hakkajad. On näha, et 
nad pole merel käsklusi andnud. See tobe Chatillon ajab neile kuradi kombel hirmu 
nahka.» 

Eituse märgiks lahkas minister oma paberinoaga laialt õhku kirjutuslaua kohal. 

«Ärge salake,» jätkas Volcanmoule. «Teie ei tea, kuidas Chatillonist lahti saada. Te 
ei julge teda Ülemkohtu kätte anda, kuna te pole kindel, kas teil õnnestub koguda 
küllaldast süüdistusmaterjali. Bigourd kaitseb teda ja Bigourd on osav advokaat... Teil 
on õigus, härra Barbotan, teil on õigus. See protsess oleks ohtlik...» 

«Oh kallis sõber,» ütles minister sundimatul toonil, «teaksite te vaid, kui rahulikud 
me oleme... Ma saan oma prefektidelt kõige rahustavamaid teateid. Pingviinide tervet 
mõistust ei peta mässulise sõduri intriigid. Kas võiksite hetkekski uskuda, et üks suur 
rahvas, tark, töökas ja vabameelset valitsuskorda armastav rahvas, kes...» 

Volcanmoule katkestas teda sügava ohkega: 

«Ah! Kui mul oleks aega, aitaksin teid hädast välja. Mul oleks tühi asi Chatilloni teie 
silma alt ära koristada. Ühe sõrmega nipsaksin ta siit Delfiiniasse.» 

Minister teritas kõrvu. 

«See ei võtaks kaua aega,» jätkas meremees. «Uks-kaks-kolm oleksite sellest elukast 
lahti... Aga praegu- 

sel momendil on mul teised asjad ees... Sain kõva leki vööri. Pean kuskilt hankima 
suurema summa raha. Au kõigepealt, kuradi päralt!!» 

Minister ja sub-emiral vaatasid teineteisele pisut aega vaikides otsa. Siis ütles 
Barbotan väärikalt: 

«Sub-emiral Volcanmoule, vabastage meid sellest mässulisest sõjamehest. Sellega 
osutate Pingviiniale suure teene ja siseasjade ministeerium kindlustab teile summa, 
millega saate tasuda oma mänguvõlad.» 

Samal õhtul külastas Volcanmoule Chatilloni ja silmitses teda tükk aega kurbust ja 
salapärasust väljendaval ilmel. 

«Miks sa niisugust nägu teed?» küsis emiral rahutult. Siis ütles Volcanmoule mehise 
nukrusega tema poole pöördudes: 

«Vana relvavend, kõik on avalikuks tulnud. Poole tunni eest sai valitsus kõik teada.» 

Neid sõnu kuuldes varises Chatillon murtult kokku. Volcanmoule jätkas: 

«Sind võidakse iga hetk vangistada. Soovitan sui jalga lasta.» 

Ta tõmbas taskust kella. «Ei või minutitki kaotada.» 

«Kas ma ei võiks siiski veel vikontess Olive'i juures! läbi minna?» 

«See oleks rumalus,» ütles Volcanmoule, ulatades talle passi, sinised prillid ja 
soovides mehist meelt. «Seda mul jätkub,» ütles Chatillon. «Jumalaga, vana sõber.» 

«Jumalaga, ja ole terve! Sa päästsid mu elu...» «See oli mu kohus.» 

Veerand tundi hiljem oli vapper emiral Alca linnast lahkunud. 

Öösel asus ta La Crigue'is ühe vana kutri pardale ja purjetas Delfiinia poole. Kuid 
kaheksa miili kaugusel rannast püüti ta kinni ühe korveti poolt, mis purjetas ilma 
tuledeta Mustade Saarte kuninganna lipu all. See kuninganna piinles juba kaua 
saatuslikus armastuses Chatilloni vastu. 

VII PEATÜKK KOKKUVÕTE 


Nunc est bibendum. Kartustest vabanenud ja õnnelik nii suurest hädaohust 
pääsemise üle, otsustas valitsus tähistada Pingviinia uuestisünni ja vabariigi rajamise 
aastapäeva üldrahvalike pidustustega. 

Tseremoonial viibisid president Formose, ministrid ja Saadikutekoja ning Senati 
liikmed. 

Pingviinia sõjavägede generalissimus saabus kohale täies paraadmundris. Talle hüüti 
elagu. 

Kandes viletsuse musta lippu ja ülestõusu punast kangast, sammusid mööda 
murelike tööliste kurjakuulutavad delegatsioonid. 

President, ministrid, rahvasaadikud, ametnikud, riigiaparaadi ja sõjaväe juhid 
kordasid iseenda ja suveräänse rahva nime! muistset vannet elada vabaduses või surra. 
Nad võtsid selle alternatiivi otsustavalt omaks. Kuid nad eelistasid elada vabaduses. 
Siis järgnesid mängud, kõned ja laulud. 

Pärast riigivõimu esindajate lahkumist hakkasid kodanikud aeglase ja rahuliku jõena 
laiali valguma. Kõlasid hüüded: «Elagu vabariik! Elagu vabadus! Ohhoo! Papp on 
tola!» 

Ajalehed teatasid sel ilusal päeval ainult ühest kahetsusväärsest vahejuhtumist. Vürst 
des Boscenos suitsetas rahulikult sigarit Kuninganna nurmel, kui sealt möödusid 
riigijuhid eskordi saatel. Vürst astus ministrite sõiduki juurde ja hüüdis kaikuval 
häälel: «Surm asjalis-tele!» Vürst vahistati sealsamas politseiagentide poolt, kellele ta 
avaldas kõige meeleheitlikumat vastupanu. Ta lõi suure hulga vastaseid jalahoopidega 
maha. Kuid arvuline ülekaal jäi võitjaks ja vürst veeti muljutuna, nülituna, paistes, 
verisena, äratundmatuna isegi oma abikaasa silmale mööda rõõmsaid tänavaid 
pimedasse vangikongi. 

Kohtuvõimud korraldasid Chatilloni süüasjas üksikasjalise juurdluse. Admiraliteedi 
paviljonis leiti kirju, mis ilmutasid, et vandenõus oli mängus auväärt isa Agaric'i käsi. 
Otsekohe kargas avalik arvamus munkade 

141 

kallale. Parlament võttis üksteise järel vastu umbes tosin seadust, mis kitsendasid, 
vähendasid, piirasid, kärpisid ja tühistasid nende õigusi, maksu- ja muid vabadusi, 
privileege, soodustusi ning jätsid nad ilma väga paljudest seaduslikest eesõigustest. 

Auväärt isa Agaric talus mehiselt karme seadusi, mis olid suunatud isiklikult tema 
vastu, mis tabasid teda ja tegid talle kahju, ning kannatas välja emirali kohutava 
languse, mille peapõhjuseks ta ise oli. Ta ei mõelnudki alistuda kurjale saatusele, 
maid kui eelmised. 

Kui ta oli oma plaane küllalt kaua haudunud, läks ta ühel hommikul jälle läbi 
Conils'i metsa. Puu otsas vilistas musträstas, tõsisel rühil astus üle kivise raja väike 
siil. Agaric aga kõndis pikal sammul, pomisedes katkendlikke sõnu. 

Jõudes laboratooriumi lävele, kus vaga ettevõtja oli nii paljude kaunite aastate 
jooksul nõrutanud püha Orbe-rose'i kuldset likööri, leidis ta selle mahajäetuna ja ukse 
lukustatuna. Minnes ringi ümber hoone, kohtas ta maja taga auväärt Cornemuse'i. 
Kuub üles keeratud, ronfs Cornemuse parajasti seina najale toetatud redelit mööda 
üles. 

«See olete teie, kallis sõber!» ütles külastaja. «Mida te seal teete?» 

«Näete isegi,» vastas ConilsM munk nõrgal häälel, heites Agaric'ile piinatud pilgu. 
«Lähen koju.» 

Tema punased silmaterad ei meenutanud enam rubiini võidukat kiirgust. Nüüd oli 
nende pilk tume ja tuhm. Tema nägu oli kaotanud õndsa täidluse. Läikiv pealagi ei 
hellitanud enam silma. Vaevahigi ja põletikulised laigud olid sellelt röövinud kunagise 
hindamatu täiuslikkuse. 

«Ma ei saa aru,» ütles Agaric. 


«Sellest on ometi nii kerge aru saada. Siin näete nüüd oma salanõu tagajärgi. Minu 
vastu anti välja suur hulk seadusi. Enamikust põiklesin küll kõrvale, kuid mõned 
tabasid mind siiski. Kättemaksuhimulised inimesed sulgesid minu laboratooriumid ja 
laod, konfiskeerisid minu pudelid, retordid ja kolbid, pitseerisid kinni uksed. 

Nii pean ma nüüd akna kaudu sisse ronima. Suuri vaevu saan ma aeg-ajalt salamahti 
ajada taimemahla, kasutades riistu, mille põlgaks ära isegi kõige armetum pus- 
kariajaja.» 

«Te kannatate tagakiusamise all,» ütles Agaric. «See on tabanud meid kõiki.» 

Conils'i munk tõmbas käega üle mureliku otsaesise: 

«Kas ma ei öelnud teile seda, vend Agaric, kas ma ei öelnud, et teie ettevõte langeb 
meie kaela tagasi.» 

«Meie lüüasaamine on ajutine,» vaidles Agaric ägedalt vastu. «Selle põhjused on 
täiesti juhuslikku laadi. Kõige põhjuseks on õnnetud kokkusattumused. Chatillon oli 
juhm. Ta langes omaenda alpuse ohvriks. Kuulake mind, vend Cornemuse. Meie ei 
tohi hetkegi kaotada. Ma peame vabastama Pingviinia rahva, päästma ta türannide ja 
iseenda käest, tõstma ausse lohe okasharja, seadma jalule muistse riigi, õige riigi — 
katoliku usu auks ja kiituseks. Chatillon oli halb tööriist, ta murdus meie peos. Võtame 
tema asemele parema. Olen leidnud inimese, kelle läbi hävineb vääritu demokraatia. 
Ta pole sõjaväelane. See mees on Gomoru. Pingviinid on hullud tema järele. Ta on 
juba reetnud oma partei kausitäie riisi eest. Just niisugust meest on meil vaja!» 

Juba selle kõne alguses oli Conils'i munk aknast sisse roninud ja redeli üles 
tõmmanud. 

«Ma näen ette,» vastas ta nina kahe aknapoole vahelt välja pistes, «et te ei puhka 
enne, kui meid selle kauni, lahke ja armsa Pingviinia pinnalt viimseni minema kihu- 
tatakse. Head õhtut, kaitsku teid jumal.» 

Agaric seisis müüri ees ja vannutas oma väga kallist venda, et see teda veel hetke 
kuulaks. 

«Mõelge ometi oma isikliku kasu peale, Cornemuse! Pingviinia on meie. Mida on 
vaja, et teda vallutada? Veel üks pingutus... veel üks väike rahaline ohver ja ...» 

Kuid ConilsM munk ei jäänud enam kuulama, ta tõmbas oma nina tagasi ja sulges 
akna. 


VI RAAMAT UUSAEG. KAHEKSAKÜMNE TUHANDE HEINA- 
PALLI AFAAR 


Zeõ narep, aXXa au põjat ÄTc' r,epof ula? cAyanru, Tzoirpov o'aiftpr(v, 80? 
0'0'.pftaA fioiaiv iBejftai tv Se tpasi xai OXea3ou, enei vfi xoi euaev OHTIIC. 
(lliad., XVII. 0. 645 et seg.) 


I PEATÜKK KINDRAL GREATAUK, SKULLI HERTSOG 


Mõni aeg pärast emirali põgenemist astus Pingvii-nia armeesse keskkihist pärinev 
juut, nimega Pyrot, kes soovis sõlmida sidemeid aristokraatiaga ja tahtis teenida oma 
kodumaad. Tookordne sõjaminister Greatauk, Skulli hertsog, ei võinud teda 
silmaotsaski sallida. Ta kirus Pyrot' innukust, kongus nina, auahnust, teadmishimu, 
lihavaid huuli ja eeskujulikku käitumist. Iga kord kui otsiti süüdlast mõnes eksimuses, 
ütles Greatauk: «See on kindlasti Pyrot!» 

Ühel hommikul teatas kindralstaabi ülem kindral Panther Greataukile tõsisest 
vahejuhtumist. Ratsaväe tarvidusteks määratud kaheksakümmend tuhat heinapalli olid 
kadunud. Neist ei leitud enam jälgegi. 

Sedamaid hüüdis Greatauk: 


«Kindlasti varastas need Pyrot!» 

Ta jäi hetkeks mõttesse ja ütles siis: 

«Mida rohkem ma sellele mõtlen, seda kindlamale 

veendumusele ma jõuan, et just Pyrot on varastanud need kaheksakümmend tuhat 
palli heinu. Ma tunnen ta ära kuritöö laadist — ta röövis need, et müüa nad või- 
leivahinna eest delfiinidele, meie verivaenlastele. Kui alatu reetmine!» 

«Asi on selge,» vastas Panther, «jääb üle vaid seda tõestada.» 

Samal päeval kuulis vürst des Boscenos ühest ratsa-väekasarmust mööda minnes, 
kuidas kürassiirid õue pühkides laulsid: 


«Boscenos on rammus siga, 
teeme temast vorstikesi. 
Mis siis kehval vennal viga, 
jõuluõhtul muudkui nosi.» 


Talle tundus igasugusele distsipliinimõistele vastukäivana, et sõdurid laulavad seda 
ühtaegu süütut ja revolutsioonilist salmi, mis mässu päevil kõlas irvitavate tööliste 
kõrist. Ta tundis sügavat kahetsust armee moraalse languse üle ja mõtles kibedalt 
naeratades, et selle armee juht, tema vana seltsimees Greatauk, on oma sõdurid alatult 
jätnud isamaavaenuliku valitsuse meelevalda. Ja ta andis enesele lubaduse selles asjas 
juba õige pea kord jalule seada. 

«See kelm Greatauk ei jää enam kauaks ministri kohale!» 

Vürst des Boscenos oli moodsa demokraatia, mõttevabaduse ja pingviinide poolt 
vabalt valitud riigikorra kõige lepitamatum vaenlane. Ta vihkas juute ägedasti ja 
kõigest hingest ning töötas avalikult ja salaja, öösel ja päeval Drakonüdide soo 
restauratsiooni eest. Tema tuline rojalism muutus veelgi palavamaks, kui ta mõtles 
oma rahaasjadele, mille vilets olukord halvenes iga tunniga. Ainus, mis võis teda 
majanduslikust kitsikusest päästa, oli tema arvates Draco Suure päriliku järglase 
sissemarss Alca linna. 

Oma villasse tagasi jõudnud, võttis vürst rahakapist paki vanu, väga salajasi erakirju, 
mis ta oli hankinud ühelt müüdavalt ametnikult. Nende põhjal selgus, et tema vana 
seltsimees Greatauk, Skulli hertsog, oli teinud äri sõjaväetellimustega ja oli saanud 
ühelt Maloury-nimeliselt vabrikandilt altkäemaksu, mis polnud just 

eriti suur. Juba summa tagasihoidlikkus röövis kõik vabandused ministrilt, kes oli 
selle vastu võtnud. 

Vürst luges kirjad kibeda himukusega uuesti läbi, peitis nad jälle hoolikalt rahakappi 
ja ruttas sõjaministeeriumi. Ta oli kindla iseloomuga mees. Kui talle teatati, et minister 
ei võta vastu, paiskas ta pikali uksehoidjad, lõi uperkuuti adjutandid, tallas jalge alla 
sõjaväe- ja tsi-viilametnikud, lõi uksed sisse ja tungis jahmunud Great-auki kabinetti. 

«Teeme lühidalt ja selgelt,» ütles ta hertsogile. «Sa oled üks igavene kärnkonn. Kuid 
sellest poleks veel midagi. Ma palusin sind sel neetud asjalisehingel kindral Monchinil 
kõrvad pihku võtta — sa ei teinud seda. Ma palusin sind määrata juhtivale kohale 
kindral Clapiers', kes töötab Drakoniidide heaks ja kellele ma olen isiklikult tänu 
võlgu, — sa ei teinud seda. Palusin sind, et paigutaksid ümber Port-Alca komandandi 
kindral Tandemi, kes varastas minult bakaraamängus viiskümmend luidoori ja laskis 
mu käed raudu panna, kui mind emiral Chatillioni kaassüüdlasena Ülemkohtu ette 
viidi, — sa ei teinud seda. Palusin sind anda mulle tellimus kaertele ja kliidele — sa ei 
teinud seda. Palusin sinult, et mind saadetaks salajase ülesandega Delfiiniasse, — sa ei 
teinud seda. Ja sellest alalisest keeldumisest oli sulle veel vähe; sa rääkisid oma 
kolleegidele valitsuses minust kui ohtlikust isikust, keda tuleb hoida järelevalve all. 


Politsei jälitab mind tänu sinule, neetud äraandjal Nüüd ei palu ma sinult enam midagi 
ja ütlen ainult ühte: tee, et sa kaod, sa oled juba kõik ära tüüdanud. Sinu asendajaks su 
räpase avaliku asja juurde sokutame muuseas mõne oma mehe. Sa tead, et olen 
sõnakas mees. Kui sa kahekümne nelja tunni jooksul pole lahkumispalvet sisse 
andnud, avaldan ajalehtedes Maloury toimiku.» 

Kuid Greatauk säilitas täieliku rahu ja selge pea ning ütles: 

«Narr, ole ometi tasa. Mul on parajasti käsil ühe juudi sunnitööle saatmine. Annan 
Pyrot' kohtu kätte süüdlasena kaheksakümne tuhande heinapalli varguses.» 

Viha langes vürst des Boscenos' näolt nagu loor ja ta naeratas. 

«On see tõsi? ...» 

«Küllap näed.» 

«Minu lugupidamine, Greatauk. Aga et sinuga tuleb alati ettevaatlik olla, siis avaldan 
selle hea uudise jalamaid ajakirjanduses. Täna õhtul võib kõigist Alca ajalehtedest 
lugeda teadet Pyrot' areteerimise kohta...» 

Ja ta pomises lahkudes: 

«See Pyrot. Ma arvasin kohe, et ta lõpetab halvasti.» Mõni hetk hiljem ilmus 
Greatauki juurde kindral Panther: 

«Härra minister, uurisin praegu kaheksakümne tuhande heinapalli asja. Pyrot' vastu 
pole tõendeid.» 

«Siis tuleb need leida,» vastas Greatauk, «seda nõuab õiglus. Laske Pyrot otsekohe 
areteerida.» 


II PEATÜKK PYROT 


Kogu Pingviinia kuulis õudusega Pyrot' roimast, kuid ühtlasi tunti mõnesugust 
rahuldust teadmisest, et selle kuritöö, mis oli seoses reetmisega ja lähenes juba püha- 
duserüvetamisele, oli toime pannud väike juut. Selleks et neist meeleoludest aru saada, 
tuleb tunda avaliku arvamuse suhtumist suurtesse ja väikestesse juutidesse. Nagu meil 
selles ajalookirjelduses juba juhust on olnud öelda, koosnes üldiselt vihatud ja 
piiramatu võimuga finants-oligarhia kristlastest ja juutidest. Juudid, kes sinna kuulusid 
ja kes olid endale tõmmanud rahva kogu meelepaha, olid suured juudid. Nad omasid 
tohutuid rikkusi ja nagu kõneldakse, oli nende kätte koondunud üks viiendik 
Pingviinia rahvuslikust varast. Väljaspool seda kardetud kildkonda seisis suur hulk 
tagasihoidlikult jõukaid väikesi juute, keda armastati niisama vähe kui suuri, ent 
kardeti hoopis vähem. Igas tsiviliseeritud riigis on rikkus püha asi. Demokraatlikus 
riigis on ta ainuke püha asi. Pingviinia aga oli demokraatlik riik. Seal oli kolme või 
nelja finantskompanii käes palju ulatuslikum ja kaugelt mõjurikkam ning püsivam 
võim kui vabariigi ministritel, 

väikestel isandatel, keda nad varjatult valitsesid, keda nad hirmutamise või 
äraostmisega sundisid endale riigi kulul soodustusi andma ja kes hävitati laimuga aja- 
kirjanduses, kui nad ausaiks jäid. Kuigi musti rahaope-ratsioone hoiti saladuses, tuli 
neist siiski küllalt palju avalikuks, et äratada riigis meelepaha. Kuid pingviinia 
kodanlased — suurimatest kuni kõige vähemateni —, kes olid sigitatud ja sünnitatud 
austuses raha vastu ja kes kõik omasid varandusi, olgu siis palju või vähe, tundsid 
endid sügavalt solidaarseina kapitalidega ning mõistsid, et väikesi rikkusi kindlustab 
ainult suurte rikkuste julgeolek. Seepärast ilmutasid nad juutide miljardite vastu 
samasugust usklikku austust kui kristlaste miljarditegi vastu, ja kuna isiklik kasuhuvi 
oli neis tugevam põlgusest, siis oleksid nad pigem surnud, kui puudutanud 
juuksekarvagi suurte juutide peas, keda nad vihkasid. Väikeste vastu tundsid nad 
vähem aukartust, ja kui nad nägid mõnda neist maas lamavat, tallasid nad ta jalge alla. 


Seepärast võttiski kogu rahvas metsiku rahuldusega vastu teate, et reetur on juut, ent 
väike. Tema kaudu võis kätte maksta kogu Iisraelile, kartmata kõigutada riiklikku 
krediiti. 

Et Pyrot oli varastanud kaheksakümmend tuhat palli heinu, selles ei kahelnud keegi 
hetkegi. Kõik uskusid seda, kuna kellelgi polnud asjast aimugi ja seetõttu ei olnud 
põhjust kahtlusteks, mis peavad olema põhjendatud. Kahtlustusteks on vaja 
põhjendusi, uskumiseks aga pole mingeid põhjendusi vaja. Ei kaheldud, kuna seda 
lugu korrati vahetpidamata ja kordamine on avalikule arvamusele niisama hea kui 
tõestamine. Ei kaheldud, kuna sooviti, et Pyrot oleks süüdi, ja kuna usutakse seda, 
mida soovitakse, ja kuna võime kahelda on inimeste hulgas haruldane. Väga vähesed 
vaimud kannavad endas kahtluse idu, mis pealegi ei arene edasi ilma hoolitsuseta. Ta 
on haruldane, üliõrn, filosoofiline, moraalivas-tane, ebamaine, koletu salakaval taim, 
kahjulik inimestele ja varandustele, takistuseks riigivalitsemisele ja impeeriumide 
õitsengule, õnnetuseks inimkonnale ja hukatuseks jumalatele, ta äratab õudust nii 
taevas kui ka maa peal. Pingviinide massile oli kahtlus tundmatu. Mass uskus, et Pyrot 
on süüdi, ja see usk muutus varsti 

tema rahvuslike tõekspidamiste peamiseks koostisosaks ja tema patriotismi kõige 
olulisemaks põhitõeks. 

Pyrot anti salaja kohtu alla ja mõisteti süüdi. 

Kindral Panther läks otsekohe sõjaministrile protsessi tulemustest ette kandma. 

«Õnneks olid kohtunikud süüs veendunud,» ütles ta, «sest neil polnud ju tõendeid.» 

«Tõendid, tõendid ...» pomises Greatauk, «mida need tõendavad? On olemas ainult 
üks kindel ja ümberlükkamatu tõend — süüdlase ülestunnistus. Kas Pyrot tunnistas 
end süüdi?» 

«Ei, härra kindral.» 

«Ta tunnistab, ta peab tunnistama. Panther, see asi tuleb lahendada. Öelge talle, et 
see on tema enda huvides. Lubage talle, et kui ta üles tunnistab, tehakse talle 
soodustusi, alandatakse karistusmäära, antakse armu. Lubage talle, et kui ta üles 
tunnistab, siis mõistetakse ta õigeks, talle antakse orden. Apelleerige tema parimatele 
tunnetele. Tunnistagu ta end süüdi patriootiliste tunnete ajel, lipu nimel, käsu põhjal, 
austusest hierarhia vastu, sõjaministri erilise korralduse põhjal, sõjaväeliselt ... Ent 
öelge mulle, Panther, kas ta pole siiski juba tunnistanud. On olemas sõnatuid 
ülestunnistusi, vaikimi-negi on ülestunnistus.» 

«Kuid ta ei vaiki, härra kindral. Kisendab nagu tõhk, et ta on süütu.» 

«Panther, mõnikord võib ülestunnistuse välja lugeda ka liiga ägedast salgamisest. 
Meeleheitlik eitamine tähendab oma süü tunnistamist. Pyrot on üles tunnistanud. Meil 
on vaja tunnistajaid tema süütunnistuste kohta, seda nõuab õiglus.» 

Lääne-Pingviinias asus meresadam La Crigue, mille moodustasid kolm väikest lahte. 
Kunagi külastasid seda sadamat paljud laevad, aga nüüd oli ta mahajäetud ja täis 
leetseljakuid. Madalat kallast lõhestasid kinnikasvanud laguunid, mis levitasid mürgist 
hõngu, ja uinuvate vete kohal hõljus palavik. Mere kaldal kerkis kõrge neljakandiline 
torn, mis meenutas Veneetsia vana kampaniili. Torni külge üsna tipu lähedale 
põikpalgi otsa oli ketiga riputatud hõredatest raudvarbadest puur, milles Alca inkvi- 
siitorid olid Drakoniidide ajal hoidnud ketserlikke teaduse- 

mehi. Sellesse puuri, mis oli kolmsada aastat tühi seisnud, pandi Pyrot; teda valvasid 
kuuskümmend vangivahti, kes elasid tornis ja ei lasknud teda silmist ei päeval ega ööl. 
Nad varitsesid vangi süütunnistusi, et neist kordamööda sõjaministrile aru anda, sest 
Greatauk oli äärmiselt täpne ja ettevaatlik ning nõudis üha uusi ja uusi süütunnistusi. 
Greatauk, keda peeti rumalaks, oli tegelikult väga tark ja harukordselt ettenägelik. 


Kuid Pyrot, keda kõrvetas päike, õgisid sääsed, peksis vihm, rahe ja lumi, piinas 
pakane, vintsutas torm, keda vaevasid oma sünge kraaksumisega puurivarbadel istuvad 
varesed, kirjutas oma süütuse kinnituse verre kastetud hambaorgiga särgi ribadele. 
Need räbalad kadusid merre või langesid vangivahtide kätte. Mõned neist jõudsid 
siiski avalikkuse ette. Kuid Pyrot' protestid ei liigutanud kedagi, sest tema 
süütunnistusel olid juba avaldatud. 


III PEATÜKK KRAHV MAUBEC DE LA DENTDULYNX 


Väikeste juutide kombed pole just alati laitmatud. Tavaliselt ei keeldu nad ühestki 
kristliku tsivilisatsiooni pahest, kuid patriarhaalsetest aegadest on neisse jäänud austus 
perekondlike sidemete vastu ja ustavus suguharu huvidele. 

Pyrot' vennad, poolvennad, onud, vanaonud, onupojad, onupoja-pojad, vennapojad, 
vennapoja-pojad, hõimlased ja sugulased, arvult kokku seitsesada, olid algul masen- 
datud löögist, mis tabas ühte nende seast, sulgusid oma majadesse, riputasid endale 
tuhka pealaele ja pidasid nelikümmend päeva ranget paastu, õnnistades kätt, mis neid 
nuhtles. Siis käisid nad vannis ja otsustasid asuda võitlusse, kartmata ühtki vaeva ja 
ohtu, ning mitte enne puhata, kui pääseb võidule süütus, milles nad sugugi ei kahelnud. 
Ja kuidas nad võisidki kahelda? Nad olid veendunud Pyrot' süütuses, nii nagu kristlik 
Pingviinia oli veendunud tema süüs, sest peidetud asjad omandavad müstilise 
tähenduse ja usutõdede vääramatuse. Seitse- 

sada Pyrot'd asusid tööle, ilmutades suurt innukust, aga j<a suurt ettevaatust, ja 
viisid salaja läbi põhjaliku uurimise. Nad olid kõikjal, ent jäid alati nähtamatuks, otse- 
kui oleksid nad Odysseuse tüürimehe kombel vabalt maa all ringi liikunud. Nad 
tungisid sõjaministeeriumi kantseleidesse, lähenesid maskeeritult kohtunikele, kohtu- 
kirjutajatele, tunnistajatele. Just nüüd ilmnes Greatauki tarkus: tunnistajad ei teadnud 
midagi, kohtunikud ja kohtukirjutajad ei teadnud midagi; emissarid jõudsid Pyrot' enda 
juurde ja küsitlesid teda ärevalt tema puuris mere roiutava kohina ja vareste käheda 
kraaksumise saatel. Asjata! Süüdimõistetu ei teadnud midagi. Seitsesada Pyrofd ei 
suutnud kummutada süüdistava poole tõendeid, kuna neil ei õnnestunud neid teada 
saada, sest neid polnud olemas. Pyrot' süü oli ümberlükkamatu just oma olematuse 
tõttu. Ja nagu tõeline kunstnik, ütles Greatauk ühel päeval õigustatud uhkusega kindral 
Pantherile: 

«See protsess on meistriteos, ta on loodud eimillestki.» 

Seitsesada Pyrofd kaotasid juba lootuse sellesse tumedasse loosse kunagi valgust 
tuua, kui nad said äkki ühe varastatud kirja kaudu teada, et kaheksatkümmend tuhandet 
heinapalli pole iialgi olemas olnud, et üks hästi tuntud aristokraat, krahv Maubeec, oli 
müünud need riigile ja tasu kätte saanud, kuid polnud neid üldse üle andnud. Krahv 
põlvnes muistse Pingviinia kõige rikka-maist suurmaaomanikest, Maubec de la 
Dentdulynxi-dest, kes valitsesid kunagi nelja hertsogiriiki, kuutkümmend krahvkonda, 
kuutsada kahtteist markisaati, paruni-ja rüütlimõisat, kuid ei omanud nüüd enam 
peopesa-suurust maalappigi. Tal oli võimatu niita oma valdustelt kas või ainult 
peotäitki loomatoitu. Ka polnud tal mingit võimalust osta kõrrekestki mõnelt 
maaomanikult või kaupmehelt, sest peale riigiministrite ja valitsuse ametnike teadis 
igaüks, et lihtsam on munakivist õli, kui Mau-bec'ilt ühte santiimi välja pigistada. 

Seitsesada Pyrofd võtsid krahv Maubec de la Dentdu-lynxi sissetulekuallikad 
üksikasjalise uurimise alla ja leidsid, et nimetatud aadliku peamine teenistus tuli ma- 
jast, kus helded daamid kinkisid igale tulijale kaks sinki ühe vorstikese vastu. Nad 
paljastasid avalikult tema süü 

kaheksakümne tuhande heinapalli varguses, mille ee süütu oli hukka mõistetud ja 
puuri pistetud. 

Maubec oli pärit kuulsast perekonnast, mis oli seotud Drakonüdidega. Demokraatiad 
ei hinda midagi kõrgemalt kui sünnipärast aadlit. Maubec oli teeninud Ping-viinia 
armees ja sellest ajast, kui kõik pingviinid sõduriteks said, armastasid nad oma armeed 
otse jumaldamiseni. Maubec oli saanud lahinguväljal risti, mis on pingviinide juures 
austuse märgiks ja mida nad eelistavad isegi oma abikaasade voodile. Kogu Pingviinia 
avaldas Maubec'ile oma poolehoidu ja kõmisema hakkav rahva hääl nõudis 
seitsmesajale laimavale Pyrofle karmi ka- | ristust. 

Maubeec oli aadlik. Ta heitis seitsmesajale Pyrofle väljakutse võidelda epeedega, 
mõõkadega, püstolitega, karabiinidega, kaigastega. 

«Räpased itskid,» kirjutas ta neile oma kuulsas kirB jas, «te lõite risti minu jumala 
ja tahate nüüd ka minu nahka. Ma hoiatan teid, et ma pole niisugune tossike napu tema 
ja raiun maha teie tuhat nelisada kõrva. 1 Võtku teie seitsesada tagumikku vastu minu 
jalahoobid.» 1 

Valitsuse juhiks oli tollal keegi talumees, nimega ] Robin Mielleux, kes oli leebe 
rikaste ning vägevate vastu ja karm vaese rahvaga, arapoolne ja huvitatud vaid 
isiklikust kasust. Ta kuulutas avalikult, et võtab enda peale vastutuse AAaubecM 
süütuse ja au eest ning andis seitsesada Pyrofd kohtu alla, kus nad mõisteti süüdi 
laimamises ning karistati neid ihunuhtluse ja määratute trahvidega, nõuti sisse 
kohtukulud ning kahjutasud ja hüvitused nende süütu ohvri kasuks. 

Näis, et Pyrot peab jääma igaveseks istuma oma puuri, mille varbadel kükitavad 
varesed. Aga kuna kõik pingviinid tahtsid kindlad olla ja tõestada, et juut on | 
süüdlane, siis polnud mitte kõik esitatud tõendid küllalt head ja neis leidus 
vasturääkivusi. Kindralstaabi ohvit- | serid näitasid üles suurt indu ja mõned neist olid 
ette- 1 vaatamatud. Sellal kui Greatauk jätkas oma imetlus- J väärset vaikimist, liialdas 
kindral Panther ohjeldamatute j kõnedega ja tõestas igal hommikul ajalehtedes 
karistus- I aluse süüd. Võib-olla oleks ta paremini toiminud mitte midagi öeldes. Süü 
oli ilmne, ilmne aga ei vaja tõesta- 

mist. Nii paljud targutused viisid inimeste mõtted segadusse. Kuigi usk oli veel 
tugev, muutus ta vähem rahulikuks. Mida rohkem tõendeid rahvale esitati, seda roh- 
kem ta neid nõudis. 

Oht liiga palju tõestada poleks siiski nii suureks kasvanud, kui Pingviinias, nagu igal 
pool mujalgi, poleks leidunud vaime, kes olid kujunenud vabalt juureldes, kes olid 
võimelised lahendama keerulisi küsimusi ja kaldusid filosoofilise kahtluse poole. Neid 
oli vähe ja mitte kõik nad polnud kõnemehed. Publik polnud hoopiski valmis neid 
kuulama. Siiski ei sattunud nad ainult kurtide peale. Kui kõneldi Pyrofst, ütlesid 
suured juudid, kõik Alca juudisoost miljardärid: «Me ei tunne seda meest.» Kuid nad 
kavatsesid teda päästa. Nad säilitasid ettevaatlikkuse, milleks neid sundis nende 
varandus, ja soovisid, et teised poleks nii tagasihoidlikud. Nende soov pidi täituma. 


IV PEATÜKK COLOMBAN 


Ühel hommikul, mõni nädal pärast seitsmesaja Pyrot* süüdimõistmist väljus väike 
lühinägelik üleni karvane mees süngel ilmel oma majast, kandes liimipotti, redelit ja 
pla-katitepakki. Ta hakkas käima mööda linna, kleepides seintele kuulutusi, kus seisis 
suurte tähtedega: «PYROT ON SÜÜTU, SÜÜDLANE ON MAUBEC.» Ta polnud 
elukutse poolest kuulutustekleepija. Tema nimi oli Colomban. Saja kuuekümne 
köitelise «Pingviinia sotsioloogia» autorina kuulus ta Alca kõige usinamate ja 
hinnatavamate kirjanike hulka. Olles küllalt põhjalikult järele mõelnud, jõudis ta 
veendumusele, et Pyrot on süütu, ning kuulutas seda viisil, mida ta pidas kõige 
mõjuvamaks. Takistusteta kleepis ta vähekäidavatel tänavatel esimesed plakatid üles. 


Aga kui ta jõudis rahvarikastesse linnaosadesse, kogunes iga kord, kui ta redelile ronis, 
tema ümber suur hulk uudishimulikke, kes üllatusest ja meelepahast tummadena 
heitsid talle ähvardavaid pilke, mis ei kõigutanud tema rahu, sest ta oli julge ja 
lühinägelik. 

Sellal kui kojamehed ja poodnikud otse tema kannul plakateid maha kiskusid, 
sammus Colomban oma tööriistu tassides edasi. Tema järel käisid poisikesed, ranitsad 
seljas ja toidukorvikesed kaenlas, ega kiirustanud sugugi kooliminekuga; Colomban 
aga kleepis hoolega. Sõnatule meelepahale tema vastu lisandusid nüüd protestiavaldu- 
sed ja nurin. Colomban aga ei tahtnud midagi näha ega kuulda. Parajasti kui ta Püha 
Orberose'i tänava nurgal üles pani oma plakatit, millele oli trükitud: «PYROT ON 
SÜÜTU, SÜÜDLANE ON MAUBEC», hakkas tema ümber kogunenud rahvahulk 
ilmutama juba kõige ägedama viha märke. Talle karjuti: «Reetur, varas, kurjategija, 
lurjus!» Keegi perenaine avas akna ja kallas talle kaela solgiämbri, rahvahulga 
kahjurõõmsate kiiduavalduste saatel virutas üks kutsar ta kübara piitsahoobiga tänava 
teise äärde, üks lihunikusell kukutas ta koos liimipoti, pintsli ja plakatitega redelilt 
rentslisse ja uhkusega mõistsid pingviinid nüüd oma kodumaa ülevust. Colomban ajas 
end solgiveest nõretades, vigaseks löödud küül narnuki ja jalaga rahulikult ning 
otsustavalt püsti. 

«Toored metslased,» pomises ta õlgu kehitades. 

Siis laskus ta neljakäpuli rentslisse, et otsida oma prille, mis olid kukkumisega 
kaduma läinud. Nüüd võis näha, et tema kuub on ülevalt kuni alla lõhki ja püksid 
täiesti räbalais. Rahvahulga vaenulikkus tema vastu sai sellest veel uut hoogu juurde. 

Otse üle tänava asus suur koloniaalkauplus «Püha Orberose». Patrioodid haarasid 
vitriinidest kõik, mis pihku sattus, ja virutasid Colombani pihta apelsine, sidruneid, 
moosipurke, šokolaaditahvleid, likööripudeleid, sardiinikarpe, hanepasteedi kausse, 
sinke, tapetud kodulinde, söögiõlipudeleid ja oakotte. Toiduainete jäänustega kaetud, 
muljutud, rebitud, lombakas ja pime, pistis ta põgenema poesellide, pagaripoiste, 
logelejate, kodanlaste ja sulide eest, kelle arv kasvas iga minutiga. «Vette! Surm 
reeturile! Vette!» kisendasid nad. Toore rahvamassi voog veeres mööda bulvareid ja 
sööstis siis Püha Maeli tänavasse. Politsei täitis oma kohust: hoides vasaku käega 
mõõgatuppe, asusid igast kõrvaltänavast välja valguvad korravalvurid jälitajate 
etteotsa. Nad sirutasid juba oma määratu suured käed Colombani 

järele välja, kui see neil järsku käest lipsas, kukkudes läbi avatud luugi 
kanalisatsioonikaevu. 

Seal veetis ta öö, istudes pimeduses mudaste vee-voogude ääres, niiskete ja lihavate 
rottide keskel. Ta mõtles oma ülesandele. Tema avar süda täitus julguse ja 
kaastundega. Ja kui koit saatis oma kahvatu kiire luugi äärele, tõusis ta ja sõnas 
iseendale: 

«Ma näen ette, et võitlus tuleb raske.» 

Viivitamatult koostas ta märgukirja, milles ta tegi selgeks, et Pyrot ei saanud 
varastada sõjaministeeriumilt kaheksatkümmend tuhandet heinapalli, mis ei olnud 
ministeeriumi kätte jõudnudki, sest Maubec polnud neid üldse kohale toimetanud, 
kuigi ta nende eest oli tasu kätte saanud. Seda kirja laskis Colomban Alca tänavail 
levitada. Rahvas keeldus lugemast ja käristas selle vihaga puruks. Poodnikud raputasid 
rusikat kirja levitajate poole, kes põgenesid, tulivihased koduperenaised luuaga kannul. 
Pead läksid kuumaks ja ärevus ei lakanud terve päeva jooksul. Õhtul liikusid tänaval 
metsikud kaltsudes inimeste salgad ja möirgasid: «Surm Colomba-nile!» Patrioodid 
kiskusid lehepoistelt terved pakid märgukirju ja põletasid neid avalikel platsidel, 
tantsides nende rõõmutulede ümber meeletut ringtantsu koos tüdrukutega, kelle 
seelikud olid kõhust saadik üles kääritud. 


Kõige ägedamad läksid sisse lööma Colombani maja aknaid, millede taga ta juba 
nelikümmend aastat sügavas ja mõnusas rahus elas ja töötas. 

Parlamendi mõlemad kojad muutusid rahutuks ja küsisid valitsuse juhilt, milliseid 
samme ta kavatseb astuda, et teha lõpp Colombani nurjatuile kallaletungidele rah- 
vusliku armee aule ja Pingviinia julgeolekule. Robin Mielleux mõistis Colombani 
jultunud ninakuse hukka ja teatas seaduseandjate kiiduavalduste saatel, et see inimene 
antakse kohtu alla, kus tal tuleb oma häbematu paskvilli eest vastust anda. 

Sõjaminister, keda kõnetooli paluti, ilmus sinna täiesti ümbermuutununa. Ta ei 
paistnud enam Pingviinia linnuse püha hanena nagu varem. Nüüd oli ta turris, kael 
välja sirutatud ja nina konksus, ning sarnanes sümboolsele raisakullile, kes nokib 
isamaa vaenlase maksa. 

Saadikutekojas" valitsevas pühalikus vaikuses ütles ta vaid järgmised sõnad: 

«Ma vannun, et Pyrot on kurjategija.» 

Need Greatauki sõnad, mis levisid terves Pingviinias,, kergendasid avalikkuse 
südametunnistust. 


V PEATÜKK AUVÄÄRT ISAD AGARIC JA CORNEMUSE 


Üllatunult ja leebelt talus Colomban üldise hukkamõistu raskust. Ta ei saanud 
kodustki välja minna, ilma et teda poleks kividega loobitud. Seepärast ei läinud ta 
üldse välja ja kirjutas oma kabinetis imetlusväärse kangekaelsusega uusi märgukirju 
puuri pistetud süütu kaitseks. Väheste lugejate hulgas, keda ta leidis, olid siiski mõned, 
umbes tosin inimest, kellele tema argumendid mõju avaldasid ja kes hakkasid Pyrot' 
süüs kahtlema. Nad usaldasid oma kahtlused sugulastele ja sõpradele ning tegid, mis 
suutsid, et levitada enda ümber oma mõtteis koitvat valgust. Üks neist oli Robin 
Alielleux' sõber, kes pihtis peaministrile oma kõhklustest. Seepeale keelduti teda vastu 
võtmast. Keegi teine nõudis avalikus kirjas sõjaministrilt seletust, kolmas avaldas 
trükis hirmsa pamfleti. Viimane, nimega Kerdanic, oli kõige kardetum -poleemikute 
seas. See rabas publikut. Kõneldi, et reeturi kaitsjad on suurte juutide poolt ära 
ostetud. Karistuseks hakati neid nimetama pirotii-nideks ja patrioodid vandusid, et 
teevad neile otsa peale. Suures vabariigis oli ainult tuhat kuni tuhat kakssada pirotiini, 
kuid nad viirastusid kõikjal. Neid kardeti kohata jalutuskäikudel, koosolekuil, 
mondäänsetes salongides, perekondlikus lõunalauas, abieluvoodis. Üks pool 
elanikkonda kahtlustas teist poolt. Alcas lõid lõkkele lahkhelid. 

Isa Agaric, kes juhtis suurt noorte aadlike kooli, jälgis sündmusi mureliku 
tähelepanuga. Pingviinia kiriku õnnetused ei olnud teda murdnud. Ta oli jäänud usta- 
vaks prints Cruchole ega olnud kaotanud lootust Drakonudide 

pärijat uuesti Pingviinia troonile upitada. Talle näis, et maal toimuvad või küpsevad 
sündmused ja meeleolud, mis on ühtaegu nende sündmuste põhjuseks ja tagajärjeks, 
ning segadused, milleni need lõpuks paratamatult pidid viima, võiksid munga sügava 
tarkuse juhtimisel, suunamisel, käänamisel ja väänamisel vabariigi kõikuma panna ja 
võimaldada pingviinidel uuesti võimule aidata prints Crucho, kelle vagadus tõotas 
usklikele lohutust tuua. Peas lai must kübar, mille ääred olid otsekui öö tiivad, sammus 
ta läbi Conils'i metsa vabriku poole, kus tema auväärne sõber isa Cornemuse püha Or- 
berose'i hügieenilist likööri norutas. Õiglase munga tööstus, mida emiral Chatilloni 
ajal tabasid nii rängad löögid, oli uuesti varemeist tõusnud. Kostis läbi metsa veerevate 
kaubarongide mürin ja kuurides võis näha sadu sinises riietuses vaeslapsi pudeleid 
sisse pakkimas ja kaste kinni naelutamas. 


Agaric leidis auväärt CornemuseM oma ahjude ees re-tortide keskel. Vanamehe 
hiilivad silmaterad olid tagasi saanud oma endise rubiinisära, tema läikiv pealagi oli 
sile ja õrn nagu ennegi. 

Kõigepealt õnnitles Agaric vaga vaaritajat selle puhul, et tema laboratooriumid ja 
töökojad olid uuesti ellu ärganud. 

«Asjad hakkavad jälle minema. Ma tänan selle eest jumalat,» vastas Conlls'i vanake. 
«Oh vend Agaric, kui viletsas seisukorras kõik oli! Teie nägite selle ettevõtte 
laostatust. Muust ma parem ei räägigi.» 

Agaric pööras pea kõrvale. 

«Püha Orberose'i liköör võidutseb jälle,» jätkas Cornemuse. «Sellegipoolest on minu 
tööstus ebakindel ja rahalistes raskustes. Hävitavad ja laostavad seadused, mille 
ohvriks ma langesin, pole lühistatud, nende rakendamine on vaid ajutiselt seisma 
pandud ...» 

Ja ConilsM munk tõstis taeva poole oma rubiinpunased silmaterad. 

Agaric pani talle käe õlale: 

«Millist vaatepilti, Cornemuse, pakub meile õnnetu Pingviinia. Kõikjal 
sõnakuulmatus, sõltumatus, vabadus! Jultunud ja ülbed mässumehed tõstavad pead. 
Nad trotsisid jumalikke seadusi ja astuvad nüüd välja inimlike 

seaduste vastu, sest on sügav tõde, et heaks kodanikuks saab olla vaid hea kristlane. 
Colomban püüab käia saatana jälgedes. Arvukad kurjategijad, kes teevad tema 
hukatusliku eeskuju järgi, tahavad oma metsikuses purustada kõik pidurid, katki rebida 
kõik kammitsad, vabaneda kõige pühamaist köidikuist, pääseda hingeõnnistusele kõige 
vajalikemaist sundustest. Nad jagavad hoope kodumaale, et sundida teda 
sõnakuulmisele. Kuid nad varisevad kokku rahva laituse, hukkamõistu, meelepaha, 
viha, põlguse ja jälestuse koorma all. Näete, millisesse kuristikku on neid tõuganud 
jumalasalgamine, vaba-mõtlus, teaduse vabadus, koletu püüe otsustada kõige üle ise, 
omada isiklikku arvamust.» 

«Kahtlemata, kahtlemata,» vastas isa Cornemuse pead noogutades. «Kuid taimedest 
likööri valmistamine on mind kõrvale juhtinud avaliku elu sündmuste jälgimisest. 
Tean ainult, et palju on juttu kellestki Pyrofst. Ühed väidavad, et ta on süüdi, teised 
kinnitavad, et ta on süütu, ja ma ei mõista põhjusi, mis tõukavad nii ühtesid kui teisi 
segama end asjasse, mis neisse ei puutu.» 

Vaga Agaric küsis ärevalt: 

«Ega te ei kahtle Pyrot' roimas?» 

«Ma ei või selles kahelda, kallis Agaric,» vastas Co-nils'i munk, «sest see poleks 
kooskõlas minu kodumaa seadustega, mida tuleb austada, kuni nad ei satu vastuollu 
jumalike seadustega. Pyrot on süüdi, kuna ta on süüdi mõistetud. Öeldes midagi 
enamat tema süü poolt või vastu, asendaksin kohtunike autoriteedi enda omaga, ja ma 
hoidun hoolega seda tegemast. Pealegi on see asjatu, sest Pyrot on süüdi mõistetud. 
Kui teda ei mõistetud süüdi sellepärast, et ta on süüdlane, siis on ta süüdi sellepärast, et 
ta on süüdi mõistetud. See teeb ühe välja. Ma usun tema süüsse, nagu peab sellesse 
uskuma iga aus kodanik, ja ma usun sellesse seni, kuni valitsev õiglus käsib mind seda 
uskuda, sest süüdimõistetu süütuks kuulutamine on kohtuniku ja mitte eraisiku asi. 
Mimlikku õiglust tuleb austada ühes kõigi ta eksitustega, mis tulenevad tema 
ebakindlusest ja piiratusest. Need eksitused pole kunagi parandamatud. Kui kohtuni- 
kud ei paranda neid maa peal, siis parandab nad jumal 

taevas. Mul on muuseas suur usaldus sellesse kindral Greataukisse, kes tundub mulle 
arukamana — ilma et see välja paistaks — kui kõik need, kes teda ründavad.» 

«Mu armas Cornemuse,» hüüdis vaga Agaric, «kui me-oleme ajanud Pyrot' afääri nii 
kaugele, et võime teda juhtida jumala ja vajalike summade abiga, siis kannab ta head 


vilja. Ta kisub alasti ebakristliku vabariigi pahed ja annab pingviinidele võimaluse 
taastada Drakoniidide troon ja kiriku prerogatiivid. Ent selleks on vaja, et rahvas näeks 
oma leviite esimestes ridades. Lähme võitlusse armee vaenlaste vastu, kangelaste 
laimajate vastu,, ja kõik järgnevad meile.» 

«Kõik — seda on liiga palju,» pomises Conils'i munk pead vangutades. «Ma näen, et 
pingviinid ihkavad omavahel kakelda. Kui me endid nende kaklusse segame,, siis 
lepivad nad meie arvel kokku ja sõjakulud jäävad meie kanda. Seepärast kuulake 
mind, mu kallis Agaric, ja ärge mässige kirikut sellesse avantüüri.» 

«Te tunnete minu energiat, te saate tunda ka minu ettevaatlikkust; ma ei 
kompromiteeri kedagi... Mu kallis Cornemuse, teilt ja ainult teilt tahan ma saada vaja- 
likke summasid, et sõjakäigule asuda.» 

Kaua keeldus Cornemuse finantseerimast ettevõtet,, mida ta pidas hukatuslikuks. 
Agaric oli kordamööda pateetiline ja kohutav. Lõpuks, andes järele palvetele ja 
ähvardustele, läks Cornemuse lohiseval sammul ja norgus päi oma kasinasse 
kambrisse, kus kõik rääkis evan-gelistlikust vaesusest. Valgeks lubjatud seinas 
pühitsetud' pukspuuoksa all asus tulekindel kapp. Ta avas selle ohates ja võttis välja 
väikese väärtpaberite pakikese, mille ta konksus käega oma kõhklevast peost vagale 
AgaricMle ulatas. 

«Olge kindel, mu kallis Cornemuse,» ütles viimane, pistes paberid oma sooja 
pealiskuue taskusse, «et jumal saatis meile selle Pyrot' afääri Pingviinia kiriku auks-ja 
kiituseks.» 

«Kui teil vaid õigus oleks!» õhkas Conils'i munk. 

Ja jäädes üksi oma laboratooriumi, vaatas ta õrnal" pilgul sõnatu kurbusega oma ahje 
ja retorte. 

VI PEATÜKK SEITSESADA PYROT'D 


Seitsesada Pyrot'd äratasid publikus üha suuremat vastikust. Iga päev notiti neist 
kaks või kolm tükki Alca tänavail maha. Ühele anti avalikult vitsu, teine visati jõkke, 
kolmas määriti tõrvaga kokku, veeretati teda sulgedes ja veeti siis mööda bulvareid 
läbi rõõmutseva rahvahulga. Neljandal lõikas keegi tragunikapten nina maha. Nad ei 
julgenud end enam näidata oma tutvusringkonnas, tenniseväljakul ega võiduajamistel. 
Börsile läksid nad maskeeritult. Neil asjaoludel leidis vürst des Bosc€nos olevat 
hädavajaliku talitseda nende jultumust ja maksta kätte häbematuste eest. Sel eesmärgil 
asutas ta koos krahv CiEnaga, härra de la Trumelle'iga, vikont Olive'iga ja härra 
Bigourd'iga suure antipirotiinide liidu, mille liikmeks kodanikud astusid sadade 
tuhandete ja sõdurid kompaniide, rügementide, brigaadide, diviiside ja armeekorpuste 
kaupa ning millega ühines iga linn, maakond ja provints. 

Umbes samal ajal märkas sõjaminister oma staabiülema juurde sisse astudes 
üllatusega, et kindral Pantheri avaras tööruumis, mis varem oli olnud täiesti lage, seisid 
nüüd iga seina ääres põrandast laeni ulatuvad sügavad riiulid ning kahelt või kolmelt 
realt virna laotud toimikud igas formaadis ja värvitoonis — ootamatult tekkinud 
määratu arhiiv, mis oli üle öö omandanud sajanditevanuse ürikute hoidla mõõtmed. 

«Mis see tähendab?» küsis jahmunud minister. 

«Need on tõendid Pyrot' vastu,» kostis kindral Panther patriootilise rahuldustundega. 
«Meil polnud neid, kui me ta süüdi mõistsime. Vahepeal oleme selle puudujäägi 
tublisti tasa teinud.» 

Uks oli pärani. Greatauk nägi, kuidas trepikojast sisse vooris pikk rodu pakikandjaid, 
kes asetasid oma rasked paberikoormad saali maha. Ta märkas tõstukit, mis toimikute 
raskuse all ägades aeglaselt ülespoole kerkis. 

«Ja mis see siis on?» küsis ta. 


«Meile saabuvad uued tõendid Pyrot' vastu. Nõudsin neid kõigist Pingviinia 
kantonitest, kõigist staapidest ja 

kõigist Euroopa õukondadest. Tellisin neid kõigist Ameerika ja Austraalia linnadest 
ning kõigist Aafrika asundustest. Ootan saadetist Bremenist ja laevalaadungit 
Melbourne'ist.» 

Ja Panther pööras kindrali poole kangelase rahuliku ja särava pilgu. Kuid Greatauk, 
monokkel silmas, vaatas seda hirmuäratavat paberilasu pigem rahutuse kui rahul- 
dustundega. 

«See kõik on väga hea,» ütles ta, «see on väga hea. Aga ma kardan, et me röövime 
Pyrot' afäärilt tema kauni lihtsuse. Ta oli puhas nagu mäekristall, tema väärtus oli tema 
läbipaistvuses. Asjata oli temas otsida kas või luubiga mõnd pragu või vagu, plekki voi 
kõige väiksematki puudust. Minu käest tulles oli ta klaar nagu hommik, ta oli 
päevaselgus ise. Ma annan teile pärli ja teie teete sellest mäe. Ausalt öeldes, ma 
kardan, et soovides teha liiga hästi, toimisite te hoopis halvasti. Toendid! On muidugi 
hea, kui on olemas tõendid, aga võib-olla on parem, kui neid pole. Ma ütlesin teile 
juba, Panther: on ainult üks ümberlükkamatu tõend — süüdlase (või, minugipärast, 
süütu) ülestunnistus. Sellisena, nagu mina ta üles ehitasin, seisis Pyrot' afäär kõrgemal 
igasugusest kriitikast. Temast ei saanud üheski asjas kinni haarata. Ta trotsis 
kallaletunge, ta oli haavamatu, sest ta oli nähtamatu. Nüüd pakub ta vaidlushimulistele 
lõpmatult kõneainet. Soovitan teile, Panther, kasutada oma toimikuid tagasihoidlikult. 
Oleksin teile eriti tänulik, kui oleksite oma avaldustega ajakirjanikele ettevaatlik. Te 
kõnelete hästi, kuid kõnelete liiga palju, öelge mulle, Panther, kas nende tõendite 
hulgas on võltsituid?» 

Panther naeratas: 

«Mõningaid neist on kohandatud.» 

«Just seda ma tahtsingi öelda. Mõningaid neist on kohandatud, — seda parem. Just 
need on head. Võltsitud tõendid on üldiselt rohkem väärt kui õiged, esiteks sellepärast, 
et nad on koostatud ettekavatsetult, asja huvides, tellitud mõõdu järgi, ja kuna nad on 
lõppude lõpuks täpsed ja veatud. Neid tuleb eelistada ka seetõttu, et nad kannavad 
inimvaimu ideaalsesse maailma ja viivad ta kõrvale reaalsusest, millel siin maailmas 
on õnnetuseks alati mingi halb kõrvalmaik... Ja siiski, Panther, mulle 

oleks ehk meelepärasem, kui meil poleks üldse mingeid tõendeid.» 

Antipirotiinide Liidu esimeseks sammuks oli nõuda valitsuselt, et seitsesada Pyrofd 
ja nende kaasosalised antaks viivitamatult Ülemkohtu kätte kui süüdlased riigi- 
reetmises. Vürst des Boscenos, kellele oli ülesandeks tehtud Liidu nimel esineda, 
ilmus ministrite nõukogu ette, mis oli tema vastuvõtmiseks kokku tulnud, ja väljendas 
soovi, et valitsuse valvsus ja meelekindlus püsiks olukorra kõrgusel. Ta surus kõigil 
ministritel kätt ja sosistas kindral Greataukist möödudes talle kõrva: 

«Lase edasi, vana kärnkonn, või ma avaldan Maloury toimiku!» 

Mõni päev hiljem kiitsid parlamendi mõlemad kojad üksmeelselt heaks valitsuse 
poolt esitatud seaduseelnõu, millega Antipirotiinide Liit tunnistati riiklikult vajalikuks 
organisatsiooniks. 

Otsekohe saatis liit Delfiiniasse Chitterlingsi lossi, kus Crucho sõi maapagulase 
mõru leiba, delegatsiooni, kelle ülesandeks oli kinnitada printsile Antipirotiinide Liidu 
liikmete armastust ja ustavust. 

Ometi kasvas pirotiinide arv, mis tõusis nüüd juba kümnele tuhandele. Neil olid 
bulvaritel omad kohvikud. Patriootidel olid jälle omad, rikkamad ja suuremad. Igal 
õhtul lendasid ühelt terassilt teisele õllekannud, alustassid, tikutoosihoidjad, 
karahvinid, toolid ja lauad, peeglid prahvatasid kildudeks. Löömingut varjav pimedus 


tasandas arvulise ebavõrdsuse ja politseisalgad lõpetasid võitluse, tallates mõlema leeri 
võitlejaid ükskõikselt oma rautatud taldade alla. 

Ühel sellisel üleval ööl, kui vürst des Boscenos väljus koos mõne patrioodiga 
parajasti moes olevast kabareest, näitas härra de la Trumelle talle väikest habemikku 
näpitsprillidega ja ilma kübarata meest, kelle kuuel oli üksainus varrukas ja kes end 
vaevaliselt mööda prahti täiskülvatud kõnniteed edasi vedas. 

«Vaadake,» ütles ta, «see on Colomban!» 

Vürst oli tugev ja samal ajal heasüdamlik; ta oli täis leebust. Ent Colombani nime 
kuuldes tõusis talle veri pähe. Ta kargas väikese näpitsprillidega mehe kallale ja 
paiskas ta pikali rusikahoobiga nina pihta. 

Nüüd märkas härra de la Trumelle, et juhuslikust sarnasusest eksiteele viiduna oli ta 
Colombani ära vahetanud endise advokaadi, Antipirotiinide Liidu sekretäri ning tulise 
ja õilsa patrioodi härra Bazile'iga. Vürst des Boscenos'l oli vanaaegse kangelase hing, 
mis kunagi ei paindu. Kuid ta oskas oma viga tunnistada. 

«Härra Bazile,» ütles ta kübarat kergitades, «ma riivasin teie nägu, aga te vabandate, 
mõistate ja tänate mind — mis ma räägin! — te kiidate, ülistate ja õnnit-lete mind, kui 
saate teada selle teo põhjuse. Ma pidasin teid Colombaniks.» 

Tupsutades taskurätikuga verd jooksvat nina ja kohendades katkirebitud käise 
küünarnukki, ütles härra Bazile kuivalt: 

«Ei, mu härra, ma ei õnnitle teid, ma ei ülista teid, ma ei kiida teid, ma ei täna teid, 
sest teie tegu oli vähemalt üleliigne, ma ütleksin isegi, et see oli juba ülepakkumine. 
Tänase õhtu jooksul on mind juba kolm korda Colombaniks peetud ja mind on 
küllaldasel määral koheldud nii, nagu ta seda väärib. Tema pähe lõid patrioodid mul 
ribikondid sisse ja neerud lahti, ning ma usun, mu härra, et sellest piisab.» 

Vaevalt jõudis ta selle kõne lõpetada, kui pirotiinid suures salgas kohale jõudsid. 
Omakorda petlikust sarnasusest eksitusse viiduna arvasid nad, et patrioodid peksavad 
Colombani. Tina täis valatud keppide ja härja-kõõlustest nuutidega hoope jagades 
kargasid nad vürst des Boscenos' ja tema kaaslaste kallale, jätsid need poolsurnult 
väljakule lamama, haarasid advokaat Bazi-le'i oma õlgadele ja kandsid teda ta 
vihastest protestidest hoolimata võidukäigus mööda bulvareid, karjudes: «Elagu 
Colomban! Elagu Pyrot!» seni kui jälitama sööstnud politseisalk neid ründas, nad 
maha paiskas ja toorelt jaoskonda vedas, kus advokaat Bazile'i sõtkuti Colombani pähe 
arvutute naeltega rautatud paksude taldade all. 

VII PEATÜKK BIDAULT-COGUILL JA MANIFLORE. SOTSIALISTID 


Sel ajal kui Alcas puhusid viha ja raevu tuuled, istus vanas Drakoniidide ajast 
pärinevas tuletõrjetornis maailma kõige vaesem ja kõige õnnelikum astronoom Eugene 
Bidault-Coguille, uuris viletsa pikksilma abil lendtähti ja jäädvustas neid armetutele 
fotoplaatidele. Tema geenius tegi tasa instrumentide poolt põhjustatud vead ja tema 
armastus teaduse vastu pääses võidule logisevate seadmete üle. Raugematu innuga 
uuris ta aeroüite, me-teoriite ja boliite, iga kuumavat prügikest, iga hõõguvat 
tolmutera, mis imetlusväärse kiirusega läbi Maa atmos-fäärijendavad. Tasuks unetute 
ööde eest oli talle publiku ükskõiksus, riigi tänamatus ja teaduslike ühingute hukka- 
mõist. Ta kadus taevaruumi avarustesse ega teadnud midagi Maakera pinnal juhtuvaist 
õnnetustest. Ta ei lugenud iialgi ajalehti ja kui ta novembrikuu asteroidide kallal 
juureldes linnas kondis, leidis ta ennast rohkem kui üks kord mõnest pargitiigist või 
autobussi rataste alt. 

Ta oli kõrget kasvu ja täis kõrgeid mõtteid ning suhtus iseendasse ja oma 
ligimestesse aupaklikkusega, mille väljenduseks oli jahe viisakus ning väga õhuke 
must pikk-kuub ja silinder, mis tegid ta veelgi kõhnemaks ja ülemaisemaks. Ta einetas 


väikeses restoranis, mille kõik asjalikumad külastajad olid ammugi hüljanud ja kus 
ainuüksi tema salvrätt tühjal riiulil puuvõrus puhkas. Selles urkas sattus talle ühel õhtul 
kätte Colombani märgukiri Pyrot' kaitseks. Ta luges seda, purustades ussi-tanud 
pähkleid, ning äkki haaras teda imetlev uhm, õudus ja kaastunne, ta unustas langevad 
meteoorid ja tähesajud ning nägi vaid süütut, kes istub tuule käes kõikuvas puuris, 
mille varbadel kükitavad varesed. 

Ta ei vabanenud enam sellest kujutlusest. Ta oli juba nädal aega lakkamatult 
mõtelnud süüdimõistetud süütule, kui ta kord oma trahterist väljudes märkas suurt 
hulka kodanikke, kes suundusid ühte kõrtsi, kus toimus avalik koosolek. Ta astus sisse. 
See oli vaidluskoosolek: 

164 

suitsuses ruumis möirati, sõimeldi, kakeldi. Pirotiinid ja antipirotiinid kõnelesid 
vaheldumisi kiiduhüüete ja teotuste saatel. Kohalolijaid tiivustas ähmane ja segane 
vaimustus. Tagasihoidliku ja erakliku inimese julgusega hüppas Bidault-Coguille 
poodiumile ja kõneles kolmveerand tundi. Ta rääkis väga kiiresti ja plaanitult, kuid 
ägedalt ja matemaatiku müstilise veenvusega. Talle avaldati kiitust. Kui ta poodiumilt 
alla astus, tormas tema juurde suurt kasvu ebamäärases eas naine üleni punases rüüs, 
tohutu suurel kübaral heroilised suled, suudles teda ühtaegu kuumalt ja pühalikult ning 
ütles talle: «Te olete ilus!» 

Oma lihtsameelsuses uskus õpetlane, et selles peab olema terake tõtt. 

Naine kuulutas talle, et Pyrot' kaitsmine ja Colombani kultus on tema elu ainuke 
mote. Bidault-Coguille leidis ta olevat üleva ja kauni. See oli Maniflore, unustatud ja 
erru läinud vaene vana kokott, kellest nüüd äkki oli saanud suur kodanik. 

Naine ei lahkunud temast enam. Koos veetsid nad kordumatuid tunde kohvikutes 
ning möbleeritud tubades, toimetuseruumides, koosoleku- ja loengusaalides. Bidault- 
Coguille oti idealist ja uskus kindlalt, et Maniflore on jumalik, kuigi viimane andis 
talle küllalt võimalusi märgata, et tal pole enam üheski kohas mingit võlu. Kadunud 
ilust oli talle jäänud ainult kindel usk oma meeldivusse ja kõrk veendumus, et ta on 
õigustatud nõudma austusavaldus!. Kuid tuleb siiski tunnistada, et Pyrot' afäär, mis oli 
nii imederohke, andis Mani-flore'ile teatud kodanikuväärikuse ja tegi temast rahva- 
koosolekuil õigluse ja tõe ülla sümboli. 

Kuid Maniflore ja Bidault-Coguille ei andnud ühelegi antipirotiinile, ühelegi 
Greatauki pooldajale, ühelegi mõõga sõbrale vähimatki tõuget irooniaks ja lõbususeks. 
Oma vihas olid jumalad neilt inimestelt ära võtnud naeratuse kalli anni. Tõsiselt 
süüdistasid nad kurtisaani ja astronoomi spionaažis, reetmises ja vandenõus isamaa 
vastu. Bidault-Coguille ja Maniflore kasvasid nende sõimu, solvangute ja laimu 
valingu all silmanähtavalt. 

Pingviinia oli juba pikkade kuude kestel jaotatud kahte leeri, ja esimesel pilgul 
tundub imelikuna, et sotsialistid 

polnud selles asjas veel seisukohta võtnud. Nende ridadesse kuulusid peaaegu kõik 
kehalise töö tegijad kogu maal — killustunud, ebamäärane, maha rõhutud, murtud, ent 
kohutav jõud. Pyrof afäär pani nende kõrgemad juhid erakordsesse kimbatusse. Neile 
oli ühtviisi vastumeelne asuda nii finantsistide kui ka sõjaväelaste poolele. Nad pidasid 
suuri ja väikesi juute oma lepitamatuiks vastasteks. Nende põhimõtted polnud mängus, 
nende huvid polnud selle afääriga seotud. Siiski tundis enamik neist, et on väga raske 
jääda kõrvale võitlusest, millesse Pingviinia oli ülepeakaela viskunud. 

Tähtsamad sotsialistid tulid Püha Maeli Kuradisaba tänavale oma liidu peakorterisse 
kokku, et läbi arutada tegevusjoon kujunenud olukorras ja tulevikus võimalike 
sündmuste puhuks. 

Esimesena võttis sõna seltsimees Phcenix: 


«On toime pandud kuritegu, kõige jõledam ja alatum kuritegu, kohtulik kuritegu. 
Oma kõrgemate ülemuste sunnil või nende poolt eksiteele viiduna määrasid sõja- 
tribunali liikmed süütule alandava ja julma karistuse. Ärge öelge, et ohver pole pärit 
meie hulgast, et ta kuulub kihti, kes on ja jääb meie vaenlaseks. Meie partei on 
sotsiaalse õigluse partei. Pole olemas ebaõiglust, mille suhtes ta oleks ükskõikne. 

Milline häbi, et me jätsime radikaal Kerdanic'i, kodanlase Colombani ja mõnede 
mõõdukate vabariiklaste hooleks pidada üksinda võitlust mõõga kuritegude vastu. 
Kuigi ohver ei kuulu meie hulka, on tema timukad ka meie vendade timukad, ja enne 
kui Greatauk andis hoobi sõjaväelasele, laskis ta tulistada meie streikivaid seltsimehi. 

Seltsimehed, suurte vaimsete, moraalsete ja materiaalsete pingutuste hinnaga kisume 
meie Pyrot' piinajate käest. Sooritades selle ülla teo, ei eksi me kõrvale vabastavast ja 
revolutsioonilisest ülesandest, mille me oleme endale võtnud, sest Pyrot on saanud 
rõhutute sümboliks ja üks sotsiaalne ülekohus on seotud teisega. Hävitades ühe, 
kõigutame kõiki teisi.» 

Kui Phoenix oli lõpetanud, kõneles seltsimees Sapor järgmist: 

«Teile antakse nõu loobuda oma eesmärgist, et võtta 

endale ülesanne, millega teil pole mingit pistmist. Milleks segada end kähmlusse, 
kus te kummalgi poolel leiate paratamatult ainult sünnipäraseid ja lepitamatuid 
vaenlasi? Kas finantsistid on vähem vihkamisväärsed kui sõjaväelased? Kelle raha te 
kavatsete päästa — pangahärrade või revanšistide rämpsu kukrut? Milline alp ja 
kuritegelik suuremeelsus sunnib teid appi tormama seitsmesajale Pyrofle, kellega te 
sotsiaalses sõjas alatasa rind rinna vastu satute? 

Teile tehakse ettepanek hakata politseinikeks oma vaenlaste juures ja seada nende 
hulgas jalule kord, rnida nende kuriteod on kõigutanud. Nii kaugele minev 
suuremeelsus nõuab teist nime. 

Seltsimehed, on teatud staadium, kus alatus saab ühiskonnale saatuslikuks. 
Pingviinia kodanlus lämbub oma alatuses ja teid palutakse teda päästa, anda talle 
uuesti värsket õhku. See on lausa pilkamine! 

Laseme tal kärvata ja vaatame tülgastuse ning rõõmuga tema viimseid krampe, 
kahetsedes ainult, et ta nii sügavalt mädandas maapinna, millel seisis tema hoone, nii 
et me uue ühiskonna alusmüüri rajamisel leiame sealt vaid katkuhõngulist pori.» 

Kui Sapor oli lõpetanud, pidas seltsimees Lapersonne järgmise lühida kõne: 

«Phoenix kutsub neid Pyrofle appi minema põhjusel, et Pyrot on süütu. Mulle 
tundub, et see on üsna vilets põhjus. Kui Pvrot ongi süütu, siis on ta käitunud nagu 
õige sõjaväelane ja on alati täitnud hoolikalt oma kohust, mis seisneb peamiselt rahva 
pihta tulistamises. See pole põhjus, miks rahvas peaks kõiki ohte trotsides teda kaitsma 
asuma. Kui tõestataks, et Pyrot on süüdi ja et ta on varastanud sõjaväe heinu, siis 
astuksin ma tema eest välja.» 

Seejärel võttis sõna seltsimees Larrivee: «Ma ei ole ühel arvamusel oma sõbra 
Phoenixiga. Ma pole ühel arvamusel ka oma sõbra Saporiga. Arvan, et partei ei tohi 
end siduda mingi asjaga, niipea kui meile öeldakse, et see asi on õige. Kardan, et siin 
on tegemist kardetava sõnadevassinguga ja ohtliku kahemõttelisusega. Sest sotsiaalne 
õiglus pole seesama, mis revolutsiooniline õiglus. Nad mõlemad on püsivas vastuolus. 

Teenida ühte, see tähendab võidelda teise vastu. Mis minusse puutub, siis olen oma 
valiku teinud. Olen revolut sioonilise õigluse poolt ja sotsiaalse õigluse vastu. Ja ometi 
mõistan ma käesoleval juhul eemalehoidumis hukka. Tahan öelda, et kui lahke saatus 
pakub teile niisugust võimalust nagu see, siis peab olema loll, et sed mitte kasutada. 

Mõelge vaid! Meil on võimalus anda militarismil hirmus, võib-olla isegi surmav 
hoop. Ja teie arvate peaksin ma istuma käed rüpes. Ma kinnitan teile, seltsimehed, et 
ma pole fakiir ega ole kunagi ühe mütsi all fakiiridega. Kui siin leidub fakiire, siis ei 


maksa nei minu seltskonda arvestada. Omaenda naba vahtimine on kasutu poliitika, 
millest ma otsustavalt loobun. 

Niisugune partei, nagu meie oma, peab endast vahet pidamatult märku andma, ta 
peab tõestama oma elu õigust lakkamatu aktiivsusega. Segame vahele Pyrot afääri, 
kuid meie vahelesegamine olgu revolutsiooniline. Tarvitame vägivalda ... Kas arvate 
tõesti, et vägivalla tarvitamine on vananenud võte, mis on ammugi ajast j arust ning 
tuleb heita kolikambrisse koos postitõldade, käsitrükipressi ja optilise telegraafiga? Te 
eksite. Täna, nagu eilegi, ei saavuta me ilma vägivallata midagi. Se on ainuke tõhus 
vahend, tuleb vaid osata teda kasutada. Kuidas meil tuleks toimida? Ütlen seda teile: 
meil tuleks valitsevad kihid üksteise kallale ässitada, tõugata armee võitlusse 
rahandusega, valitsus kohtuga, aadel ja vai-mulikkond juutidega, viia nad, kui 
võimalik, üksteise hävitamiseni. Sel kombel külvaksime segadust, mis nõrgestab 
valitsusi, nagu palavik kurnab haigeid. 

Kui Pyrot' afääri õigesti kasutada, kiirendaksime kümne aasta võrra sotsialistliku 
partei kasvu ja proletariaadi vabanemist desarmeerimise, üldstreigi ja revolutsiooni 
teel.» 

Kui partei juhid olid niiviisi avaldanud igaüks erinevat arvamust, jätkus vaidlus 
raugematu ägedusega. Nagu see niisugusel puhul alati juhtub, tulid kõnelejad välja 
jälle nendesamade argumentidega, millega nad olid juba üles astunud, esitades neid 
vähema loogika ja mõõdukusega kui esimesel korral. Vaieldi kaua ja keegi ei muutnud 
oma arvamust. Ent lõppkokkuvõttes taandusid 

168 

kõik need arvamused kahele seisukohale — esimene oli Sapori ja Lapersonne'i oma, 
mis soovitas kõrvale jääda, ja teine Phoenixi ja Larrivee oma, mis nõudis 
vaheleastumist. Kuid needki kaks vastandlikku seisukohta sulasid kokku ühiseks 
vihaks sõjaväejuhtide ja nende õigusemõistmise vastu ning ühiseks usuks Pyrot' 
süütusse. Avalik arvamus ei eksinud seega sugugi, lugedes kõiki sotsialistlikke liidreid 
kõige kardetavamaiks pirotiinideks. 

Mis puutub rahvamassidesse, kelle nimel nad kõnelesid ja keda nad esindasid, 
sedavõrd kui sõna võib esindada väljendamatut, mis puutub lõpuks proletaarlas-tesse, 
kelle mõtteid on raske tundma õppida ja kes ennast isegi ei tunne, siis näib, et Pyrot' 
afäär ei huvitanud neid. See oli nende jaoks liiga kirjanduslik, liiga klassikaline, 
suurkodanluse ja finantsoligarhia stiilis, mis neile raasugi ei meeldinud. 


VIII PEATÜKK COLOMBANI PROTSESS 

Kui algas Colombani protsess, oli pirotiinide arv pisut üle kolmekümne tuhande, 
kuid neid leidus kõikjal, isegi preestrite ja sõjaväelaste hulgas. Kõige rohkem kahju 
tekitas neile suurte juutide poolehoid. Seevastu aga andis nende väike arv neile 
väärtuslikke eeliseid. Esiteks oli nende ridades vähem lollpäid kui nende vastaste 
hulgas, kus neid oli ülikülluses. Ja kuna pirotiinid moodustasid vaid tühise vähemuse, 
siis leppisid nad kergesti kokku, tegutsesid üksmeelselt, ei killustanud oma jõude ega 
vedanud vägikaigast. Igaüks mõistis vajadust anda oma parim ja käitus väärikalt, 
teades, et teda eriti tähele pannakse. Ja lõpuks oli neil kõigiti põhjust uskuda, et 
võidetakse uusi poolehoidjaid, kuna nende vastaste leer, kuhu algul kuulusid laiad 
hulgad, võis ainult kahaneda. 

Kui Colomban avalikul istungil kohtunike ette toodi, märkas ta otsekohe, et 
kohtunikud pole uudishimulikud. Niipea kui ta avas suu, käskis eesistuja teda 
kõrgemate 

riigihuvide nimel vaikida. Samal põhjusel — mis on kõige vastuvaieldamatum 
põhjus — ei kuulatud üle ka kaitse tunnistajaid. Kindralstaabi ülem kindral Panthe 


ilmus tunnistajate pinki paraadmundris, kandes rinna kõiki oma ordeneid. Ta tunnistas 
järgmist: 

«Alatu Colomban väidab, et meil polevat tõendei Pyrot' vastu. Ta valetab, meil on 
need olemas. Mul o arhiivides seitsesada kolmkümmend kaks ruumimeetri dokumente, 
igas meetris viissada kilo, seega kokku kolm sada kuuskümmend kuus tuhat kilo.» 

Siis andis see kõrgem ohvitser suure elegantsi ja ker gusega ülevaate neist tõendeist. 

«Neid on iga karva ja värvitooni,» ütles ta kokku võt tes. «Neid on igas formaadis — 
oktaavis, suures foolios väikeses foolios, postfoolios, suures kvardis, väikese kvardis 
jne. Kõige pisem on väiksem kui üks ruutmiili meeter, kõige suurem on 70 meetrit 
pikk ja 0,90 meetri lai.» 

Selle avalduse puhul värises kuulajaskond õudusest. Seejärel esitas oma tunnistuse 
Greatauk. Ta oli liht sam ja võib-olla ehk suursugusem, kandis halli kuu! ning hoidis 
käsi selja taga. 

«Ma jätan härra Colombani hooleks,» ütles ta rahu likult ja häält kõrgendamata, 
«anda vastust teo eest, mis viis meie maa hukatuse äärele. Pyrot' afäär on salajan ja 
peab jääma salajaseks. Kui saladus tuleb avalikuks, tabavad Pingviiniat otsekohe kõige 
koledamad sõjad röövretked, rüüstamised, tulekahjud, tapatalgud ja tau did. Ma 
loeksin end süüdlaseks kodumaa reetmises, kui ütleksin sõnagi rohkem.» 

Mitmed oma poliitiliste kogemuste poolest tuntud isikud, sealhulgas ka härra 
Bigourd, jõudsid otsusele, et sõjaministri tunnistus oli osavam ja mõjukam kui tema 
staabiülema oma. 

Suurt mõju avaldas kolonel Boisjoli tunnistus: 

«Kord ühel vastuvõtul sõjaministeeriumis,» ütles see ohvitser, «usaldas mulle 
naabersuurriigi sõjaväeline atašee, et külastades oma majesteedi hobusetalle, oli ta 
imetlenud pehmet ja aromaatset heina, mis oli kõige kaunimat rohelist värvi, ilusaim, 
mida ta kunagi oli näinud. «Kust see pärit oli?» küsisin ma temalt. Ta ei vastanud, 

kuid heina päritolu suhtes ei jäänud mul enam kahtlust. See oli hein, mille varastas 
Pyrot. Need omadused — roheline värvitoon, pehmus ja aroom on meie rahvusliku 
heina tunnuseks. Naaberriigi hein on hall ja rabe, ta kõliseb vikati all ja on kopitanud 
lõhnaga. Igaüks võib järeldusi teha.» 

Kolonelleitnant Hastaing ütles tunnistajate pingist sõimuhüüete saatel, et tema 
arvates ei ole Pyrot süüdi. Otsemaid võtsid sandarmid ta kinni ja heitsid pimedasse 
vangikongi, mis oli täis rästikuid, kärnkonni ja klaasikilde, kus ta jäi kurdiks nii 
lubadustele kui ka ähvardustele. 

«Krahv Pierre Maubec de la Dentdulynx!» hüüdis kohtuteener. 

Tekkis sügav vaikus ja tunnistajate pingi poole sammus suursugune ja narmendav 
aadlik, kelle vurrud vahtisid ähvardavalt taeva poole ja roostekarva silmad pildusid 
sädemeid. 

Ta astus Colombani juurde ja ütles, heites talle pilgu täis sõnul väljendamatut 
põlgust: «Siin on mu tunnistus: käi sitale!» Nende sõnade peale puhkes saalis tormiline 
aplaus ja kõik kargasid püsti, vallatud vaimustusehoost, mis joovastab südameid ja 
tiivustab hingi erakordsetele tegudele. Ilma et ta oleks lisanud ainustki sõna, väljus 
krahv Maubec de la Dentdulynx kohtusaalist. 

Rongkäigus tema järel lahkusid kohtusaalist kõik kohalviibijad. Põlvitades krahvi 
jalge ees, hoidis vürstinna des Boscenos meeletult tema kintsude ümbert kinni. Tema 
aga sammus külmana ja süngena taskurättide ja lillede vihma all. Vikontess Olive'i, 
kes oli klammerdunud tema kaela ümber, ei suudetudki lahti kiskuda ja rahulik 
kangelane viis ta oma rinnal lipendavana minema, otsekui mingi kerge särbi. 

Kui kohtuistung, mis vahepeal oli tulnud katkestada, uuesti algas, kutsus eesistuja 
välja eksperdid. 

Kuulus käekirjaekspert Vermillard esitas oma uurimiste tulemused: 


«Olles tähelepanelikult uurinud Pyrot' korteris konfiskeeritud pabereid,» ütles ta, «ja 
eriti tema väljaminekute raamatuid ja pesupesemise kulutuste vihke, leidsin, et 

labase väliskuju all peitub lahendamatu salakiri, mille võtme ma siiski avastasin. 
Igast reast ilmneb siin reeturi alatus. Sõnad «Kolm kannu õlut ja kakskümmen franki 
Adele'ile» tähendavad: «Müüsin ühele naaberriigile kolmkümmend tuhat palli heinu.» 
Nende dokumentid põhjal õnnestus mul kindlaks teha isegi selle ohvitseri poolt 
mahamüüdud heinte koostise: sõnad «särk, vest, aluspüksid, taskurätikud, kraed, 
aperitiiv, tubakas, sigarid» tähendavad tegelikult «ristikhein, nurmik, lutser ogaputk, 
kaer, raihein, maarjahein, timut». Ja need on just samad aromaatsed taimed, millest 
koosnes krahv Maubec'i poolt Pingviinia ratsaväe jaoks varutud lõh nav hein. Nii 
kirjeldas Pyrot oma kuritegusid keeles mida ta uskus olevat täiesti dešifreerimatu. 
Meid paneb imestama niisugune salakavalus ühelt poolt ja selline lihtsameelsus teiselt 
poolt.» 

Colomban tunnistati süüdi ja pehmendavate asja olude puudumisel mõisteti talle 
kõrgeim karistusmäär Kohtunikud kirjutasid otsekohe otsuse täideviimise taot lusele 
alla. 

Kohtukoja esisel väljakul, jõe kaldal, mis oli näinud ülevat kaheteistkümne sajandi 
pikkust ajalugu, ootas viiskümmend tuhat inimest kärarikkalt protsessi lõpptulemusi. 
Seal sagis Antipirotiinide Liidu juhtivaid tegelasi, kelle hulgas võis märgata vürst des 
Boscenos'd, krahv Clenad, vikont Olive'i, härra de la Trumelle'i; seal tunglesid auväärt 
isa Agaric ja Püha Maeli kooli õpetajad koos kõigi oma õpilastega; seal seisid munk 
Douillard ja generalissimus Caraguel, kes teineteise ümbert kinni hoides moodustasid 
üleva grupi, ja üle Vana silla jooksid kohale turu- ja pesunaised, käes küpsetusvardad, 
kühvlid, tangid, pesukurikad ja seebikivi-katlad. Pronksukse ette trepiastmetele olid 
kogunenud kõik Alcas leiduvad Pyrot' kaitsjad — professorid, publitsistid, töölised, 
kellest ühed olid konservatiivid, teised radikaalid või revolutsionäärid, ning lohakast 
riietusest ja metsikust ilmest võis ära tunda seltsimees Phoenixi, Larriveed, 
Lapersonne'i, Dagoberfi ja Varambille'd. 

Bidault-Coguille, kes kandis kitsast musta kuube ja pidulikku peakatet, tõi Pyrot' ja 
kolonel Hastaing'i kaitseks välja oma tundelise matemaatika. Kõige kõrgemal 

172 

trepiastmel säras naeratav ja hirmuäratav Maniflore, kes ihaldas ära teenida ülevat 
monumenti, nagu Leaena, või ajaloolaste kiitust, nagu Epicharis. 

Seitsesada Pyrofd, kes olid end maskeerinud limo-naadikauplejaiks, 
ajalehemüüjaiks, konidekorjajaiks ja antipirotiinideks, luusisid ümber suure hoone. 

Kui Colomban nähtavale ilmus, tõusis selline kisa, et vappus ohk ja vesi, linnud 
kukkusid puudelt ning kalad kerkisid jõe pinnale, kõhud ülespidi. Kõikjal möirati: 

«Vette Colomban! Vette, vette!» 

Siit ja sealt kostis hüüdeid: 

«Tõde ja õigust!» 

Üks hääl kisendas koguni: 

«Maha armee!» 

Selle märguande peale puhkes hirmus kähmlus. Võitlejaid langes tuhandete kaupa 
maha ning nende kehadest tekkisid möirgavad ja liikuvad kuhilad, mille harjal üha 
uued vastased üksteisel kõrist kinni haarasid. Kahvatud sassis juustega naised tormasid 
hambaid kiristades ja hullumeelselt küünistades vaese mehe kallale niisuguse kihuga, 
et otse siinsamas päise päeva ajal avalikul väljakul tekkis nende nägudele niisugune 
võluv ilme, mida seal seni oli võidud tabada ainult eesriiete varjus patjade vahel. Juba 
haarasid nad Colombani, olles valmis teda hammastega närima, ära kägistama, neljaks 
kiskuma, lõhki tõmbama ja siis tema tükkide pärast omavahel kisklema, kui äkki 


Maniflore, suur ja üllas oma punases tuunikas, kerkis äraseletatud näoga nii 
kohutavana nende fuuriate ette, et need kabuhirmus taganesid. 

Näis, et Colomban on päästetud. Tema pooldajatel õnnestus talle rajada tee üle 
Kohtukoja väljaku ja upitada ta üüritõlda, mis ootas Vana silla otsa juures. Hobune 
tormas juba kiires traavis minema, kuid vürst des Boscenos, krahv Clena ja härra de la 
Trumelle lõid kutsari pukist maha. Siis sundisid nad looma taganema, nii et sõiduk 
veeres tagurpidi silla rinnatiseni, ja tõukasid selle siis märatseva rahvahulga 
kiiduavalduste saatel jõkke. Selge ja valju sulpsatusega paiskus üles veesammas ja siis 
polnud enam näha muud kui kerget veekeerist jõe sillerdaval pinnal. 

173 

Peaaegu samal hetkel lennutasid seltsimehed Dagobert ja Varambille vürst des 
Boscnos' seitsmesaja maskeeritud Pyrot' kaasabil pea ees ühte pesunaiste lotja, kus ta 
haletsusväärsel viisil maandus. 

Selge öö laskus Kohtukoja väljakule ja valas hirmsatele Jaanustele, mis teda katsid, 
vaikust ja rahu. Kuid kolm kilomeetrit allavoolu kükitas Colomban üleni tilku-des ühe 
silla all vana vigase hobuse kõrval ja mõtles masside rumalusele ning ebaõiglusele. 

«Afäär on veelgi rängem, kui ma arvasin,» ütles ta endale. «Näen ette uusi raskusi.» 

Ta tõusis ja astus õnnetu looma juurde. 

«Mis oled sina neile teinud, vaene sõber?» sõnas ta. «Minu pärast kohtlesid nad sind 
nii julmalt.» 

Ta kaelustas õnnetut looma ja suudles valget lauku ta otsaesisel. Siis võttis ta 
valjastest kinni ja lonkas teist lombakat talutades läbi linna koju, kus uni sundis teda 
inimesi unustama. 

IX PEATÜKK ISA DOUILLARD 

Kõigi usklike ühise isa nõuandel otsustasid Pingviinia piiskopid, kanoonikud, 
külavaimulikud, vikaarid, abbed ja kloostrivanemad oma lõpmatus helduses pidada 
Alca katedraalis piduliku jumalateenistuse, kus taheti paluda halastavat jumalat, et ta 
võtaks teha lõppu segadustele, mis lõhestasid üht kristliku maailma kõige õilsamat 
maad, ja annaks pattu kahetsevale Pingviiniale andeks tema kuriteod jumala ja usu 
teenrite vastu. 

Tseremoonia leidis aset viieteistkümnendal juunil! Aupingis istus generalissimus 
Caraguel oma staabi keskel. Kohal oli arvukas ja hiilgav publik. Härra Bigourd'i 
väljenduse kohaselt oli see ühtaegu mass ja eliit. Esireas võis tähele panna prints 
Crucho ülemkammerhärrat de la Berthoseille'd. Kantsli lähedal, kuhu pidi ilmuma 
auväärt isa Douillard püha Franciscuse ordust, seisid õilsais poosides, käed risti 
jalutuskepi nupul, Antipirotiinide Liidu juhtivad tegelased — vikont Olive, härra de la 
Trumelle, krahv ClEna, hertsog d'Ampoule, vürst 

des Boscenos. Isa Agaric seisis apsiidis koos Püha Maeli kooli õpetajate ja 
õpilastega. Vormiriietuses ohvitseridele ja sõduritele oli määratud parempoolne lööv ja 
ristlööv kui auväärsem pool, sest risul hinge heites langetas Kristus oma pea paremale 
õlale. Aristokraatia daamid, nende hulgas krahvinna Clena, vikontess Olive ja 
vürstinna des Boscenos, asusid kooripealsel. Tohutu suures kesklöövis ja kirikuesisel 
tungles kakskümmend tuhat munka igasugustest ordudest ja kolmkümmend tuhat 
ilmalikku. 

Pärast palveteenistust astus kantslisse auväärt isa Douillard. Jutluse pidamine oli 
algul usaldatud auväärt isa AgaricMle, kuid siis leiti, et vaatamata kõigile teenetele 
pole ta usuvaimustuse ja õpetatuse poolest olukorra kõrgusel, ning valiti tema asemele 
kõneosav kaputsiin-lane, kes juba kuus kuud pidas kasarmutes jutlusi võimu-vastaste 
ja jumala vaenlaste vastu. 

Võttes pühakirjast aluseks Deposuit potentes de sede, näitas auväärt isa Douillard, et 
igasugune maine võim tuleb jumalast ja jõuab temasse tagasi ning et see hukutab ja 


hävitab enese, kes pöördub kõrvale Ilmeksimatu poolt juhatatud teelt ja tema poolt 
määratud eesmärgist. 

Rakendades neid pühi reegleid Pingviinia valitsuse kohta, joonistas ta kohutava pildi 
õnnetustest, mida selle maa isandad polnud suutnud ei ette näha ega ära hoida. 

«Mu vennad,» ütles ta, «te tunnete liigagi hästi selle ülisuure viletsuse ja häbi 
esimest põhjustajat. See on koletis, kelle nimi kuulutab ette tema saatust, sest see tuleb 
kreekakeelsest sõnast pyros, mis tähendab tuld. Jumalik tarkus, kes mõnikord on 
filoloog, tahab meid selle etümoloogia läbi hoiatada, et üks juut süütab tulekahju maal, 
mis on talle peavarju andnud.» 

Ta näitas, kuidas isamaad kiusavad taga kiriku taga-kiusajad, ja kisendas hingehädas: 

«Oo valu! Oo õndsus! Mind löövad risti need, kes lõid risti minu issanda!» 

Neid sõnu kuuldes haaras kuulajaid äge värin. 

Võimas oraator õhutas veelgi suuremat viha, tuletades meelde ülbet Colombani, kes 
roimadest mustana heideti jõkke, mille veest ei jätku tema puhtaks pesemiseks. Ta 
korjas kokku kõik Pingviiniat tabanud alandused ja 

ohud, et nende üle vabariigi presidendi ja peaministri vastu kaebust tõsta. 

«See minister,» ütles ta, «näitas üles häbiväärset argust, et ta ei hukanud seitsetsada 
Pyrofd koos kõigi nende liitlaste ja pooldajatega, nagu Saul hukkas vilistid Gabaoni 
juures; ta pole väärt seda võimu, mille jumal on tema kätte andnud, ja tulevikus võib ja 
peab iga aus kodanik tema põlastusväärsele valitsusele vastu hakkama. Taevas vaatab 
hea pilguga tema solvajate peale. Deposuit potentes de sede. Jumal kukutab arad juhid 
ja seab nende asemele tugevad mehed, kes teda taga nõuavad. Ma kuulutan teile, mu 
härrad, ma kuulutan teile, ohvitserid, allohvitserid ja sõdurid, kes te mind kuulate, ma 
kuulutan teile, Pingviinia sõjavägede generalissimus, tund on tulnud! Kui teie ei võta 
kuulda jumala käske, kui teie ei kukuta tema nimel väärituid valitsejaid, kui teie ei 100 
Pingviinias usklikku ja tugevat valitsust, siis jumal ei jäta seepärast veel hävita-mata 
seda, keda ta on hukka mõistnud, ei jäta seepärast veel päästmata oma rahvast. Ta 
päästab rahva, kui teie seda ei tee, mõne tagasihoidliku käsitöölise või lihtsa kaprali 
käe läbi. Tund möödub pea! Kiirustage!» 

Kaasakistuna sellest leegitsevast üleskutsest, kargasid kuuskümmend tuhat 
kohalviibijat värisedes püsti. Kõlasid hüüded: «Relvade juurde! Relvade juurde! Surm 
Pyrofdele! Elagu Crucho!» Ja alistudes käele, mis tõusis Igavese Tõe kantslis neid 
õnnistama, alustasid mungad, naised, sõdurid, aadlikud, kodanlased ning toapoisid 
hümni: «Päästkem Pingviinia!», tormasid taltsutamatul hool pühakojast välja ning 
marssisid mööda jõekallast Saadikutekoja poole. 

Jäädes üksi tühja löövi, tõstis tark Cornemuse käed taeva poole ja sosistas murtud 
häälel: 

«Agnosco fortunam ecclesiae pinguicanae! Ma näen liigagi selgesti, kuhu see kõik 
meid viib.» 

Pühitsetud rahvahulga rünnak seadusandlikule kojale löödi tagasi. Politseibrigaad ja 
Alca kaardivägi tungis neile hoogsalt kallale ja ründajad põgenesid segaduses. Samal 
ajal ruttasid agulitest kohale seltsimehed Phce-nixi, Dagoberfi, Lapersonne”i ja 
Varambille' juhtimisel, sööstsid neile kallale ja purustasid nad lõplikult. Härra 

de la Trumelle ja d'Ampoule veeti jaoskonda. Vürst des Bosc€nos, kes oli vapralt 
võidelnud, langes lõhestatud pealuuga verisele sillutisele. 

Võidujoovastuses liikusid seltsimehed, kelle hulka oli segunenud lugematu arv 
lehepoisse, öö otsa mööda bulvareid. Kandes kätel Maniflore'i, purustasid nad kohvi- 
kute aknaid ja laternaid ning karjusid: «Maha Crucho! Elagu sotsiaal!» Siis tulid 
omakorda antipirotiinid ja tõukasid ümber ajalehekioskid ning kuulutustulbad. 


Kaine mõistus ei või selliseid vaatepilte muidugi heaks kiita ja nad valmistavad tuska 
linnavalitsusele, kes kannab hoolt teede ja tänavate heakorra eest, kuid 
südametunnistusega inimesed tundsid siiski kõige suuremat kurbust, nähes 
silmakirjatsejaid, kes hoope kartes hoidsid end ühesugusel kaugusel mõlemast leerist 
ja tahtsid, et vaatamata nende ilmsele enesearmastusele ja argpükslikkusele imetletaks 
nende ülevaid tundeid ja õilsat hinge. Nad hõõrusid silmi sibulaga, ajasid suud ammuli 
nagu kalad kuival, nuuskasid nagu pasunad, lasksid oma häälel kõlada sügavalt kõhust 
ja vingusid: «Oo pingviinid, jätke see vennatapp, ärge rebige puruks oma ema südant!» 
— just nagu inimesed võiksid ühiskonnas elada tülideta ja kaklusteta ja nagu polekski 
sisemised lahkhelid rahvusliku elu ja kommete arenemise vajalikuks tingimuseks. 
Need nutused silmakirjateenrid tegid ettepaneku kompromissiks õige ja ebaõige vahel, 
solvates sellega tõde tema õigustes ja ebaõiglust tema julguses. Uks niisugune — rikas 
ja vägev Machimel, argpükslikkuse tipp, kerkis üle linna nagu hingevalu koloss. 
Pisaraist tekkisid ta jalge ees kala-rikkad tiigid ja tema õhkamised ajasid põhja kalurite 
lootsikud. 

Neil ärevatel öödel istus Bidault-Coguille oma vana tuletõrjetorni tipus selge taeva 
all, ja sel ajal kui foto-plaadid jäädvustasid langevaid tähti, jagas ta endale oma 
südames kiitust. Ta võitles õige asja eest; ta armastas ja teda armastati üleva 
armastusega. Solvangud ja laim tõstsid ta seitsmendasse taevasse. Ajalehe-putkades 
nägi ta oma karikatuure koos Colombani, Ker-danic'i ja kolonel Hastaing'i omadega. 
Antipirotiinid teatasid, et ta on saanud suurtelt juudi finantsistidelt 

viiskümmend tuhat franki. Militaristlike lehekeste reporterid pärisid andmeid tema 
teaduslike võimete kohta ametlikelt õpetlastelt, kes kinnitasid, et tal pole taeva- 
kehadest aimugi, vaidlesid vastu tema kõige selgematele seisukohtadele, eitasid tema 
kõige kindlamaid avastusi, mõistsid hukka tema kõige leidlikumad ja viljakamad] 
hüpoteesid. Viha ja kadeduse meelitavad hoobid tegid ta üliõnnelikuks. 

Vaadeldes enda ees laiuvat musta avarust, milles-vilkusid loendamatud tuled, ei 
mõelnud ta sugugi sellele, kui palju rasket und, piinavat unetust, tühje unenägusid, 
alati millestki rikutud lõbusid ja lõpmatult erinevaid viletsusi peidab endas öine 
suurlinn. 

«Selles tohutus linnas,» ütles ta endale, «on õiglus ja-ebaõiglus lahingusse astunud.» 

Ja asendades mitmepalgelise ning labase reaalsuse lihtsa ja suursuguse poeesiaga, 
kujutles ta Pyrot' afäärf võitlusena heade ja kurjade inglite vahel. Ta ootas Valguse 
poegade püsima jäävat võitu ja õnnitles end, et ta kuulub Päeva laste hulka, kes 
heidavad põrmu öö lapsed.. 


X PEATÜKK KOHTUNÖUNIK CHAUSSEPIED 


Kaputsiinlase Douillard'i mässajate salgad ja prints-. Crucho pooldajad avasid seni 
hirmust pimestatud, ettevaatamatute ning rumalate vabariiklaste silmad ja tegid' neile 
lõpuks selgeks Pyrot' afääri tõelise tähenduse. Deputaadid, keda patriootilise 
rahvahulga karjumine-juba kaks aastat oli kahvatama pannud, ei saanud sellest julgust 
juurde, kuid nende argpükslikkus võttis teise ilme ja nad hakkasid Robert Mielleux' 
valitsusele ette-heitma segadusi, mida nad ise olid oma leplikkusega soodustanud ja 
mille põhjustajaid nad olid mitu korda värisedes õnnitlenud. Nad süüdistasid teda 
selles, et ta on vabariigi hädaohtu saatnud oma nõrkusega, mis polnud suurem kui 
nende endi oma, ning järeleandlikkusega, mille nad olid talle peale sundinud. Mitmed 
neist hakkasid kahtlema, kas neil poleks kasulikum uskuda 

Pyrot* süütusse kui tema süüsse, ja hakkasid äkki tundma julmi südametunnistuse 
piinu mõtte juures, et see õnnetu on võib-olla ülekohtuselt süüdi mõistetud ja lunastab 


oma õhus rippuvas puuris kellegi teise roimi. «See ei lase mind magada,» usaldas 
mõnedele enamuse liikmetele minister Guillaumette, kes ihkas oma ülemuse kohta. 

Need suuremeelsed seaduseandjad kukutasid kabineti, ja vabariigi president pani 
Robin Mielleux' asemele ühe lopsaka habemega igivana vabariiklase La Trinit€, kes 
nagu enamik pingviine ei mõistnud kogu afäärist mõhkugi, kuid leidis, et sellesse on 
tõepoolest segatud liiga palju munki. 

Enne ministrikohalt lahkumist andis kindral Greatauk kindralstaabi ülemale 
Pantherile edasi oma viimased soovitused: 

«Mina lahkun ja teie jääte,» sõnas ta Pantheri kätt surudes. «Pyrot' afäär on minu 
tütar. Ma usaldan ta teie kätte. Ta väärib teie hoolt ja armastust. Ta on ilus. Arge 
unustage, et tema ilu otsib varju, et ta armastab saladusi ja tahab jääda looritatuks. 
Hoolitsege tema puhtuse eest. Juba on paljud ebadiskreetsed pilgud teotanud tema 
võlusid... Te tahtsite tõendeid, Panther, ja te saite need. Teil on neid palju, teil on neid 
üleliiga. Ma näen ette soovimatut vahelesegamist ja ohtlikku uudishimu. Teie asemel 
viskaksin ma kõik need toimikud tulle. Uskuge mind, parim tõend on tõendite 
puudumine. See on ainus, millele ei saa vastu vaielda.» 

Kuid oh õnnetust! Kindral Panther ei mõistnud neis nõuannetes peituvat tarkust. 
Tulevik pidi Greatauki ettenägelikkusele liigagi palju õigustust andma. Niipea kui La 
Trinit€ ametisse astus, nõudis ta Pyrot' afääri toimikut. Sõjaminister PEniche keeldus 
talle seda rahvusliku kaitse huvide nimel andmast ja teatas, et see toimik on kindral 
Pantheri valve all ja moodustab kõige suurema arhiivi maailmas. La Trinit€ uuris 
protsessi, nii kuidas oskas, ja tungimata selle põhjani, hakkas kahtlema protsessi 
seaduspärasuses. Vastavalt oma õigustele ja prerogatiividele andis ta seepeale käsu asi 
uuesti läbi vaadata. Otsekohe süüdistas sõjaminister PEniche teda armee teotamises ja 
kodumaa reetmises 

ning viskas oma portfelli talle vastu pead. Ta asendati teisega, kes toimis niisamuti ja 
kellele järgnes kolmas, kes käis nende eeskuju järgi. Ning kõik järgmised, kuni 
seitsmekümnendani, käitusid nagu nende eelkäijad, nii et auväärt La Trinit€ ägas 
sõjakate portfellide lasu all. Seitsmekümne esimene sõjaminister van Julep jäi ame- 
tisse, — mitte sellepärast, et ta oleks olnud teisel arvamusel kui tema paljud nii 
suursugused kolleegid, vaid seetõttu, et need olid teinud talle ülesandeks suuremeelselt 
reeta oma peaminister, katta ta pori ja häbiga ning pöörata asja uuesti läbivaatamine 
Greatauki kiituseks, antipirotiinide rahulduseks, munkade kasuks ja prints Crucho 
restauratsiooni heaks. 

Kindral van Julepil, kes oli õnnistatud suurte sõjaväeliste voorustega, polnud küllalt 
teravat mõistust, et kasutada Greatauki peeni võtteid ja meetodeid. Ta mõtles nagu 
kindral Panthergi, et Pyrot' vastu on vaja käegakatsutavaid tõendeid ja et neid pole 
iialgi liiga palju, et neid pole iialgi küllalt. Ta väljendas neid tundeid oma 
staabiülemale, kes oli liigagi valmis neid jagama. 

«Panther,» ütles ta, «on saabumas hetk, kus meil tuleb vaja tõendite küllust ja 
üliküllust.» 

«Neid jätkub, härra kindral,» vastas Panther. «Ma täiendan oma toimikuid veelgi.» 

Kuus kuud hiljem täitsid Pyrot' vastu esitatud tõendid sõjaministeeriumis kaks 
korrust. Põrand langes toimikute raskuse all sisse ja allavarisevate tõendite laviin 
mattis enda alla kaks osakonnaülemat, neliteist kantseleiülemat ja kuuskümmend 
kopeerijat, kes töötasid alumisel korrusel jalaväeküttide kedride ümberkujundamise 
kallal. Tohutu suure hoone seintele tuli toed alla panna. Möödakäijad märkasid 
jahmatusega hiiglajämedaid titse ja kohutavaid palke, mis toetasid kunagi uhket, ent 
nüüd lagunenud ja vankuvat fassaadi. Toed ummistasid tänava, peatasid jalakäijate ja 
sõidukite liikumise ja osutusid tõkkeks autobussidele, mis purunesid nende otsas koos 
reisijatega. 


Kohtunikud, kes olid Pyrot' süüdi mõistnud, polnud mitte tavalised kohtunikud, vaid 
sõjaväelased. Kohtunikud, kes mõistsid süüdi Colombani, olid kohtunikud, kuid 

180 

väikesed kohtunikud, kes kandsid musta kuube nagu kiriku kojamehed, vaesed 
viletsad kohtunikud, nälginud kohtunikuhakatused. Nende üle valitsesid suured koh- 
tunikud, kes kandsid oma punasel kuuel hermeliin-mantlit. Need olid kuulsad oma 
tarkuse ja õpetatuse poolest ning moodustasid kohtu, mille paljas nimi väljendas juba 
vägevust. Teda nimetati Kassatsioonikohtuks, andes mõista, et ta on vasar, mis ripub 
kõigi teiste kohtute otsuste ja määruste kohal. 

Üks neist kõrgeima kohtu punases rüüs kohtunikest; nimega Chaussepied, elas 
kirjeldataval ajal ühes Alca eeslinnas tagasihoidlikku ja rahulikku elu. Tal oli rik- 
kumata hing, puhas süda ja õiglane meel. Kui ta oli lõpetanud toimikute uurimise, 
mängis ta viiulit ja hoolitses oma hüatsintlde eest. Pühapäeviti lõunatas ta oma 
naabrite, preilide Helbivore'ide juures. Tema vanaduspäevad olid naeratavad ja lihtsad 
ning sõbrad kiitsid tema lahket iseloomu. 

Kuid juba mitu kuud pandi tähele, et ta on närviline ning murelik. Kui ta avas 
ajalehe, kattus tema täidlane roosa nägu valuliste kortsudega ja võttis vihast tumeda 
purpuri värvuse. Selle põhjuseks oli Pyrot. Kohtunõunik Chaussepied ei suutnud 
mõista, kuidas võis üks ohvitser toime tulla nii musta teoga, et müüs kaheksakümmend 
tuhat palli sõjaväe heinu vaenulikule naaberrahvale. Veel vähem suutis ta sellest aru 
saada, kuidas võis niisugune lurjus leida Pingviinias innukaid kaitsjaid. Mõte, et tema 
kodumaal leidus üks Pyrot, üks kolonel Hastaing, üks Colomban, üks Kerdanic, üks 
Phoenix, rikkus tema hüatsindid, viiuli, taeva ja maa, kogu looduse ja lõunad preilide 
He!bivore'ide juures. 

Kui Pyrot' protsess jõudis õiguskantsleri vahendusel Ülemkohtu ette, siis juhtus, et 
nõunik Chaussepied' ülesandeks langes selle protsessi uurimine ja vigade avastamine, 
juhul kui neid seal leidub. Kuigi ta oli nii erapooletu ja aus kui võimalik ning oli pika 
aja jooksul omandanud harjumuse kohut mõista ilma viha ja poolehoiuta, uskus ta, et 
esitatud tõenditest selgub ilmne süü ja käegakatsutav kuritöö. Pikkade sekelduste 
järel, pärast kindral van Julepi korduvaid keeldumisi saavutas ta toimikute üleandmise. 
Kui need kokku koguti ja 

registreeriti, siis selgus, et neid on neliteist miljonit kuussada kakskümmend kuus 
tuhat kolmsada kaksteist. Neid uurima hakates oli kohtunik algul üllatunud, siis 
hämmastunud, siis jahmunud, rabatud ja, julgeksin öelda, nagu lummutatud. Ta leidis 
toimikutes suurkaubamajade prospekte, ajalehti, moelehti, paberkotte, vanu ärikirju, 
koolilaste vihikuid, pakkimispaberit, liivapaberit parketi puhastamiseks, mängukaarte, 
tehnilisi joonestusi, kuus tuhat eksemplari «Unenägude seletajat», kuid ei ühtki 
dokumenti, kus oleks olnud juttu Pyrofst. 


XI PEATÜKK KOKKUVÕTE 


Otsus tühistati ja Pyrot toodi oma puurist alla. Aga antipirotiinid ei pidanud end veel 
lööduks. Sõjatribunal mõistis Pyrot' üle uuesti kohut. Sellel teisel protsessil ületas 
Greatauk iseenda. Ta saavutas teistkordse süüdimõistmise. Ta saavutas selle, 
deklareerides, et Ülemkohtule esitatud tõendid pole midagi väärt ja et on hoolega 
hoidutud esitamast õigeid tõendeid, kuna need peavad jääma salajasteks. Asjatundjate 
arvates polnud ta veel kunagi ilmutanud nii suurt osavust. Kui ta kohtusaalist väljudes 
rahulikul sammul, käed seljal, läbi tribunali vestibüüli kogunenud uudishimulike hulga 
astus, sööstis tema kallale punasesse riietatud naine, kelle nägu varjas must loor. 

«Sure, lurjus!» karjus ta kööginoaga vehkides. 


See oli Maniflore. Enne kui juuresolijad taipasid, mis juhtus, haaras kindral tal 
randmest kinni ja pigistas seda näilise õrnusega, aga niisuguse jõuga, et nuga kukkus 
valu pärast käest. 

Siis tõstis ta selle üles ja ulatas Maniflore'ile. 

«Maaamet sõnas ta kummardades, «te lasksite kukkuda ühe köögiriista.» 

Ta ei saanud sinna midagi parata, et kangelanna jaoskonda viidi, kuid ta laskis tema 
otsekohe vabastada ja kasutas hiljem kogu oma mõju, et lõpetada tema kohtulik 
jälitamine. 

Pyrot' teistkordne süüdimõistmine oli Greatauki viimne võit. 

KohtunSunik Chaussepied, kes oli kunagi väga armastanud sõjamehi ja kõrgelt 
hinnanud nende õiglust, oli nüüd täis tulist viha sõjaväekohtu vastu ja purustas nende 
otsuseid nagu ahv purustab pähkleid. Ta rehabili-teeris Pyrot' teist korda ja kui oleks 
vaja olnud, oleks ta teda rehabiliteerinud viissada korda. 

Vabariiklased raevutsesid, et nad olid olnud arad ning lasknud end petta ja pilgata, 
ning pöördusid munkade ja preestrite vastu. Deputaadid andsid seadusi nende 
väljasaatmise, eraldamise ja nende varanduste võõrandamise kohta. Sündis see, mida 
isa Cornemuse oli ette näinud. See heasüdamlik munk kihutati Conils'i metsast 
minema. Maksuameti agendid konfiskeerisid tema kolbid ja retordid ning likvideerijad 
jagasid omavahel pudelid püha Orberose'i likööriga. Vaga vaaritaja kaotas sellega 
kolme miljoni viiesaja tuhande frangi suuruse aastasissetuleku, mis ta oma 
tagasihoidlikest toodetest sai. Isa Agaric läks maapakku, jättes oma kooli ilmalike 
hoolde, kes lasksid sellel alla käia. Ping-vünia kirik lahutati teda toitvast riigist ja ta 
kuivas nagu murtud Õis. 

Saavutanud võidu, läksid süütu kaitsjad omavahel riidu ja kallasid üksteisele kaela 
teotust ja laimu. Äge Kerdanic tormas Phcenixi kallale ja oli valmis teda ära neelama. 
Suured juudid ja seitsesada Pyrofd pöördusid põlgusega ära seltsimeestest 
sotsialistidest, kellelt nad kunagi olid alandlikult toetust palunud. 

«Me ei tunne teid enam,» ütlesid nad, «jätke meid oma sotsiaalse õiglusega rahule. 
Sotsiaalne õiglus on rikkuste kaitsmine.» 

Seltsimees Larrivee, kes valiti deputaadiks ja sai uue enamuse juhiks, tõusis 
Saadikutekoja ja avaliku arvamuse toetusel ministrite nõukogu esimeheks. Ta näitas 
üles suurt energiat, kaitstes sõjatribunale, kes olid Pyrot' süüdi mõistnud. Kui tema 
kunagised seltsimehed sotsialistid nõudsid riigiteenijate ja kehalise töö tegijate nimel 
pisut rohkem õiglust ja vabadust, siis astus ta nende ettepanekute vastu välja 
kõrgelennulise kõnega: 

«Vabadus,» ütles ta, «pole veel ohjeldamatus. Ma olen teinud oma valiku korra ja 
segaduste vahel. Revolutsioon on tegevusvõimetus, progressil pole kurjemat vaenlast 
kui vägivald. Vägivallaga ei saavutata midagi. Mu härrad, need, kes soovivad reforme 
nagu minagi, peavad eelkõige hakkama välja ravima neid segadusi, mis nõrgestavad 
valitsusi, nagu palavik kurnab haigeid. On aeg pakkuda ausatele inimestele tagatisi.» 

Kõne lõpu mattis aplaus. Vabariigi valitsus jäi suurte finantskompaniide kontrolli 
alla, armee pühendus täielikult kapitali kaitsmisele, laevastikku peeti ülal ainuüksi 
terasetöösturitele tellimuste andmiseks. Rikkad keeldusid tasumast õiglast osa 
maksudest, vaesed maksid nende eest nagu muistegi. 

Aga oma vana tuletõrjetorni tipus, lugematute öiste tähtede all seisis Bidault- 
Coguille ja vaatles kurbusega uinuvat linna. Maniflore oli temast lahkunud. Põledes 
ihast anduda mõnele uuele ettevõttele ja tuua uusi ohvreid, oli ta läinud kaasa ühe 
noore bulgaarlasega, et kanda Sofiasse õiglust ja kättemaksu. Bidault-Coguille ei 
kahetsenud teda taga. Pärast afääri lõppu hakkas ta teda nägema välise kuju ja ka 
hingeomaduste poolest vähem kaunina, kui ta seda algul oli kujutlenud. Samas suunas 


olid muutunud tema arvamused ka paljudest teistest väliskujudest ja paljudest teistest 
ideedest. Kõige rohkem piinas teda aga see, et ta leidis iseendagi olevat vähem ülla ja 
vähem kauni, kui ta oli arvanud. Ja ta mõtles: 

«Sa uskusid, et oled üllas, kusjuures sul oli vaid lihtsameelsust ja head tahet. Millest 
läksid sa upsakaks, Bidault-Coguille? Kas sellest, et ühena esimestest mõistsid Pyrot' 
süütust ja Greatauki alatust? Ent kolm neljandikku neist, kes kaitsesid Greatauki 
seitsmesaja Pyrot' rünnakute vastu, mõistsid seda paremini kui sina.. Mitte selles 
polnud küsimus. Kuidas läksid sa ometi nii uhkeks? Kas sellepärast, et julgesid oma 
mõtte välja öelda? See on kodanlik julgus, mis nagu sõjaväeline julguski on puhta] 
kujul ettevaatamatuse tulemus. Sa olid ettevaatamatu. Hea küll, kuid selles pole 
midagi, mille eest sind tuleks ülemäära kiita. Sinu ettevaatamatus oli väike, see tõukas 
sind keskpärastesse häda 

ohtudesse, sa ei pannud mängu oma pead. Pingviinid on kaotanud julma ja 
verejanulise uhkuse, mis andis minevikus nende revolutsioonidele traagilise ülluse. 
See on uskumuste ja iseloomude nõrgenemise saatuslik tulemus. Kui keegi ilmutab 
teatud hetkel pisut rohkem ettenägelikkust kui lihtrahvas, kas tuleb teda siis suur- 
vaimuks pidada? Otse vastupidi, ma kardan väga, Bidault-Coguille, et sa tõendasid 
oma suurt võhiklikkust rahvaste intellektuaalse ja kõlbelise arenemise tingimuste 
suhtes. Sa kujutlesid, et ühiskondlikud pahed on nagu helmed lükitud ühe nööri otsa 
ning et on vaja vaid' üksainus lahti kiskuda, ja terve kee pudeneb laiali. See on väga 
naiivne seisukoht. Sa uskusid, et sead oma kodumaal ja kogu maailmas ühel hoobil 
õigluse jalule. Sa olid tubli mees, aus vaimukangelane, kes väga vähe tundis 
eksperimentaalset filosoofiat. Pöördu tagasi iseendasse ja sa näed, et ka sinus oli 
omajagu õelust ja et oma lihtsameelsusest hoolimata polnud sa kavaluseta. Sa tahtsid 
sooritada hea kõlbelise teo ja ütlesid endale: «Ükskord ometi olen ma õiglane ja julge. 
Hiljem on mul aega puhata rahva lugupidamises ja kuulata ajaloolaste ülistusi!» Ja 
nüüd, kus sa oled oma illusioonid kaotanud, nüüd, kus sa tead, kui raske on ülekohut 
heaks teha, kus sa tead, et selle ettevõttega ei jõua iial lõpule., nüüd pöördud sa tagasi 
asteroidide juurde. Sul on õigus.. Kuid pöördu tagasi alandlikult, Bidault-Coguille!» 


VII RAAMAT UUSAEG. PROUA CERES 


Ainsad talutavad asjad on äärmused. Krahv Robert de Montesguiou. 
ki 


I PEATÜKK PROUA CLARENCEI SALONG 


Proua Clarence, ühe kõrge riigiametniku lesk, armastas külalisi vastu võtta. Tema 
juurde kogunesid igal neljapäeval tagasihoidliku sissetulekuga sõbrad, kes 
armastasid vestelda. Teda külastasid ea ja seisuse poolest väga erinevad daamid, kõigil 
neil puudus raha ja kõik olid palju kannatanud. Seal leidus hertsoginna, kellel oli 
kaardimoori ilme, ja kaardimoor, kellel oli hertsoginna ilme. Proua Clarence oli veel 
küllalt ilus, et säilitada vanu suhteid, ja mitte enam küllalt ilus, et sõlmida uusi, ning 
temasse suhtuti rahuliku lugupidamisega. Tal oli väga ilus ja kaasavarata tütar, kes tegi 
hirmu meeskülaüstele, sest pingviinid kartsid vaeseid neide nagu tuld. EveÜne 
Clarence pani nende tagasihoidlikkust tähele, aimas selle põhjust ja serveeris neile teed 
põlglikul ilmel. Ema vastuvõttudel näitas ta end muide harva, vestles ainult daamidega 
või õrnas eas noorukitega. Tema põgus ja diskreetne juuresolek ei häirinud vestlejaid, 
kes mõtlesid, et noor neiu ei saa millestki aru, või arvasid, et kahekümne viie aastasena 
võib ta kõike kuulda. 

Ühel neljapäeval vesteldi proua Clarence'i salongis armastusest. Daamid kõnelesid 
sellest uhkuse, õrnuse ja salapärasusega, mehed ebadiskreetselt ja ülbelt. Igaühte 
huvitas vestluses vaid see, mis ta ise ütles. Näidati üles suurt vaimukust, lendasid 
sädelevad torked ja vilkad vastulöögid. Aga kui hakkas kõnelema professor Haddock, 
lõi ta kõik tummaks. 

«Meie seisukohad armastuse suhtes on samasugused nagu kõige muu suhteski,» ütles 
ta. «Nende aluseks on muistsed tavad, millest mälestuski on kustunud. Moraali- 
küsimustes kehtivatele eeskirjadele, mis on kaotanud eluõiguse, täiesti mõttetuile 
kohustustele, kõige kahjuli-kumaile, kõige julmemaile reeglitele vaieldakse just nende 
iidse ja salapärase päritolu tõttu kõige vähem vastu, nad on kõige raskemini 
kõigutatavad, kõige vähem uuritud, kõige austatumad ja lugupeetumad ja neist üleastu- 
jat tabab rangeim hukkamõist. Igasugune kõlblus, mis puudutab sugudevahelisi 
suhteid, rajaneb põhimõttele, et kord juba omandatud naine kuulub mehele, et ta on 
mehe omand nagu hobune ja relvad. Kuna see ei vasta enam tegelikkusele, siis tekivad 
niisugused absurdsused, nagu abielu ehk naise lepinguline müümine mehele koos 
omandiõigust piiravate klauslitega, mis on sisse toodud seoses valdaja järkjärgulise 
nõrgenemisega. 

Kohustus, mis nõuab neiult, et ta hoiaks neitsilikkuse oma abikaasale, pärineb 
aegadest, mil tütarlapsed pandi mehele, niipea kui nad küpseks said. Naeruväärne on 
nõuda netult, kes abiellub kahekümne viie või kolmekümne aastaselt, selle kohustuse 
täitmist. Te väidate, et see on kingitus, mis meelitab tema abikaasat, kui ta selle lõpuks 
leiab. Kuid me näeme kogu aeg, kuidas mehed püüavad abielus naisi ja rahulduvad 
nendega täiesti nii nagu nad on. 

Religioosne moraal määrab veel tänapäevalgi neidude kohustused kindlaks vana 
uskumuse põhjal, et jumal, see kõige vägevam sõjapealik, on mitmenaisepidaja ja 
reserveerib endale kõik neitsid ning et me võime valida ainult nende hulgast, kes 
temast üle jäävad. See uskumus, mis on jätnud oma jäljed mitmetesse müstilise 
kirikukeele väljenditesse, on tänapäeval enamiku tsiviliseeritud rahvaste juures 
kadunud. Ometi on ta veel 

mõõduandev tütarlaste kasvatuses ja mitte ainult meie usklikes perekondades, vaid 
ka vabamõtlejate juures, kes enamasti ei mõtle sugugi vabalt sel lihtsal põhjusel, et nad 
üldse ei mõtle. 

Mõistlik on see, kes kõike mõistab, öeldakse, et tütarlaps on mõistlik, kui ta midagi 
ei mõista. Tema rumalust kultiveeritakse. Vaatamata kõigile hoolitsustele kõige 
mõistlikumad mõistavad siiski, sest nende eest pole võimalik varjata nende endi 
loomust, nende endi seisundit ega ka nende endi tundeid. Kuid nad mõistavad vähe, 
mõistavad vääriti. See on kõik, mida hoolikas kasvatus saavutab .. .» 

«Mu härra,» ütles järsku süngel ilmel Alca ülem-maksunSunik Joseph Boutourle, 
«uskuge mind, leidub süütuid, täiesti süütuid tütarlapsi, ja see on suur õnnetus. Ma 
tundsin kolme: nad abiellusid ja see oli haletsusväärne. Kui ühele neist lähenes ta 
abikaasa, kargas noor naine kabuhirmus voodist välja ja karjus aknast: «Appi, härra on 
hulluks läinud!» Teine leiti pulmaöö hommikul särgiväel peegliga riidekapi otsast, 
kust ta keeldus alla tulemast. Kolmandat tabas samasugune üllatus, kuid ta kannatas 
kõik vaikides välja. Alles mõni nädal pärast pulmi sosistas ta oma emale kõrva: «Minu 
mehe ja minu vahel juhtub kuulmatuid asju, asju, mida ei suuda ette kujutada, asju, 
millest ma ei julgeks rääkida isegi sinule.» Et oma hinge mitte hukatusse saata, 
tunnistas ta need oma pihiisale üles ja temalt ta kuu-Hski võlb-olla nisut pettunult, et 
neis asjades pole midagi iseäralikku.» 


«Ma olen tähele pannud,» jätkas professor Haddock, «et enne spordi ja 
autoasjanduse levimist ei tegelnud eurooplased üldse ja pingviinid eriti millegagi nii 
innukalt kui armastusega. Ebaolulisele asjale anti seega suur tähtsus.» 

«Niisiis, mu härra,» hüüdis proua Cremeur hingetult, «te leiate, et kui naine annab 
kõik, mis tal on, siis on see tähtsuseta?» 

«Ei, proua,» vastas professor Haddock, «sel võib olla omajagu tähtsust, kuid enne 
tuleb vaadata, kas naine pakub end andes hurmavat viljapuuaeda või peenart täis oha- 
kaid ja võililli. Ja kas ei tarvita te pisut kurjasti sõna 

188 

«andma». Armastuses naine pigem laenab end kui annab. Nii näiteks ilus proua 
Pens€e ...» 

«Ta on minu ema!» ütles üks pikk blond noormees. 

«Ma tunnen tema vastu ääretut austust, mu härra,» vastas professor Haddock. «Teil 
ei tarvitse karta, et ma lausuksin tema kohta mõne vähimalgi määral solvava sõna. 
Kuid lubage mul öelda, et poegade arvamus oma emadest on üldiselt alusetu. Nad ei 
mõtle küllalt sellele, et ema on ema ainult seetõttu, et ta armastas ja et ta võib veelgi 
armastada. Ometi on see nii ja oleks õnnetus, kui see oleks teisiti. Olen märganud, et 
tütred seevastu ei eksi oma emade võimes armastada ja mõistavad, kuidas nende emad 
seda võimet kasutavad. Ema ja tütar on rivaalid, nad peavad teineteist silmas.» 

Talumatu professor kõneles veel kaua, lisades sünd-susetustele labasusi, jõhkrustele 
häbematusi, kuhjates siivutusi, põlastades seda, mis on auväärne, austades seda, mis on 
põlastusväärne. Kuid keegi ei kuulanud teda. 

Samal aja! aga istus Eveline Clarence oma toas, mille Ühtsusel puudus võlu, toas, 
mille tegi kurvaks armastuse puudumine ja millest nagu kõigist noorte neidude 
tubadest õhkus ooteruumi külmust. Ta sirvis klubide aastaraamatuid ja heategevate 
seltside prospekte, et ammutada neist teadmisi seltskonna kohta. Olles veendunud, et 
tema ema, kes oli takerdunud oma vaesesse ja intellektuaalsesse maailma, ei suuda 
talle positsiooni luua ega teda seltskonda viia, otsustas ta endale ise sobivamas 
keskkonnas kohta otsida. Ta oli ühtaegu põikpäine ja külmavereline, teda ei 
koormanud unistused ega illusioonid ning ta nägi abielus vaid võimalust oma mängu 
alustada ja luba vabalt ringi liikuda, säilitades seejuures kõige selgema arusaamise 
oma ettevõttes peituvaist juhustest, raskustest ja šanssidest. Tal * oli meeldivaid 
omadusi ja külma mõistust, mis lubas tal kõiki oma meeldivusi ära kasutada. Ta 
nõrgaks küljeks oli see, et ta ei võinud vaadata midagi, millel oli aristokraatlikku 
hõngu, ilma et see poleks teda pimestanud. 

Jäädes emaga üksi, lausus ta: 

«Maman, lähme homme isa Douillard'i jutlusele.» 

II PEATÜKK PÜHA ORBEROSE'I ÜHING 


Igal reedel kell üheksa õhtul kogunes Alca seltskonna eliit aristokraatlikku Püha 
Maeli kirikusse isa Douillard'» jutlusele. Vürst ja vürstinna des Boscenos, vikont ja vi- 
kontess Olive, proua Bigourd, härra ja proua de la Tru-melle ei puudunud kordagi. Siin 
näitas ennast aristokraatia koorekiht ning sädelesid ilusad juudi parunessid, sest Alca 
juudisoost parunessid olid kristlannad. 

Nende koosolekute nagu kõigi usuliste koosolekute eesmärgiks oli võimaldada 
seltskonnainimestele mõnda hardusehetke oma hingeõnnistusele mõtlemiseks. Lisaks 
pidid nad tooma nii paljudele õilsatele ning kuulsatele perekondadele õnnistust pühalt 
Orberose'ilt, kes armastab pingviine. Tõeliselt apostelliku vaimustusega taotles 
auväärt isa Douillard oma eesmärki — seada taas jalule püha OrberoseM kui 


Pingviinia kaitsepühaku õigused ja pühendada talle mõnel üle linna kõrguval künkal 
monumentaalne kirik. Tema pingutusi kroonis imeline edu ning ta kogus selle 
üldrahvusliku ettevõtte teostamiseks-enam kui sada tuhat pooldajat ja rohkem kui 
kakskümmend miljonit franki. 

Püha Maeli katedraali altariruumis seisab nüüd püha OrberoseM uus kirst, mis 
hiilgab kullas ja sädeleb kalliskivides küünalde ja lillede keskel. 

Abbe Plantaini «Alca kaitsepühaku imetegude ajaloos»-võib lugeda järgmist: 

«Vana kirst sulatati Terrori ajal üles ja pühaku kallid' jäänused heideti GreveM 
väljakul süüdatud tuleriidale.. Aga üks vaene ja väga vaga naine nimega Punapea-eit 
läks öösel välja ja otsis oma elu kaalule pannes söestu- ' nud luud ja õndsa tuha 
tuleasemest üles. Ta hoidis neidl moosipurgis, ja kui uuesti alustati usuteenistust, viis 
ta nad auväärsele Püha Maeli katedraali preestrile. Emand Punapea lõpetas oma 
elupäevad vagaduses pühaku kabeli küünlamüüja ja toolideüürija ametis.» 

On kindel, et isa Douillard'i päevil, usu languse ajal, tõusis püha OrberoseM kultus, 
mida juba kolm sajandit tagasi oli tabanud kanoonik Princeteau kriitika ja õpetatud 

meeste vaikimine, uuesti ausse ja Alca kaitsepühakule sai osaks suurem au, suurem 
hiilgus ja imetlus kui kunagi varem. Nüüd ei jätnud teoloogid legendist enam 1 täp-pigi 
välja. Nad lugesid vastuvaidlematuks tõeks kõik: sündmused, millest jutustab abbe 
Simplicissimus, ja kuulutasid seda munka usaldades, et kurat, kes oli võtnud munga 
kuju, viis pühaku ühte koopasse ja heitles temaga seal seni, kuni püha Orberose temast 
võitu sai. Nad ei vaevanud ennast sündmuspaikade ega daatumitega. Nad ei lisanud 
juurde kommentaare ega teinud mööndusi teadusele, nagu seda kunagi tegi kanoonik 
Princeteau. Nad teadsid ülihästi, kuhu see viib. 

Kirik säras tuledest ja lilledest. Ooperitenor laulis, püha OrberoseM kuulsat hümni: 


«Paradiisi neitsi, ära ennast peida, 
tule, öö on sume, vaikis tuul, 
oma valgust meie peale heida 
nagu hõbedane kuu.» 


Preili Clarence asus oma ema 'kõrval, otse vikont: Clena ees, ja ta põlvitas kaua oma 
palvepingis, sest palveasend on tarkadele neitsitele loomupärane ja tõstab esile nende 
vormid. 

Auväärt isa Douillard astus kantslisse. Ta oli vägev oraator, kes oskas liigutada, 
üllatada, vapustada. Naised kaebasid ainult, et ta ründab pahesid üleliigse karmusega 
ja tarvitab tooreid sõnu, mis panevad neid punastama. Nad ei armastanud teda aga 
sellepärast vähem. 

Ta võttis oma jutluse aluseks püha Orberose'i seitsmenda katsumuse, kus pühakut 
kiusas lohe, kellega ta astus võitlusse, kuid ei nõrkenud ja võttis koletiselt relvad. 

Kõneleja näitas kerge vaevaga, et püha OrberoseM abiga ja toetudes voorustele, 
mida ta meile sisendab, paiskame meie omakorda maha lohed, kes meile kallale 
tungivad ja on valmis meid ära neelama — kahtluse lohe, jumalakartmatuse lohe, 
usuliste kohustuste unarusse jätmise lohe. Sel alusel tõestas ta, et püha OrberoseM 
austajate ühing töötab ühiskonna uuestisünni heaks, ja lõpetas jutluse tulise 
üleskutsega «usklikele, 

kelle südamesooviks on saada jumaliku halastuse tööriistaks, püha OrberoseM 
ühingu toeks ja hingeks, kes on valmis andma ühingule kõike, mida see vajab, et alus- 
tada võimsat edukäiku ja kanda õnnistatud vilja.» ' 

Pärast tseremoonia lõppu jäi auväärt isa Douillard käärkambrisse usklike teenistusse, 
kes tahtsid ühingu kohta teateid saada või soovisid oma annetusi üle anda. Preili 


Clarence'il oli auväärt isa Douillard'ile midagi öelda, samuti vikont Clenal. Rahvast oli 
palju ja tekkis saba. Õnneliku juhuse tõttu sattusid vikont Clena ja preili Clarence 
külg-külje vastu, võib-olla pisut liiga lähestikku. Eveline oli tähele pannud seda 
elegantset noormeest, kes oli spordimaailmas peaaegu niisama hästi tuntud kui tema 
isagi. Ka Clena oli preili ClarenceM märganud, ja leidis ta ilusa olevat, tervitas teda, 
vabandas ja teeskles, nagu oleks teda neile daamidele juba esitletud ja nagu oleks ta 
ainult unustanud, kus nimelt. Daamid jälle teesklesid, et usuvad teda. 

Järgmisel nädalal külastas ta proua ClarenceM, keda ta pidas pisut kupeldajaks, mis 
polnud talle aga sugugi vastumeelt. Eveline'i uuesti nähes tunnistas ta endale, et ta 
polnud eksinud ja et neiu on erakordselt ilus. 


Vikont Clenal oli ilusaim auto Euroopas. Kolme kuu kestel sõidutas ta Clarence'i 
daame iga päev üle küngaste ja lagendike, läbi metsade ja orgude, koos nendega käis 
ta looduslikult kaunites paikades ja külastas losse. Ta ütles EvelineMle kõik, mis on 
võimalik öelda, ja tegi, mis võis. Neiu ei varjanud, et ta teda armastab, »et ta armastab 
teda igavesti, et ta armastab ainult teda. Ta istus tema kõrval värisevana ja tõsisena. 
Ent kui vaja, loobus ta järeleandlikkusest, mida sisendas saatuslik armastus, ja asendas 
selle ohust teadliku, vooruslikkuse murdmatu vastupanuga. Kolme kuu pärast, kui 
Clena oli neidu sõidutanud mägedest üles ja alla, alla ja üles, jalutanud temaga 
lugematute avariide puhul, tundis ta teda nagu oma sõiduki rooli, aga mitte kuidagi 
teisiti. Ta mõtles välja üllatusi, seiklusi, ootamatuid peatusi sügavais metsades ning 
öölokaalide ees, ei jõudnud 


31 Vt. J. Ernest-Charles «Le Censeur», mai-august 1907, Ik 562, 2. veerg. 

aga kaugemale. Ta ütles endale, et see on idiootlik, ja tulivihasena võttis ta neiu jälle 
autosse ning kihutas hullunult saja kahekümne kilomeetrise tunnikiirusega, valmis teda 
kraavi paiskama või koos temaga vastu puud puruks lendama. 

Kord, kui ta Eveline'i juurde tuli, et teda mingile väljasõidule viia, leidis ta neiu veel 
võluvamana kui arvata võis ja veelgi erutavamana. Ta sööstis Eveline'i juurde nagu 
torm pilliroo kallale tiigi kaldal. See paindus üliarmsa haprusega, oli rebiva ja murdva 
tormihoo käes kakskümmend korda longu vajumas, kuid ajas end kakskümmend korda 
nõtkelt ja vetruvalt uuesti püsti, nii et kõigist neist rünnakuist hoolimata paistis, nagu 
oleks vaid kerge puhang vaevalt hellitanud tema graatsilist tüve. Ta naeratas, nagu 
pakkudes ennast julgele käele. Et teda mitte tappa, sööstis õnnetu ründaja minema, 
meeletu, raevutsev ja kolmveerand hull, eksis uksega ja tormas magamistuppa, kus 
proua Clarence parajasti peegelkapi ees kübarat pähe seadis, haaras ta sülle, paiskas 
voodile ja võttis ta enne kui rünnatu mõistis, mis temaga sünnib. 

Samal päeval kuulis Eveline, kes omal käel andmeid kogus, et vikont Clenal pole 
mitte midagi peale võlgade, et ta elab ühe vana libu rahadest ja teeb reklaami ühe 
vabrikandi uutele automudelitele. Nad läksid vastastikusel kokkuleppel lahku ja 
Eveline hakkas jälle oma ema külalistele põlglikul ilmel teed serveerima. 


III PEATÜKK HIPPOLYTE CERES 


Proua Clarence'i salongis kõneldi armastusest ja öeldi selle kohta kauneid sõnu. 

«Armastus on ohverdamine,» ohkas proua Cremeur. 

«Olen teiega nõus,» sähvas härra Boutourle löögivalmilt. 

Kuid professor Haddock tuli peagi lagedale oma tüütute häbematustega. «Mulle 
näib,» ütles ta, «et pärast seda kui pingviinid 

püha Maeli vahelesegamisel vivipaarseiks said, on nad õige pirtsakaks muutunud. 
Ometi pole selles midagi, mille üle upsakaks minna. Nad jagavad oma seisundit 
lehmade ja emistega ning isegi apelsini- ja sidrunipuudega, sest nende taimede 
seemned hakkavad idanema viljakattes.» 

«Pingviinide upsakus ei tekkinud nii ammu,» vastas härra Boutourle. «See pärineb 
päevast, mil püha apostel neile riided kinkis. Ja see kaua allasurutud upsakus lõi välja 
alles siis, kui ilmusid luksuslikud tualetid, ja pealegi kitsas seltskonnaringis. Teil 
tarvitseb vaid minna lõikuse ajal Alcast välja maale ja vaadata, kas naised on seal 
edevad ja peavad ennast tähtsaks.» 

Sel päeval laskis end salongis esitleda härra Hippolyte Ceres. Ta oli Alca deputaat ja 
Saadikutekoja nooremaid liikmeid. Kõneldi, et ta isa oli veinimüüja, kuid ta ise oli 
advokaat, hea kõnemees, õitsva tervisega, priske, tähtsa ilmega ja teda peeti osavaks. 

«Härra Ceres,» ütles talle majaperenaine, «teie esindate Alca kõige ilusamat 
linnaosa.» 

«Ja ta läheb päevast päeva ilusamaks.» 

«Kahjuks ei saa seal enam liikuda,» hüüdis härra Boutourle. 

«Mispärast?» küsis härra Ceres. 

«Autode pärast muidugi.» 

«Ärge rääkige neist halba,» vastas deputaat, «see on meie rahvuslik suurtööstus.» 

«Ma tean seda. mu härra. Tänapäeva pingviinid panevad mind mõtlema vanadele 
egiptlastele. Egiptlased, nagu jutustab Taine Aleksandria Clemensi järgi, kelle teksti ta 
on muuseas moonutanud, egiptlased pidasid pühaks krokodille, kes neid õgisid; 
pingviinid kummardavad autosid, mis neid lömastavad. Pole mingit kahtlust, et tulevik 
kuulub metallist elukale. Enam ei pöörduta tagasi voorimehe juurde, nagu pole tagasi 
pöördutud postitõlla juurde. Hobuse pikk martüürium jõuab lõpule. Auto, mille 
töösturite hullumeelne ahnus jahmunud rahvahulka paiskas nagu Džagernauti 
sõjavankri ja millest logelejad ja snoobid tegid rumala ja kahjuliku luksusasja, hakkab 
varsti praktilisi eesmärke teenima, ja andes oma jõu kogu rahva teenistusse, käitub ta 
peagi 

taltsutatud ja tööka hiiuna. Kuid selleks, et ta lakkaks kahju tegemast ja muutuks 
kasutoovaks, on vaja ehitada teid, mis sobivad tema kiirusele, teid, mida ta ei 
purustaks enam oma metsikute kummidega ja mille mürgist tolmu ta enam ei puistaks 
inimeste kopsudesse. Väiksema kiirusega liiklusvahendeid, samuti koduloomadele 
tuleb keelata nendel uutel teedel liikumine. Tuleb ehitada tagavarateid ja ülesõidukohti 
ning luua seega kord tuleviku teedeasjanduses. Selline on ausa kodaniku soov.» 

Proua Clarence juhtis vestluse heakorrastustöödele linnaosas, mida esindas härra 
Ceres, kes ei varjanud oma vaimustust lammutustööde, uute tänavate rajamise, 
ehituste, ümberehituste ja teiste kasulike ettevõtete suhtes. 

«Tänapäeval ehitatakse imetlusväärsel viisil,» ütles ta, «kõikjal tekivad 
majesteetlikud avenüüd. Kas võib kujutleda midagi ilusamat kui meie rippsillad ja 
kuplitega paleed.» 

«Te unustate selle suure palee, mida kroonib määratu kellakujuline kuppel,» urises 
allasurutud vihas vana kunstiharrastaja härra Daniset. «Ma ei suuda küllalt imestada, 
millise näotuse astmeni võib jõuda moodne linn. Alca amerikaniseerub. Kõikjal 
hävitatakse seda, mis on veel vaba, kerge, mõõdukas, tagasihoidlik, inimlik ja 
traditsiooniline. Kõikjal kistakse maha võluvad vanad müürid, millest ulatuvad üle 
puuoksad, kaob seegi valgusenatuke, seegi raasuke loodust ja kübeke mälestusi, mis 
on veel jäänud, milles on pisut meie isadest, pisut meist endist. Kerkivad kohutavad, 
tohutud, häbitud majad, mida kroonivad Viini laadis kuplid, tõusevad moodsa kunsti 
nõuetele vastavad hooned ilma karniisideta ja fassaadita, koledate soppidega ja 
veidrate varese-laudadega. Ning need mitmesugused ebardid ronivad häbenemata 


ümberkaudsetest katustest kõrgemale. Üle fassaadide venivad kujutud mügerikud — 
neid nimetatakse uue kunsti vormideks. Olen näinud uut kunsti teistes maades — seal 
pole see nii nurjatu, temas leidub lõbusust ja fantaasiat. Just meil on kurb eesõigus 
demonstreerida kõige inetumat, kõige uudsemalt ja mitmekesisemalt näotut 
arhitektuuri. Kadestusväärne eesõigus!» 

«Kas teie ei karda,» küsis härra Ceres rangelt, «kas t« ei karda, et see mõru kriitika 
võib meie pealinnast peletada välismaalased, kes voolavad kokku igast ilmakaarest ja 
jätavad siia miljardeid?» 

«Olge rahulik,» vastas härra Daniset, «välismaalased ei tule sugugi meie ehitusi 
imetlema, nad tulevad meie kokottide, rätsepate ja kõrtside pärast.» 

«Meil on üks halb harjumus,» ohkas härra Ceres. cnimelt kalduvus iseennast 
laimata.» 

Täiusliku võõrustajana otsustas proua Clarence, et on aeg pöörduda tagasi armastuse 
juurde, ning küsis härra Jumelilt, mida ta arvab hiljuti ilmunud raamatust, kus härra 
Leon Blum kurdab ... 

«...et ebamõistlik tava keelab kõrgema seltskonna neidudele armatsemise, mida nad 
ometi lõbuga teeksid, kuna aga müüdavad naised tegelevad sellega ülemääraselt ja 
vastumeelselt,» jätkas professor Haddock. «See on tõepoolest kahetsusväärne. Kuid 
ärgu härra Leon Blum ülearu kurtku — kuigi see pahe on meie kitsas kodanlikus 
seltskonnas tõesti niisugune, nagu ta ütleb, siis võin ma kinnitada, et kõikjal mujal 
näeb ta hoopis lõhutavamat pilti. Rahva hulgas, linna- ja maarahva laias ringis ei hoidu 
neiud armastusest kõrvale.» 

«See on juba kombelangus, mu härra,» ütles proua Cremeur. 

Ja ta kaitses noorte neidude süütust sõnul, mis olid täis kombekust ja võlu. See oli 
hurmav! 

Professor Haddocki sõnavõttu samal teemal oli seevastu piinlik kuulata: 

«Kõrgema seltskonna tütarlapsi hoitakse ja valvatakse,» lausus ta. «Ja mehed pealegi 
ei ihalda neid — osalt aususest, osalt hirmsa vastutuse kartusest ja osalt seetõttu, et 
noore neiu võrgutamine ei tooks neile lugupidamist. Lisaks ei tea me õieti, mis 
tegelikult toimub, sest see, mis on varjatud, jääb nähtamatuks — igasuguse seltskonna 
olömasolu paratamatu tingimus. Kui kõrgema seltskonna neidudele osutataks niisama 
palju tähelepanu kui abielunaistele, siis oleksid nad hoopis kergemini võidetavad, ja 
seda kahel põhjusel: neil on rohkem illusioone ja, nende uudishimu pole rahuldatud. 
Naiste esimesed kogemused oma meestega on tavaliselt 

nii halvad, et neil pole julgust otsekohe mõne teisega algust teha. Mina, kes ma seda 
teile räägin, olen oma võrgutamiskatsetel korduvalt sellele takistusele põrganud.» 

Samal hetkel kui professor Haddock oma ebameeldiva jutu lõpetas, astus salongi 
preili Eveline Clarence ja serveeris teed hooletul ja igavust väljendaval ilmel, mis 
andis tema ilule idamaise võlu. 

«Mina kuulutan end noorte neidude rüütliks,» ütles Hippolyte Ceres teda vaadates. 

«See on küll üks suur 1011,» mõtles neiu. 

Hippolyte Ceres, kes polnud iial tõstnud jalga väljapoole oma poliitikamaailma ning 
valijate ja rahvasaadikute ringi, leidis, et proua Clarence'i salong on väga peen, 
majaproua võluv ja tema tütar imeliselt ilus. Ta sai nende daamide juures igapäevaseks 
külaliseks ja oli tähelepanelik mõlema vastu. Proua Clarence, keda nüüd juba 
tähelepanuavaldused liigutasid, pidas teda meeldivaks. Eveline ei ilmutanud tema 
suhtes mingit heatahtlikkust ning kohtles teda kõrgilt ja põlglikult, mida härra Ceres 
luges aristokraatlikeks kommeteks ja peeneks käitumiseks, ning imetles neidu seda 
enam. 


See laialdaste sidemetega mees võttis pähe daamidele meelelahutust pakkuda ja 
saavutas mõnikord edu. Ta muretses neile pääsmeid Saadikutekoja tähtsamatele 
istungitele ja loože ooperis. Ta muretses preili Cla-rence'ile võimalusi lasta end 
mitmelgi puhul väga soodsas valguses paista. Eriti sobivaks osutus üks aiapidu, ja 
ehkki korraldajaks oli keegi minister, tunnistati see tõesti peeneks ja kujunes vabariigi 
esimeseks edusammuks elegantse publiku silmis. 

Eveline oli sel peol väga menukas ja teda pani tähele noor diplomaat Roger 
Lambilly, kes arvas, et neiu kuulub kergemeelsesse seltskonda, ja määras talle kohta- 
mise oma poissmehekorteris. Eveline leidis, et noormees on ilus, ja uskus, et ta on ka 
rikas. Ta läks. Eveline oli pisut liigutatud, peaaegu segaduses ning ei puudunud palju, 
et temast oleks saanud oma julguse ohver. Ta pääses langemisest ainult otsustava, 
julgelt läbiviidud pealetungimanöövri abil. See lugu oli suurim meeletus noore 
tütarlapse elus. 

Eveline astus lähedasse suhtlemisse ministrite ja pre sidendiga, ning rõhutades oma 
aristokraatlikke maneer ja vagadust, võitis ta vabariigi antiklerikaalse ja demo 
kraatliku juhtkonna lugupidamise. Eveline'il oli ed ja nähes, et neiu teeb talle au, 
hakkas härra Hippolyt Ceres teda seda rohkem armastama. Ta armus mee letult. 

Nüüdsest peale jälgis neiu teda huviga, oodates uudishimulikult, kas see tunne mehes 
tugevneb. Hippolyte'il puudus tema arvates elegants, ta oli ebadelikaatne, halvasti 
kasvatatud, kuid teovõimas, hakkaja, paljutõotav ja mitte väga igav. Neiu pilkas teda 
veel, kuid tegeles temaga siiski. 

Ühel päeval otsustas ta tema tunded proovile panna. 

See oli valimiseelsel perioodil, ja nagu öeldakse, taotles Hippolyte Ceres oma 
saadikumandaadi uuendamist. Tema konkurent oli esialgu veel üsna ohutu, kõneosa- 
vuseta, ent rikas, ja usuti, et ta võidab iga päevaga hääli juurde. Hippolyte Ceres heitis 
endast nii tuima rahulikkuse kui ka rumala kabuhirmu ja suurendas valvsust. Tema 
peamiseks tegevusareeniks olid avalikud koosolekud, kus ta kogu oma kopsujõuga 
vastaskandidaadi kallale langes. Tema komitee korraldas laupäeva õhtuti ja 
pühapäeval täpselt kell kolm pärast lõunat suuri vaidluskoosolekuid. Ühel pühapäeval, 
kui ta läks külastama Clarence'i daame, leidis ta Eveline'i üksi salongist. Ta jutles 
neiuga kakskümmend või kakskümmend viis minutit, ja leidis siis äkki kella taskust 
tõmmates, et oli juba kolmveerand kolm. Neiu oli armastusväärne, ärritav, võluv, 
rahutust tekitav ja paljulubav. Ceres tõusis segaselt püsti. 

«Veel üks hetk!» ütles Eveline tungival ja sulaval häälel, mis sundis teda uuesti 
toolile langema. 

Neiu näitas end huvitatuna, alistuvana, uudishimulikuna, nõrgana. Hippolyte Ceres 
punastus, kahvatus ja tõusis uuesti. 

Et teda kinni pidada, pööras neiu temale oma silmad, mille hall iiris looritus ja 
muutus sügavaks, ning vaikis, tema rind aga voogas. Võidetuna, kadununa, hävitatuna 
langes Hippolyte Ceres neiu jalge ette, tõmbas siis veel kord kella välja, hüppas püsti 
ja vandus koledalt: 

«Raisk! viie pärast neli! On viimane aeg jalga lasta!» 

Ja ta tormas viivitamatult trepist alla. 

Sellest ajast peale hakkas Eveline teda pisut hindama. 


IV PEATÜKK POLIITIKATEGELASE ABIELLUMINE 

Eveline ei armastanud teda, kuid soovis meeleldi, et teine teda armastaks. Neiu oli 
tema suhtes muide väga tagasihoidlik, ja mitte ainult sellepärast, et tal puudusid 
tunded. Vahelduse tarve, naiselik instinkt, väljakujunenud tavad ja traditsioonid 


sunnivad meid armastuse-asjades sageli ükskõiksust ilmutama, et proovida oma jõudu 
ja tunda rahuldust ootamatuist tulemustest. Eveline oli ettevaatlik, sest ta teadis, et 
Hippolyte Ceres on väga tahumatu inimene, kes võib tema järeleandlikkust ära 
kasutada ja hiljem, kui neiul selleks enam soovi pole, talle selle eest jämedaid 
etteheiteid teha. 

Kuna Hippolyte Ceres oli juba elukutse poolest anti-klerikaal ja vabamõtleja, pidas 
Eveline kasulikuks tema ees oma vagadust alla kriipsutada, näidata end mõne 
niisuguse punasesse marokäännahka köidetud suures formaadis palveraamatuga, nagu 
seda on näiteks kuninganna Maria Leszczynska ja printsess Marie-Josephe'i 
«Lihavõttenädalad». Ta seadis HippolyteMle meelega silma ette korjanduslehed püha 
Orberose'i rahvusliku kultuse kindlustamise heaks. Eveline ei teinud seda mitte selleks, 
et teda nokkida, ka mitte üleannetusest ega vasturääkimise vaimust, isegi mitte 
snobismist, kuigi tal oli selleks kalduvust; sel viisil kasvatas ta ainult usku iseendasse, 
karastas oma iseloomu ja tõusis teistest kõrgemale. Selleks et deputaati õhutada, 
mässis ta end religioonisse nagu Brunhild, kes Sigurdi ligimeelitamiseks ümbritses 
ennast tuleleekidega. Neiu julgust kroonis edu. Hippolyte'ile näis ta seeläbi palju 
kaunimana. Klerikalism oli tema silmis elegantne. 

Ceres valiti tohutu enamusega tagasi Saadikutekotta, mis ilmutas suuremat kalduvust 
pahemale ja suuremat edumeelsust kui eelmine ning näis innukamalt reforme 

taotlevat. Hippolyte nägi otsekohe ära, et selle suure tuhina taga peitus hirm 
muudatuste ees ning siiras soov mitte midagi teha, ja ta andis endale lubaduse ajada 
niisugust poliitikat, mis neile püüdlustele vastaks. Kohe istungjärgu algul pidas ta 
osavasti ning süsteemikind-lalt koostatud suure kõne, väljendades mõtet, et igasugust 
reformi tuleb pikalt kaaluda. Ta ilmutas tulist ja isegi keeva vaimustust, võttes 
põhimõtteks, et mõõdukust peab iga kõnemees nõudma kõige suurema ägedusega. 
Kogu Saadikutekoda avaldas talle kiitust. Presi-denditribüünil kuulasid teda Clarence'i 
daamid. Eveline värises tahtmatult, kuuldes aplausi pidulikku kohinat. Samal pingil 
võbises selle mehise hääle võngetele kaasa ilus proua Pens€e. 

Niipea kui Hippolyte C€rts kõnetoolist lahkus, kusjuures veel käsi plaksutati ja nõuti 
kõne teksti üleskleepi-mist, läks ta särki vahetamata tribüünile Clarence'i daame 
tervitama. Kui ta tagasihoidlikul ilmel, millest paistis kübeke edevust, daamide kohale 
kummardus ja nende komplimente vastu võttes taskurätiga kaela kuivatas, tundus 
Eveline'ile, et teda kaunistab menu võlu. Heites pilgu proua Penste suunas, nägi ta, 
kuidas see joobumusega kangelase higilõhna sisse hingas, rind voogav, silmalaud 
rasked ja pea taha kallutatud, iga hetk minestamas. Otsekohe naeratas Eveline õrnalt 
härra Ceresile. 

Alca deputaadi kõne äratas elavat vastukaja. Poliitilistes «sfäärides» leiti, et ta on 
väga osav. «Lõpuks ometi kuulsime siiraid sõnu,» kirjutas suur mõõdukas ajaleht. 
«Selles kõnes peitub terve programm!» öeldi Saadikutekojas. Tunnistati üksmeelselt, 
et selles avaldub võimas anne. 

Hippolyte C€rtžs tõusis nüüd radikaalide, sotsialistide ja antiklerikaalide juhiks, kes 
nimetasid ta oma grupi esimeheks. See oli kõige mõjukam parlamendirühm ja temast 
sai loodava kabineti ministrikandidaat. 

Pärast pikka kõhklust leppis Eveline Clarence mõttega abielust härra Hippolyte 
Ceržsiga. Suur mees oli tema maitse jaoks küll pisut labane ja miski ei ennustanud 
veel, et ta jõuab kord sellele astmele, kus poliitika hakkab sisse tooma suuri 
rahasummasid, kuid neiu oli juba 

kahekümne seitsme aastaseks saamas, tundis küllalt hästi elu ja teadis, et ei tohi olla 
liiga ülbe ja ilmutada liiga suurt nõudlikkust. 


Hippolyte Ceres oli kuulus; Hippolyte Ceres oli õnnelik. Teda polnud enam võimalik 
ära tunda. Tema riietus ja kombed muutusid hirmuäratavalt elegantseks. Ta liialdas 
valgete kinnaste kandmisega. Ta oli nüüd ülemäära peen, ja Eveline hakkas kahtlema, 
kas see pole mitte halvem, kui olla liiga vähe seltskonnainimene. Proua Clarence 
vaatas neile kihlustele heakskiitva pilguga, pidades tütre tulevikku kindlustatuks, ja 
tundis rahuldust, et tema salongis on nüüd igal neljapäeval värskeid lilli. 

Kuid raskusi tekitas lauratustalitus. Eveline oli vaga ja soovis saada kiriku õnnistust. 
Hippolyte Ceres oli tolerantne, kuid siiski vabamõtleja ja tunnistas' ainult kodanlikku 
laulatust. See küsimus põhjustas vaidlusi ja isegi südantlõhestavaid stseene. Viimane 
neist toimus neiu toas, pulmakutsete koostamise ajal. Eveline teatas, et kui laulatus ei 
toimu kirikus, siis ei või ta ennast üldse abiellunuks lugeda. Ta rääkis, et tuleb kõik 
lõpetada, koos emaga välismaale sõita või kloostrisse minna. Siis muutus ta õrnaks, 
nõrgaks, anuvaks; ta ägas. Ja koos temaga ägas kogu neitsilik tuba — pühitsetud vee 
pude-like ja pukspuuoks valge voodi kohal, vaga sisuga raamatud väikesel riiulil ja 
Kapadookia lohet aheldava püha Orberose'i sinivalge kujuke marmorist kamina-simsil. 
Hippolyte Ceres heldis, pehmenes, sulas. 

Kannatus kaunistas neidu, tema silmad särasid pisarais ja otsekui usuahel köitis ta 
randmeid lasuurkivist roosikrants. Äkki viskus ta Hippolyte'i jalge ette ning haaras tal 
põlvede ümbert kinni, vaeveldes surmapiinas. juuksed valla. 

Hippolyte andis peaaegu järele ja kogeles: 

«Kirikliku laulatuse seedivad mu valijad veel kuidagi ära, kuid minu komitee sellist 
asja juba nii lihtsalt alla ei neela ... Aga ma seletan selle neile lõpuks ära ... Sallivus, 
ühiskondlikud kohustused ... Nad kõik lasevad oma tütardele katekismust õpetada ... 
Aga ministriportfelli peale võib vilistada. Olen kindel, mu kallis, et me uputame selle 
pühitsetud vette.» 

Nende sõnade peale tõusis neiu omakorda tõsiselt, üllalt, alistunult, võidetult. 

«Mu sõber, ma ei nõua enam midagi.» 

«Niisiis kodanlik laulatus! See on hoopis parem, võrratult parem!» 

«Seda mitte! Kuid laske mind tegutseda. Püüan kõik korraldada nii, et see rahuldaks 
teid ja mind.» 

Ta läks auväärt isa Doullard'i juurde ja seletas talle olukorra ära. Preester ilmutas 
suuremat vastutulelikkust ja leplikkust, kui neiu oli lootnud. 

«Teie abikaasa on arukas mees, kes armastab korda ja selgust. Ta tuleb meie juurde. 
Teie pühitsete teda. Mitte asjata ei kingi jumal talle õnnistuse kristliku abikaasa näol. 
Mitte alati ei soovi kirik anda abieluõnnistust tseremoniaalse hiilguse ja säraga. Nüüd, 
kus kirikut taga kiusatakse, sobib vaimulikule peole krüpti hämarus ja katakombide 
kõverad käigud. Kui te olete täitnud kodanlikud formaalsused, tulete koos härra 
Ceresiga siia minu erakabeüsse, kandes tavalist riietust. Ma laulatan teid ja hoolitsen, 
et kõik jääks täielikult saladusse. Muretsen peapiiskopilt kõik vajalikud volitused ja 
kõik soodustused abieluloa ja usutunnistuse suhtes.» 

Kuigi Hippolyte'ile tundus see kombinatsioon pisut ohtlikuna, nõustus ta siiski, olles 
südamepõhjas isegi meelitatud. 

«Ma lähen tänavaülikonnas,» ütles ta. 

Ta läks kirikusse, kandes pikk-kuube, valgeid kindaid, lakk-kingi, ja nõtkutas põlvi. 

«Lõpuks, kui on tegemist hästikasvatatud inimestega ...» 


V PEATÜKK VISIRE'I KABINET 


Cereside abielupaar seadis end tagasihoidliku lihtsusega sisse ühes üsna ilusas 
korteris uues majas. Ceres jumaldas oma naist siiralt ja rahulikult. Temalt nõudis 


muide palju aega töö eelarvekomisjonis, ja rohkem kui kolm ööd nädalas pühendas ta 
postiasutuste eelarve aruandele, millest ta tahtis endale monumendi püstitada. 

Eveline pidas teda «primitiivseks» ja suhtus temasse heatahtlikult. Nende elukorra 
halvaks küljeks oli see, et neil polnud just palju raha, neil oli seda õieti väga vähe. 
Vabariigi teenrid ei rikastu ühiskonda teenides sugugi nii kergesti, nagu arvatakse. 
Sellest ajast peale, kui pole enam monarhi, kes jagaks kingitusi, võtab igaüks, mis 
suudab, ja kuna saagi hulka piirab asjaolu, et kõik saa-gitsevad, siis on see kahanenud 
tagasihoidliku suuruseni. Sellest tulenebki komberangus, mida võib tähele panna 
demokraatia juhtide juures. Nad võivad rikastuda ainult suurte äriafääride perioodil ja 
ka siis kiusab neid vähem õnnelike kolleegide kadedus. Hippolyte Ceres nägi ette, et 
lähemal ajal saabub suurte afääride periood; tema oli üks neist, kes seda ette 
valmistasid. Vahepeal talus ta väärikalt vaesust, mida temaga jagas Eveline, kes 
kannatas seejuures vähem, kui oleks võinud arvata. Eveline oli pidevas ühenduses 
auväärt isa Douillard'iga ning külastas sageli püha Orberose'i kabelit, kus ta leidis 
tõsist seltskonda ja inimesi, kes võisid talle teeneid osutada. Ta oskas valida ja kinkis 
oma usalduse ainult neile, kes seda väärisid. Ta oli omandanud palju kogemusi 
sõitudel vikont Clena autos, ja mis eriti tähtis — kasutas nüüd abielunaise eeliseid. 

Algul tundis deputaat rahutust selle vaga tegevuse pärast, mida väikesed 
demagoogilised lehekesed naeruvääristasid. Kuid ta rahunes peagi, nähes, kuidas kõik 
teda ümbritsevad demokraatia juhid rõõmuga lähenesid aristokraatiale ja kirikule. 

Oli jälle kord niisugune ajastu (mis kordus sageli), kus märgati, et on mindud liiga 
kaugele. Ka Hippolyte Ceres tunnistas seda mõõdukalt. Tema poliitika polnud mitte 
tagakiusamise poliitika, vaid sallivuse poliitika. Ta oli pannud sellele aluse oma 
suurepärases kõnes reformide ettevalmistamise kohta. Võimul olevat valitsust peeti 
liiga edumeelseks. Toetades seaduseelnõusid, mis tunnistati kapitali huvidele 
ohtlikuks, ässitas ta enese vastu üles suured finantskompaniid ja järelikult ka igasuguse 
poliitilise kallakuga ajalehed. Nähes ohtu suurenevat, loobus kabinet oma projektidest, 
oma programmist, oma seisukohtadest, kuid oli juba hilja: uus valitsus oli valmis. Paul 
Visire esitas salakavala küsimuse, 

mis otsekohe muudeti arupärimiseks. Hippolyte C€rts pidas väga ilusa kõne, ja 
valitsus langes. 

Vabariigi president tegi uue valitsuse kujundamise ülesandeks sellelesamale Paul 
Visire'ile, kes oli veel väga noor, aga juba kaks korda valitsusest osa võtnud, võluv 
inimene, kes oli tuttav balletiteatri kulissidetagusega ja teatrite näitlejatepoolega, 
tõeline kunstnik, väga seltskondlik, vaimukas, imetlusväärselt tark ja teovõimeline. 
Paul Visire moodustas valitsuse, mille ülesandeks oli tasakaalu jaluleseadmine ja 
ärevusse sattunud avaliku arvamuse rahustamine. 

Uued ministrid, kes kuulusid parlamendienamuse kõigisse rühmitustesse, esindasid 
kõige erinevamaid ja vastupidisemaid seisukohti, ent nad olid eranditult 
parajusmeelsed ja kindlalt konservatiivsed. Säilitati eelmise kabineti välisminister, 
väike must mees, nimega Crombile, kes töötas suurusehullustuses neliteist tundi päe- 
vas, vaikis alati, varjas end omaenda diplomaatiliste agentide eest, viibis kohutavas 
ärevuses, ilma et oleks ärritanud kedagi, sest rahvaste kergemeelsus on äraarvamatu ja 
valitsuste oma sellega võrdne. 

Ühiskondlike tööde portfell määrati sotsialist Fortun€ Lapersonne'ile. Sel ajal oli 
poliitikas üheks kõige püha-likumaks, karmimaks ja rangemaks, ütleksin isegi kõige 
kohutavamaks ja julmemaks reegliks võtta igasse valitsusse, kelle ülesandeks on 
võidelda sotsialismi vastu, üks sotsialistliku partei liige, selleks et varanduse ja 
eraomandi vaenlased tunneksid häbi ja kibedust, kui neile lööke jagab üks omade 
hulgast, ja et nad ei võiks omavahel kokku tulla, otsimata pilguga seda, kes neid 


järgmisel päeval nuhtlema hakkab. Ainuüksi sügav võhiklus inimsüdame tundmises 
lubaks meil uskuda, et oli raske leida sotsialisti selle ameti jaoks. Kodanik 


1 Kuna see valitsus avaldas märkimisväärset mõju riigi ja kogu maailma saatusele, 
peame oma kohuseks ära tuua tema koosseis siseminister ja ministrite nõukogu 
esimees — Paul Visire; kohtuminister — Pierre Bouc; välisminister — Victor 
Crombile; rahandusminister — Terrasson; rahvahariduse minister — Labillette; 
kaubandus-, posti- ja telegraafiminister — Hippolyte Ceres; põllutööminis-ter — 
Aulae; ühiskondlike tööde minister — Lapersonne; sõjaminister — kindral 
Däbonnaire; mereminister — admiral Vivier des Muršnes. 

Fortun€ Lapersonne astus Visire'i valitsusse oma vabal tahtel, ilma mingi sunduseta. 
Võim tekitas pingviinides nii suurt aukartust, et Lapersonne leidis heakskiitmist isegi 
oma vanade sõprade hulgas. 

Sõjaministri portfell anti kindral Debonnaire'ile. Teda peeti üheks arukamaks 
kindraliks kogu armees, ent ta laskis end juhtida ühel kergemeelsel naisel, paruniproua 
de Bildermannil, kes oli ilus veel intriigide sepitsemise easki ja seisis ühe vaenuliku 
naaberriigi teenistuses. 

Uus mereminister, lugupeetud admiral Vivier des Murenes, kes tunnistati 
üksmeelselt suurepäraseks meremeheks, ilmutas vagadust, mis antiklerikaalses 
valitsuses aleks tundunud liialdusena, kui mitte ilmalik vabariik poleks kuulutanud 
religiooni mereasjandusele hädavajalikuks. Oma vaimuliku juhtija, auväärt isa 
Douillard'i näpunäitel pühendas lugupeetud admiral Vivier des Muršnes laevade 
meeskonnad pühale Orberose'ile ja laskis kristlikel bardidel luua kiituselaule Alca 
neitsi auks, mis asendasid mereväeorkestri repertuaaris rahvushümni. 

Visire'i valitsus teatas avalikult, et ta on antiklerikaalne, kuid austab usulisi 
põhimõtteid, ning kinnitas, et ta pooldab mõõdukaid reforme. Paul Visire ja tema 
kolleegid tahtsid reforme ja loobusid sellekohastest ettepanekutest ainult selleks, et 
reforme mitte kompromiteerida. Nad olid tõelised poliitikud ja teadsid, et reformid on 
kompromiteeritud, niipea kui tehakse konkreetne ettepanek. 

See valitsus võeti hästi vastu. Ta rahustas ausaid inimesi ja tõstis rahvuspanga 
diskontoprotsenti. 

Ta teatas nelja soomusristleja tellimisest, kohtuliku jälitamise alustamisest 
sotsialistide vastu ja kinnitas ametlikult oma kavatsusest lükata tagasi igasugused 
ettepanekud progressiivse tulumaksu sisseseadmise kohta. Erilist heakskiitu suurte 
ajalehtede poolt leidis Terrassoni valimine rahandusministri kohale. Paljukordne 
minister Terrasson, kes oli kuulus oma börsi-afääridega, õigustas finantsistide lootusi 
ja laskis ennustada suurte ärioperatsioonide ajastu saabumist. Peagi paisusid rikkuse 
piimast moodsate rahvuste kolm nisa: 

liigkasuvõtmine, vahelthangeldamine ja tumedad spekulatsioonid. Juba hakati 
kõnelema ekspeditsioonidest kaugetesse maadesse, kolonisatsioonist, ja kõige 
julgemad lasksid ajalehtede kaudu lendu sõjalise ja rahandusliku protektoraadi kava 
Nigriitsia üle. 

Kuigi Hippolyte C€ržs polnud veel oma võimeid näidanud, peeti teda 
tähelepanuväärseks isikuks. Äritegelased hindasid teda. Talle sadas kõikjalt õnnesoove 
sel puhul, et ta oli katkestanud sidemed äärmuslike parteidega ning ohtlike inimestega 
ja mõistnud valitsusel lasuvat vastutust. 

Kõigi kabineti daamide hulgas säras ainult proua Ceres. Crombile kopitas 
poissmehepõlves; Paul Visire oli abiellunud Põhjaprovintsi suurkaupmeeste perekon- 
nast pärineva rikka ja laitmatu preili Blampignoniga, kes oli hästi kasvatatud, 
lugupeetud, lihtne ja alati haige ning keda tervislik seisund pidevalt tema ema juures 


kauges provintsikolkas hoidis. Teised ministri-prouad ei olnud sündinud selleks, et 
silma rõõmustada. Naeratati, kui loeti, et proua Labillette oli ilmunud pre- 
sidendiballile paradiisilinnu sulgedest peaehtes. Proua admiral Vivier des Muršnes oli 
heast perekonnast, pigem lai kui pikk, härjaliha karva näoga, lehepoisi häälega ja käis 
ise turul. Pikk, kuivetu, punaseplekilise näoga ja täitmatult noorte ohvitseride järele 
janunev kindrali-proua DEbonnaire oli end hukutanud kõlvatute eluviiside ja 
roimadega ning äratas tähelepanu ainuüksi oma inetuse ja jultumusega. 

Proua Ceršs oli kabineti ainus võlu ja tema väärikuse hoidja. Ta oli noor, ilus, 
laitmatu kuulsusega ja ühendas seltskonna koorekihi ja rahvahulkade võrgutamiseks 
oma tualettide elegantsi kõige puhtama naeratusega. 

Eveline'i salongi vallutasid juudi miljonärid. Ta korraldas kõige elegantsemaid 
aiapidusid kogu vabariigis. Ajalehed kirjeldasid tema tualette ja esmajärgulised 
õmblejad ei nõudnud temalt nende eest tasu. Ta käis missal, kaitses püha Orberose'i 
kabelit rahva vaenu eest ja äratas aristokraatide südameis lootusi uuele konkordaadile. 

Kuldsed juuksed, linaõiesinised silmad, painduv, sale ja ümar piht tegid ta tõesti 
kauniks. Tal oli hiilgav 

reputatsioon ja ta oli nii osav, nii rahulik ja ennast-valitsev, et oleks selle hoidnud 
puutumatuna ka kuriteolt tabatuna. 

Istungjärgu lõpp tõi suure võidu valitsusele, kes peaaegu kogu koja üksmeelsete 
kiiduavalduste saatel lükkas tagasi progressiivse tulumaksu seaduseelnõu, ja triumfi 
proua Ceresile, kes korraldas pidusöögid kolme läbi-sõitva kuninga auks. 


VI PEATÜKK FAVORIIDI DIIVAN 


Ministrite nõukogu esimees kutsus härra ja proua Ceresi parlamendivaheajal mõneks 
nädalaks külla väikesesse mägilossi, mille ta oli suveks rentinud ja kus ta üksinda elas. 
Proua Paul VisireM tõepoolest väga vilets tervis ei lubanud tal viibida koos oma 
abikaasaga; ta jäi oma vanemate juurde kaugesse Põhjaprovintsi. 

Selle lossi oli oma armukesele kinkinud üks viimastest Alca kuningatest. Salongi oli 
jäetud vana mööbel ja seal leidus muuhulgas veel favoriidi diivan. Ümbrus oli 
imekaunis, lius sinine AiselleM jõeke voolas künka jalal, mille harjal seisis loss. 
Hippolyte Ceres armastas õngitseda. Selle üksluise tegevuse juures sepitses ta oma 
parimad parlamentlikud kombinatsioonid ja kõige õnnestunumad kõned. Aiselle 
kubises forellidest. Ta püüdis neid hommikust õhtuni, istudes lootsikus, mille 
ministrite nõukogu esimees oli suurima valmisolekuga tema käsutusse andnud. 

Sel ajal jalutasid Eveline ja Paul Visire üheskoos aias, jutlesid sõnakese salongis. 
Eveline, kes tunnistas ausalt, et peaminister tõmbab naisi vastupandamatu võlujõuga 
enda poole, polnud tema suhtes tarvitusele võtnud muud, kui vaid põgusa ja 
pealiskaudse koketerii, omamata kaugemaid kavatsusi või kindlat plaani. Paul Visire 
oli asjatundja ja nägi Eveline'i ilu. Alcas röövisid Saadikutekoda ja ooper kogu ta vaba 
aja, ent väikeses lossis omandasid linaõiesinised silmad ja ümar piht tema silmis 
väärtuse. Kord, kui Hippolyte Ceres Aiselle'i ääres 

kala püüdis, palus peaminister Eveline'i enda kõrvale favoriidi diivanile istuma. 
Kardin, mis varjas neid hõõguvkuuma päeva palavuse ja valguse eest, laskis läbi 
pilude pikki kuldseid kiiri ja need tabasid Eveline'i otsekui peitu pugenud Amori 
nooled. Läbi valge musliini lasksid kõik ta ühtaegu ümarad ja õhkõrnad vormid paista 
oma graatsiat ja noorust. Tema nahk oli niiske ja värske ning lõhnas kui äsjaniidetud 
hein. Paul Visire näitas end sellisena, nagu olukord nõudis. Eveline ei keeldunud 
juhuse ja seltskonna mängust. Ta arvas, et see ei tähenda midagi või tähendab vähe — 
ta eksis. 


«Oli kord linnaväljaku päikesepoolsel serval,» jutustab kuulus saksa ballaad, 
«väänkasvudesse peidetud müüri küljes ilus kirjakast, rukkilillesinine, naeratav ja 
rahulik. 

Päevast päeva astusid tema juurde suurtes saabastes väikesed kaupmehed, rikkad 
talunikud ja linnakodanikud, maksunõudja ning sandarmid, kes lasksid temasse 
ärikirju ja arveid, aruandeid ja maksunõudeid, kaebekirju kohtunikele ja kutseid 
nekrutitele — tema aga oli ikka naeratav ja rahulik. 

Rõõmsalt või murelikult tulid tema juurde päevatöö-lised ja talusulased, 
teenijatüdrukud ja ammed, arvepidajad ja kantseleiametnikud, perenaised, lapsuke 
käsivarrel, ja saatsid tema kaudu teele sõnumeid sündidest, pulmadest ja surmast, kirju 
peigmehelt pruudile, mehelt naisele, emalt pojale, pojalt emale — tema aga oli ikka 
naeratav ja rahulik. 

Hämaruses hiilisid tema juurde vargsi noormehed ja neiud ja läkitasid teele 
armastuskirju, — ühed niisutatud pisaraist, mis olid tindi laiali ajanud, teised väikese 
ringikesega, mis märkis suudluse kohta, ja kõik nad olid väga pikad — tema aga oli 
ikka naeratav ja rahulik. 

Rikkad kaubahärrad tulid ettevaatuse pärast ise posti äraviimise eel ja lasksid kasti 
tähitud kirju, kirju, mis kandsid viit punast pitsatit ja olid täis pangatähti või tšekke 
Impeeriumi suurimatele rahandusettevõtetele — tema aga oli ikka naeratav ja rahulik. 

Ent ühel päeval tuli Gaspar, keda ta polnud iialgi näinud, keda ta ei tundnud isa ega 
ema poolt, ja laskis 

temasse kirjakese, millest pole teada muud, kui et ta oli väikeseks kolmnurgaks 
kokku keeratud. Ja järsku kaotas ilus kirjakastike pea. Nüüdsest peale ei püsi ta enam 
paigal. Ta jookseb mööda tänavaid, põlde ja metsi, vööks luuderohu väät ja peas 
roosipärg. Ta on alati rändamas mööda orge ja mägesid, ja kord tabas väljavaht ta 
nisupõllul Gaspari käte vahel. Ta suudles noormeest parajasti suule.» 

Paul Visire sai kogu oma vaimunõtkuse kohe tagasi, Eveline aga lamas magusas 
rammestuses favoriidi diivanil. 

Auväärt isa Douillard'il, kes tundis hiilgavalt moraali-teoloogiat ja säilitas kiriku 
languse päevil oma põhimõtted, oli sügavalt õigus, kui ta kooskõlas kirikuisade õpe- 
tusega kuulutas, et kui naine teeb suurt pattu, andudes raha eest, siis patustab ta veel 
palju raskemini, andudes ei millegi eest. Sest esimesel juhul teeb ta seda oma 
eluülalpidamise pärast, mis pole küll vabandatav, aga siiski andestatav, ja ta väärib 
veel jumalikku armu, kuna jumal keelab ju lõpuks enesetapmise ega taha, et tema 
loodud olendid, kes on tema templiks, iseend hävitaksid. Pealegi jääb ta leivateenimise 
pärast andudes alandlikuks ega tunne sellest lõbu, ja see vähendab tema pattu. Kuid 
naine, kes andub ei millegi eest, patustab himuga ja juubeldab oma eksimuses. Ülbus 
ja nauding, millega ta oma süüd raskendab, suurendavad selle surmavat ränkust. 

Proua Hippolyte Ceresi juhtum pidi andma tunnistust nende moraalitõdede 
sügavusest, ta märkas nüüd, et tal on tunded; seni ei osanud ta seda aimatagi. Kulus 
üksainus sekund, et viia teda selle avastuseni, 'muuta tema hing, paisata segamini tema 
elu. Algul oli ta võlutud iseenda tundmaõppimisest. Antiikfilosoofia ,,yv0 ogcavtõv” 
pole eeskiri, mille täitmine vaimses mõttes meile naudingut pakuks, sest oma hinge 
tundmine ei paku mingit rahuldust. Lihalikus mõttes on see aga teisiti, sest siin võime 
avastada uusi iharuse allikaid. Eveline avaldas oma ilmutuse põhjustajale otsekohe 
heateo väärilist tänu ja kujutles, et see, kes oli talle avanud taevaliku sügaviku, valdab 
üksi selle võtit. Oli see eksitus ja kas ta ei võinud leida teisi, kes niisamuti omasid 
kuld- 

set võtit? Seda on raske ütelda. Kui asjaolud avalikuks tulid (mis, nagu me näeme, ei 
lasknud end kaua oodata),, käsitles professor Haddock neid katselisel meetodil eri- 


alases teaduslikus ajakirjas ja jõudis otsusele, et proua C. võimalused leida härra V. 
täpset ekvivalenti suhtuvad nagu 3,05:975,008, mis on niisama hea kui öelda,, et ta 
seda ei leia. Kahtlemata aimas Eveline seda vaistlikult ette, sest ta hoidis Paul 
Visire'ist kramplikult kinni. 

Kirjeldasin neid sündmusi ühes kõigi asjaoludega, mis. minu arvates peaksid 
tõmbama endale mõtisklustele-kalduvate ja filosoofiliste vaimude tähelepanu. 
Favoriidi diivan on ära teeninud ajaloolise majesteetlikkuse. Tema pea! otsustati ühe 
suure rahva saatus; vee! enam, seal toimus akt, mille järelkajad haarasid nii 
sõbralikke-kui ka vaenulikke naaberrahvaid ja kogu inimkonda. Pealiskaudsed 
vaimud, kerged hinged, kes järelemõtlematult võtavad endale ajaloo kirjutamise 
ülesande, jätavad seda laadi sündmused nende määratu suurest tähtsusest hoolimata 
pahatihti kahe silma vahele. Sündmuste salajased tõukejõud on meie eest varjatud; 
impeeriumide langus ja võimu vaheldumine jahmatavad meid' ning jäävad meile 
arusaamatuks just sellepärast, et me-ei pane tähele vaevaltnähtavat punktikest, ei 
avasta peidetud vedru, mis liikuma hakates kõik väärab ja paiskab' kõik põrmu. Selle 
suure ajaloo autor tunneb paremini kui keegi teine oma vigu ja puudusi, kuid ta võib 
enda kohta öelda, et on alati säilitanud selle mõõdutunde,, selle tõsiduse ja ranguse, 
mida on meeldiv näha jutustuses riigiasjadest, ega ole kunagi loobunud asjalikkusest, 
mis sobib pajatusele inimeste tegudest. 


VII PEATÜKK OTSESED TAGAJÄRJED 

Kui Eveline Paul VisireMle pihtis, et ta pole iialgi midagi niisugust üle elanud, siis 
viimane ei uskunud seda. Ta oli naistega harjunud ja teadis, et nad ütlevad 

meestele meeleldi taolisi asju, selleks et neid sügavamalt armuma panna. Nagu see 
mõnikord juhtub, ei lasknud kogemused tal näha tõde. Ta ei uskunud, kuid oli siiski 
meelitatud, ja peagi tekkisid tal Eveline'i vastu armutunded ning veel enamgi. See 
hingeline seisund näis algul avaldavat soodsat mõju tema vaimsetele võimetele. Ta 
pidas oma valimisringkonna keskuses meeliköitva, hiilgava ja õnnestunud kõne, mis 
loeti tema meistritööks. 

Istungjärgu algul oli taevas pilvitu. Vaevalt-vaevalt tõstsid Saadikutekojas pead 
mõned üksikud liitlasteta vihamehed ja esialgu veel arglikud auahnitsejad. Piisas 
ministrite nõukogu esimehe ainsast naeratusest, et neid varje hajutada. Armastajad 
nägid teineteist kaks korda päevas ja olid kohtumiste vaheajal kirjavahetuses. Visire 
oli harjunud intiimsuhetega, ta oli osav ning mõistis jälgi varjata, ent Eveline ilmutas 
meeletut ettevaatamatust. Ta näitas ennast koos Visire'iga salongides, teatris, 
Saadikutekojas ja välissaatkondades. Ta kandis armastust oma näol, ümber kogu oma 
keha, oma pilgu niiskes välgatuses, oma igatsevalt naeratavail huulil, oma rinna 
värinas, oma puusade pehmuses, kogu oma elustunud, ärevas ja meeletus ilus. Varsti 
sai nende suhetest teada kogu maa. Isegi välisriikide õukonnad olid sellest 
informeeritud. Ainult vabariigi president ja Eveline'i mees ei näinud veel midagi. 
Presidendile sai see teatavaks ühest politseiaruandest, mis oli teadmata kuidas tema 
kohvrisse eksinud. 

Hippolyte Ceres, kes polnud küll eriti peenetundeline ega terava pilguga, märkas 
ometi, et tema abielus on midagi muutunud. Eveline, kes veel hiljuti tundis huvi tema 
töö vastu ja näitas tema suhtes üles kui mitte just õrnust, siis vähemalt tõelist sõprust, 
ilmutas nüüd ainult ükskõiksust ja vastikust. Ta oli varemgi sageli tükiks ajaks kodunt 
lahkunud, viibinud püha Orberose'i ühingu aeganõudvatel koosviibimistel. Ent nüüd 
väljus ta juba hommikul, veetis kogu päeva väljas ja istus kell üheksa õhtul lauda 
kuutõbise näoga. Tema mees leidis, et see on naeruväärne. Ja ometi poleks ta võib-olla 


iial teada saanud. Sügav võhiklus naiste suhtes, tuim usk oma väärtusse ja õnnesse 
oleksid tõde tema eest võib-olla 

lõpmatuseni varjanud, kui mitte mõlemad armastajad poleks teda nii-öelda sundinud 
seda avastama. 

Kui Paul Visire Eveline'i juurde tuli ja leidis ta üksinda, ütlesid nad suudeldes: 
«Mitte siin! Mitte siin!» ja võtsid teineteise suhtes otsekohe tarvitusele kõige 
reserveerituma tooni. See oli nende murdmatu reegel. Kord läks Paul Visire oma 
ametivenna Ceresi juurde, kellega tal oli määratud kohtumine. Teda võttis vastu 
Eveline — posti- ja telegraafiminister polnud veel koosolekult tagasi jõudnud. 

«Mitte siin!» ütlesid armastajad naeratades. 

Nad ütlesid seda suu suul, kallistuste, süleluste ja embuste vahel. Need sõnad olid 
neil veel huulil, kui Hippolyte Ceres salongi astus. 

Paul Visire sai kohe enesevalitsuse tagasi. Ta kuulutas, et ei saa kätte prügi, mis on 
EvellneMle silma läinud. Selle võttega ei suutnud ta Hippolyte'i meelt muuta, kuid sai 
võimaluse põgeneda. 

Hippolyte Ceres varises kokku. Eveline'i käitumine tundus talle arusaamatuna. Ta 
küsis naiselt selle põhjust: 

«Mispärast? Mispärast?» kordas ta vahetpidamatult. «Mispärast?» 

Eveline eitas kõike, — mitte selleks, et teda ümber veenda — ta oli neid näinud, vaid 
mugavuse ning hea tooni pärast ja selleks, et vältida piinlikke seletusi. 

Hippolyte Ceres kannatas kõiki armukadeduse piinu. Ta tunnistas seda isegi ja ütles 
endamisi: «Ma olen tugev mees, mul on ümber soomusrüü, aga mu haav on selle all — 
see on südames.» 

Pöördudes oma naise poole, keda üleni ehtis iharus ja kaunistas tema kuritöö, vaatles 
ta teda valulisel pilgul ja ütles: 

«Sa ei oleks pidanud seda tegema temaga.» 

Ja tal oli õigus. Eveline ei oleks pidanud armastama valitsuse ringides. 

Ta kannatas nõnda, et haaras revolvri ja hüüdis: 

«Ma tapan ta!» Kuid mõistis, et posti- ja telegraafi-ministril ei sobi tappa ministrite 
nõukogu esimeest, ja pistis revolvri öökapi laekasse. 

Nädalad möödusid, ilma et aeg oleks leevendanud ta kannatusi. Igal hommikul 
soomustas ta oma haava tugeva inimese pantseriga ning otsis tööst ja auavaldustest 
rahu, mis tema eest põgenes. Igal pühapäeval avas ta büste, kujusid, fontääne, 
arteesiakaeve, haiglaid, dispansereid, raudteid, kanaleid, turuhooneid, kanalisatf 
sioonivõrke, võidukaari, turge ja tapamajasid ning pidas värisemapanevaid kõnesid. 
Põlevas tegevusihas ta lihtsalt õgis toimikuid; nädala jooksu! muutis ta neliteist kgrda 
postmarkide värvi. Siiski vaevasid teda meeletud valu- ja raevuhood, mis tegid ta 
hulluks. Terveteks päevadeks jättis mõistus ta maha. Kui ta oleks seisnud mõne 
eraettevõtte teenistuses, oleks seda otsekohe märgatud. Kuid riigivalitsemise asjades 
on nõdrameelsust ja hullustusehooge palju raskem ära tunda. Parajasti sel ajal 
organiseerisid riigiametnikud oma liite ja ühinguid, tegutsedes seejuures niisuguse 
tuhinaga, et hirmutasid parlamenti ja avalikku arvamust. Kõigi teiste hulgast torkasid 
oma ametiühingulise innukusega silma eriti kirjakandjad. 

Hippolyte Ceres tegi ringkirjaliselt teatavaks, et nende tegevus on kõigiti seaduslik. 
Järgmisel päeval avaldas ta teise ringkirja, mis keelas igasugused riigiametnike 
ühingud kui ebaseaduslikud. Ta vallandas sada kaheksakümmend kirjakandjat, võttis 
nad uuesti ametisse, avaldas neile laitust ja andis neile autasu. Ministrite nõukogus oli 
ta iga hetk plahvatamas. Riigipea juuresolek hoidis teda hädavaevalt kombekuse 
piirides, ja kuna ta ei julgenud oma rivaalile kõrri karata, kallas ta oma südame 
kergendamiseks solvangutega üle armee auväärse juhi kindral Debonnaire'i, kes aga ei 


kuulnud teda, kuna ta oli kurt ja ametis värsside koostamisega paruniproua 

Bildermannile. Hippolyte Ceres vaidles vahet tegemata vastu kõigele, mis härra 

ministrite nõukogu esimees ette pani. Ta oli ju lõpuks arust ära. Selles hingelises 

katastroofis jäi talle alles üksainus võime: ta säilitas parlamentliku vaistu, 

lugupidamise enamuse vastu, parlamendirühmade põhjaliku tundmise ja sihikindluse. 

VIII PEATÜKK HILISEMAD TAGAJÄRJED 


Istungjärk jõudis rahulikult lõpule ja valitsus ei avastanud enamuse pinkidel ühtki 
pahaendelist märki. Vaid mõningad artiklid suurtes mõõdukates ajalehtedes näitasid, et 
nii juudi soost kui ka kristlike finantsistide nõudmi sed kasvavad päevast päeva, et 
pankade patriotism nõuab kultuuri levitavat ekspeditsiooni Nigriitsiasse ja et terase- 
trust, kes ilmutab suurt vaimustust meie ranniku ja kolooniate kaitsel, nõuab kui 
meeletu üha uusi ja uusi soomusristlejaid. Hakkasid' liikuma sõjakuuldused. Need 
kuuldused kordusid igal aastal niisama korrapäraselt kui passaattuuled. Tõsised 
inimesed ei pannud neid tähelegi, valitsus aga laskis neil tavaliselt iseendast vaibuda, 
kui nad just ei hakanud paisuma ja laiemalt levima, sest siis oleks maa sattunud 
ärevusse. Finantsistid tahtsid ainult koloniaalsõdu, rahvas ei tahtnud üldse mingeid 
sõdu. Talle meeldis, kui valitsus näitas üles uhkust ja isegi kõrkust, ent juhul, kui oleks 
tekkinud vähimgi kahtlus, et on küpsemas üleeuroopaline konflikt, oleks 
Saadikutekoda sedamaid haaranud paaniline ärevus. Paul Visire oli täiesti rahulik, 
tema arvates oli olukord Euroopas kõike muud kui rahutust tekitav. Ainus, mis talle 
tuska valmistas, oli välisministri maniakaalne vaikimine. See kääbus ilmus ministrite 
nõukogu koosolekule endast suurema portfelliga, mis oli kaustu täis tuubitud, ei 
öelnud midagi, keeldus vastamast kõigile küsimustele, isegi neile, mida esitas 
lugupeetav vabariigi president, ja tukastas üle jõu käivast tööst väsinuna mõneks 
hetkeks oma tugitoolis, nii et temast ei paistnud muud kui must juuksetutt rohelise 
kalevi kohal. 

Vahepeal aga muutus Hippolyte Ceres uuesti tugevaks inimeseks. Koos oma kolleegi 
LapersonneMga pummeldas ta ülitihti teatrineidudega. öösiti nähti neid mõlemaid 
astuvat parajasti moes olevatesse kabareedesse kapuutse kandvate naiste seltsis, kelle 
hulgast nad kõrge kasvuga ja uute kübaratega hästi silma paistsid. Peagi muutusid nad 
kõige armastatumateks kujudeks 

bulvaritel. Nad lõbutsesid, kuid nad kannatasid. Ka Fortune Lapersonne'il veritses 
soomusrüü all haav. Tema naine, nooruke modist, kelle ta oli ühelt markiilt üle võtnud, 
oli kolinud ühe autojuhi juurde. Lapersonne armastas teda veelgi. Ta oli lohutamatu 
naise kaotamise pärast ja restoranikabinetis, naervate ja vähke krõbista-vate kokottide 
keskel vahetasid ministrid üsna sageli pilgu täis sügavat valu ja pühkisid laugelt pisara. 

Ehkki Hippolyte Ceres oli tabatud südamesse, ei lugenud ta ennast lööduks ja andis 
endale tõotuse kätte maksta. 

Proua Paul Visire, keda vilets tervis hoidis kinni vanemate juures kauges mahajäetud 
provintsis, sai ano-nüümkirja, milles teatati, et härra Paul Visire, kel polnud abielludes 
pennigi, hävitab tema, proua Visire'i kaasavara koos kellegi abielus naisega, E. C.-ga 
(arvake, kes see on!), kingib sellele naisele kolmekümne tuhande frangiseid autosid, 
kaheksakümnetuhandelisi pärlikeesid ja läheb vastu laostumisele, autusele ja 
hävingule. Proua Paul Visire luges seda, sai närvišoki ja ulatas kirja oma isale. 

«Ma võtan su mehel kõrvad pihku,» ütles härra Blam-pignon. «Kui me seda 
poisinolki silmas ei pea, teeb ta su puupaljaks. Olgu ta pealegi ministrite nõukogu esi- 
mees, mina teda ei karda!» 

Niipea kui härra Blampignon rongilt maha tuli, läks ta siseministeeriumi ja võeti 
viivitamatult vastu. Tulivihaselt astus ta peaministri kabinetti. 


«Mul on vaja teiega kõnelda, härra!» 

Ja ta viibutas käes anonüümkirja.- 

Paul Visire tervitas teda naeratades. 

«Tulete nagu kutsutud, armas isa. Ma pidin teile just kirjutama... Ja-jaa, selleks et 
teatada teie nimetamisest Auleegioni ohvitseriks. Lasksin dokumendile täna hommikul 
alla kirjutada.» 

Härra Blampignon tänas oma väimeest südamlikult ja viskas anonüümkirja tulle. 

Provintsi oma koju tagasi jõudes leidis ta tütre ärevuses ja igatsuses piinlemas. 

«Noh, ma nägin su abikaasat, ta on väga armastusväärne. Aga näe, sina ei oska teda 
lihtsalt peos hoida.» 

Umbes samal ajal luges Hippolyte Ceres väikesest kõmulehest (ministrid kuulevad 
riigiasjadest alati ainult ajalehtede kaudu), et ministrite nõukogu esimees õhtus-tab iga 
päev «Folies Dramatigues'i» näitlejatari preili Lysiane'i juures, kelle võlu näis olevat ta 
tugevasti oma võrku võtnud. Nüüdsest peale leidis Ceres sünget rõõmu oma naise 
jälgimisest. Eveline jäi iga päev õhtusöögile hiljaks ja viivitas ümberriietumisega. 
Näol kandis ta õnneliku rammestuse ilmet ning rahuldatud lõbude siredat rõõmu. 

Mõeldes, et ta ei tea midagi, saatis Hippolyte talle anonüümseid teateid. Ta luges 
neid õhtusöögi ajal mehe silma all ning püsis raugena ja naeratavana. 

Hippolyte taipas nüüd, et Eveline ei hooli neist tea-teist vähimatki ning et tema 
erutamiseks tuleb esitada täpsemaid andmeid, tuleb anda talle võimalus ise veenduda 
truudusetuses ja reetmises. Tal oli ministeeriumis väga usaldusväärseid agente, kes 
uurisid väga salajast, riigi kaitsevõime suhtes olulist asja ja kes parajasti jälitasid 
spioone, keda üks vaenulik naaberriik läkitas isegi vabariigi 'posti- ja 
telegraafitcenistusse. Härra Ceres andis neile käsu oma uurimised katkestada ja koguda 
andmeid selle kohta, kuidas ja millal kohtub härra siseminister preili Lysiane'iga. 
Agendid täitsid oma ülesande ustavalt ja kandsid ministrile ette, et nad olid korduvalt 
tabanud härra ministrite nõukogu esimehe koos ühe naisega, kes aga ei olnud mitte 
preili Lysiane. Hippolyte Ceres ei küsinud neilt rohkem. Ja tegi õigesti — Paul 
VisireM ja Lysiane armuvahekord polnud midagi muud kui alibi, mille Paul Visire oli 
ise välja mõelnud, et teha meelehead Eveline'ile, kes oli tüdinud oma kuulsusest ning 
ihkas nüüd varju ja salapärasust. 

Armastajaid ei jälitanud mitte üksnes postiminis-teeriumi agendid. Neil olid kannul 
ka politseiprefekti ja koguni siseministeeriumi nuuskurid, kes vaidlesid omavahel selle 
üle, kelle hooleks peab olema nende kaitsmine. Neid jälitasid veel mitmesugused 
rojalistide, imperialistide ja klerikaalide salaagentuurid, kaheksa või kümne 
väljapressijate jõugu nuhid, mõned asjaarmastajad detektiivid, lugematud reporterid ja 
tohutu hulk fotograafe, kes ilmusid kõikjale, kus nad varjasid oma 

ümberekslevat armastust — suurtesse hotellidesse, väikestesse hotellidesse, 
maamajadesse, linnamajadesse, erakorteritesse, lossidesse, muuseumidesse, 
paleedesse, urgastesse; nad varitsesid tänaval, naabermajades, puude otsas, müüridel, 
treppidel esikuis, katustel, kõrvalkorte-rites, kaminates. Minister ja tema sõbratar nägid 
hirmuga, kuidas ümber kogu magamistoa tungisid puurid läbi uste ja aknaluukide, 
kuidas oherdid uuristasid seintesse auke. Parim ülesvõte, mis saavutati, kujutas siiski 
vaid proua C€rtsi särgiväel saapaid kinni noorimas. 

Paul Visire muutus kannatamatuks, ärrituvaks ja kaotas ajuti oma kõigutamatu hea 
tuju ja leebe armastusväärsuse. Ta saabus ministrite nõukogu koosolekule vihast 
keedes ja külvas omakorda solvangutega üle kindral D€bonnaire'i, kes oli nii vapper 
lahingutules, kuid laskis armees levida korralagedusel. Ta puistas sarkasme ka auväärt 
admirali Vivier des Murenes'i pihta, kelle laevad vajusid põhja ilma nähtava põhjuseta. 


Fortun€ Lapcrsonne vaatas teda kurikavalalt oma sõõrümmarguste silmadega ja 
urises läbi hammaste: 

«Vähe sellest, et ta võttis Hippolyte Cerzsilt üle naise, nüüd võtab ta üle ka tema 
riukad.» 

Need kibedad sõnad said teatavaks, sest nendest lobisesid ministrid ja nende üle 
kaebasid mõlemad vanad sõjaväejuhid, kes kuulutasid, et virutavad oma portfellid 
sellele kelmile vastu pead, kuid ei teinud midagi seesugust. See kõik ei tekitanud 
õnnelikule valitsuse-juhile aga vähimatki kahju, vaid otse vastupidi, avaldas 
parlamendile ja avalikule arvamusele kõige soodsamat mõju, sest seda tõlgitseti kui 
märki suurest hoolitsusest rahvusliku armee ja laevastiku eest. Ministrite nõukogu 
esimees lõikas üldist heakskiitu. 

Mõjukate rühmituste ja isikute õnnitlustele vastas ta sõnaka lihtsusega: 

«Sellised on juba kord minu põhimõtted.» 

Ja ta laskis vanglasse heita seitse või kaheksa sotsialisti. 

Istungjärgu lõppedes sõitis Paul Visire väga kurnatult tervisvetele. Hippolyte Ceres 
keeldus lahkumast oma ministeeriumist, kus kärarikkalt rähkles telefonipreilide 
ametiühing. Minister ründas neid ennekuulmatu ägedusega, 

sest ta oli muutunud naistevihkajaks. Pühapäeviti käis ta linnaservas õngitsemas 
koos oma kolleegi Lapersonne'iga, kes kandis peas silindrit, millest ta ei lahkunud 
sellest ajast alates, kui ta ministriks sai. Ja unustades kalad, kurtsid nad vastastikku 
naiste truudusetuse üle ja sulatasid ühte oma valu. 

Hippolyte armastas Eveline'i ikka veel ja kannatas edasi. Ometi poetus tema 
südamesse pisut lootust. Ta hoidis naist tema armukesest lahus, ja lootes teda tagasi 
võita, pingutas ta selle eesmärgi saavutamiseks kogu oma jõudu, kasutas selleks kogu 
oma osavust, ilmutas siirust, lahkust, armastust, andumust, isegi diskreetsust. Süda 
õpetas talle kõiki võimalikke õrnusi. Ta kõneles truudusemurd]jale armsaid ja 
liigutavaid sõnu ning pihtis talle kõigist oma kannatustest, et tema südant pehmendada. 

Kinnitades kõhul püksirihma, ütles ta naisele: 

«Vaala, kui kõhnaks ma olen jäänud.» 

Ta lubas Eveline'ile kõik, mis võis tema arvates üht naist meelitada, — väljasõite 
maale, kübaraid, juveele. 

Mõnikord uskus ta, et on kaastunnet äratanud. Eveline ei näidanud talle enam 
jultunult õnnelikku nägu. Paulist eemal viibides omandas tema kurbus leebe varjundi. 
Ent niipea kui Hippolyte tegi katset teda tagasi vallutada, keeldus ta metsikult ja 
süngelt, soomustades end oma patuga nagu kuldse vööga. 

Hippolyte ei väsinud, muutus alandlikuks, anuvaks, haletsusväärseks. 

Lõouks läks ta Lapersonne'i juurde ja ütles talle pisarsilmil: «Räägi sina temaga!» 

Lapersonne palus end vabandada, sest ta ei pidanud oma vaheleastumist mõjuvaks, 
kuid andis oma sõbrale head nõu: 

«Pane ta uskuma, et põlgad teda, et sa armastad kedagi teist, ja ta pöördub sinu 
juurde tagasi.» 

Seda vahendit kasutades laskis Hippolyte ajalehtedes kirjutada, et ta külastab ülitihti 
preili Guinaud'd Ooperist. Ta tuli hilja koju või ei tulnud üldse, teeskles Eveline'i ees 
sisemist rõõmu, mida on võimatu vaos hoida, tõmbas lõunasöögi ajal taskust 
lõhnastatud kirja, tegi, 

nagu loeks seda rõõmujoovastuses, ja tema huuled näisid unelevalt suudlevat teisi, 
nähtamatuid huuli. Miski ei aidanud. Eveline ei pannud seda vigurit tähelegi. Ta oli 
osavõtmatu kõige vastu, mis teda ümbritses, ja ärkas oma letargiast vaid selleks, et 
küsida abikaasalt paar luiid. Kui viimane keeldus talle neid andmast, heitis Eveline 
temale põlastava pilgu, olles valmis mehele etteheiteid tegema häbi eest, mis ta ise 


talle kogu maailma ees kaela kallas. Sellest ajast, kui ta armastas, kulutas ta palju oma 
tualettide peale; ta vajas raha ning mees oli ainus, kellelt ta võis seda hankida: Eveline 
oli truu. 

Hippolyte kaotas kannatuse, sattus raevu ja ähvardas teda revolvriga. Kord ütles ta 
proua Clarence'ile Eveline'i kuuldes: 

«Minu komplimendid, proua; te olete oma tütre kasvatanud libuks.» 

«Ema, vii mind ära!» kisendas Eveline. «Ma tahan lahutust!» 

Hippolyte armastas teda palavamalt kui iial enne. 

Oma armukadedas vihas kahtlustas ta üsna põhjendatult, et Eveline saadab ja saab 
kirju; ta vandus, et kon-fiskeerib need, seadis uuesti sisse tsensuuri, paiskas segamini 
erakirjavahetuse, pani seisma börsiteated, ajas nurja armastajate kohtumised, põhjustas 
pankrotte, ajas sassi armuvahekorrad, kutsus välja enesetapmisi. Sõltumatu 
ajakirjandus hakkas avaldama publiku kaebekirju, toetades neid omapoolsete 
meelepaha-avaldustega. Nende ebaseaduslike abinõude õigustamiseks hakkasid valit- 
suse häälekandjad hämarail sõnul kõnelema salanõust, riiklikust hädaohust ja levitasid 
kuuldusi monarhistlikust vandeseltsist. Vähem informeeritud lehekesed avaldasid 
täpsemaid andmeid, teatades viiekümne tuhande püssi konfiskeerimisest võimude 
poolt ja prints Crucho maaletulekust. Kogu maal kasvas ärevus. Vabariiklik ajakir- 
jandus nõudis parlamendi mõlema koja viivitamatut kokkukutsumist. 

Paul Visire saabus tagasi Pariisi, kutsus kokku oma kolleegid, korraldas tähtsa 
valitsusekoosoleku ning tegi oma agentuuri kaudu teatavaks, et rahvaesinduse vastu oli 
tõepoolest sepitsetud salanõu, et ministrite nõukogu 

esimees hoiab kõiki selle niite peos ja et on alustatu kohtulikku juurdlust. 

Ta andis viivitamatult käsu vahistada kolmkümmen sotsialisti, ja samal ajal kui kogu 
maa aplodeeris tall nagu päästjale, pettis ta oma kuuesaja agendi valvsus ja viis 
EvelineM vargsi väikesse hotelli Põhjavaksal juures, kuhu nad jäid kuni ööni. Pärast 
nende lahkumis voodilinu vahetades märkas hotelli toaneitsi juuksenõe laga 
voodipeatsisse alkooviseinale kraabitud seitset tillu kest risti. 

See oli kõik, mida Hippolyte Ceres oma pingutust tasuks sai. 


IX PEATÜKK LÕPLIKUD TAGAJÄRJED 


Kadedus on demokraatiate voorus, mis kaitseb nei türannide eest. Deputaadid 
hakkasid ministrite nõukogu esimeest kuldvõtme pärast kadestama. Juba terve aasta oli 
tema võim kauni proua Ceresi üle kogu maailmal teada. Ka provints, kuhu uudised ja 
moed jõuavad alle. siis, kui maa on teinud terve ringi ümber päikese, sa lõpuks 
kabineti ebaseaduslikest armuühendustest teada. Provintsis on säilinud ranged 
kombed, naised on seal vooruslikumad kui pealinnas. Sellel arvatakse olevat mit- 
mesuguseid põhjusi: haridus, eeskuju, eluviiside lihtsus. Professor Haddock väidab, et 
provintsi daamide.vooruslikkus tuleneb ainuüksi nende jalanõudest, millel on madal 
konts. «Naine tekitab tsiviliseeritud mehes otseselt erootilisi tundeid ainult sel puhul, 
kui tema labajalg moodustab maapinnaga vähemalt kahekümne viie kraadise nurga,» 
ütleb ta «Antropoloogia kuukirjas» avaldatud sügavamõttelises artiklis. «Kui nurga 
suurus on kolmkümmend viis kraadi, muutub erootiline mõju, mis kiirgab nimetatud 
indiviidist, äärmiselt teravaks. Vertikaalse kehaseisu juures oleneb jalgade asendist 
maapinna suhtes mitmesuguste kehaosade, eriti vaagnaluu teatud asend, samuti ka 
nimmete ja reite tagumises ülemises osas asetsevate lihasemasside vastastikune paik- 
nemine 

ja liikumine. Kuna aga iga tsiviliseeritud mees kaldub loomuvastasele erootikale ja 
seob iharuse mõiste (vähemalt püstise kehaseisu juures) ainuüksi naiselike vormidega, 


millede paisumised ja tasakaalutingimused sõltuvad labajala kaldenurgast, mis on meie 
poolt kindlaks määratud, siis järeldub, et madalaid kontsi kandvad provintsidaamid on 
vähe ihaldusväärsed (vähemalt püstise kehaseisu juures) ja hoiavad oma vooruse ker- 
gesti alal.» 

Need järeldused ei leidnud aga üldist heakskiitu. Väideti vastu, et isegi pealinnas 
levib inglise ja ameerika moe mõjul madalate kontsade kandmine, ilma et see tooks 
kaasa tagajärgi, milledele viitab õpetatud professor. Avaldati arvamust, et erinevus, 
mida püütakse leida metropoli ja provintsi kommete vahel, on ehk ainult illusoorne ja 
tuleneb, kui ta üldse olemas on, eelistest ja soodustustest, mida armastusele pakub 
suurlinn ja mis väikelinnades puuduvad. 

Olgu sellega kuidas tahes, kuid provints hakkas ministrite nõukogu esimehe üle 
nurisema ja pasundas skandaalist. See polnud küll veel hädaoht, kuid võis selleks 
kujuneda. 

Käesoleval hetkel polnud ohtu kusagil ja ometi oli ta kõikjal. Enamus oli tugev, ent 
liidrid muutusid nõudlikuks ja tujukaks. Hippolyte poleks oma isiklikke huvisid ehk 
kunagi kättemaksule ohverdanud. Kuid kaaludes, et tal on nüüd võimalik oma 
seisundit kahjustamata õõnestada salamahti Paul Visire'i oma, hakkas ta valitsuse juhti 
kunstipäraselt ja mõõdukalt raskustesse ja hädaohtudesse tõukama. Ta oli andekuse, 
teadmiste ja autoriteedi poolest oma rivaalist kaugel taga, kuid ületas teda mitmeski 
suhtes oma osavusega kuluaarimanööv-rite alal. Kõige kavalamad parlamendiliikmed 
kirjutasid enamuse hiljutised lüüasaamised tema erapooletuks jäämise arvele. 
Komisjonides oli ta võltsilt ettevaatamatu ja kogus iseennast kahjustamata 
krediidinõudmisi, teades, et ministrite nõukogu esimees ei või neile alla kirjutada. 
Lõpuks kutsus tema ettekavatsetud saamatus esile ootamatu ja ägeda tüli siseministri ja 
sama ministeeriumi eelarve-aruandja vahel. Nüüd peatus Ceres hirmunult. Talle oleks 
olnud ohtlik kukutada valitsust liiga vara. Tema 

leidlik vihavaen leidis nüüd väljapääsu kõveraid kõrvalteid kaudu. Paul Visire'il oli 
vaene ja kergemeelne onutütar, kes kandis sama perekonnanime. Ceresile tuli see neiu 
parajal hetkel meelde ja ta juhtis Celine Visire'i avarale teele, viis ta läbikäimisse 
kahtlaste meeste ja naistega ning muretses talle tööd kabareedes. Peagi hakkas Celine 
tema õhutusel ja publiku möirgamise saatel esinema mitmesugustes «Eldoradodes» 
pantomiimidega, mis kujutasid loomuvastast armastust. Ühel suveööl esitas ta kuskil 
Champs-Elysees' lokaalis möirgava rahvahulga ees nilbeid tantse hullumeelse muusika 
saatel, mis kostis lossiparki, kus vabariigi president oli korraldanud peo kuningate 
auks. Nende skandaalidega ühendusse viiduna ilutses Visire'i nimi kõigil seintel kogu 
linnas, täitis ajalehti, vilksatas ebakõlbeliste vinjettidega lehe-kestel kohvikutes ja 
ballidel, lõõskas tulikirjas bulvaritel. 

Keegi ei teinud ministrite nõukogu esimeest vastuta--vaks tema sugulase vääritu 
käitumise eest, kuid tekkis halb arvamus tema perekonnast ning seetõttu langes 
riigimehe prestiiž. 

Peaaegu otsekohe toimus Saadikutekojas ärevust tekitav vahejuhtum. Vastates ühele 
lihtsale küsimusele, ähvardas rahvahariduse ja kultuste minister Labillette,. kes 
kannatas maksahaiguse all ja keda vaimulikkonna nõudmised ning intriigid olid 
meeleheitele viimas, et sulgeb Püha Orberose'i kabeli, ning kõneles lugupidamatult 
rahvuslikust neitsist. Parem tiib tõusis nagu üks-mees pahaselt üles. Vasakpoolsed 
näisid hulljulget ministrit vastu tahtmist toetavat. Enamuse juhtidel polnud mõtteski 
rünnata rahvalikku kultust, mis tõi maale-sisse kolmkümmend miljonit aastas. Kõige 
mõõdukam" parempoolne, härra Bigourd, muutis küsimuse arupärimiseks ja saatis 
kabineti hädaohtu, õnneks oskas võimu kohustustest alati teadlik ühiskondlike tööde 
minister Fortun€ Lapersonne peaministri äraolekul heaks teha oma kultuste kolleegi 
saamatu ja sobimatu väljaastumise. Ta astus kõnetooli, et veel kord kinnitada valitsuse 


lugupidamist maa taevase patrooni vastu, kes on leevendanud nii paljude vaevu, mida 
teadus, nagu ta ise tunnistab, kergendada ei suuda. 

Kui Paul Visire end lõpuks Eveline'i käte vahelt lahti kiskus ja Saadikutekotta jõudis, 
oli valitsus päästetud. Kuid ministrite nõukogu esimees mõistis, et ta on kohustatud 
andma valitsevatele klassidele suuri hüvitusi. Ta tegi parlamendile ettepaneku asuda 
kuue soomusristleja ehitamisele ja võitis sellega tagasi terasetööstuse sümpaatia. Ta 
kinnitas uuesti, et kindlat diskontoprotsent!: sisse ei seata, ja areteeris kaheksateist 
sotsialisti. 

Varsti aga põrkas ta kokku veel kardetavamate raskustega. Esinedes kõnega oma 
majesteedi välissuhetest, libistas naabermaa riigikantsler leidlike üldistuste ja 
sügavamõtteliste seisukohtade sekka kurikavala viite armukirele, mis juhib ühe suure 
maa poliitikat. See torge, mille keiserlik parlament naeratusega vastu võttis, võis 
ärritada ainult mõnda kergesti solvuvat vabariiki. Rahvas tundis, et tema 
enesearmastust on puudutatud ja tungis armunud ministrile kallale. Oma 
rahulolematuse väljendamiseks haarasid deputaadid kinni labasest ettekäändest. 
Saadikutekoda veeretas valitsusele vastutuse naeruväärse vahejuhtumi eest — ühe 
alamprefekti naine oli käinud «Moulin-RougeMs» tantsimas, — ning puudus vaid 
mõni hääl, et kabinet oleks langenud. Kõigi üksmeelne arvamus oli, et Paul Visire pole 
iialgi olnud nii nõrk, nii pehme, nii kidakeelne kui sel haledal istungil. 

Ta mõistis, et võib püsima jääda ainult mõne suure poliitilise löögi abil ja otsustas 
läbi viia ekspeditsiooni Nigrütsiasse, mida nõudsid suurfinantsistid ja -töösturid' ning 
mis kindlustas aktsiaseltsidele määratu suuri kontsessioone metsadele, 
kaheksamiljardise laenu krediit-pankadele, kõrgemaid auastmeid ning ordeneid maa- 
ja mereväeohvitseridele. Leidus ettekääne: tasuda mõne solvamise eest, nõuda mõnelt 
võlgnikult sisse võlg. Kuus soomuslaeva, neliteist ristlejat ja kaheksateist transport- 
laeva tungisid Jõehobuste jõe suudmesse. Kuussada piroogi püüdsid asjata takistada 
sõjaväeosade maabu-mist. Admiral Vivier des Murenes'i suurtükid avaldasid hirmsat 
mõju mustadele, kes vastasid neile noolte-rahega, kuid said oma fanaatilisest julgusest 
hoolimata purustavalt lüüa. Finantsistide teenistuses seisvate ajalehtede kaudu 
kuumaks köetud rahva hulgas puhkes 

vaimustusetorm. Ainult mõned sotsialistid protesteerisid selle barbaarse, kahtlase ja 
hädaohtliku ettevõtte vastu. Nad areteeriti sedamaid. 

Sel momendil, kus valitsus oli tagasi võitnud rikaste toetuse ja lihtrahva armastuse 
ning näis kõikumatuna, nägi hädaohtu ainult Hippolyte Ceres, kelle pilku teritas viha. 
Silmitsedes õelas rõõmus oma rivaali, pomises ta läbi hammaste: 

«See kaabakas on omadega läbi.» 

Sel ajal kui maa joobus kuulsusest ja ärist, avaldas naaberriik protesti Nigriitsia 
okupeerimise vastu ühe Euroopa suurriigi poolt. Ja need protestiavaldused, mis 
järgnesid üksteisele üha lühemate ajavahemike järel, muutusid järjest teravamaks. 
Ülepeakaela äritseva vabariigi ajalehed varjasid kõike, mis võis anda põhjust 
rahutuseks, kuid Hippolyte Ceres kuulatas, kuidas ähvardused paisusid, ja otsustas 
salamahti edasi töötades lõpuks kõigega riskida, et oma vaenlast hukutada, ja pani 
mängu isegi valitsuse saatuse. Ta laskis ustavatel inimestel kirjutada ja 
poolametlikesse ajalehtedesse paigutada artikleid, mis pidid näiliselt Paul Visire'i enda 
seisukohti väljendades omistama valitsuse juhile sõjakaid kavatsusi. 

Neil artiklitel oli välismaal kohutav vastukaja ning samal ajal põhjustasid nad ka 
sügavat rahutust oma rahva hulgas, kes armastas küll sõdureid, aga ei armastanud 
sõda. 

Paul Visire esines rahustava avaldusega ja lubas säilitada rahu, mis on kooskõlas ühe 
suure rahva väärikusega. Välisminister Crombile luges ette oma avalduse, mis oli 


täiesti arusaamatu, sest ta oli koostatud diplomaatilises keeles. Valitsus sai suure 
enamuse. 

Kuid sõjakuuldused ei vaibunud, ja selleks et vältida uut ja ohtlikumat arupärimist, 
jagas ministrite nõukogu esimees deputaatide vahel ära kaheksakümmend tuhat 
hektarit Nigriitsia metsi ning laskis areteerida neliteist sotsialisti. Hippolyte Ceres 
kõndis kuluaarides väga süngena ringi ja usaldas oma parlamendirühma depu- 
taatidele, et ta pingutab ministrite nõukogus kogu oma jõudu rahupoliitika võidule 
viimiseks ja loodab sellega siiski veel toime tulla. 

Päevast päeva paisusid õudust äratavad kuulujutud, tungisid avalikkuse ette ning 
külvasid seal ebakindlust ja ärevust. Paul Visire isegi hakkas hirmu tundma. Kõige 
rohkem häiris teda asjaolu, et välisminister vaikis ega näidanud ennast. Crombile ei 
ilmunud enam valitsuse koosolekuile. Ta tõusis kell viis hommikul, töötas kaheksateist 
tundi oma kabinetis ja kukkus kurnatult paberi-korvi, kust koristajad ta välja õngitsesid 
koos dokumentidega, mis nad naaberriigi sõjaväeliste atašeede juurde müügile viisid. 

Kindral Dšbonnaire uskus, et sõjakäik seisab ukse ees. Ta valmistas end selleks ette. 
Sõda ei hirmutanud teda sugugi, otse vastupidi, oma südames ta just sooviski seda ja 
usaldas oma ülevad lootused paruniproua Bildermannile. Viimane teatas neist 
naaberrahvale, kes tema andmetele toetudes asus rutuga mobilisatsiooni läbi viima. 

Ilma et ta oleks seda tahtnud, kiirendas rahandusminister sündmuste arenemist. 
Parajasti sel ajal mängis ta kursilangusele. Paanika tekitamiseks levitas ta börsil 
kuuldust, et lähemas tulevikus on sõda vältimatu. Naabermaa keiser laskis end sellest 
manöövrist petta, ja kartes, et vaenlane on hõivamas tema territooriumi, mobiliseeris 
suure kiiruga oma sõjaväed. Ehmunud Saadikutekoda kukutas Visire'i kabineti tohutu 
enamusega (814 häälega 7 vastu 28 erapooletuks jäämisel). Oli juba hilja. Selsamal 
valitsuse kukutamise päeval kutsus vaenulik naaberriik oma saadiku tagasi ja paiskas 
kaheksa miljonit meest proua C€resi kodumaa vastu. Sõda muutus üldiseks ja kogu 
maailm uppus verevoogudesse. 


PINGVIINIA TSIVILISATSIOONI HARIPUNKT 


Pool sajandit pärast ülalkirjeldatud sündmusi suri proua Ceres üldisest 
lugupidamisest ja austusest ümbritsetuna oma seitsmekümne üheksandal eluaastal. 
Riigimees, kelle nime ta väärikalt kandis, oli ta juba ammu leseks jätnud. Tema 
tagasihoidlikus ja hardas matuserongis sammusid koguduse vaeslapsed ja Taevase 
Helduse õed. 

Kadunu jättis kogu oma vara Püha Orberose'i Ühingule. 

«Oh häda!» õhkas Püha Mašli katedraali kanoonikr härra Monnoyer seda vaga 
pärandust vastu võttes. «Oli ülim aeg, et mõni suuremeelne asutaja-liige mõtleks meie 
vajadustele. Rikkad ja vaesed, targad ja rumalad pöörduvad meist ära. Ja asjata 
pingutame jõudu, et eksinud? hingi ähvarduste või lubadustega, leebuse või vägival- 
laga tagasi tuua — meil pole enam milleski edu. Ping-viinia vaimulikkond ägab 
meeleheites. Meie külapreestrid on eluülalpidamiseks sunnitud astuma kõige alandava- 
matesse ametitesse, nad on puupaljad ja söövad jätiseid. Meie lagunenud kirikuis sajab 
taevane vihm usklikele-pähe ja püha jumalateenistuse ajal on kuulda, kuidas võlvidelt 
kukuvad kivid. Katedraali kellatorn on kaldu vajunud ja kokku varisemas. Pingviinid 
on unustanud' püha Orberose'i, jätnud unarusse tema kultuse ja hüljanud tema pühamu. 
Tema kullast ja kalliskividest paljaks, riisutud kirstul koob ämblik tasakesi oma 
võrku.» 

Seda kaeblemist kuulis Pierre Mille, kes oma üheksakümne kaheksandal eluaastal 
polnud kaotanud vee! terakestki oma vaimsest ja moraalsest jõust, ja küsis 


kanoonikult, kas tema arvates saabub kunagi päev, mil' püha Orberose tõuseb sellest 
alandavast unustusest. 

«Ma ei julge seda loota,» ohkas härra Monnoyer. 

«Kui kahju,» vastas Pierre Mille. «Orberose on armastusväärne kuju. Tema 
legendides peitub omajagu võlu. Neil päevil avastasin juhuslikult jutustuse ühest tema 
kõige kenamast imeteost, nimelt Jean Violle'i imest. Kas sooviksite seda kuulda, härra 
Monnoyer?» 

«Kuulaksin hea meelega, härra Mille.» 

«Selline ta on, nagu ma ta ühest XIV sajandi käsikirjast leidsin: 

Kullassepp Nicolas Gaubert'il Rahavahetajate sillalt oli naine Cecile, kes oli elanud 
palju aastaid ausat ja karsket elu ning kaldus juha oma elusügise poole, ent armus siis 
äkki krahviproua de Maubec'i väikesesse paažisse Jean Violle'isse, kes elas Paabulinnu 
villas Greve'i väljakul. Ta polnud veel kaheksateistkümne aastanegi ning tema nägu ja 
kehakuju olid üpris armsad. Cecile ei suutnud oma armastusest võitu saada ja otsustas 

sellele järele anda. Ta meelitas paaži oma majja, hellitas teda igasugusel viisil, andis 
talle maiustusi ja rahuldas temaga lõpuks oma himusid. 

Kord, kui nad üheskoos kullassepa sängis pikutasid, jõudis meister Nicolas oma 
majja tagasi varem, kui oli oodata. Ta leidis, et riivid on ette lükatud ja kuulis läbi 
ukse, kuidas naine õhkas: «Mu süda! Mu ingel! Mu väike rott!» Kohe ärkas temas 
kahtlus, et naine on end koos armukesega luku taha pannud, ning ta hakkas vägevasti 
ukse pihta taguma ja kisendas: «Närukael, liiderdaja, hoor, libu, tee lahti, et ma saaksin 
su nina ja kõrvad maha lõigata!» Selles ohus usaldas kullassepa elukaaslane end püha 
Orberose'i hoolde, tõotades kinkida ilusa küünla, kui neitsi ta hädast välja aitab ja 
päästab nii tema kui ka väikese paaži, kes hirmust pool-surnult täiesti paljalt 
voodiorvas värises. 

Pühak võttis palvet kuulda. Viivitamatult muutis ta Jean Violle'i tütarlapseks. Seda 
nähes tundis Cecile end jälle kindlana ja kisendas oma mehele: 

«Oh sa vilets mats, õel armukadetseja! Räägi tasemini, kui tahad, et sulle lahti 
tehtaks.» 

Ühtlugu sel kombel tänitades jooksis ta riidekapi juurde ja otsis sealt välja vana tanu, 
kalaluudest korseti ja pika halli seeliku, millega ta kangesti kiirustades ehtis 
ümbermuutunud paaži. Kui ta sellega valmis oli, lausus ta valjul häälel: 

«Catherine, mu kallis, mu kassike, ava oma onule uks: ta on pigem rumal kui tige 
ega tee sulle paha.» 

Tüdrukuks muutunud poiss kuulas sõna. Tuppa astudes leidis meister Nicolas sealt 
ühe noorukese neitsi, keda ta ei tundnud, ja nägi oma tublit naist voodis lamavat. 

«Vana tobu,» ütles viimane, «ära imesta selle üle, mida sa näed. Ma heitsin pikali 
kõhuvalu pärast ja siis tuli mulle külla Catherine, kelle ema on minu õde Jeanne 
Palaiseau'st — me läksime temaga viieteistkümne aasta eest tülli. Mees, suudle oma 
nõbu, see tasub vaeva.» 

Kullassepp kaelustas Violle'i, kelle nahk näis talle õrnana. Sellest hetkest peale ei 
soovinud ta midagi muud, kui temaga pilguks üksi jääda, et teda täiesti 

segamatult suudelda. Seepärast viis ta neitsi viivitamatult alumisse tuppa, tuues 
ettekäändeks, et tahab talle pakkuda veini ja pähkleid. Ta ei jõudnud veel õieti allagi, 
kui hakkas ViolleM väga armatsevalt kallistama. Mehike poleks sugugi ainult sellega 
piirdunud, kui mitte püha Orlicrose poleks sisendanud tema ausal naisele mõtte minna 
teda tabama. Ta leidis mehe vale-nõbu oma põlvil hoidvat, sõimas teda liiderdajaks, 
andis talle vastu kõrvu ja sundis andeks paluma. Järgmisel päeval sai Violle oma 
endise kehakuju tagasi.» 


Kuulanud selle jutustuse lõpuni, avaldas auväärt ka-noonik Monnoyer Pierre 
Mille*ile selle eest tänu ja võttis sulepea ning asus koostama ennustusi eelseisvatel 
võiduajamistel esikohale tulevate hobuste kohta. Ta oli nimelt ühe bookmakeri 
kirjatoimetaja. 

Vahepeal õitses Pingviinia oma rikkuses. Inimesed, kes tootsid eluks vajalikke asju, 
tundsid neist puudust, neil, kes ei tootnud midagi, oli neid üleliiga. 

«See on majanduselu saatuslik paratamatus,» ütles üks Mnstituudi liige. 

Suurel pingviinia rahval polnud enam traditsioone, vaimukultuuri ega kunste. 
Tsivilisatsiooni edukäik avaldus mõrtsukalikus tööstuses, vääritus spekulatsioonis, 
koletus luksuses. Pealinn võttis, nagu teisedki selleaegsed suurlinnad, kosmopoliitilise 
ja laadaliku ilme. Seal valitses mõõtmatu ja korrapärane inetus. Maa nautis täielikku 
rahu. See oli haripunkt. 


VIII RAAMAT TULEVASED AJAD. AJALUGU ILMA LÕPUTA 

Tn EAAaõtnevin HEv aig yOTe SÜVTPoOpoE EOTL, ApPeTN ÕE ENAYTOE EOTL, ÜNÖ TE OOPME 
XATEPVAOHEVN Xai VÕUOV i6xLpod. 

(Herodot., Hist., VII, ai.) 


Kas teie ei näinud siis, et need olid inglid? 
(Liber terribilis.) 


Rõsbtutfeblvjrsboutvlnbhõhdbnftlvoio hbufkblfjtsjufõäjnvhmiirõsbtulfehlvjubl 
prnnirtsebnmjõõmkblvvmvuboveõbdbevt fibllbtjeiifebõhmjutfnbgjoboutlpnrboiielf 
tnbmebõheläjljnbbsjllvtiojohkvijõbeösbp tufuvebkbljskboevtfbdjmbõbmjllvbsõbnv 

tu. 

Uäfrösbofuvoojtubkb. 


Meie päevil on sündimas keemia, mis hakkab uurima, kuidas toimuvad muutused 
kehades, milledes peitub selline hulk kontsentreeritud energiat, nagu seda veel pole 
meie käsutuses olnud. 

Sir William Ramsay. 

Ikka veel polnud majad küllalt kõrged. 

Kerkisid üha kõrgemad ja kõrgemad hooned, ehitati kolme- ja neljakümnekorruselisi 
pilvelõhkujaid, kus üksteise peal asusid bürood, kauplused, pangakontorid 

ja seltside juhatused. Ikka sügavamale ja sügavamale maa sisse uuristati keldreid ja 
tunneleid. 

Määratus linnas töötas viisteist miljonit inimest helgiheitjate valgusel, millede tuled 
kiirgasid päeval ja ööl. Vähimgi taevase valguse helk ei tunginud läbi suitsu, mis 
kerkis linna piiravate tehaste korstnaist. Mõnikord võis näha päikese punast säratut 
ketast sõudmas mustal taevalaotusel, mida trellitasid raudsildade sõrestikud, kust 
langes lakkamatu vihmana tahma ja pigi. See oli kõige tööstuslikum ja kõige rikkam 
linn kõigi maailma suurlinnade hulgas. Tema organisatsioon näis täiuslikuna. Siin 
polnud muistsetest aristokraatlikest ja demokraatlikest ühiskonnavormidest midagi 
järele jäänud, kõik oli nüüd allutatud trustide huvidele. Selles keskkonnas kujunes 
välja rass, mida antropoloogid nimetavad miljardäritüübiks. Need inimesed on ühtaegu 
tarmukad ja hädised, omavad suuri võimeid mõttekombi-natsioonideks, mida neis on 


arendanud kauaaegne kant-seleitöö, kuid nende meeltetegevus kannatab pärilike 
häirete all, mis aastatega tugevnevad. 

Nagu kõik tõelised aristokraadid, nagu vabariikliku Rooma patriitsid, nagu vana 
Inglismaa lordid, nii elasid ka need võimukad inimesed suures komberanguses. Nad 
olid otsekui rikkuse askeedid. Trustinõukogude koosolekuil võis näha häbemeluid 
nägusid, lohkus põski, aukuvajunud silmi, kortsus otsaesiseid. Miljardärid, kelle kehad 
olid kõhetumad, jume kollasem, huuled veretumad ja silmad põlevamad kui vanadel 
hispaania munkadel, andusid tulisel tuhinal lihasuretamisele pankades ja tööstustes. 
Paljud neist keeldusid igasugusest lõbust, igasugusest ajaviitest, Igasugusest puhkusest 
ja saatsid oma armetud elupäevad mööda umbses ja pimedas toas, mille ainsaks 
sisustuseks olid elektriaparaadid, sõid sealsamas õhtueineks mune ja piima ning 
magasid seal kõvas vedrudeta voodis. Nende ainsaks tegevuseks oli nikkelnupule 
vajutamine, ja ajades kokku rikkusi, millest nad ise ei näinud märkigi, avanes neile 
täiesti kasutu võimalus rahuldada ihasid, mida nad ei tundnud. 

Rikkuse kultusel olid omad märtrid. Üks neist miljardäridest, kuulus Samuel Box, 
eelistas pigem surra kui loovutada pisimatki osa oma varandusest. Keegi tema 

tööline langes tööõnnetuse ohvriks, ja kuna talle keelduti maksmast vähimatki 
kahjutasu, nõudis ta oma õigust kohtu kaudu. Kuid ta põrkas ületamatuile protseduuri- 
raskustele, langes kibedasse puudusse, ja meeleheites jõudis ta kavaluse ning 
jultumuse abil niikaugele, et sai peremehe oma revolvri ette ja ähvardas sellele kuuli 
pähe kihutada, kui talle toetust ei anta. Samuel Box ei andnud midagi ja laskis end oma 
põhimõtete eest tappa. 

Kui eeskuju tuleb ülevalt poolt, siis matkitakse seda. Need, kellel oli vähe kapitali (ja 
neid oli muidugi kõige rohkem), jäljendasid miljardäride tõekspidamisi ja kombeid, et 
nende sarnaseks saada. Kõiki kirgi, mis tõkestavad varanduste kogumist või 
säilitamist, peeti alanda-vaiks. Ei antud andeks pehmust ega laiskust, ei tungi 
omakasupüüdmatule uurimistööle ega armastust kunsti vastu. Eriti põlastusväärne oli 
pillamine. Kaastunne mõisteti hukka kui ohtlik nõrkus. Vähimgi kalduvus iharusele 
põhjustas avalikku laitust, seevastu õigustati toorest isu, mis end vägivaldselt rahuldab. 
Vägivald näis tõesti kõige vähem kombepuhtust kahjustavat, teda peeti ühiskondliku 
energia avaldusvormiks. Riik püsis kindlalt suurtel ühiskondlikel võõrustel — rikka 
austamisel ja vaese põlgamisel. Nõrkadel hingedel, keda veel häirisid inimlikud 
kannatused, polnud muud väljapääsu kui silmakirjatsemine, mida pole aga põhjust 
laita, sest see aitas kaasa korra alalhoidmisele ja seaduste kindlustamisele. 

Niisiis olid rikaste hulgas kõik andunud ühiskonna huvidele või jätsid sellise mulje. 
Eeskuju andsid kõik, kuigi mitte kõik ei käinud selle järgi. Mõningad kannatasid 
raskelt oma elukorralduse karmuse all. Ent nad panid vastu, olgu siis uhkusest või 
kohusetundest. Mõned katsusid sellest salaja ja kavalate võtetega veidikeseks ajaks 
välja pääseda. Üks niisugune oli terase-trustl president Edouard Martin, kes läks 
mõnikord kerjuseks rüetunult armuandi paluma ja laskis möödakäijatel enda kallal 
toorutseda. Kord, kui ta ühel sillal almust palus, sattus ta tülli tõelise kerjusega ja 
haaratuna kadedast raevust, kägistas selle ära. 

Kuna inimesed kulutasid kogu oma mõistuse äriasjadele, siis ei otsinud nad vaimseid 
lõbustusi. Teater, mis 

oli nende juures kunagi väga õitsval järjel, kängus nüüd pantomiimiks ja 
koomilisteks tantsudeks. Hüljati isegi näidendid, kus esinesid kaunid naised. Kadus 
huvi kaunite vormide ja hiilgavate tualettide vastu. Neile eelistati klounide 
kukerpallitamist ja neegrimuu-sikat ning vaimustust äratasid vaid briljandid statistide 
kaelas ja kullakangid, mida pidulikus rongkäigus üle lava kanti. 


Varaka seisuse daamid olid nagu mehedki sunnitud elama kombelist elu. Kõikidele 
tsivilisatsioonidele ühise tava kohaselt tõstis avalik arvamus nad ülevaiks sümboleiks. 
Oma ranges karskuses pidid nad esindama varanduse suursugusust ja puutumatust. 
Muisted armusuhete pruugid kujundati ümber ning kunagised elegantsed armukesed 
asendati salamahti jõurikaste masseerijatega või toapoistega. Skandaale tuli siiski 
harva ette. Peaaegu kõiki neid maskeeris välismaareis ning trusti-printsessid säilitasid 
üldise lugupidamise. 

Rikkad moodustasid vaid tühise vähemuse, ent nende kaastöölised, kelleks oli kogu 
rahvas, olid neile kõigiti truud ja allusid neile kõiges. Nad moodustasid kaks klassi: 
üks — kaubandusettevõtete ning pankade ametnike ja teine — tehasetööliste oma. 
Esimesed tegid ära tohutu töö ja said suurt palka. Mõned neist jõudsid oma firmade 
asutamiseni. Ühiskondliku rikkuse pidev kasv ja eravaranduste liikuvus andis kõige 
taibuka-maile ja kõige jultunumaile suuri lootusi. Kahtlemata oleks võinud leida ka 
ametnike, inseneride ja raamatupidajate tohutus massis teatud hulga nurisejaid ja 
rahulolematuid, kuid see võimas ühiskond oli istutanud isegi oma vastaste hinge 
tugeva distsipliinitunde. Koguni anarhistidki näitasid end seal töökatena ja korraarmas- 
tajatena. 

Mis puutub proletaarlastesse, kes töötasid väljaspool linna asuvais vabrikuis, siis 
need olid nii füüsiliselt kui ka moraalselt väga sügavale langenud. Neist kujunes vaese 
tüüp, mille tunnused antropoloogid on kindlaks määranud. Ehkki mõningate lihaste 
areng, mis oli tingitud nende tegevuse laadist, võis nende puhul tekitada petliku mulje 
tugevusest, ilmutasid nad ometi kindlaid haiglase jõuetuse märke. Lisaks väikesele 
kasvule, pisikesele 

peale ja kitsale rinnale olid neid jõukatest klassidest eraldavaiks tunnusteks veel 
arvukad füsioloogilised anomaaliad, eriti pea ja jäsemete sagedane ebasümmeetri- 
lisus. Nad olid määratud järkjärgulisele ja pidevale mandumisele, sest riik võttis kõige 
tugevamad nende hulgast sõduriteks, kelle tervis ei pannud kuigi kaua vastu 
lõbunaistele ja kõrtsmikele, kes varitsesid nende kasarmute ümber. Proletaarlased jäid 
vaimult üha armetumaks ja kiduramaks. Nende vaimsete võimete pidev kängumine ei 
olnud tingitud ainuüksi nende elulaadist. Seda põhjustas ka kavakindel selektsioon, 
mida peremehed nende hulgas teostasid. Kartes, et liiga selge mõistusega töölised on 
valmis kergemini esitama oma seaduslikke nõudmisi, püüdsid peremehed neid iga- 
suguste vahenditega isoleerida ning eelistasid palgata juhme ja piiratud inimesi, kes 
oleksid võimetud kaitsma oma õigusi, kuid siiski veel küllalt taiplikud, et toime tulla 
tööga, mille täiuslikud masinad äärmiselt lihtsaks olid muutnud. 

Seepärast ei osanud proletaarlased oma saatuse kergendamiseks midagi ette võtta. 
Streikide abil suutsid nad oma palgamäära hädavaevalt endisel taseme! hoida. Pealegi 
hakkas seegi abinõu neil käest ära libisema. Tootmise ebaühtlus, mis on kapitalistliku 
elukorraga lahutamatult seotud, põhjustas sellist tööpuudust, et niipea kui mõnes 
tööstusharus kuulutati välja streik, asusid töötud streikijate asemele. Lisaks kõigele 
olid need haletsusväärsed tööorjad vajunud nii sügavasse apaatiasse, et miski ei 
rõõmustanud neid ja miski ei viinud neid meeleheitele. Nad olid ühiskonna 
olemasoluks vajalikud ja selleks hästi kohandatud masinad. 

Kokku võttes — see ühiskondlik kord näis püsivat kindlamini kõigist seninähtuist, 
vähemalt inimkonna piirides, sest püsivuse poolest pole mesilaste ja sipelgate omaga 
võrdset. Miski ei andnud alust ennustamiseks, et variseb kokku ühiskond, mille 
aluseks on kõige tugevamad inimlikud tunded — kõrkus ja ahnus. Siiski avastasid 
hästi informeeritud vaatlejad mitmeid rahutuks tegevaid märke. Kõige kindlamad, 
kuigi kõige silmapaistmatumad olid majanduslikku laadi ja seisnesid üha kasvavas 
üleproduktsioonis, mis tõi kaasa pikaajalisi ja 

ränki tööpuuduse perioode. Tõsi küll, töösturid nägid selles eelist, mis võimaldas 
töötuid töötajate vastu välja mängides proletariaadi jõudu murda. Hoopis ilmsemat 
ohtu põhjustas peaaegu kogu elanikkonna tervislik seisund. «Vaeste tervis on selline, 
nagu ta on,» ütlesid hügieenikud, «kuid rikaste tervis jätab soovida.» Selle põhjusi pole 
raske leida. Linnas puudus eluks vajalik hapnik, hingati kunstlikku õhku. Rakendades 
kõige julgemaid keemilisi sünteese, tootsid toiduainetetrustid kunstlikku veini, liha, 
piima, puu- ja juurvilja. Toitumis-viis, mille nad rahvale peale sundisid, kutsus esile 
häireid kõhus ja ajudes. Miljardärid jäid kaheksateist-kümne-aastaselt kiilaspäiseks. 
Mõnede juures tuli ajuti ilmsiks hädaohtlik vaimunõtrus. Närvilised haiged ohverdasid 
tohutuid summasid harimatuile posijaile. Linnas sündisid üle öö meditsiinist või 
teoloogiast väljakasvanud varandused, mis langesid osaks mõnele arstiks või 
prohvetiks saanud saunateenijale. Vaimuhaigete arv kasvas vahetpidamatult. Jõukate 
maailmas levisid hulgali-sed enesetapmised, mis paljudel juhtudel pandi toime 
jubedates ja veidrates tingimustes. See andis tunnistust ennekuulmatult värdjalikust 
arust ja tundeelust. 

Lisaks erutas paljude meeli veel üks kurjakuulutav tundemärk: perioodiliselt ja 
korrapäraselt hakkasid toimuma katastroofid, kujunesid regulaarseks nähtuseks ning 
võtsid ametlikus statistikas üha rohkem ruumi. Iga päev lõhkesid masinad, majad 
lendasid õhku, kaupu täis tuubitud rongid langesid tänavaile, hävitades terveid 
hooneid, lömastades sadu jalakäijaid, sööstsid läbi maakamara ning lõid pihuks kahe- 
või kolmekorruselised maa-alused töökojad ja dokid, kus askeldasid suurearvulised 
töömeeskonnad. 


S2 

Edelapoolses linnaosas, ühel kõrgustikul, mida juba ammusest ajast nimetati Saint- 
Michcli fordiks, asus väike park, kus iidsed puud sirutasid veel oma nõdraks jäänud 
käsivarsi muruplatside kohale. Künka põhjapoolsele jalamile olid insenerid-peisažistid 
rajanud kaskaadi, 

grotid, mägioja ja järve ühes saarekestega. Sellest küljest võis näha kogu linna kõigi 
tema tänavate, bulvarite ja väljakutega, tema lugematuid katuseid ja kupleid, tema 
viadukte, tema inimhulki, milledele oli laotunud vaikus ja kaugusest tingitud 
muinasjutuloor. See park oli pealinna kõige tervislikum paik. Siin ei looritanud 
suitsupilved taevast ja siia toodi lapsi mängima. Suviti tulid läheduses asuvate büroode 
ja laboratooriumide töötajad peale lõunaoodet mõneks hetkeks sinna puhkama, 
rikkumata seal valitsevat üksildast rahu. 

Kord ühel juunipäeval istus telegraafineiu Caroline Meslier pingile põhjaterrassi 
äärmisel serval. Et värskendada oma silmi kübekese rohelusega, pööras ta linnale selja. 
Caroline oli tumedapäine helepruunide silmadega terve ja rahulik neiu ning võis olla 
umbes kahekümne viie kuni kahekümne kaheksa aastane. Peaaegu otsekohe võttis 
tema kõrval istet elektritrusti ametnik Georges Clair. Ta oli blond, sale, nõtke ja 
naiselikult peente näojoontega. Ta polnud vanem kui Caroline ja paistis nooremana. 
Nad kohtusid samas kohas peaaegu iga päev, ja tundes teineteise vastu sümpaatiat, 
jutlesid heameelega. Kuid nende vestluses polnud iial midagi õrna, tundelist ega 
intiimset. Kuigi CarolineMI oli tulnud minevikus oma usaldava iseloomu pärast 
kahetsust tunda, oleks ta ehk siiski ilmutanud suuremat vabadust, ent Georges Clair oli 
nii sõnades kui ka käitumises alati äärmiselt tagasihoidlik. Ta andis jutuajamisele alati 
puhtintellektuaalse iseloomu ja püsis alati üldist laadi arutluste pinnal. Seejuures 
kasutas ta muide kõige vabamaid ja teravamaid väljendusi. 

Ta kõneles meeleldi ühiskonna organisatsioonist ja töötingimustest. 


«Rikkus,» ütles ta, «on vahend õnne saavutamiseks; nemad aga on teinud sellest elu 
ainsa eesmärgi.» 

Ja see asjaolu näis neile mõlemale hirmsana. 

Nad pöördusid vahetpidamata tagasi mõnede teaduslike teemade juurde, mis olid 
neile lähedased. 

Sel päeval vahetasid nad mõtteid keemia arenemise üle. 

«Tänapäeval, kus me näeme raadiumi muutumist heeliumiks,» ütles Clair, «ei 
väideta enam, et elemendid on 

muutumatud. Sellega on ümber lükatud kõik need vanad seadused keemilisest 
ühinemisest ja mateeria jäävusest.» 

«Kuid keemiaseadused on ometi olemas?» Olles naine, tundis Caroline vajadust 
millessegi uskuda. 

Clair jätkas üleolevalt: 

«Nüüd, kus me võime hankida raadiumit piisaval hulgal, on teadusel võrratud 
vahendid keemiliseks analüüsiks. Nüüdsest peale nähakse niinimetatud keemilistes 
elementides üliarvukaid ühendeid ja avastatakse mateerias energiat, mille hulk näib 
otsekui kasvavat pöördvõrdeliselt keha osakeste suurusele.» 

Juteldes puistasid nad lindudele leivaraasukesi, nende ümber mängisid lapsed. 

Clair siirdus uuele teemale: 

«Kvaternaarajastul elasid sel künkal metshobused,» sõnas ta. «Möödunud aastal leiti 
siin veetorude panemise juures paks kiht metseesli luid.» 

Caroline tahtis teada, kas sel kaugel ajal oli ilmunud ka juba inimene. 

Clair seletas talle, et enne kui inimene metseeslit kodustama hakkas, pidas ta temale 
jahti. 

«Inimene,» lisas ta, «oli kõigepealt küttija, siis karjakasvataja, põlluharija, 
käsitööline... Ja need kultuuriastmed järgnesid üksteisele mõõtmatute aegade voolus, 
mida inimlik mõistus ei suuda tajuda.» 

Ta vaatas kella. 

Caroline küsis, kas on juba aeg büroosse tagasi minna. 

«Ei,» vastas ta, «kell on vaevalt pool üks.» 

Nende pingi juures meisterdas väike tüdrukuke liiva-kooke. Kepseldes jooksis 
mööda seitsme- või kaheksaaastane poisike. Sel ajal kui tema ema kõrval pingil õmb- 
les, mängis omapead jäänud jõnglane lõhkuvat hobust ja kujutles suure selgusega, 
milleks ainult lapsed on võimelised, et ta on ühtlasi nii hobune kui ka hobuse püüdja ja 
peale selle veel tema eest hirmunult põgenev rahvahulk. Ta jooksis hullates ringi ja 
karjus: «Pidage! Hei! Hei! See hobune on peru! Ta hakkas lõhkuma!» 

Caroline esitas küsimuse: 

«Kas usute, et minevikus olid inimesed õnnelikud?» 

Tema kaaslane vastas: 

«Kui inimkond oli noorem, siis oli vähem kannatusi. Nad elasid otsekui see väike 
poiss — nad mängisid. Nad mängisid kunste, voorusi, pahesid, kangelaslikkust, usku, 
iharust. Neil oli illusioone, mis neile meelelahutust pakkusid. Nad käratsesid, nad 
tundsid lõbu. Kuid nüüd ...» 

Ta peatus ja vaatas uuesti kella. 

Laps komistas jooksul tüdruku liivaämbrile ja kukkus kruusatatud teele pikali. 

Üheks hetkeks jäi ta liikumatult lebama, tõstis siis peopesadele toetudes pead; 
otsaesine läks kortsu, suu tõmbus ammuli ja äkki puhkes ta nutma. Ema jooksis 
kohale, kuid Caroline oli lapse juba üles tõstnud ja puhastas taskurätiga ta silmi ja 
suud. Poisike nuuksus veel, Clair võttis ta sülle. 

«Pole viga! Ära nuta enam, väikseke! Ma jutustan sulle ühe 100. 


Üks kalamees, kes oli oma võrgud merre heitnud, tõmbas välja väikese suletud 
vasktoosi. Ta tegi selle noaga lahti. Sealt tuli välja suits, mis tõusis üles pilvedeni, läks 
üha tihedamaks ja sellest sündis hiiglane, kes aevastas nii kõvasti, et maailm pihunes 
tolmuks ...» 

Clair vaikis, puhkes kuivalt naerma ja andis lapse järsku emale tagasi. Ta tõmbas 
uuesti kella taskust, ronis põlvili pingile ja heitis küünarnukke pingileenile toetades 
pilgu linnale. 

Nii kaugele kui silm ulatus, kerkisid lugematud majad oma tillukeses lõpmatuses. 

Caroline pööras silmad samasse suunda. 

«Kui ilus ilm!» ütles ta. «Päike särab ja muudab kuldseks selle suitsu silmapiiril. 
Tsivilisatsiooni kõige talumatum omadus on see, et ta röövib meilt päikesevalguse.» 

Clair ei vastanud. Tema pilk kiindus ühele punktile all linnas. 

Pärast mõne sekundi pikkust vaikimist nägid nad, kuidas umbes kolme kilomeetri 
kaugusel teispool jõge, kõige rikkamas linnaosas, tõusis sünge udupilv. Hetk hiljem 
kostis nendeni plahvatus, mis paiskas puhta taeva poole määratu suitsusamba. Ja 
vähehaaval täitus õhk kummalisest suminast, mis tekkis paljude tuhandete 

inimeste hädakisast. Nende lähedal pargis kõlasid karjatused: 

«Mis seal õhku lendas?» 

Jahmatus oli suur. Kuigi katastroofid olid sagedased,, polnud veel iialgi nähtud nii 
vägevat plahvatust ja igaüks tundis, et selles on midagi enneolematult õudset. 

Püüti kindlaks määrata õnnetuse paika. Nimetati linnaosi, tänavaid, mitmesuguseid 
hooneid — klubisid,, teatreid, kaubamaju. Topograafilised andmed täpsustusid, 
kujunesid kindlaks. 

«Ohku lendas terasetrust.» 

Clair pistis kella uuesti taskusse. 

Caroline vaatas teda pingsa tähelepanuga ja tema pilk oli täis jahmatust. 

Lõpuks sosistas ta Clairile kõrva: 

«Te teadsite seda? Te ootasite?... See olete teier kes...» 

Clair vastas väga rahulikult: 

«See linn peab hukkuma.» 

Ja Caroline vastas unistava leebusega: 

«Ma arvan sedasama.» 

Ning rahulikult pöördusid nad oma töö juurde tagasi. 

Alates sellest päevast jätkusid anarhistlikud atentaadid katkematult terve nädala 
jooksul. Oli arvukalt inimohvreid, enamasti kõik pärit vaesematest rahvakihti-dest. 
Need kuritööd leidsid avalikku hukkamõistu. Eriti ägedalt avaldasid oma pahameelt 
majateenijad, võõrastemajapidajad, alamad ametnikud ja väikekaupmehed, niipalju kui 
trustid neid veel järele olid jätnud. Töölislinnaosades nõudsid naised, et võetaks 
tarvitusele enneolematud karistused dünamitööride vastu. (Neid kutsuti selle iganenud 
nimega, mis neile sugugi ei sobinud, sest dünamiit oli nende tundmatute keemikute 
silmis-süütu aine, mis kõlbas vaid sipelgapesade hävitamiseks, ja nitroglütseriiniga 
õhkimist paukelavhõbesütiku abil pidasid nad vaid lapsemänguks.) Äritegevus jäi 
äkki soiku ja vähem rikkad tundsid end sellest esimestena 

puudutatud olevat. Vabrikutöölised jäid aga vägivalla-vahendite suhtes vaenulikule 
või ükskõiksele seisukohale. Äritegevuse piiramine ähvardas neid peatselt saabuva 
tööpuudusega ja koguni kõiki ettevõtteid haarava lokau-diga, aga kui neil tuli vastata 
ametiühingute föderatsiooni üleskutsele üldstreigiks, mida see pidas kõige mõju- 


võimsamaks abinõuks ettevõtjate vastu ja kõige tõhusamaks kaasabiks 
revolutsionääridele, siis keeldusid kõik kutseühingud (välja arvatud kuldajate oma) 
tööd katkestamast. 

Politsei teostas arvukaid areteerimisi. Rahvusliku konföderatsiooni kõigist keskustest 
kohalekutsutud sõjaväeosad valvasid trustide hooneid, miljardäride villasid, avalikke 
asutusi, panku ja suurkaubamaju. Möödus kaks nädalat, ilma et oleks juhtunud ühtki 
plahvatust. Sellest järeldati, et dünamitöörid, keda kõigi tundemärkide järgi otsustades 
oli ainult käputäis või veelgi vähem, olid viimseni tapetud, vangistatud, peitu pugenud 
või põgenenud. Elujulgus tuli tagasi ja kõigepealt tuli see tagasi kõige vaesematele. 
Töölislinnaosadesse majutatud kaks-või kolmsada tuhat sõdurit panid seal kaubanduse 
jälle-käima. Karjuti: «Elagu armee!» 

Rikkad, kes mitte nii kiiresti ärevusse ei sattunud, rahunesid aeglasemalt. 
Börsitegelaste grupp, kes mängis kursitõusule, levitas optimistlikke kuuldusi ja pani 
jõulise pingutusega piiri kursi langusele. Äri võttis jälle hoogu. Seda liikumist toetasid 
suuretiraažilised ajalehed. Nad tõendasid patriootilise sõnaosavusega, et vääramatu 
kapital naerab mõningate viletsate roimarite kallaletungide üle ja et ühiskondliku 
jõukuse kasv jätkub pidurdamatult, hoolimata tühistest ähvardustest. Nad' olid siirad ja 
see tasus end ära. Atentaadid unustati, nad tehti olematuks. Pühapäevastel 
võiduajamistel täitusid hipodroomi tribüünid naistega, keda koormasid ja rõhusid 
pärlid ning teemandid. Tunti rõõmu, nähes, et kapitalistid pole kannatada saanud. 
Loožides istuvaile miljardäridele aplodeeriti. 

Järgmisel päeval lendas õhku lõunavaksal, õlitrust ja Thomas Morcellet' kulul 
ehitatud suurepärane kirik,, põles maha kolmkümmend maja, dokkides puhkes tule- 
kahju. Tuletõrjujad näitasid üles imetlusväärset kohusetruudust 

ja vaprust. Nad käsitsesid masinliku täpsusega oma pikki raudredeleid ja ronisid kuni 
kolmekümnenda majakorruseni, et päästa õnnetuid leekidest. Sõdurid pidasid ustavalt 
korravalvet ja said kahekordse portsjoni kohvi. Kuid need uued õnnetused vallandasid 
paanika. Miljonid inimesed, kes tahtsid oma raha kaasa võttes otsekohe ära sõita, 
tunglesid suurtes krediidiasutustes. Need teostasid kolm päeva järjest väljamakse ja 
sulgesid siis rahvahulga sõimukõmina saatel oma kassaluugid. Pagasiga koormatud 
põgenike mass piiras jaamu ja vallutas tormijooksuga ronge. Paljud, kes tahtsid toidu- 
ainetega varustatult keldritesse pelgu minna, ründasid toiduainete ja koloniaalkauplusi, 
mida valvasid täägis-tatud püssidega sõdurid. Valitsusvõimud olid energiliselt 
tegevuses. Teostati uusi areteerimisi. Kahtlusaluste kohta anti välja tuhandeid 
vangistuskäske. 

Järgneva kolme nädala jooksul ei sündinud jälle ühtki katastroofi. Liikus kuuldus, et 
Ooperiteatrist, raekoja keldritest ja Börsihoone sammaste äärest on leitud pomme. 
Kuid peagi selgus, et need olid ainult konservi-karbid, mis olid sinna asetatud 
huligaanitsejate või hullumeelsete poolt. Ülekuulamisel kohtu-uurija juures nimetas 
üks süüalustest ennast plahvatuste peakorraldajaks, kusjuures kõik tema kaasosalised 
olevat nende eest maksnud oma eluga. Need ülestunnistused, mis avaldati 
ajakirjanduses, aitasid kaasa avalikkuse rahustamisele. Alles eeluurimise lõppjärgus 
said kohtuvõimud aru, et neil oli tegemist simulandiga, kel polnud atentaatidega 
midagi ühist. 

Kohtu poolt määratud eksperdid ei avastanud rusude hulgas midagi, mis oleks 
lubanud kindlaks teha hävitustööks kasutatud põrgumasina liiki. Nende oletuste koha- 
selt tekitas uus lõhkeaine sama gaasi, mis eritub raadiumist. Arvati, et elektrilained, 
mida tekitab erilist tüüpi ostsillaator, levivad ruumis ja panevad lõhkeaine plahvatama, 
ent kõige osavamadki keemikud ei võinud öelda midagi täpset ja kindlat. Möödudes 
ühel päeval Meyeri villast, leidsid kaks polltseiagenti lõpuks kõnniteelt keldriakna alt 


valgest metallist muna, mille ühes otsas oli kapsel. Nad võtsid muna ettevaatlikult üles 
ja viisid selle oma ülemuse käsul linnavalitsuse 

laboratooriumi. Vaevalt jõudsid eksperdid selle uurimiseks kokku tulla, kui muna 
plahvatas, purustas auditooriumi ja viis hoonel kupli pealt. Kõik eksperdid said surma, 
nende seas ka suurtükiväekindral Collin ja kuulus professor Tigre. 

Kapitalistlik ühiskond ei tunnistanud end selle uue õnnetuse puhul veel lööduks. 
Suured krediidiasutused avasid jälle oma kassaluugid ja teatasid, et nad teostavad 
väljamakse osalt kullas, osalt riigipaberites. Hoolimata tehingute täielikust soikumisest 
otsustasid fondi-börs ja kaubabörs oma tegevust mitte katkestada. 

Vahepeal lõpetati eeluurimine esimeste areteeritute asjas. Teistsugustes tingimustes 
oleksid nende vastu tõstetud süüdistused tundunud ehk mitteküllaldastena, kuid 
puudujäägi tegi tasa kohtunike innukus ja avalikkuse meelepaha. Poolte vaidluseks 
määratud päeva eelõhtul lendas kohtukoda õhku. Hukkus kaheksasada inimest, nende 
hulgas arvukalt kohtunikke ja advokaate. Tulivihane rahvahulk vallutas vanglad ja 
lintsis vangid. Korra jaluleseadmiseks kohalesaadetud sõjaväeüksus võeti vastu 
kividega ja revolvrilaskudega. Mitu ohvitseri paisati hobuse seljast maha ja tallati jalge 
alla. Sõdurid avasid tule; oli palju ohvreid. Lõpuks seati rahu relvajõuga jalule. 
Järgmisel päeval lendas õhku riigipank. 

Nüüd hakkas sündima ennekuulmatuid asju. Vabriku-töölised, kes olid keeldunud 
streikimast, tormasid jõukudena linna ja hakkasid süütama hooneid. Terved rüge- 
mendid ohvitseridega eesotsas ühinesid maju põletavate töölistega, marssisid koos 
nendega läbi linna, lauldes revolutsioonilisi laule, tõid dokkidest vaatidega petroo- 
leumi, et tulele hoogu anda. Plahvatused jätkusid ühtsoodu. Ühel hommikul kerkis 
kolme kilomeetri kõrgune koletu suitsusammas otsekui mingi viirastuslik palm kohale, 
kus seisis hiiglaslik telegraafipalee, mis muutus ühe hetkega olematuks. 

Sel ajal kui pool linna lõõmas, jätkus teises pooles igapäevane elu. Hommikuti 
tilisesid piimavedajate vankrites endiselt plekist piimanõud. Tühjal avenüül istus vana 
teetööline selga vastu seina toetades, pudel põlvede vahel, ja mälus aeglaselt leiba 
lihaga. Trustide juhatuste esimehed jäid peaaegu kõik oma kohtadele. 

Mõned neist täitsid oma kohust heroilise lihtsusega, Märtermiljardäri poeg Raphael 
Box lendas õhku suhkru-trusti peaassamblee istungit juhatades. Talle korraldati hiilgav 
matus. Leinarong pidi kuus korda ronima üle rusude või minema üle sissevarisenud 
tänavatele paigutatud plankude. 

Rikaste igapäevased abilised — komisjonäärid, ametnikud, maaklerid ja agendid jäid 
oma peremeestele kõikumatult truuks. Maksutähtpäevadel läksid hukkunud panga 
ellujäänud ametnikud pahupidi pööratud tänavaid mööda suitsevatesse majadesse 
veksleid esitama. Katsete juures raha sisse nõuda langesid paljud neist leekidesse. 

Nüüd polnud igatahes enam võimalik illusioone säilitada. Nähtamatu vaenlane oli 
linna isand. Plahvatuste katkematu kõma haaras endasse linna ja valitses seal vaevalt 
tajutavana nagu vaikus, täis vältimatut õudu. Kuna valgustusseadeldised olid 
hävinenud, vajus linn kogu ööks pilkasesse pimedusse, mis varjas seal toimuvaid 
ennekuulmatult koletuid vägivallategusid. Ainult töölislinnaosad, mis olid vähem 
kannatada saanud, avaldasid veel vastupanu. Vabatahtlikud korravalvurid pidasid seal 
patrullteenistust. Nad lasksid maha vargaid, ja igal tänavanurgal võis komistada 
laipadele, mis lamasid vereloigus, põlved kõveras, käed köidetud selja taha, rätik näol 
ja silt kõhul. 

Oli võimatu koristada kõiki rususid ja matta surnuid. Peagi hakkasid korjused 
levitama talumatut lehka. Möllasid taudid, mis nõudsid lugematuid ohvreid, ja need, 
kes pääsesid eluga, kaotasid jõu ja mõistuse. Nälg tegi lõpu peaaegu kõigile, kes üle 
jäid. Sada nelikümmend üks päeva pärast esimest atentaati, kui kohale jõudis kuus 


armeekorpust välisuurtükiväega ja piiramis-kahuritega, seisid Caroline ja Clair 
pimeduses ühe kõrge maja katusel kõige vaesemas kvartalis, mis oli veel ainsana kogu 
linnas terveks jäänud ja mida nüüd ümbritses tule ja suitsu rõngas. Nad hoidsid 
teineteisel käest kinni ja vaatasid linnale. Alt tänavalt kostis lõbusat laulu — seal 
tantsis aru kaotanud rahvahulk. 

«Homme on kõik lõppenud,» ütles mees, «ja nii on parem.» 

Juuksed valla ja nägu helkimas tulekahju lõõmast, silmitses noor naine vaga 
rõõmuga tulivööd, mis nende ümber kokku tõmbus. 

«Nii on parem,» ütles ta omakorda. 

Ja viskudes hävitaja käte vahele, andis ta sellele meeletu suudluse. 

Ka teised föderatsiooni linnad said segaduste ja vägivallategude all kannatada; siis 
seati kord uuesti jalule. Seadusandluses viidi läbi reforme, kommetes sündisid suured 
muudatused. Kuid maa ei toibunud enam oma pealinna kaotusest ega saavutanud enam 
endist õitsengut. Kaubandus ja tööstus kidunesid, kultuur jättis maha paigad, mida ta 
oli kaua eelistanud kõigile muile. Need muutusid nüüd viljatuiks ja ebaterveteks, ning 
pind, mis oli toitnud nii paljusid miljoneid inimesi, muutus tühjaks kõrbeks. Künkal, 
kus oli asunud Saint-Micheli fort, sõid metshobused rammusat rohtu. 

Päevad veeresid edasi nagu ringlained purskkaevu basseinis ja sajandid voolasid 
otsekui veetilgad stalak-tiitide otsast. Kütid jälitasid karusid küngastel, millede alla oli 
mattunud unustatud linn. Karjused ajasid sinna oma karjad; põlluharijad sammusid 
adra taga; aednikud kasvatasid aedades salatit ja pookisid pirnipuid. Nad polnud 
rikkad, neil polnud kunste; igivana metsviinapuu ja roosipõõsad varjasid nende 
hurtsikute seina. Nende päevitunud õlgu kattis kitsenahk. Naised kandsid omakootud 
villast kangast. Karjused voolisid savist tillukesi inimeste ja loomade kujusid või 
veeretasid laule neiust, kes järgneb oma armsamale metsa, või kitsedest, kes söövad 
karjamaal, kus kohab mänd ja vuliseb vesi. Peremees oli vihane mardikate peale, kes 
närisid ära tema viigimarjad, ta mõtles välja lõkse, et kaitsta oma kanu koheva sabaga 
rebase eest, kallas naabritele veini ja lausus: 

«Jooge! Rohutirtsud ei rikkunud mu viinamarjasaaki. Kui nad tulid, olid viinapuud 
kuivad.» 

Aeg läks edasi ja rikkusi kogunud külad ning nisust rasked põllud laastati ja rööviti 
paljaks barbaarsete 

vallutajate poolt. Maa vahetas korduvalt peremeest. Võitja püstitasid küngastele 
losse. Põlluvilju tuli juurde. Möl rid, sepad, parkalid ja kangrud asusid tööle. Läbi me 
sade ja soode tungisid teed. Jõele ilmusid laevad. Küladest said suured alevid, mis 
ühinedes moodustasid linna. Enese kaitseks kaevas see sügavad kraavid ja ehitas 
kõrged müürid. Hiljem, kui tal suure riigi pealinnaks saades hakkas kitsas kasutuks 
muutunud vallide vahel, ehitas ta need ümber haljasteks puiestikeks. 

Linn kasvas ja rikastus mõõtmatult. Ikka veel polnud majad küllalt kõrged. Kerkisid 
üha kõrgemad ja kõrgemad hooned, ehitati kolme- ja neljakümnekorruselisi 
pilvelõhkujaid, kus üksteise peal asusid bürood, kauplused, pangakontorid ja seltside 
juhatused. Ikka sügavamale ja sügavamale maa sisse uuristati keldreid ja tunneleid. 
Määratus linnas töötas viisteist miljonit inimest. 


ANATOLE FRANCE". «PINGVIINIDE SAAR» 


Prantsuse kirjandus on rikas silmapaistvate sõnameistrite poolest. Vaevalt võime siin 
leida sajandit või ajaloolist perioodi, mis poleks jätnud tulevastele põlvedele 


päranduseks arvukaid meistriteoseid. Need teosed paljastavad oma ajastu pahesid ja 
näitavad meile püüdlusi ja taotlusi, mis innustasid ajastu valgustatu-maid päid. 

Teiste suurte nimede hulgas on Anatole France (1844— 1924) kahtlemata see, kelle 
looming kajastab kõige sügavamini perioodi Pariisi Kommuunist kuni 1 maailmasõja 
lõpuni. Vaevalt leiame XIX sajandi lõpu ja XX sajandi alguse prantsuse kirjandusest 
autorit, kelle kogu ideelises arengus ja kirjanduslikus loomingus avalduks parenrni 
tollele perioodile omased üha teravnevad vastuolud kõigil elualadel. 

Oma varasemas loomingus näeb ja kujutab France elunähtusi kodanliku intelligendi 
üsnagi kitsapiirilistest seisukohtadest lähtudes, seda eriti oma kasvatuse ja miljöö tõttu 
(ta pärineb jõuka raamatukaupmehe perekonnast ning sai hiilgava klassikalise hari- 
duse, ilma et oleks kunagi kokku põrganud majanduslike raskuste ja elumuredega). 
Küpsel loomnguperioodil aga jõuab France välja oma piiratusest ning oskab vaadelda 
ja analüüsida ümbritsevat elu suure humanisti terava pilguga ning kujutada seda oma 
teostes õigesti n:ng ausalt. Mitte kunagi ei asu ta tõrlisuse moonutanvsele kodanluse 
klassihuvides. Seepärast võime France'i nimetada üheks viimaseks suureks kriitiliseks 
realistiks ja kodanlikuks humanistiks, kes oma elu loojangul pööras kapitalismile 
otsustavalt selja ning kuulutas end avalikult solidaarseks äsja asutatud Prantsuse Kom- 
munistliku Parteiga. 

Sügavate teadmistega, hea kirjandusliku kooli saanud kirjanikuna, suure prantsuse 
kirjanduse parimate traditsioonide hiilgava jätkajana, võrratu keele- ja stiilimeistrina 
pühendas Anatole France oma talendi eesrindlike ideede teenimisele. 

See muidugi kutsus kodanlikus leeris esile meeleheitlikke püüdeid tembeldada 
France puhta kunsti propageerijaks, äärmiseks skeptikuks, kes ei usu millessegi, 
teravmeelitsevaks vanahärraks, kes midagi tõsiselt võtmata heidab nalja kõige ja kõigi 
üle maailmas. Vaevalt on ühegi teise vihmase saja aasta jooksul elanud kirjaniku kohta 
kirjutatud nii tohutul arvul köiteid täis kõige subjektiivsemat kriitikat ja alusetut laimu. 
Seejuures on iseloomustav, et ükski kodanlik kriitik ei julge France'i lausa maha 
materdada kui pahempoolsete, imperialismivastaste ideede levitajat, sest selieks 

on France liiga suur kunstnik. Selle asemel püütakse nii või teisiti diskrediteerida 
tema demokraatlikke veendumusi ja imperia-lismivastaseid väljaastumisi. Väidetakse, 
et France astus imperialismi ja militarismi vastu välja ainult edevusest ja auahnusest, 
või siis olles tüdinud mitte midagi uskumast, kuulutas end kommunistiks. Mõnede 
arvates ta ainult mängib sotsialistlike ideedega originaalitsemise vajadusest, esineb 
tööliste miitinguil, olles tüdinud oma kabinetis filosofeerimast jne. jne. Tendents 
vähendada France'i progressiivset tähtsust ilmneb isegi tema teoste avaldamises. Nii 
näiteks on tema pärast surma Prantsusmaal ilmunud kogutud teostest välja jäetud tema 
publitsistika, — arvukad artiklid pahempoolsetes ajalehtedes ning kõned miitinguil ja 
rahvakoosolekuil. On vägagi iseloomustav, et kodanlikus Eestis ei tõlgitud peaaegu 
ühtki France'i kaasajateemalistest teravalt kapitalistlikku korda paljasta-vaist teostest, 
nagu neljast romaanist koosnev tsükkel «Kaasaegne lugu», «Pingviinide saar», «Inglite 
mäss», jutustustekogu «Crain-guebille», mis kuuluvad kõik eranditult France'i 
loomingu paremiku hulka. 

Kõik need kodanliku kriitika vassingud on saanud juba vajaliku vastulöögi nii 
nõukogude kirjandusteaduses kui ka prantsuse demokraatlikus ja kommunistlikus 
kirjanduses. Prantsuse töölisliikumise juhtivad tegelased ja progressiivsed 
kirjandusteadlased on oma artiklites ja sõnavõttudes küllaldase selgusega näidanud, 
milline on France'i koht eesrindliku prantsuse mõtte arengus. 

Ent parimaks vastuseks kodanlikule kriitikale on lõppeks ikkagi France'i enda 
looming, mis tervikuna võttes on teravmeelseks süüdistusaktiks kapitalismi ja 
imperialismi vastu. Eks räägi sellest küllaltki selget keelt seegi fakt, et tsaari- Venemaal 


keelas tsensuur ära peaaegu kõigi Anatole France'i tähtsamate teoste sissetoomise ja 
avaldamise. 

Eriti silmapaistva koha France'i ühiskonnakrittilises loomingus omab «Pingviinide 
saar» (1908), mida selle satiirilise jõu ja teravuse poolest võib julgesti kõrvutada 
maailmakirjanduse suurimate satiirikute Rabelais', Swifti, Voltaire'i ja Saltõkov- 
Stšedrini teostega. 

See teos on ühest küljest otsekui mingiks kokkuvõtteks kirjaniku senisest kaasaega 
paljastavast loomingust. Selles leiame lühidas ja klassikaliselt selges esituses, pealegi 
veel kronoloogilises järjestuses, kõik need peamised elemendid, mis kannavad 
kirjaniku eelnevat loomingut. Teisest küljest on «Pingviinide saar» France'i kogu 
senise ühiskonnakriitika haripunktiks, teoseks, kus kirjaniku satiir saavutab kõige 
suurema ulatuse, jõu ja teravuse. France'i hilisem looming, mis pole just eriti suur, 
olgugi kunstilise meisterlikkuse poolest niisama kõrgel tasemel, ei küüni oma 
paljastava jõu ja ühiskonnakriitika teravuse poolest «Pingviinide saare» tasemeni. 

Oma kokkuvõtlikkuse ja ülevaatlikkuse tõttu on «Pingviinide saar» äärmiselt tihe 
kunstiteos, milles pole ühtki liigset sõna. Iga rida, iga lause on siin teravmeelne ja 
halastamatu satiir kõige selle kohta, mis inimühiskonna ajaloos on ebaõiglast, julma, 
ülekohtust ja mõttetut. Vaevalt leiame mõnd elunähtust või vähegi 

246 

silmapaistvamat ajaloolist sündmust, millele poleks antud parajat müksu selle kõige 
nõrgemas kohas. France'i juures ilmneb haruldane leidlikkus avastada nähtuste 
sisemisi vastuolusid ja viia need paari lausega absurdsete loogiliste vasturääkivusteni. 

Võtme «Pingviinide saare» mõistmiseks annab meile autor ise oma teose eessõna- 
paroodias. Tehes ulatuslikke satiirilisi üldistusi kodanluse huve teenivate ajaloolaste 
aadressil, kõneleb France muuhulgas järgmist kellestki väljamõeldud Jacguot 
Filosoofist: 

«Seesama Jacguot Filosoof kirjutas ühe õpetliku 100, kus ta lopsakal ja naljakal viisil 
kirjeldab inimeste mitmesuguseid tegusid. Ta põimis sellesse mitmeid jooni oma 
kodumaa ajaloost. Mõned küsisid tema käest, milleks ta küll niisuguse pentsiku 100 
kirjutas ja millist tulu võiks tema arvates sellest olla isamaale. 

«Tulu on suur,» vastas filosoof. «Kui pingviinid näevad oma tegusid nõnda pahupidi 
pööratult ja ilma igasuguse aupaisteta, mis koditaks nende enesearmastust, siis 
hakkavad nad nende üle õigemini otsustama ja saavad ehk targemaks.»» (Ik. 9) 

Pingviini filosoofi «õpetlik lugu», niipalju kui France sellest meile kõneleb, on väga 
sarnane autori enda teosele ja on täiesti ilmne, et France viitab siin selle põhiideele ja 
eesmärkidele, mida ta taotleb. 

Sellest ei tule muidugi aru saada nii, nagu kavatseks France ajalugu moonutada. 
Satiiriline liialdamine, millele kogu teos on üles ehitatud, ei tähenda kaugeltki 
moonutamist. France'i «pingviinide ajaloos» leidub kahtlemata palju rohkem ajaloolist 
tõde, tõelist ajaloo mõistmist kui enamikul imperialismi-ajastu kodanlikel ajaloolastel, 
kes on sunnitud tahes-tahtmata ajalugu oma kitsastes klassihuvides võltsima. Järelikult 
France, kõneldes siin ajaloo moonutamisest, mõtleb selle all eelkõige kodanlike 
ajaloolaste teoste «moonutamist», s. t. kõige selle vale ja võltsi paljastamist, millest 
kubiseb kodanlik ajalugu, igasuguse ebaõigluse ja vägivalla näitamist, millest ametlik 
ajalugu vaikib. 

Samal ajal jätab autor kõrvale kõik selle, mis ajaloos on edasiviivat, arenevat, ülevat 
ja kangelaslikku, kõik selle, mida ükski tõeliselt suur kunstnik ei saa ega võigi 
naeruvääristada ja «pahupidi pöörata». 

Kõik selle, mida ei ole võimalik satiiriliselt käsitleda, nagu rahvaste vabadusvõitlus, 
revolutsiooniline liikumine, suurte kirjanike ja kunstnike looming, geniaalsete 
teadlaste ja uurijate avastused jne., jätab France käesolevas teoses puudutamata. Kui ta 
aga ei saa neist täielikult mööda minna, siis näitab ta neid läbi mõne reaktsioonilise 


tegelase prilli, naeruvääristades sel kombel mitte nähtust ennast, vaid nende piiratust, 
kes ei suuda mõista selle suurust ja ajaloolist tähtsust. 

Nii näiteks kõneleb ta renessansiajastu suurtest kunstnikest keskaegsete 
pimedusejüngrite ja nende kaasaegsete austajate suu läbi («Margaritone nägemus»), 
lastes õndsal Margaritonel lämbuda nende tohutute edusammude eelaimuses, mida 
Euroopa kunst katoliku kiriku eestkoste alt vabanedes tegi. 

Prantsuse kodanlikku revolutsiooni näitab France peamiselt paadunud 
väikekodanlaste Punapea ja tema eide silmade läbi, kelle 

247 

ainsaks ihaks on saada sellest võimalikult suurt kasu. (TV raamat, 1. ptk.) 

Kõike seda ei tule mõista nii, nagu tahaks France vähendada revolutsiooniliste 
sündmuste kui suurte ajalooliste pöördepunktide tähtsust, kui kõige progressiivse 
lihtsat ignoreerimist. Teose hindamisel tuleb ikkagi lähtuda sellest, et kirjanik on 
tahtnud oma «Pingviinide saarega» anda hävitavat kriitikat kodanlikule ajaloo- 
teadusele ja kõigile klassiühiskonna «pühadele» ja «muutumatutele» seadustele ja 
alustele. Ja see on tal suurepäraselt õnnestunud. Ainult neist seisukohtadest lähtudes on 
võimalik teost õigesti lahti mõtestada ja hinnata. 

France'i satiiri kohta peab ütlema, et see on lõpuni välja peetud. Terves romaanis ei 
leia me ühtegi tegelaskuju, keda poleks enam või vähem karikeeritud. Kangelast selles 
raamatus ei ole. Isegi demokraatlikust leerist on üles otsitud kõik negatiivne, 
väheteadlik ning oportunistlik ja seda siis teenete järgi naeruvääristatud. Kõverpeeglis 
on antud isegi mehised võitlejad-demokraadid, nagu Colomban ja Bidault-Coguille. 

Sageli on France'ile kriitika poolt ette heidetud «Pingviinide saare» viimast raamatut 
«Ajalugu ilma lõputa», mis väljendavat autori maailmavaatelist ummikusse jooksmist. 
Eriti rõõmustab see reaktsionääre, kes teevad sellest järelduse, et France on ikkagi 
«korra poolt» ja näitab igasuguse progressi mõttetust. Kui me loeme aga tema sama 
perioodi publitsistikat, romaani «Valgel kivil» (1904) ja teisi teoseid, siis näeme, et 
mingisugusest ummikust France'i juures ei saa juttu olla ei «Pingviinide saare» 
kirjutamise ajal ega hiljemgi, kui ta pärast 1 maailmasõda võttis omaks kommunistliku 
maailmavaate. 

«Pingviinide saare» lõpplahendust võib õigesti mõista mitte niivõrd autori 
maailmavaatest, kui teose enda sisemisest loogikast, vastava kirjandusliku žanri 
nõuetest ja spetsiifikast lähtudes. Kas võib olla teosel, mis mõnesajal leheküljel näitab 
kõike vastuolul:st, pahelist ja mõttetut, mida inimesed oma pika ajaloo kestel on läbi 
teinud, teosel, milles pole ühtki tõeliselt positiivset tegelast, kus kõik on pahupidi 
pööratud, — kas võib niisugusel teosel olla lõpplahendus, mis näitaks inimkonna 
helget tulevikku? France on selleks liiga suur kunstnik, et lõpetada oma teos niisuguse 
häpiend-liku ebakõlaga. 

France oli hästi tuttav sotsialistide tegevusega ja II Internats:o-naali liidrite 
äraandliku osaga töölisliikumises. Suure kunstniku läbinägelikkusega mõistis ta 
otsekohe nende tõel;st olemust ia kuiu-tas seda ka oma «Pingviinide saares» 
(sotsialistlike liidrite nõupidamine küsimuses, kas ja kuidas osa võtta Pyrof afäärist VI 
raamatu VII peatükis ning lugu sotsialistist, kes sai ministriks ja näitas üles erilist 
osavust ja indu tööliste streikide mahasurumisel). Kuna France'i romaan;s ei ole tõelisi 
revoluts;onääre ega tõelist töölisliikumist, siis on loomulik, et selles satiirilises pildis 
kaasaja ja lähema tuleviku ühiskonnast, kus «progressi» kandjateks on «sotsid» ja 
anarhistid, ei saagi olla tõelist progressi ning ühiskond peab paratamatult manduma. Ja 
seda kirjanik meile näitabki. Oleks ebaõige tõlgitseda seda satiirina sotsialismi 

pihta. Tegelikult on see pilt kapitalismi arenemise kogu absurdsusest, mis lõpeb tema 
paratamatu kokkuvarisemisega omaenese vastuolude tagajärjel. 


France jälgis suure sümpaatiaga töölisliikumise arenemist mitte a:nult Prantsusmaal, 
vaid ka väljaspool selle piire, ja iseäranis Venemaal. Nii tema kõnede kui ka 
kaasaegsete mälestuste põhjal on teada, millise tähelepaneliku huviga jälgis France 
1905. aasta revolutsioonilisi sündmusi Venemaal, olles isiklikult kontaktis paljude 
vene revolutsionääridega. Seepärast mõjus 1905. aasta revolutsiooni lüüasaamine ja 
sellele järgnev reaktsiooni võit ka teistes Euroopa maades, kaasa arvatud Prantsusmaa, 
temasse äärmiselt rusuvalt. «Pingviinide saare» pessimistlikku lõpplahendust võib 
osaliselt seletada raamatu kirjutamise ajal valitsenud üldise po'iitil'se surutisega, kuid 
täiesti alusetu on väita, nagu oleks see tingitud FranceM piiratusest, nagu ei oleks ta 
suutnud, naba in:m onna paremat tulevikku, nagu oleks ta takerdunud kodanliku 
maailmavaate piiratusse, mis ei suuda näha midagi peale klassidele ja ebavõrdsusele 
rajatud ühiskonna. Pigem on siin tegemist mõne kodanliku ajaloofilosoofi-metafüüsiku 
parodeerimisega kui autori enda tõekspidamistega, mida me «Pingviinide saares» 
varjamata kujul vaevalt leiamegi. 

«Pingviinide saares» on sageli püütud näha Prantsusmaa ajaloo paroodiat. Eriti 
armas on see väide reaktsioonjlistele kriitikutele, kes süüdistavad kirjanikku isamaa 
reetmises ning heidavad talle ette seda, et ta pole proovinud oma teravmeelsust mõne 
teise maa ajaloo kallal. Ent France suure humanistina, kellele oli võõras igasugune 
natsionalism ja Šovinism, ei saanud hakata naeruvääristama teiste maade ajalugu ja 
šovinismi. See oleks ju võrdunud natsionalismi õhutamisega omal maal. Seepärast on 
täiesti loomulik, et kirjamk on oma teose materjali ammutanud suures osas Prantsuse 
ajaloost. Nii võib näiteks Draco prototüübiks pidada Karl Suurt, Trinco kangelasteod 
meenutavad Napoleon 1. Chatil-loni riigipööre on kindral Boulanger' monarhistliku 
putši paroodiaks, lugu kaheksakümne tuhande heinapalliga annab enam-vähem 
üksikasjades edasi omal ajal kogu maailma avalikku arvamust erutanud Dreyfusi 
afääri. 

Ometi oleks täiesti ekslik «Pingviinide saare» mõistmisel piirduda üksnes 
paralleelide otsimisega Prantsuse ajaloost. Oluline on siin just see, et France on 
andnud kõigile neile üksikuile ajaloolistele faktidele ja sündmustele hoopis 
laialdasema, üldistatud tähenduse, kritiseerides antud nähtuse kaudu kümneid ja sadu 
analoogilisi olukordi mitte ainult Prantsusmaa, vaid ka kõigi teiste imperialistlike 
riikide ajaloos. Selles peitubki FranceM satiiri sügavus ja paljastav jõud. Oleks Pyrot” 
lugu «Pingviinide saares» ainult Dreyfusi afääri kirjeldus, siis pakuks ta huvi võib-olla 
a:nult ajaloolastele. Tegelikult aga näeme siin progressiivsete tegelaste tagakiusamist, 
mis nii France'i eluajal kui ka pärast seda on toimunud peaaegu kõikides kapitalistlikes 
riikides, olgugi erinevates konkreetsetes tingimustes. 

See, mida me teosest loeme Chatilloni kohta, toimus hiljem paljudes teistes maades. 
Mõnikord õnnestus reaktsionääridel võimu 

haarata, nagu Itaalias ja Saksamaal. Kuid näiteid polegi vaja kaugelt otsida. 
Tuletagem vaid meelde «vapse» kodanlikus Eestis oma kindralitest ninameestega, 
kellele rahatuusad nii sise- kui ka välismaal ning kirikupapid oma avalikku ja salajast 
toetust ei keelanud. Võib ainult imetleda France'i teravat pilku, kes juba tollal oskas 
näha ja luua niivõrd eredaid pilte paljudest nähtustest, mis alles kümne-kahekümne 
aasta pärast täie selgusega ilmnesid. Kes ei tunneks ära niisugustes kujudes, nagu vürst 
des Boscenos, krahv Dentdulynx jt., hilisemaid fašistlikke löömamehi ja rünnak- 
rühmlasi mistahes maal ja ükskõik millisest rahvusest? Või kas ei meenuta Uus- 
Atlantis oma «tööstuslike» sõdadega ja maailma-vallutamise plaanidega tänapäeva 
Ameerika Ühendriikide imperialistlikke ringkondi? 

Seepärast ei saa läheneda «Pingviinide saarele» kui lihtsalt Prantsuse ajaloo 
paroodiale ning ei tohi tõmmata ainult paralleele, mida muide on võrdlemisi hõlpus 
teha, kuna autor ei ole *eriti vaevunud oma allegooriaid komplitseerima. 


Nagu teisteski teostes, nii on ka «Pingviinide saares» France'i ajalookäsitlus 
filosoofilist laadi. Ta püüab leida ajaloost seletust kaasaegsetele põletavatele 
päevaprobleemidele, püüab ajalooliste sündmuste valgusel lahti mõtestada ja seletada 
kaasaega ning ette näha tulevikku. Seepärast algabki teos kodanliku ajaloo ja 
ajaloolaste hävitava väljanaermisega, kes piirduvad ainult vanade tekstide avaldamise 
nng kommenteerimisega ja oma eelkäijate väärkontseptsioonide kordamisega ega julge 
teha mingisuguseid üldistusi, millega nad võiksid publikut (s. t. kodanlust) pahandada. 
France mõistab teravalt hukka nii põgenemise m.nevikku kui ka ajaloo meelevaldse 
võltsimise valitsevate klasside huvides. Eessõna lõpeb lõbusa irvitamisega teadlaste 
üle, kes näevad teaduse ülesannet kõikvõimalike pisiasjade kogumises ega ole 
suutelised neid mingil määral üldistama, kes sõna tõsises mõttes upuvad eruditsioonis, 
suutmata seda inimkonna teenistusse rakendada. 

Mitte vähem terava pilke osaliseks saavad ka kodanlikud kunstiajaloolased peatükis 
«Pingviinia maalikunsti primitiivid». See on hävitav satiir prerafaeliitide ja teiste 
reaktsiooniliste kunstiteoreetikute aadressil, kes püüavad keskaegseid pühapilte 
kõrgemale seada renessansimeistrite geniaalsetest teostest, kutsudes kaasaegseid 
kunstnikke üles loobuma realismist ning tagasi pöörduma keskaja algelise 
maalitehnika juurde. 

Peatükis suure krooniku Johannes Taipa elust ja teostest naerab France lõplikult 
välja need ajalookirjutajad, kes seisavad apoliiti-listena kõrval oma ajastu sündmustest 
ja suurtest liikumistest. Kirjanik näitab suure selgusega, et tänapäeva ajaloolane, kui ta 
tahab teenida kodanluse huve, kui ta käib selle terase vaimuga vanakese nõuannete 
järgi, kes soovitab, et «...eraomandi, aadliseisuse ja žandarmeeria tekkimisest 
kõneldaks... kogu selle aukartusega, mida need institutsioonid väärivad», siis ei ole ta 
üldse võimeline tõelist ajalugu kirjutama, (Ik. 5) 

«Pingviinide saar» pole mitte ainult kaasaegse kodanliku ühiskonna kriitika, vaid 
võtab tabava satiiritule alla kogu klassiühiskonna alates tema kõige varajasematest 
perioodidest. Kõigepealt 

näeme «pühal eraomandil» rajaneva ühiskonna toetumist vägivallale ja õigusetusele. 
Selles suhtes on eriti silmapaistvad teise raamatu esimesed peatükid, samuti ka Alca 
lohe lugu. Satiirilise teravusega teeb autor esimesest mõrtsukast riigi kõige rikkama ja 
võimsama aadlisuguvõsa esiisa, esimesest röövlist ja petisest kuningliku dünastia 
algataja, kõige edevamast ja liiderlikumast naisest — rahvusliku kaitsepühaku. 
Esimene «seadusandlik kogu» paneb aluse töötava rahva maksustamisele ja 
ekspluateerimisele varakate klasside huvides. Tekkiva seadusandluse aluseks on 
esimeste vägivalla-aktide õigustamine, röövlite kaitsmine röövitute vastu. 

Nendest peatükkidest ilmneb haruldase selgusega France'i kirjandusliku 
meisterlikkuse omapära. France ei ole kirjanik, kes haarab lugejat emotsionaalsusega, 
oma teoste kujude elulisusega, keele ja stiili rahvalikkusega. Kõik France'i kunstilised 
vahendid kirjanduslike kujude ja tüüpide loomisel on intellektuaalset, puhtmõistus- 
likku laadi. Tema poolt loodud kujude vooruseks ei ole mitte nende emotsionaalne 
tajutavus, vaid just see suur filosoofiline üldistus, mille kandjaks on teose iga tegelane. 
Tegelaskuju tähendus ilmneb eelkõige tema sõnadest. France'i kangelased harva 
paljastavad oma iseloomu tegudega, kõige sagedamini ilmneb see just nende arut- 
lustes, kus mõne reaga antakse elunähtuste haruldaselt sügav mõistmine. France on 
meister inimese maailmavaate ja mõtteviisi esitamisel, meister möödunud aegade 
abstraktse mõtte konkreetsel esitamisel. Tegelaskujusid pole peaaegu kunagi selgesti 
välja joonistatud. Lugedes ei teki meil ettekujutust, kuidas nad võiksid elus välja näha. 
Seevastu aga nende sõnad ja mõtteavaldused näitavad läbipaistva selgusega antud kuju 
iseloomustavaid jooni ja kohta ühiskondlikus elus. Siinjuures ei oma tähtsust mitte 
ainult kõne sisuline külg, vaid ka väljendusvorm, stiil, sõnavalik. Võtkem näiteks 


seisustekogu kirjeldus II raamatu IV peatükis. Püha Maeli vagadusest nõretavate 
sõnavõttudes näitab autor äärmise selgusega kristliku vennaarmastuse täielikku 
jõuetust klassiühiskonnas, kus kirik peab tahes-tahtmata andma oma õnnistuse 
valitsevate klasside vägivallale rahva suhtes. Kiriku tõelise funktsiooni 
väljendab munk Bulloch oma vaimustatud hüüetega Morio silmakirjatseva kõne puhul. 
Morio, see valitseva klassi ideoloog, esitab äärmise piltlikkuse ja selgusega kogu selle 
võltsi demagoogia, mille abil on aastasadu õigustatud ekspluateerimist. Sellele võlts- 
paatosele paneb punkti Greatauk, kõige võimsam suurnik, oma lühikese avaldusega: 
«Kuna olen õilsast soost, siis ma maksu ei maksa; maksu maksta on labane. Las 
maksab rahvarämps.» (Ik. 52) See paarirealine avaldus võtab lühidalt ja selgelt kokku 
seisusliku võimu olemuse, mis põhineb üksnes varjamata vägivallal, paljastab 
aristokraatia tõelise suhtumise rahvasse, näitab, et sellel pole vähimatki tegemist 
kristliku vennaarmastuse ja võrdsusega. 

France'i tegelased pole peaaegu kunagi konkreetsed isikud, vaid alati mingi klassi, 
ühiskondliku kihi või grupi, sageli ka mitmesuguste ideede esindajad, kes oma sõnade 
ja tegudega paljastavad juurteni antud klassi, grupi või ideoloogia olemuse. 

Eriline meister on France ka sõnade ja tegude vastuolu, kõlavate fraaside ja nende 
varjul peituvate vägivallaaküde paljastamises. 

251 

Vastandamine ongi France'i satiiri üks põhilisemaid meetodeid, mis lõpmatult 
varieerudes kordub igas peatükis üha uutes vormides. France ei lasku kunagi alasti 
õpetlikkuseni, ei osuta näpuga, et see seal on alatu kelm, too teine aga aus inimene. 
Reaktsioonilisi tegelasi ja nende kõige mustemaid tegusid kirjeldab ta peaaegu 
eranditult äärmiselt valitud sõnadega, igal sammul rõhutades nende õilsust, mehisust, 
elegantsi, peeni kombeid ja muid aristokraatlikke omadusi. Sealsamas aga alustab see 
õilis isand mõnd tänavakaklust, möödaminnes selgub, et tema põhiliseks 
sissetulekuallikaks on lõbumaja. Või siis laseb autor tal hiilgavalt demonstreerida oma 
harimatust, lausuda mõne ebatsensuurse sõna, paljastades ühel hoobil kogu tema 
sisemise tühisuse ja räpasusj Vaene prints Crucho peab sööma võõrsil «maapagulase 
mõru leiba» ja kõrgema seltskonna daamid tunnevad talle pisarsilmil 1>aasa. Ent mõni 
lehekülg edasi embab noort kõlupead auväärt isa Agaric olukorras, mis on kõike muud 
kui kibe pagulaspõli. 

Demokraatliku leeri tegelaste kujutamisel on France'i meetod risti vastupidine. 
Colomban, Bidault-Coguille ja Obnubile on väliselt inetud, saamatud, satuvad alatasa 
halenaljakatesse olukordadesse, on täis naiivset usku inimese headusesse ja õigluse 
võidusse, mis igal sammul valmistab neile kapitalistliku ühiskonna tingimustes 
kibedaid pettumusi. Ja ometi muutuvad nad lugejale sümpaatseks just oma sügava 
humaansuse, mehisuse ja julguse tõttu,, olgugi et autor sõnagagi ei maini, et neil 
niisuguseid omadusi olemas oleks. 

Üldse tuleb «Pingviinide saares» iga sõna tagant otsida mõnd peidetud mõtet voi 
allegooriat, mis sageli on hoopis vastupidine sellele, mida arvasime autorit esimesel 
pilgul mõtlevat. Alati tuleb tähelepanu pöörata isikule, kes kõneleb, kindlaks teha, 
millisesse ühiskondlikku klassi või rühmitusse ta kuulub, sest France suure 
sõnameistrina kasutab sageli just neid tähenduslikke varjundeid, mida antud sõnale voi 
väljendile annavad erinevad ühiskonnakihid. Nii ütleb näiteks munk Agarjc: «Enne kui 
nad ise mõtlema hakkavad, peavad nad õigesti mõtlema, sest pärast on juba hilja ...» 
(Ik. 114) Õigesti mõtlemine on muidugi väera hea asi, aga kui sellest räägib munk, kes 
juhatab vaimulikku õppeasutust vaesunud aristokraate võsukeste jaoks, siis tähendab 
see umbes seda, et kui noortele küllalt varakult katoliiklikke ja monarhistlikke 
põhimõtteid külge ei poogita, siis pärast ei ole enam midagi parata, kui iseseisev 
mõtlemine saab hukatuslikuks usulistele tõekspidamistele. 


Religiooni ja kiriku kriitika on FranceM kriitilise loomingu üks kandvamaid 
elemente, mis äärmise teravusega ilmneb ka «Pingviinide saares». Kasvanud 
katoliiklikus miljöös, õppinud katoliiklikus õppeasutuses, omab kirjanik haruldaselt 
laialdast eruditsiooni usulise kirjanduse alal. See muidugi võimaldab tal erakordse 
asjatundmisega otsida välja usu ja kiriku kõige nõrgemaid kohti, kõige absurdsemaid 
vastuolusid nii ristiusu õpetuses eneses kui ka õpetuse ja kiriku praktilise tegevuse 
vahel. 

Kogu klassiühiskonna ajaloo kestel, mis ongi ju «Pingviinide saare» põhiline 
süžeeline joon, ei jäta France ühelgi perioodil paljastamata preestreid ja munki 
nende tegevuses antud ajaloolistes 

tingimustes. Nii on nad esimesed, kes pühitsevad vägivalda ja õiglusetust, millele 
rajaneb «püha» eraomand. Hiljem hävitavad nad antiikaja kultuurivarasid, nagu munk 
Ermold Pingviin, kes kraapis maha neljalt tuhandelt pärgamendirullilt vanad tekstid, et 
sinna neli tuhat korda ümber kirjutada Johannese evangeeliumi. Autor lisab lõikava 
irooniaga, et kõik teadlased on üksmeelsel arvamusel, «... et keskajal olid Pingviinia 
kloostrid kirjanduse pelgupaigaks.» (Ik. 80) 

Eriti teravalt paljastab kirjanik katoliku kiriku tegevust just uusimal ajal, näidates 
munki ja preestreid igasuguste monarhistlike vandenõude ja mässude organiseerijaina 
ning finantseerijaina, reaktsiooniliste ideede jultunud propageerijaina, iga vaba mõtte 
kõige veendunumate tagakiusajatena. Iial ei väsi France naeruvääristamast kiriku 
õpetust hinge surematusest, ristimise sakramendist, leides selleks alati uusi ja 
teravmeelseid vahendeid. Peamiseks võtteks on siin paroodia, igasuguste kirikuisade ja 
pühakute teoste imiteerimine, isegi vanajumala enda väljatoomine, kes süs 1m° abil 
lahendab oma ummikusse jooksnud õpetatud meeste teoloogilise tüli. Sellele pühendab 
autor peaaegu terve esimese raamatu. Eelkõige on siin parodeeritud katoliiklikke 
ajaloolasi, kes peavad jumalikku ettenägemist ühiskonna ajaloo liikumapanevaks ja 
juhtivaks jõuks, ühtlasi näidates nii mõttetute teoloogiliste vaidluste kui ka usulise 
doktriini täielikku jõuetust ja võimetust karvavõrdki muuta asjade loomulikku käiku. 
Ilmselt satiiri teravdamise otstarbel ilmneb lõpuks, et see, kelle nõuannete ja 
näpunäidete järgi kõik läheb nii, nagu vaja, on kurat, see «suur teoloog», kes käib 
pidevalt vaga Maeli mitmesuguste munkade näol kiusamas. Seega jumalik 
ettenägemine teoorias, saatana sepitsused tegelikkuses — sellise mõttetusena peab 
näima maailma ajalugu 'kiriku õpetusest lähtudes. 

Eriti aktuaalne ja seetõttu ka võrdlemisi hõlpsasti mõistetav on France'i kaasaegse 
kapitalismi ja imperialismi kriitika, mis ei ole, hoolimata sellest, et teos on kirjutatud 
peaaegu viiskümmend aastat tagasi, midagi oma löövusest kaotanud. Vastupidi, paljud 
nähtused, mis raamatu kirjutamise ajal võisid näida süütute naljadena, on nüüd 
paisunud enneolematu ulatusega ja kogu maailma rahvaste rahu ja julgeolekut 
ähvardavaks jõuks. Näiteks fašism, mille esimesi idusid ja ideelist olemust France 
paljastab. Väga lähedal sellele seisab militarism, mida kirjanik oma teoses armutult 
sarjab, samuti ka finantsoligarhia, monopolide ja trustide hege-moon:a tänapäeva 
imperialistlikes maades, kus nad käsutavad piiramatu võimuga nii valitsust kui ka 
parlamenti, rääkimata sõjaväest, politseist ja teistest riigiasutustest. Kui France osutab 
raamatu viimastes osades näiliselt liigset tähelepanu ministrite ja parlamendiliikmete 
eraelule ja armuseiklustele, nii et ajuti võib jääda mulje, nagu peaks ta seda sündmuste 
ahelas kõige olulisemaks lüliks, siis peame selles siiski nägema eelkõige kodanliku 
historiograafia parodeerimist. On ju teada, et suur osa prantsuse kodanlikke ajaloolasi 
asendab suured ajaloolised üldistused sageli pikantsete anekdootidega valitsejate elust, 
tehes niiviisi ühelt poolt muidugi reklaami oma teostele, teisest küljest aga täites pere- 

meeste tellimust ning varjates sellega suurte ajalooliste sündmuste seaduspärast ja 
paratamatut iseloomu, kirjutades need tühipalja juhuse arvele. France kui kunstnik, 
kellel pole kavatsust kirjutada tõelist ajalugu, kasutab seda oma satiirilises ajaloo 
paroodias hea eduga, maalides meile ületamatu pildi Kolmanda vabariigi valit- 
susaparaadi müüdavusest ja võimetusest, näidates ühtlasi, milliste selgrootute 
politikaanide käes on riigi valitsemine. Viimaste taga aga näeme selgesti monopole ja 
finantskuningaid, kes dikteerivad1 sõda ja rahu, riiklikke relvatellimusi ja streikide 
veriseid mahasurumise 

Nagu nähtub kõigest ülalöeldust, ei ole Anatole France'i «Ping-yünide saar» 
kaugeltki ajast ja arust. Just tänu satiirilise üldistuse jõule on teoses esinev kriitika 
tänapäeval sama värske ja tahav kui viiskümmend aastat tagasi. Seepärast leiab 
nõukogude lugeja raamatust palju niisugust, millele ta võib kahe käega alla kirjutada. 
Anatole France võitleb oma «Pingviinide saarega» ühes meiega imperialistliku 
reaktsiooni vastu ja kogu inimkonna parema tuleviku eest. 

O. Ojamaa 


SELGITAVAID MÄRKUSI 


Lk. 3. Louis-Philippe (1830—1848) — Prantsuse kuningas, tuli; võimule 
suurkodanluse toetusel. France nimetab teda ironiseerides «esimeseks», kuna ta oli es 
mene ja viimane valitseja, kes kandis seda nime, ja üldse viimane Prantsusmaa 
kuningas. 

Johannes Taipa — laipa tähendab ladina keeles «mutt». Oma teoses kasutab France 
nii väljamõeldud kui ka tõelisi nimesid. Paljud väljamõeldud nimedest on tähendusega, 
mis iseloomustab antud tegelast. 

Beargardeni klooster — beargarden tähendab inglise keeles «karude aed» (nagu need 
olid sisse seatud mõnedes parkides). Ühtlasi parodeerib kirjanik selle nimega keskajal 
väga levinud Bern-hardi (tsistertslaste) kloostreid (püha Bernhardi, samanimelise 
mungaordu rajaja nimest). 

Lk. 4. Humanitaarteaduste Akadeemia (Academie des scien--ces morales et 
poliligues) — Prantsuse Instituudi, kõrgeima teaduse- ja kunstiasutuse üks osakondi, 
mille liikmed tegelevad filosoofia, õigusteaduse, ajaloo ja majandusteadusega. 

Lk. 6. Spheniscidae (ladina k.) — pingviinide sugukonna teaduslik nimetus. 

Gerlache'i väin — belgia loodusteadlase ja uurimisreisija Adrien de GerlacheM nime 
järgi nimetatud väin Antarktises. Ger-lache juhatas uurimisretke Antarktisesse 
«Belgica»-nimelisel laeval (1897—1899). 

Charcot, Jean Baptiste — prantsuse polaaruurija, juhatas uurimisretki Antarktisesse 
(1903—1910). 

Sõna «pingviin» seostamine ladinakeelse sõnaga pinguis — «rasvane» on jällegi 
paroodia pedantlike ebakeeleteadlaste seisukohtadele. Tegelikult tuleneb pingviinide 
nimetus bretooni (kelti) sõnaühendist pen gwen — «valsre pea». 

Joone all toodud teoste pealkirjade tõlge: «Tuukerlindude maal. Brüssel, 1904, 
kaheksnndikkaustas.» ja «Prantsuse Antarktika-eks-peditsiooni päevik 1903—1905. 
Pariis, kaheksandikkaustas.» 

Lk. 7. Klio — ajaloo muusa kreeka mütoloogias. 

Lk. 8. Jacguot Filosoof — väljamõeldud isik. Jacguot — diminu-tiiv nimest Jacgues, 
kujunenud papagoi hüüdnimeks. 

Gratianus — itaalia munk XII saj. 

Lk. 9. Fulgence Tapir — väljamõeldud isik. Kirjeldades selle ebateadlase välimust, 
annab France talle meelega taapirile omaseid jooni. (Taapir — Lõuna-Ameerikas ja 
Lõuna-Aasias elutsev kabjaline, kelle nina ühes ülahuulega moodustab lühikese londi.) 

Lk. 10. Prantsuse Instituut — vt. märkus Ik. 4 juurde. 

Lk. 11—50. Pingviinia geograafia. — Kirjeldades maakohti, kus elas püha Mael, ja 
hiljem, jutustades Pingviiniast endast, kasutab France enamasti kohanimesid, mis 
Prantsusmaal ja eriti Bre-tagne'is tõepoolest esinevad, näiteks Morbihani saared, 
Hcedic'i saar, Penmarchi neem, Vannes'i linn, Ouiberon. Mõnikord on koha-n'med 
kirjaniku poolt välja mõeldud, näiteks Gadi saar ja Clange'i jõgi. Samuti kasutab 
France sageli antiikaegseid kohanimesid, näiteks Armoorika — Bretagne'i muistne 
nimetus, Hibernia — Iirimaa jne. 

Lk. 17. Apollo — päikese ja kunstide jumal kreeka ja rooma mütoloogias. Mercurius 
— kaubanduse kaitsja ja jumalate käskjalg rooma mütoloogias. 

Lk. 18. Vergilius (Publius Vergilius Maro, 70—19 e. m. a.) — rooma suurimaid 
luuletajaid, kelle peateosteks on luuletuskogud «Bucolica», «Georgica» ja eepos 
«Aeneis». 

Sibüllilised värsid — ettekuulutavad, prohvetlikud värsid. Sibüllid — ringirändavad 
naiscnnustajad Muinas-Kreekas, tuntud ka roomlastele. Neile omistatakse 
ennustustekogusid, nn. Sibylla raamatuid, mida preestrid uurisid ja püüdsid neist leida 
ennustusi, eriti riigile raskeil aegadel. 

lam redit et virgo (ladina k.) — Vergiliuse 4. ekloogi algus; tõlkes: «Neitsi on juba 
tagasi pöördunud.» Vergilius mõtleb neitsi Diket, õiglusejumalannat, kes, nagu 
jutustab müüt, lahkus maa pealt «kuldse ajastu» lõpul. Ülistades keiser Augustust, 
kinnitab Vergilius, et selle keisri valitsemise ajal pöördus lahkunud jumalanna uuesti 
inimeste juurde tagasi. Keskaegsed usuteadlased aga tõlgendasid seda kohta Vergiliuse 
luules kui Neitsi Maarja tuleku ennustust, kes pidi sünnitama Jeesus Kristuse. 

Lk. 19. Dixerunt ergo... (ladina k.) — piiblitsitaat, mis räägib kuningas Saalomonist. 
Tõlge: «Ja siis ütlesid tema ümmardajad: Otsigem isanda, meie kuninga jaoks 
puutumata neitsi, kes seisaks kuninga juures ja peaks hoolt tema eest, ja magaks tema 
südame juures ja soojendaks kuningat, meie isandat.» 

Lk. 20. Litaneia — palve, kus palvetava preestri sõnadele teised osavõtjad lisavad 
refräänina korduva lause. 

Lk. 22. Helmar — veesõiduki rooli käsipuu. 

Lk. 23. Land's Endi neem — kõige edelapoolseni punkt Inglismaa rannikul. 

Sireenid — naise kehaga linnutaolised mütoloogilised olendid muistsete kreeklaste 
kujutuses; oma ilusa lauluga meelitavad sireenid enda juurde meresõitjaid, et neid 
hukutada. 

Lk. 23. Juno — jumalanna rooma mütoloogias, Jupiteri abikaasa. Abielu ja 
kodukolde kaitsja. Linnutee olevat tekkinud Juno rinnast väljavoolanud piimast. 

Teebai — Vana-Egiptuse pealinn. Oli antiikajal kogu tuntud maailma suuremaid 
linnu; kandis lisanimetust «Sajaväravane», et eristada teda Kreekas asuvast Teebaist, 
Boiootia pealinnast. 

Lk. 24. Leviaatan — merekoletis, kellest on juttu piiblis. Teda kujutati tohutu suure 
valaskalana. 

256 

Incipe parve puer (ladina k.) — värss Vergiliuse 4. ekloogist; tõlkes: «Alusta, väike 
poiss ...» Ka neid sõnu pidasid keskaegsed teoloogid Kristuse sünni ennustuseks. 

Lk. 25. Pax tibi, Mael (ladina k.) — «Rahu olgu sinuga, Mael.» 

Lk. 25—38. Peatükid VI—VII («Nõupidamine paradiisis») kujutavad endast teravat 
satiiri kristliku filosoofia ja «kirikuisade» õpetuse pihta. Enamik siin esinevaist 
«kirikuvürstidest» ja usuteadlastest on ajaloolised isikud. Kirjanik parodeerib nende 
teoseid ja arutlusmeetodeid. Pügatavad ajaloolised isikud on näiteks tuntud kirikuisad 
Augustinus, Lactantius jt. Samas kasutab France ka väljamõeldud, koomilise 
tähendusega nimesid: näiteks Hermas — inimese pea kujutusega sammas; mõned 
nimed —-Orichel, Totichel, Roguel on tähenduseta häälikuühendid. 


Lk. 26. Areopaag — kõrgem kohus muistses Ateenas, kes pidas oma istungeid 
sõjajumal Aresele pühendatud künkal (Areopaagil) ja sai selle järgi nime. 

Lk. 29. Hippo piiskop — Hippo Regius — muistne linn Numii-dias (praeguses Ida- 
Alžeerias), kus aastail 3935—430 oli piiskopiks Augustinus. 

Apuleius (II saj. m. a. j.) — rooma kirjanik ja filosoof, romaani «Kuldne eesel» 
autor. Oli pärit Madaura linnast Aafrikas. 

Lk. 30. Probus, kes polnud pühakute kaanonisse kirjutatud Ja oli olnud preestriks 
püha Modesta kirikus linnamüüri taga — probus (ladina k.) — aus, modesta — 
tagasihoidlik; autor tahab öelda, et aususel pole kirikus asu ja tagasihoidlikkus ei leia 
kohta suure linna müüride vahel. 

Imperaator Gordianuse printsipaat — Gordianus oli kolme Rooma keisri nimi III saj. 
m. a. j. Ei ole selge, missugust neist on siin mõeldud. 

Lk. 31. «See ütlemisviis... on kooskõlas minu vana kosmo-gooniaga.» — Vihje 
katoliku kiriku dogmale, mille järgi Maa on liikumatu ja tema ümber tiirlevad Päike 
ning teised taevakehad. 

Lk. 32. In nomine patria et filia et spirita sancta — Vaimulik-kond oli keskajal 
valdavas enamikus äärmiselt harimatu ja moonutas jumalateenistustel kasutatavat 
ladina keelt tihti otse anekdootlikult. Siin on moonutatud kujul toodud üldtarvitatav 
kiriklik vormel «Isa, poja ja püha vaimu nimel» (õige oleks in nomine patris et fitii et 
spiriti sandi). Moonutatud kujul tähendab see umbkaudu: «Isamaa, tütre ja nais-püha- 
vaimu nimel.» 

Platoni ja Cicero keel — kreeka filosoofi Platonit (427—347 e. m. a.) peeti 
silmapaistvaks stilistiks; rooma oraator, poliitik ja kirjanik Cicero (106—43 €. m. a.) 
oli kuulus oma proosaga, mida peeti kirjandusliku keele parimaks näidiseks. 

Lk. 35. Kimäärid — koletised kreeka mütoloogias, eest lõvi, keskelt kitse, tagant 
mao kehaga. Nümfid — haldjad muinas-kreeka usundis. Gorgod (kreeka müt.) — 
koletised, kes oma hirmsa pilguga iga elusolendi kiviks muutsid. Sküllad — naise 
kehaga kuuepäised ja kahcteistkümnekäelised koletised, kes elavad Charyb-diseks 
nimetatud veekeerise lähedal kaljukoopas ja püüavad hukutada möödasõitvaid 
meremehi. 

Achilleus — pimedale laulikule Homerosele omistatud kreeka 

eepose «Ilias» kangelane. Lykomedes — Skyrose saare legendaarne kuningas, kelle 
juurde merejumalanna Thetis saatis varjule oma tütarlapseks riietatud poja Achilleuse, 
et takistada noort kangelast osa võtmast Trooja sõjast, kus ta ettekuulutuse järgi pidi 
hukkuma. 

Traianus — Rooma keiser (98—117 m. a. ].), läinud ajalukku õiglase valitsejana. 

Parakleet — üks «püha vaimu» nimetusi, mis tähendab «eestkostja». 

Lk. 36. Harpüiad — kreeka mütoloogias tuulevaimud, õudsed, küllastumatud 
deemonid, keda kujutatakse pooleldi naisena, pooleldi röövlinnuna. 

Lk. 37. Paulus Orosius (V saj. m. a. j,) — rooma usuteadlane ja ajaloolane. Bossuet 
(1627—1704) — prantsuse piiskop ja jutlustaja, usuteadlane ja kirjanik, absolutismi 
teoreetik. 

Faunid — vallatud metsavaimud rooma mütoloogias. 

Herodotos, Thukydides, Polybios, Dio Cassius — vana-kreeka ajaloolased; Titus 
Livius, Velleius Paterculus, Cornelius Nepos, Suetonius, Lamprides, Tacitus — rooma 
ajaloolased; Manethon — egiptuse preester (II saj. e. m. a.), kirjutanud Muinas- 
Egiptuse ajaloo. 

Konklaav — kardinalidest koosnev valijaskogu paavsti valimiseks. Sinod — 
perioodiliselt kooskäiv kirikuvalitsuslik organ, millesse kuuluvad kõrgemad 
vaimulikud. 


Lk. 40. Stoola — umbes 2,5 m pikkune ja 5—10 cm laiune võõ katoliku kiriku 
kõrgemail vaimulikel. 

Lk. 47. Beda Auväärne (Venerabilis) — anglosaksi munk (VIII saj. m. a. j.), üks 
varase keskaja silmapaistvamaid ajaloolasi. 

Lk. 49. Greatauk, Skulli hertsog — skull tähendab inglise keeles «kolp»; ka nimi 
Greatauk on tähenduslik: inglise keeles great auk tähendab «suur alk» (merelind). 

Lk. 53. Littr€, Emile (1801—1881) — prantsuse filosoof-positi-vist ja keeleteadlane, 
Prantsuse Akadeemia liige. Koostas suure prantsuse sõnaraamatu, mida loetakse üheks 
paremaks prantsuse keele sõnaraamatuks ja mis leiab kasutamist kuni tänapäevani. 

Lk. 54. M€moires de Jacgues Casanova. Paris, 1843, t. IV, pp. 404, 405 — Jacgues 
Casanova mälestused. Pariis, 1843, TV köide, leheküljed 404—405. Jacgues (õieti 
Giacomo) Casanova (1725—1798) — tuntud itaalia seikleja, tegutses vaimulikuna, 
diplomaadina, ajakirjanikuna, salakuulajana jne.; kuulsate, kohati üsnagi skandaalse 
sisuga mälestuste autor. 

Mõlema Britannia kuld — ladina keeles kannab nii Inglismaa (Britannia maior — 
Suurbritannia) kui ka Bretagne (Britannia minor — Väikebritannia) sama nimetust. 

Lk. 57. Mars ehk Mavors — sõjajumal rooma mütoloogias. Temale on pühendatud 
märtsikuu. 

Kuu, mille nimetus latiinide juures tähendas avanemist, sest ta avas aasta — on 
mõeldud aprillikuud (lad. k. Aprilis), mis on seostatud sõnaga aperire — avanema. 

Lk. 59. Kolhis — Kaukaasia edelaosa, praeguse Rioni jõe suudmeala muistne 
nimetus. Jason (kreeka müt.) — argonautide juht, 

kes koos oma kaaslastega röövis Kolhisest «kuldvillaku», õnnetoova jääravillaku, 
mida valvas hirmus lohe. Argonautideks nimetati kuldvillaku toojaid nende laeva 
«Argo» nime järgi. Hesperiidid (kreeka müt.) — jumalikud naisolendid, hiiglase 
Atlase tütred, kes valvasid kaugel läänes, maailma äärel asuvas paradiislikus aias 
kasvavaid kuldõunu. Nende õunte röövimine oli üks Heraklese vägitöid. Kastaalia 
allikas — allikas Parnassose mäe jalamil; oli pühendatud muusadele ja äratas 
luuletajais loominguvaimustust. Andro-meda — Etioopia valitseja Kepheuse tütar. 
Tema ema kiitis end nereiididest (merejumal Nereuse tütardest) ilusamaks, ja sellest 
vihastudes läkitas Nereus merekoletise, kelle lepitamiseks neediti Andromeda kalju 
külge. Sealt päästis ta vägilane Perseus. 

Lk. 63. Basilisk — müütiline koletis, kes suudab pilguga surmata loomi ja inimesi. 
Keskajal kujutati teda kuke peaga, kärnkonna kehaga ja lohe sabaga. 

Lk. 66. Kapadookia — Väike-Aasia idaosa muistne nimetus. Lk. 67. Armor (Arvor) 
— Bretagne'i keltikeelne nimetus, tähendab «mereäärne»; sellest on tuletatud ka nimi 
«Armoorika». 

Lk. 69. Plinius (Gaius Plinius Secundus Vanem, umbes 24—79 m. a.j.) — rooma 
kirjanik ja loodusteadlane. On säilinud tema 37 raamatust koosnev «Looduslugu». 

Lk. 73—79. Kolmanda raamatu [ ja II peatükis naerab France välja Prantsuse ajaloo 
algperioodide romantiliselt ilustatud ja äärmiselt šovinistlikku käsitlust prantsuse 
kodanlike ajaloolaste teostes. 1 peatükis võib näha Merovingide dünastia ja II peatükis 
Karolingide dünastia ajaloo paroodiat. Draco Suure kujul on mõningaid jooni, mis 
meenutavad keiser Karl Suurt. 

Lk. 75. Lucretia — Titus Liviuse jt. jutustuse järgi vooruslik rooma naine, kes tappis 
enda pärast seda, kui kuningas Targuinius Uhke poeg Sextus Targuinius oli röövinud 
tema au. Lucretia enesetapp olevat esile kutsunud ülestõusu, mis kukutas 
kuningavõimu. Lk. 79. Kapiitel — peakiriku vaimulikkude kogu. Kuninganna Crucha. 
Nimi on tuletatud prantsuse sõnast cruche, mis tähendab «kruus, kann», aga ka 
«puupea, juhmard». Sama käib ka nime Crucho kohta. 


Semiramis (õieti Samuramat) — Babüloonia kuninganna, Nebu-kadnetsar II 
abikaasa. Amatsoonid (kreeka müt.) — naissõdalaste suguvõsa, kes olevat elanud 
Musta mere kallastel. Salome — Juuda kuninga Heroodese tütar. Markuse 
evangeeliumi järgi on Salome süüdlane Ristija Johannese surmas. 

Lk. 80. Gesta Pinguinorum (ladina k.) — «Pingviinide teod». Lk. 82. Amicus — 
amicus tähendab ladina keeles «sõber», ini-micus — «vaenlane». 

Lk. 83. Eskalaad — kindlusevallidele ronimine kindluse ründamisel. 

Lk. 84. Fonds ping. K. L.6, 12 390 guater — käsikirja paigutus-indeks, mis näitab, 
nagu asuks nimetatud käsikiri tõepoolest Pariisi Rahvusraamatukogus (Bibliothžgue 
National e"Xs), mis on suurim raamatukogu Prantsusmaal. 

Primitiivid — üldnimetus kunstnike kohta, kes töötasid vahetult enne renessanssi, $. 
0. XII ja XIII saj. 

Lk. 85. Gruyer, Francois Anatole — XIX saj. prantsuse kunstiajaloolane ja -kriitik, 
kes on uurinud peamiselt itaalia renessanssi. 

Valois'de dünastia — Prantsuse dünastia, valitses 1328—1589. Henri IV (1589 — 
1610) — Prantsuse kuningas, Bourbonide dünastia rajaja. 

Vennad van Eyckid — kuulsad flaami maalikunstnikud XV saj. Memling — 
madalmaade maalikunstnik XV saj. Rogier van der Wyden (Weyden) — flaami 
maalikunstnik XV saj. Ambrogio Lorenzetti — itaalia renessansiajastu maalikunstnik, 
töötas XIV saj. Sienas. Vanad umbrialased — maalikoolkond XV saj. II poolel 
Itaalias, Umbrias. 

Brügge, Köln, Siena, Perugia — linnad, kus asub palju vanu kunstimälestisi. 

Forestiere (itaalia k.) — välismaalane. 

Margaritone Arezzost — itaalia maalikunstnik XIII saj. 

National Gallery (Rahvusgalerii) — Inglise riiklik kunstikogu, üldse suuremaid 
vanema maalikunsti kogusid maailmas. 

Lk. 86. Abbe Lanzi (1732—1810) — itaalia arheoloog ja kunstiajaloolane. 

Prerafaelism — reaktsioonilis-romantiline suund inglise kunstis XIX saj. keskel; 
prerafaeliidid pidasid oma ideaaliks itaalia enne-renessansiaegset primitiivset kunsti, 
millest ka rühmituse nimetus (enne Rafaeli). 

Seraafiline — ebamaine, pilvedes hõljuv. 

Lk. 87. Giorgio Vasari (1511—1574) — itaalia maalikunstnik, arhitekt ja 
kunstiajaloolane. 

Lk. 88. Danae (kreeka müt.) — kangelase Perseuse ema, kes rasestus Zeusist; 
viimane tungis kõigist ettevaatusabinõudest hoolimata kuldvihmana Danae juurde. 
Aurora (rooma müt.) — koidujumalanna. Diana (rooma müt.) — jahijumalanna. 

Bologna koolkond — akadeemiline suund itaalia maalikunstis, mis tekkis XVI saj. 
teisel poolel ja püsis XVIII sajandini. 

Lk. 89. Marbode'i põrguskäik on paroodiaks keskajal laialt levinud 
nägemuskirjandusele. Siin naerab France välja kristliku kiriku poolt loodud kujutluse' 
hauatagusest elust. 

«Püha Brendani reis» — angio-romaani eepos XII sajandist. «Alberic'i nägemus» — 
ladinakeelne poeem hauatagusest elust. «Püha Patricku puhastustuli» — samasisuline 
iiri legend, millest on olemas ümbertöötlus ka ladina ja prantsuse keeles. 

«Jumalik komöödia» — itaalia eelrenessansi luuletaja Dante Alighieri (1265—1321) 
kuulus teos. Engelsi väljenduse järgi oli Dante «keskaja viimane ja uusaja esimene 
poeet». 

Helena ja Suure Constantinuse linn — Konstantinoopol (praegu Istanbul). 
Constantinus Suur (285—337 m. a. ].) oli Rooma keiser, kes viis riigi pealinna a. 330 
endise Bütsantsi kohale. Helena oli Constantinuse ema. Türklased vallutasid 
Konstantinoopoli a. 1453. 


Foiniiklanna Dido — Vergiliuse eeposes «Aeneis» Kartaago kuninganna, kes armus 
eepose kangelasse Aeneasesse ja tappis enda meeleheitest, kui kangelane Kartaagost 
minema sõitis ja armsama maha jättis. 

260 

Lk. 90. Mantualane — Vergilius, kes oli sündinud Mantuas, Põhja-Itaalias. 

Anchisese poeg — Aeneas, Anchisese ja jumalanna Aphrodite poeg. 

... gualem primo ... (ladina k.) — Tõlge: «... kuidas see, kes näeb või kellele paistab, 
et ta nägi kuu algul läbi pilvede taevasse tõusvat kuud.» 

Priamose tütar — Kassandra, kellel olevat olnud võime ette 

näha tulevasi asju. 

Lk. 91. Maro, vates... (ladina k.) —Tõlge: «Oo Maro, kes sa 

ennustasid rahvastele Kristuse sündi.» 

Ad Maronis mausoleun.... (ladina k.) — Tõlge: «Juhatatud Maro hauakambri juurde, 
valas ta selle kohal vaga silmavett. Mis oleksin ma küll sinust teinud, ütles ta, kui 
oleksin sind elavana kohanud, oo suurim poeetidest!» 

Lk. 92. Boreas (kreeka müt.) — põhjatuule jumal. 

Avernuse hiis — mets samanimelise järve kaldal Napoli lähedal. Järvest tõusvad 
väävliaurud andsid põhjust uskuda, et seal asub sissekäik põrgusse. 

Proserpina (kreeka müt.) — allmaariigi kuninganna, Pluto 

abikaasa. 

Styx (kreeka müt.) — üks viiest allmaailmas voolavast jõest, õuduse jõgi. Charon — 
paadimees, kes surnute hingi üle Styxi allmaailma veab. Kerberos — kolmepäine 
põrgukoer, kes valvab sissepääsu surnuteriiki (Hadesesse). 

Lapsukesed, kes olid avanud oma silmad mahedale päevavalgusele ja sulgenud need 
otsekohe jälle — kohe pärast sündimist surnud lapsed sattusid pärimuse järgi ka 
allmaailma, sest nad olid ristimata. 

Minos — Kreeta kuningas, Zeusi ja Europe poeg, õiglane valitseja, kes pärast surma 
sai allmaailmas kohtumõistjaks surnute üle. Phaidra — kuningas Minose tütar, Ateena 
kuninga Theseuse abikaasa, kes hukkus patuse armastuse tõttu oma võõraspoja Hip- 
polytose vastu. Prokne — kangelase Cephaluse truu naine. Aurora armus tema 
mehesse ja röövis selle. Eriphyle — kuningas Amphi-raeuse, legendaarsest Teebai 
linna vastu peetud sõjakäigust osavõtja naine. Tema mees püüdis sõttaminekust 
kõrvale hoiduda, ent naine reetis ta kuldse kaelakee eest. Karistuseks tappis Eriphyle 
poeg oma ema. Evadne — Teebai sõjakäigust osavõtnud Kaja-neuse naine, kes viskus 
tuleriidale, millel põletati tema mehe surnukeha. Pasiphae — päikesejumal Heliose 
tütar, kuningas Minose naine. Veenus (Aphrodite), kes kandis viha Heliose järeltulijate 
vastu, sütitas Pasiphaes leegitseva armastuse ilusa härja vastu; sellest ühendusest 
sündis härja peaga Minotauros. Laodamia — Trooja sõja kangelase Protesilaose naine, 
kes armastas piiritult oma meest. Kui viimane Hektori käe läbi langes, elustas 
Laodamia nõiasõnade abil mehe kuju, ja kui Protesilaos teistkordselt suri, lahkus naine 
koos temaga elust. Kenis — nümf. 

Lk. 93. Tartaros — koobas surnuteriigis, patuste ja tühiste hingede asupaik. 
Elüüsiumi väljad — õndsate hingede asupaik surnuteriigis. Dis (teisiti Hades või 
Pluto) — surnuteriigi valitseja. 

Graatsiad (või kariidid) — kolm jumalikku naisolendit — Aglaia, Euphrosyne ja 
Thaleia, vormitäiuse ja liigutuste harmoonia jumalused, tantsu ja mängu kaitsjad. 

Solon (u. 640—558 e. m. a.) — Muinas-Kreeka poliitikategelane ja reformaator. 
Demokritos (V saj. e. m. a.) — üks antiikajastu suuremaid filosoofe-materialiste. 
Pythagoras (VI saj. e. m. a.) — mui-nas-kreeka filosoof ja matemaatik. Hesiodos (elas 
VIII--VII saj. e. m. a.) m— muinas-kreeka poeet, didaktilise poeemi «Tööd ja päevad» 
autor. Orpheus — legendaarne muinas-kreeka (traakia) laulik. Euripides (u. 480—406 


e. m. a.) — kolmas suur muinas-kreeka tragöödiakirjanik Aischylose ja Sophoklese 
kõrval. Sappho (elas VII saj. lõpupoolel e. m. a.) — muinas-kreeka naisluuletaja. 
Horatius (65—8 e. m. a.) — rooma luule «kuldse ajastu» suuremaid luuletajaid. 

Varius (1 sa]. e. m. a.) — rooma poeet, tragöödiate ja eepiliste poeemide autor. 
Gallus (1 saj. e. m. a.) — rooma poeet, eleegia-vormi looja rooma luules. Lycoris — 
rooma kurtisaan, Galluse armastatu, keda luuletaja oma teostes ülistab. 

Ausoonia — Itaalia muistne, hiljem ainult luulekeeles tarvitatud nimetus. 

Parthenope — Napoli muistne nimetus. Lk. 95. Sibylla raamatud — vt. märkus Ik. 
18 juurde. Macer. (suri a. 16 e. m. a.) — rooma luuletaja, Vergiliuse ja Ovidiuse sõber. 

«Copa» — «Kõrtsinaine», ladinakeelne poeem, mida omistatakse Vergiliusele, 
käsitleb tekstile vastavaid teemasid ja sündmusi. 

Lk. 96. Siro — kreeka filosoof-epikuurlane, rajas Napolis kooli, kus õppis Vergilius. 
Epikuros (341—270 e. m. a.) — muinas-kreeka filosoof-materialist. Zenon (suri 
umbes 264. a. e. m. a.) — muinas-kreeka filosoof, stoikute koolkonna rajaja. 

Nereus (kreeka müt.) — merejumal, Okeanose poeg, kellel on palju tütreid — 
nereiide. 

Samose Aristarchos (III sa]. e. m. a.) — muinas-kreeka astronoom. 

Rhea poeg — Zeus; Rhea oli Uranose ja Gea (Taeva ja Maa) tütar. Paan — mägede 
ja metsade jumal, karja ja karjaste kaitsja. Drüaadid — metsahaldjad, kes elavad 
puudes ja lahkuvad sealt vaid tantsuks kuuvalgel. Puu hävitamine toob ka drüaadile 
surma. Silvaanid — metsavaimud. Sileen — Dionysose, veini ja põllutöö jumala 
kasvataja ja alatine saatja, keda kujutatakse purjus vanamehena. Aglaia — vt. märkus 
Ik. 93 juurde. 

Lk. 97. Commodianus (III saj.), Prudentius (TV saj.), Fortuna-tus (V saj.) — ladina 
keeles kirjutanud kristlikud luuletajad. 

Jumalik Julius — Julius Caesar. Leegionid ja kuuriad — väeüksused Rooma 
sõjaväes. 

Faesulae, praegune Fiesole — linn Firenze lähedal. Sulla (138—'78 e. m. a.) — 
Rooma väejuht ja riigitegelane. 

Augustus Octavianus (valitses a. 31 e. m. a. — 14 m. a. j.) — esimene Rooma keiser, 
keda rooma luule tugevasti idealiseeris. 

Lk. 98. Porsena — etruskide kuningas, kes astus sõtta Rooma 

vastu, pärast seda kui seal tõugati troonilt tema liitlane Tar-guinius Uhke. 

Bavius ja Maevius — rooma luuletajad, elasid I saj. e. m. a. Nende nimed said 
andetute, kuid endast väga kõrgel arvamusel olevate poeetide üldnimeks. 

Chiusi ja Corneto — paigad Põhja-Itaalias, kus on hulgaliselt säilinud muistse 
etruski kultuuri mälestusmärke. 

Orcagna — Firenze maalikunstnik ja arhitekt, elas XIV sajandil. 

Gilies Loisellier — nii 1'oisellier prantsuse keeles kui ka aucu-pis ladina keeles 
tähendab «linnupüüdja». Ladinakeelne sõna tähendab peale selle veel «lobiseja, 
tühjade sõnade tegija». 

Lk. 100. Erini meri — Iiri mere iirikeelne nimetus. 

Lk. 101. Erasmus Rotterdamist (1466—1536) — väljapaistev hollandi humanist. 

Lk. 102. Abb€ Simplicissimus, Ovidius Capito — väljamõeldud isikud; 
simplicissimus tähendab ladina keeles «lihtsameelne», capito — «suurepealine». 

Delos (nüüdne Mikra Dili) — saar Küklaadide saarestikus, mida peeti Apollo ja 
Artemise sünnipaigaks. 

Lk. 103. Natuurfilosoofia — loodusfilosoofia, filosoofia osa, mis püüab seletada 
loodusnähtusi ja neid kokku võtta terviklikuks süsteemiks. 


Paavst Pius X (1903—1914) — äärmine reaktsionäär, kristlik-demokraatlike 
voolude äge vastane ja tagakiusaja. Eksegeetilised uurimused — piibliteksti teaduslik 
uurimine ja tõlgendamine. 

Colas' lehm — vihje pärimusele, mille järgi kellegi Colas'-nimelise talumehe lehm 
olevat kord jumalateenistuse ajal protestantlikku kirikusse sattunud; solvatud 
protestandid tapsid lehma, katoliiklased aga sepitsesid selle kohta laulu, mis levis kogu 
Prantsusmaal ning tekitas palju tülisid ja kaklusi; üldtähenduses: Colas' lehm — 
protestant. 

Lk. 105. Agrippina (1 saj. m. a. j.) — keiser Nero ema, kes tapeti poja käsul. 

Lk. 106. Anacharsis (VII—VI saj. e. m. a.) — kuninglikust soost sküüt, kes 
teadusejanust aetuna sooritas reisi Kreekasse ja keda hiljem kreeklaste poolt peeti 
üheks antiikaja targemaks peaks. 

insula (ladina k.) — saar. 

Lk. 107. Auleegion — Napoleon I poolt 1802. a. asutatud ordu. millesse kuuluvad 
teenete eest Auleegioni ristiga autasustatud. 

Lk. 108. Obnubile — nimi on tuletatud ladina sõnast obnubilus, mis tähendab 
«pilvine, sünge». 

Res publica (ladina k.) — vabariik, sõna-sõnalt «avalik asi*. 

Lk. 109. Vanakese planeet — Saturn, mis oli pühendatud rooma jumalale 
Saturnusele, Jupiteri isale. 

Lk. 110. Stülobaat — ehituse astmeliselt tõusev alus, millel asuvad seinad ja sambad. 

Lk. 112. Auväärt isad Agaric ja Cornemuse — agaric tähendab prantsuse keeles 
«lehikseen» ja cornemuse — «torupill». 

Lk. 113. Kongregatsioon — katoliiklike kloostrite liit, mis ühendab ühisesse 
vaimulikku ordusse kuuluvaid kloostreid. 

Püroskaaf — aurulaeva vanaaegne nimetus. 

Lk. 117. Skapulaar — pühitsetud ja ristimärgiga varustatud riidetükk, mida usklikud 
rinna peal kannavad. 

Lk. 118. Chitterlingsi loss — chitterlings tähendab inglise keeles «rupskid». 

Lk. 121—122. France annab Crucho kaaskondlastele koomilised nimed: markii 
Septplaies — sept plaies pr. keeles «seitse haava»; de Plume — la plume — «sulg»; 
Torticol — le torticolis — «reu-maatiline valu, mis kisub kaela kõveraks»; hertsog 
d'Ampoule — 1'ampoule — «pudeiike», «nõu»: siin mõeldakse «püha anumat» (pr. k. 
«sainte ampoule»), kus hoiti õli, millega võiti kroonimisel Prantsuse kuningaid. 

Lk. 122. Ljöö — endisaegne prantsuse pikkusmõõt, umbes 4,5 km. 

Lk. 125. Jalu — jõgi Mandžuuria ja Korea piiril. Selle jõe kallastel toimus Vene- 
Jaapani sõja ajal J1904—1905) suurem lahing. 

Lk. 126. Emir al bahr, emiral — sõna «admirai» (pr. k. amiral) on tulnud araabia 
sõnadest amir (emir) al bahr, mis tähendab «mere valitseja». 

Lk. 128. Konnetaabel — kõrgem sõjaväeline auaste Prantsusmaal enne kodanlikku 
revolutsiooni. 

Lk. 129. Remus — üks legendaarseid Rooma linna asutajaid. Kipskujukestega 
kauplesid sel ajal Pariisis peamiselt noored itaallased, keda France nimetab Remuse 
järeltulijaiks. 

Lk. 130. — Marsi ja Neptuni teenistuses olles — maa- ja mereväes teenides; Mars 
— sõjajumal, Neptun — merejumal rooma mütoloogias. 

Lk. 134. «Moulin de la Galette» — kabaree nimetus, mis sõnasõnalises tõlkes 
tähendab «raha veski» (la galette — «raha» Pariisi varaste žargoonis). 

Lk. 141. Nunc est bibendum (ladina k.) — «Nüüd on aeg juua», sõnad Horatiuse 
oodist, mis on pühendatud Augustuse võidule Antoniuse ja Kleopatra laevastiku üle. 


Lk. 144. Kreekakeelse epigraafi tõlge: «Isa Zeus, vabasta Ahhaia pojad pimedusest, / 
lase taeval selgineda ja võimalda silmadel näha! / Lase meil pigem valguses hukkuda, 
kui sa kord juba seda soovid.» («Ilias», XVII raamat, värss 645 ja järgmised.) 

Lk. 146. Bakaraa — kaardimäng. 

Lk. 150. Krahv Maubec de la Dentdulynx — la dent du lynx tähendab prantsuse 
keeles «ilvese hammas». 

Lk. 152. Robin Mielleux — mielleux tähendab prantsuse keeles «mesine». 

Lk. 155. Pingviinia linnuse püha hani — vihje jumalanna Juno ohvrihanedele, kes 
olevat päästnud Rooma, andes kaagutamisega märku vaenlase kallaletungist. 
Raisakull, kes nokib isamaa vaenlase maksa — vihje kangelasele Prometheusele, kelle 
Zeus aheldas Kaukasuses kalju külge selle eest, et ta varastas jumalate asupaigast tule 
ja tõi selle inimestele; iga päev nokkis kotkas välja tema maksa, mis kasvas jälle 
uuesti. 

Lk. 173. Leaena — Ateena kurtisaan. Leaena, kes oli teadlik türanni vastu 
plaanitsetud vandenõust, ei andnud piinamistele vaatamata 

vandenõulasi välja. Selle eest püstitasid ateenlased talle hiljem mälestussamba. 
Epicharis — rooma naine, kes võttis osa vandenõust keiser Nero vastu ja tappis enda 
pärast hirmsaid piinamisi, et oma nõrkuse tõttu kaasosalisi mitte välja anda. 

Lk. 174. Isa Douillard — douillard tähendab prantsuse keeles «rikas», «rahakas» 
(argoosõna). Frantsiskaanlased — kerjusmun-kade ordu liikmed. 

Lk. 175. Apsiid — kiriku juurdeehitus, kus asub altar. 

Deposuit potentes de sede (ladina k.) — «Tõukas võimukandjad aujärjelt.» 

Lk. 176.- Vilistid — tundmatu päritoluga rahvas, kes elas muistsetel aegadel 
Vahemere idakaldal ja sõdis vahelduva õnnega Iisraeli vastu. 

Agnasco fortunam ecclesiae pinguicanae (ladina k.) — «Aiman ette Pingviinia kiriku 
saatust.» 

Lk. 179—180. La Trinit€, van Julep — la Trinit€ tähendab prantsuse keeles 
«kolmainus», le julep — «karastav jook». 

Lk. 181. Kassatsioonikohus — Siin on France'il sõnademäng: casser tähendab 
«kohtuotsust tühistama», aga ka «murdma, puruks lööma, purustama». 

Lk. 183. Purustas nende otsuseid, nagu ahv purustab pühkleid 

— vt. eelmine märkus. 

Lk. 186. Krahv Robert de Montesguiou (1885—1921) — teisejärguline prantsuse 
luuletaja, neoklassik ja esteet. 

Lk. 194. Vivipaarne — eluspoegija, vastandina munejaile. 

Taine, Hippolyte (1828—1893) — prantsuse filosoof, kirjandusteadlane ja 
ajaloolane. Aleksandria Clemens (umbes 160—215) — esimesi kristlikke usuteadlasi. 

Džagernauti sõjavanker — hinduismi ühe peajumaluse Višnu püha vanker, mille 
rataste alla viskusid usufanaatikud. 

Lk. 196. Blum, LEon (1872—1950) — prantsuse poliitik, parempoolsete sotsialistide 
liider; on tegutsenud ka teatri- ja kirjanduskriitikuna. 

Lk. 199. Maria Leszczynska — Prantsuse kuninganna, Louis XV abikaasa, Poola 
kuninga Stanislaw Leszczynski tütar. Marie-Josžphe 

— - eelmise tütar. 

Brunhild (skandinaavia müt.) — valküür, jumal Odini tütar. Isa uinutas ta karistuseks 
sõnakuulmatuse eest magama mäekünkal, mille ta ümbritses leekiderõngaga, selleks et 
ainult tõesti vapper kangelane, kes julgeb üle leekide hüpata, ta ärataks ja endale 
naiseks võtaks. Selliseks vapraks kangelaseks osutus Sigurd (saksa variantides 
Siegfried). 

Lk. 206. Konkordaat — kokkulepe paavsti ja mõne riigipea vahel. 


Lk. 228. Bookmaker (ingl. k.) — kihlvedude ametlik vahetalitaja võiduajamistel, 
sageli ka osanik kihlvedudes. 

Lk. 209. Tucoi aeaoTciv (kreeka k.) — «tunneta iseennast», Sokra-tese filosoofia 
üks juhtlauseid. 

Lk. 223. «Moulin-Rouge» — tuntud kahtlase kuulsusega kabaree Pariisis, tõlkes 
«Punane veski». 

Lk. 229. Kõik neli epigraafi on välja mõeldud. Mingisugust «Li-ber terribilist» 
(«Õuduste raamatut») pole olemas. Herodotos ja William Ramsay (XIX saj. lõpu ja 
XX saj. alguse inglise keemik) on küll tõelised isikud, kuid neile omistatud tsitaadid 
on France'i poolt välja mõeldud. Herodotose kreekakeelse tsitaadi tõlge, mis olevat 
võetud tema «Ajaloost»: «Vaesus on Kreekamaale alati kaaslaseks olnud, voorus aga 
on väljastpoolt peale surutud, on tarkuse ja karmi seaduse tulemus.» 

Kolmas epigraaf on antud šifreeritult. Eestikeelses väljaande» on see dešifreeritud, 
tõlgitud ja uuesti šifreeritud, kusjuures oa kasutatud sama võtit kui originaaliski. 

